Savčenka Vladimiras

Savęs atradimas

Vladimiras Savčenka

Savęs atradimas

Žmogau, sau pagelbėk pats!

Liudvigas van Bethovenas

Iš rusų kalbos vertė Vytautas Norbutas

Vilnius 1974

Vertimas į lietuvių kalbą, „Vaga”, 1974

PIRMOJI DALIS

ŽINGSNIAI UZ NUGAROS

PIRMAS SKYRIUS

Tikrindamas elektros laidus, išjunk srovę!

Saugumo technikos plakatas

Trečią valandą nakties linijoje, maitinančioje naujųjų sistemų laboratoriją, įvyko trumpas sujungimas. Dneprovsko Sistemologijos instituto elektropastotės relinės apsaugos automatas padarė tai, ką tokiais atvejais daro visi apsaugos automatai: atjungė liniją nuo transformatoriaus, budinčiojo kambaryje uždegė raudoną mirksinčią lemputę ir įjungė avarinį skambutį.

Skambutį budintis technikas elektrikas Žora Prachovas, nenorėdamas atsitraukti nuo vadovėlio pradedančiam motociklininkui (Žorai reikėjo laikyti motociklininko teises), išjungė išsyk, o į mirksinčią lemputę žvilgčiojo nepatenkintas, su lūkesčiu: laboratorijose vietiniai sujungimai paprastai būdavo pašalinami savo jėgomis.

Maždaug po valandos, supratęs, kad sėdėdamas neišsisuks, technikas užvertė vadovėlį, pasiėmė krepšį su instrumentais, pirštines, pasuko skardinę rodyklę ant durų ties užrašu „Naujųjų sist. lab.” ir išėjo. Tamsūs instituto parko medžiai ligi pusiau skendėjo rūke. Alyvuoti pastotės transformatoriai stovėjo, įsirėmę šaldymo vamzdžiais į šonus, nelyginant storos beformės bobos. Lyg vandens paplauta uola pilkėjančio dangaus fone stūksojo senasis instituto pastatas — su sunkiais balkonais ir įmantriais bokšteliais. Kiek kairiau naujojo tyrimų korpuso paralelepipedas stengėsi užgožti ankstyvą birželio aušrą.

Žora dirstelėjo į laikrodį (buvo dešimt minučių penktos), užsirūkė ir, instrumentų krepšiu sklaidydamas miglą, nuspūdino dešinėn, į tolimą parko kampą, kur nuošalumoje stovėjo nauj jų sistemų laboratorijos fligelis… O pusę penkių, technikui elektrikui Prachovui paskambinus, įvykio vieton išvažiavo dvi mašinos: „Greitoji pagalba” ir Dneprovsko miesto milicijos skyriaus operatyvinis automobilis.

Liesas aukštas žmogus šviesiu stangraus šilko kostiumu žingsniavo per parką po tiesumai, nežiūrėdamas asfaltuotų keliukų, pilkoje nuo rasos žolėje palikdamas ilgą tamsią brydę. Ryto vėjelis švylavo retus žilus plaukus. Dangus tarp senojo ir naujojo korpuso liepsnojo gelsvai rožine žara; šakose tauškėjo paukščiai. Tačiau Arkadijui Arkadjevičiui Azarovui ne tas rūpėjo.

„Naujųjų sistemų laboratorijoje nelaimingas atsitikimas, draugas direktoriau, — ištarė prieš keletą minučių sausas balsas ragelyje. — Yra nukentėjusių, prašyčiau jus ateiti.”

Pirm laiko pakirdus, Azarovą užpuolė neurastenija: kūnas atrodė vatos prikimštas, galva tuščia, gyvenimas pasibiaurėtinas. „Laboratorijoj atsitikimas… prašyčiau ateiti…” „Tur būt, milicijos darbuotojas kalbėjo, — sukosi galvoje vietoj minčių. — Yra nukentėjusių… Idiotiškas žodis! Kas nukentėjo? Kaip nukentėjo? Užmušė, sužeidė, kelnės sudegė? Matyt, rimtas dalykas… Vėl! Tai studentas palindo po gama spinduliais, tai… antras įvykis per pusmetį. Bet juk Krivošeinas — ne studentas, ne jauniklis — kas gi atsitiko? Dirbo naktį, pavargo ir… Reikia uždrausti dirbti naktimis. Kategoriškai!”

Prieš penkerius metus, priėmęs pasiūlymą vadovauti Dneprovske įsteigtam Sistemologijos institutui, akademikas Azarovas užmanė sukurti mokslinę sistemą, kuri pasidarytų jo smegenų priedu. Svajonėse instituto struktūra jam vaizdavosi vertikaliai išsišakojusi schema: jis pateikia bendras tyrimų ir sistemų sąrangos idėjas, skyrių ir laboratorijų vadovai jas detalizuoja, nusako konkrečias užduotis vykdytojams, tie stengiasi… Jam tik belieka apibendrinti gautus rezultatus ir kelti naujas fundamentalias idėjas. Bet tikrovė įžūliai griovė šituos išvedžiojimus. Daug kur buvo justi stichijų kišimasis: vienų bendradarbių neišmaningumas, perdėtas kitų savarankiškumas, statybos grafiko pažeidimai, dėl kurių instituto sandėlis ir ūkinis kiemas ir po šiai dienai užverstas neišpakuotais įrengimais, smulkūs dirbiniai pagal ūkines sutartis ekonomijos sumetimais, skandalai, laikas nuo laiko sukrečiantys instituto viešuomenę, visokios av rijos bei įvykiai… Arkadijus Arkadjevičius su kartėliu pagalvojo, kad šiuo metu jis nė kiek ne arčiau savo užmanymų įgyvendinimo, kaip ir prieš penkerius metus.

Tarp žydinčių liepų idiliškai bolavo vienaaukštis fligelis čerpių stogu, liepos skleidė švelnų aromatą. Palei betoninį prieangį, sumaigiusios žolę, stovėjo dvi mašinos: baltas medikų ZILas ir mėlyna „Volga” su raudona juosta. Išvydęs laboratoriją, Arkadijus Arkadjevičius sulėtino žingsnius, susimąstė, mat, per pusantrų jos gyvavimo metų jis tenai buvojo tik kartą, pačioj pradžioj, ir tai probėgomis, bendros apžiūros metu, ir nūnai labai miglotai teįsivaizdavo, kas ten, už durų.

Naujųjų sistemų laboratorija… Tiesą sakant, kol kas Azarovas neturėjo jokio pagrindo į ją rimtai žiūrėti, juo labiau, kad ji išdygo ne jo užmanymu, o netikusiai susidėjus aplinkybėms: „degė” aštuoniasdešimt tūkstančių biudžetinių pinigų. Iki metų galo buvo likę pusantro mėnesio, o sunaudoti tokią sumą pagal atitinkamą straipsnį („Naujų laboratorijų atidavimas eksploatacijai”) buvo neįmanoma — statybininkai, iš pradžių žadėję naująjį korpusą atiduoti Gegužės 1-ajai, paskui Spalio šventėms, paskui Konstitucijos dienai, galiausiai ėmė šnekėti apie kitų metų Kovo 8-ąją. Parkas buvo prigrūstas konteinerių ir dėžių su aparatūra. Be to, „neįsisavinti” pinigai visuomet grėslūs tuo, kad kitais metais planavimo organai apkarpys biudžetą… Instituto seminare Arkadijus Arkadjevičius paskelbė „konkursą”: kas turi pamatuotą idėją ir iki metų pabaigos apsiima šituos aštuoniasdešimt tūkstančių su nauda išleisti? Krivošeinas pasiūlė organizuoti ir įrengti „atsitiktinių ieškojimų laboratoriją”. Kitų pasiūlymų nebuvo, teko sutikti.

Arkadijus Arkadjevičius tai padarė nenoromis, dargi jos pavadinimą pakeitė sklandesnių — „naujųjų sistemų laboratorija”. Laboratorijos kuriamos žymių žmonių, o Krivošeinas kol kas tebuvo „daiktas savyje”: neblogas inžinierius schemotechnikas, tik tiek. Lai pasidžiaugia savarankiškumu, apsirūpina įrengimais, o kai reikės pradėti tyrinėjimus, pats puls prašyti vadovo. Tuomet bus galima, paskelbus konkursą, surasti kandidatą arba — dar geriau — mokslų daktarą ir, patikėjus laboratoriją tikram mokslininkui, apspręsti jos profilį.

Suprantama, Arkadijus Arkadjevičius neatmetė galimybės, kad ir pats Krivošeinas išeis į žmones. Praėjusią vasarą mokslinei tarybai jo pateikta idėja apie… — apie ką gi? — aha, api savarankišką elėktroninių sistemų organizavimąsi, įvedaint laisvą informaciją, galėjo tapti pagrindu kandidato ir netgi daktaro disertacijai. Tačiau, nemokant sugyventi su žmonėmis, ir su tokiu akiplėšiškai skandalingu charakteriu — vargu. Mokslinėje taryboje tuomet jam nederėjo taip atsikirtinėti į profesoriaus Voltampernovo pastabas; vargšas Ipolitas Ilarionovičius paskui lašus gėrė… Ne, to Krivošeino savikliova visiškai nedovanotina! Juk iki šiol nėra jokių duomenų, kad jo idėja pasitvirtina; žinoma, metai — neilgas laikas, bet ir inžinierius — ne mokslų daktaras, kuriam leistina dešimtmečiais pasinerti į nuodugnius ieškojimus!

O tas andainykštis skandalas… Arkadijus Arkadjevičius net susiraukė: toks šviežias ir nemalonus buvo prisiminimas, kaip prieš pusantro mėnesio kaimyniniame KB per oficialų gynimą Krivošeinas sužlugdė instituto mokslinio sekretoriaus disertaciją daktaro laipsniui gauti. Tiesą sakant, prieš pasisakė ne jis vienas, bet viskas būtų baigęsi laimingai, jei Krivošeinas nebūtų pradėjęs. Pašalinėje organizacijoje, dargi niekam nepranešęs apie savo kėslus, atėjo ir sukirto saviškį! Šitaip mesti šešėli ant instituto, ant jo, akademiko Azarovo… Tiesa, jam irgi nevertėjo į tą disertaciją pro pirštus žiūrėti, juo labiau teigiamai atsiliepti apie ją, bet nusprendė, kad būtų neprastai turėti institute išaugintą mokslų daktarą, kad ir ne tokios disertacijos sėkmingai praslysdavo. Bet Krivošeinas… Įširdęs Arkadijus Arkadjevičius tuomet nedviprasmiškai užsiminė, kad nelinkęs jo per jėgą laikyti institute… beje, dabar tai prisiminti buvo ne tik nemalonu, o ir nepritinkama.

Fligelyje buvo numanu sambrūzdis. Mintis, kad tuojau reikia įeiti, žiūrėti į tai, aiškintis, Azarovui sukėlė jauseną, panašią į dantų skausmą. „Vadinasi, vėl Krivošeinas! — tūžmingai pagalvojo jis. — Na, jei jis ir dėl šito įvykio kaitas!..” Arkadijus Arkadjevičius užlipo į prieangį, greitai perėjo ankštą prietaisais ir dėžėmis užstatytą koridorių, įžengė į kambarį ir apsižvalgė.

Didelė šešialangė patalpa menkai tepanėšėjo į elektroninių matematinių tyrimų laboratoriją. Ant grindų, ant stalų ir lentynose pakaitomis su dideliais buteliais, stiklainiais, kolbomis, dubenimis, stovėjo metaliniai ir plastmasiniai paralelepipedai — generatoriai ir oscilografai su ventiliacinėmis prapiovomis šonuose. Kolbų buvo pilna ant spintų, ant žalių seleninių lygintuvų dėžių. Visą vidurinę kambario dalį užėmė iš pažiūro beformis įrenginys, apipintas šlangais, laidais, įmantriai išlenktais vamzdžiais su ataugomis; už jo vos matėsi elektroninės mašinos pultas. Kas čia per aštuonkojis?!

— Pulsas yra, — tarė moteriškas balsas akademikui iš kairės.

Arkadijus Arkadjevičius pasisuko. Buteliais ir prietaisais neužgriozdintą plotą tarp durų ir aklinos sienos gaubė prieblanda. Tenai du sanitarai nuo grindų ant neštuvų atsargiai kėlė žmogų pilku laboranto chalatu; jo galva atsikragino, plaukų sruogos susivilgė kažkokio riebaus skysčio klane. Prie žmogaus plušėjo nedidukė gydytoja.

— Soko būklė, — konstatavo ji. — Adrenalino injekcija, ir gaivinkite.

Akademikas žengė žingsnį artyn: jaunas vaikinas, labai blyškus taisyklingų bruožų veidas, tamsiai rusvi plaukai. „Ne, tai ne Krivošęinas, tačiau kas? Kažkur aš jį mačiau…” Azarovas giliai įkvėpė oro ir vos neužspringo: kambaryje tvyrojo rūgščių, apdegusios izoliacijos, dar kažkokie aštrūs kvapai — nenusakomas ir sunkus nelaimės smarsas. Grindys buvo užlietos tirštu skysčiu, sanitarai ir gydytoja pėdinėjo stačiai po jį.

Į kambarį dalykiška mina įėjo apyliesis žmogus mėlynu kostiumu; visa kita žmoguje buvo blanku ir neišraiškinga: pilki į šoną sušukuoti plaukai, nedidelės pilkos akys, neįtikimai arti kita kitos sustatytos kaulėtame, išsišovusiais skruostikauliais veide, įkritę skruostai prastai nuskusti. Įėjusysis šaltai nusilenkė Azarovui. Sis taip pat mandagiai atsakė. Jiems nebuvo reikalo prisistatyti vienas kitam: šių metų vasarį kaip tik tardytojas Anisimovas pravedė kvotą „praktikante Gorškovo apšvitinimo byloje”.

— Pradėsim nuo lavono atpažinimo, — šaltai pasakė tardytojas, Arkadijaus Arkadjevičiaus širdis aritmiškai sutvaksėjo. — Paprašysiu jus čionai…

Azarovas pasislinko įkandin jo, į kertę prie durų, link kažko, uždengto pilka klijuote; klijuotė pūpsojo kūbriais, iš po jos kyšojo pageltę kaulėti kojų pirš,tai.

— Tarnybinis pažymėjimas, rastas drabužiuose, buvusiuose laboratorijoje, išduotas Valentinui Vasiljevičiui Krivošeinui, — protokoliniu balsu pasakė tardytojas, atlenkdamas klijuotės kraštą. — Atpažįstate?

Gyvenimas Azarovą nedažnai suvesdavo akis į akį su mirtimi. Staiga jam pasidarė tvanku, jis atsisegė apykaklę. Iš p klijuotės pasirodė sulipę trumpai apkirpti plaukai, iššokusios akys, įkritę skruostai, nukarę burnos kampai, paskui — atsikišęs gūžys gyslotame kakle, liesi raktikauliai… „Koks jis sublogęs!..”

— Tąip…

— DėVoju, — tardytojas nuleido klijuotę.

Taigi Krivošeinas… Jiedu matėsi užvakar rytą prie senojo korpuso, praėjo pro kits kitą, korektiškai linktelėję kaip visada, pasisveikino. Tuomet tai buvo nors ir nelabai simpatiškas, bet tvirtas papūtžandis gyvas žmogus. O dabar… mirtis tarytum išsunkė ig jo visus gyvybinius syvus, išdžiovino raumenis — liko tik pilka oda aptraukti kaulai. „O juk Krivošeinas tikriausiai suprato, koks vaidmuo jam skirtas, kuriant laboratoriją…” — kažkodėl dingtelėjo Azarovui.

Tardytojas išėjo.

— A-jai-jai! Tc-tc… — supliaukšėjo kažkas liežuviu prie Arkadijaus Arkadjevičiaus ausies.

Jis atsigręžė; tarpduryje stovėjo mokslinis sekretorius Haris Charitanovičius Chiloibokas. Išpuoselėtas veidas pabrinkęs nuo miego. Haris Charitonovičius, kaip sakoma, buvo įdomus vyriškis: stambus, gerai sudėtas kūnas, apvilktas lengvu kostiumu, taisyklingos formos galva, garbanoti kantoniniai įplaukai, puošniai sidalbru žibantys smilkiniai, rudos aikys, aukšta tiesi nosis, kurios grožį ir vyriškumą dar labiau pabrėžė tamsūs ūsai. Beje, išvaizdą šiek įtiek gadino gilios raukšlės aplink burną, kokios atsiiranda nuolat įtemptai besišypsant, be to, menlcokas smakras.

Dabar rudose docento akyse švietė baimingas smalsumas.

— Labas rytas, Arkadijau Arkadjevičiau! Kas gi čia vėl pas Krivošeiną atsitiko? O aš einu pro šalį: kodėl, manau, prie laboratorijos tokios mašinos stovi? Ir užėjau… beje, skaičius spausdinantys automatai pas į į koridoriuke sto vi sau dyki, jūs pastebėjote, Arkadijau Arkadjevičiau? Tarp visokio šlamšto, o juk kaip kovojo dėl jų Valentinas Vasiljevičius, paaiškinamuosius raštus rašė, aš sakau, nors kitiems perduotų, jeigu nepanaudos… — Haris Charitonovičius susisielojęs atsiduso, pažiūrėjo į dešinę. — Bene studentas! Tc-tc, a-jai-jai! Vėl studentas, stačiai bėda su jais… — jis pastebėjo į kambarį grįžusį tardytoją; docento veidą iškreipė šypsena. — O, sveiki, Apolonai Matvejevičiau! Jūs vėlei pas mus?

— Matvejus Apolonovičius, — linktelėjęs pataisė jį Anisimovas.

Jis atvožė geltono medžio dėžę su juodu užrašu viršelyje Daikt. įrod., išėmė iš jos mėgintuvėlį, pritūpė ties klanu.

— Tai yra, MaLvejau Apolonovičiau, didžiadvasiškai dovanokite! Aš juk jus gerai atsimenu dar iš praeito karto, vardą su tėvavardžiu mažumėlę supainiojau. Matvejau Apolonovičiau, kaiįDgi, žinoma, mes jus paskui dar ilgai minėjome, jūsų dalykiškumą ir visa… — skubriai kalbėjo Chilobokas.

— Draugas direktoriau, kokie, būtent, darbai buvo atliekami šioje laboratorijoje? — pertraukė tardytojas Chiloboką, mėgintuvėliu semdamas skystį.

— Elektroninių sistemų, susidarančių integraliai įvedant informaciją, tyrimas, — atsakė akademikas. — Taip bent Valentinas Vasiljevičius suformulavo savo temą šių metų plane.

— Aišku. — Anisimovas atsitiesė, pauostė skystį, vata apšluostė mėgintuvėlį, padėjo į dėžę. — Nuodingų chemikalų naudojimas buvo iš anksto numatytas darbo užduotyje?

— Nežinau. Manau, kad niekas nebuvo numatyta: paieškų darbus tyrinėtojas tvarko savo išmanymu…

— Kas gi pagaliau tokio pas Krivošeiną atsitiko, kad net jus, Arkadijau Arkadjevičiau, tokiame ankstyje sutrukdė? — nuleidęs balsą, paklausė Chilobokas.

— Taigi — kas? — Anisimovas savo žodžius aiškiai adresavo akademikui. — Trumpa.? sujungimas niekuo dėtas, tai avarijos išdava, o ne priežastis — nustatyta. Sužalojimų srove nėra, kūno traumų nėra… ir žmogaus nėra. O kas čia per išdirbinys, kam jis?

Jis pakėlė nuo grindų neregėtą daiktą, panašų į antikinio kario šalmą; tik tas šalmas buvo aptrauktas nikeliu, nusagstytas mygtukais, apvytas planų įvairiaspalvių laidų pynėmis. Laidai buvo nutįsę pro gremėzdiškojo įrenginio vamzdžius ir kolbas — prie elektroninės mašinos.

— Šitas? — akademikas gū.žtelėjo pečiais. — Mm…

— „Monomacho kepurė” — tai yra mūsuose jas paprastai taip vadinam, kasdieniškai, — atėjo į pagalbą Chilobokas. — O jeigu tiksliai, tai EDS-1 — elektrodinių daviklių sistema galvos smegenų biopotencialams skaičiuoti. O aš va ia kur žinau, Arkadijau Arkadjevičiau: Krivošeinas vis prašė dar tokią padaryti…

— Taip, aišku. Jums leidus, pridėsiu ją prie įrodymų, kadangi ji buvo ant užmuštojo galvos.

Vyniodamas laidus, Anisimovas atsitolino į kambario gilumą.

— Kas gi žuvo, Arkadijau Arkadjevičiau? — sušnibždėjo Chilobokas.

— Krivošeinas.

— Ai-ai, kaipgi čia? Se tau, prisipaikiojo… Ir vėl jums rūpesčiai, Arkadijau Arkadjevičiau, nemalonumai…

Grįžo tardytojas. Supakavo į popierių „Monomacho kepurę”, padėjo ją savo dėžėn. Laboratorijos tyloje girdėjosi tik apie bejausmį praktikantą triūsiančių sanitarų šniokštavimas.

— O kodėl Krivošeinas buvo nuogas? — staiga paklausė Anisimovas.

— Nuogas? — nusistebėjo akademikas. — Vadinasi, ne gydytojai jį nurengė? Nežinau! Negaliu įsivaizduoti.

— Chm… aišku. O kaip jūs galvojate, kam jiems šitas bakas? Ar kartais ne maudymuisi?

Tardytojas parodė į stačiakampį plastmasinį baką, gulintį ant šono tarp sudaužytų ir sutraiškytų kolbų; nuo perregimų sienelių karojo pilkai geltono sutirštėjusio skysčio patakai ir varvuoliai. Salia bako mėtėsi didelio veidrodžio šukės.

— Maudymuisi? — Tie klausimai pradėjo piktinti akademiką. — Atleiskit, bet jūs gana savotiškai įsivaizduojate mokslinės laboratorijos paskirtį, draugas… ė-ė… tardytojau!

— Ir veidrodis šalimais stovėjo — geras, per visą ūgį, — kalbėjo toliau Anisimovas. — Kam gi jo būtų prireikę?

— Nežinau! Aš neturiu kada gilintis į visų šimto šešiasdešimties mano institute atliekamų darbų technines detales!

— Matote, Apolonai Matve… tai yra Matvejau Apolonovičiau, prašau atleisti, — sukruto į pagalbą docentas Chilobokas, — Arkadijus Arkadjevičius vadovauja visam institutui, yra penkių tarpžinybinių komisijų narys, redaguoja mokslinį žurnalą ir, suprantama, negali gilintis į kiekvieno darbo detales — tam yra moksliniai darbuotojai. Be to, velionis — skaudu, bet, deja, taip! — velionis Valentinas Vasiljevičius Krivošeinas buvo pernelyg savarankiško charakterio žmogus, su niekuo nemėgo tartis, pasakotis apie savo sumanymus, rezultatus. O ir saugumo technikos jis, atvirai pasakysiu, nepaisė, deja, gana dažnai… žinoma, aš suprantu, „de mortuis aut bene, aut nihil”,

kaip sakoma, tai yra apie mirusius arba gerai, arba nieko, suprantate? — bet kas buvo, tai buvo. Prisimenate, Arkadijau Arkadjevičiau, kaip užpraeitų metų žiemą, tuomet jis dar pas mūsų buvusį Ivanovą dirbo, sausio mėnesį… ne, vasario… o gal vis dėlto, regis, sausio?.. o, gal būt, dargi gruodžio — prisimenate, jis tuomet užtvindė vandeniu žemutinius aukštus, pridarė žalos, sutrukdė darbus?

— Na ir biaurybė jūs, Chilobokai! — netikėtai pasigirdo balsas nuo neštuvų. Studentas laborantas, stvarstydamasis į neštuvų kraštus, stengėsi atsikelti. — Ak ir… Be reikalo mes tuomet jūsų nepačiupinėjom!

Visi pasisuko į jį. Azarovą net šiurpas nukrėtė: studento balsas buvo taip neatskiriamai panašus į Krivoaeino — toks pat kimstelėjęs, taip pat neaiškiai tariamos žodžių galūnės… Laborantas, netekęs jėgų, susmuko, galva nusviro ant grindų. Patenkinti sanitarai šluostė prakaitą: atsigavo, mielasis! Gydytoja sukomandavo, jie pakėlė neštuvus, nuėjo link išėjimo. Akademikas įsižiūrėjo į vaikiną. Ir vėl jo širdis sudrebėjo: laborantas — iš pirmo žvilgsnio neaišku kuo būtent — panėšėjo į Krivošeiną; dargi ne į gyvą, o į tą lavoną po klijuote.

— Na matai, ir praktikantą spėjo sukurstyti, — su neįprastu romumu palingavo galvą Chilobokas.

— O kodėl jis jus taip… atestavo? — pasisuko į jį Anisimovas. — Tarp jūsų buvo konfliktas?

— Dievuliau mano! — Docentas nuoširdžiai gūžtelėjo pečiais. — Aš su juo ir kalbėjausi tik kartą — kai apiforminau praktikon į Krivošeino laboratoriją asmeniniu Valentino Vasiljevičiaus prašymu, kadangi Mtas…

— …Viktoras Vitaljevičius Kravecas, — pažiūrėjo į knygutę Anisimovas.

— Taigi… Krivošeino giminaitis. Studentas, iš Charkovo universiteto„žiemą mums iš tenai penkiolika žmonių atsiuntė metinei praktikai. O laborantu Krivošeinas jį įformino iš giminystės — kaip nepagelbėsi, visi mes žmonės, visi nuodėmingi…

— Gana jau, Hari Charitonovičiau! — nutildė jį akademikas.

— Aišku, — linktelėjo Anisimovas. — Sakykite, o be Kraveco nukentėjusysis turėjo artimųjų?

— Kaip jums pasakius, Matvejau Apolonovičiau, — prasmingai atsiduso Chilobokas. — Oficialiai — tai ne, o neoficialiai… vaikščiojo čia pas jį viena moteris, nežinau, sužadėtinė jina jam ar šitaip; Jelena Ivanovna Kolomijec, ji konstruktorių biure kaimynystėje dirba, simpatiška tokia…

— Aišku. Jūs, aš matau, viską žinot, — šyptelėjo Anisimovas, eidamas prie durų.

Po minutės jis grįžo su fotoaparatu, nukreipė į kampą fotoeksponometrą.

— Laboratoriją kvotos laikui aš priverstas užantspauduoti. Lavonas bus nugabentas teismo medicininei ekspertizei, skrodimui. Laidotuvių organizatoriams reikės kreiptis ten, — tardytojas nuėjo į kampą, paėmė už krašto klijuotę, dengiančią Krivošeino lavoną. — Prašyčiau jus pasitraukti nuo lango, šviesiau bus. Na, aš jūsų daugiau negaišinsiu, draugai, dovanokite už sutrukdy…

Netikėtai jis sumiirksėjo, staigiai truktelėjęs, pakėlė klijuotę: po ja ant rudo linoleumo gulėjo skeletas! Aplinkui jį į visas puses plito geltonas klanas, išlaikydamas neaiškius, sukarikatūrintus žmogaus kūno kontūrus.

— Vaje! — Chilobokas suplojo delnais, atsitraukė už slenksčio.

Arkadijus Arkadjevičius pajuto, kad jam nusilpo kojos, atsirėmė į sieną. Tardytojas neskubiais, mašinaliais judesiais lankstė klijuotę ir it pakerėtas žiūrėjo į skeletą, piktdžiugiškai besišaipantį visais trisdešimt dviem dantimis. Nuo kaukolės į klaną be garso nukrito tamsiai rudų plaukų kuokštas.

— Aišku… — suglumęs burbtelėjo Anisimovas. Paskui atsisuko į Azarovą, neprielankiai pasižiūrėjo į plačiai atvertas akis už stačiakampių akinių. — Na ir dalykai čia pas jus, draugas direktoriau…

ANTRAS SKYRIUS

— Ką jūs galite pasakyti pasiteisindamas?

— Na, matote…

— Užtenka. Sušaudyti. Sekantis!

Pokalbis

Iš tikrųjų tardytojui Anisimovui kol kas dar niekas nebuvo aišku; tiesiog taip buvo pripratęs kalbėti geresniais laikais — jis stengėsi atsikratyti to įpročio, bet nesėkmingai. Dar da giau, Matvejus Apolonovičius buvo suglumintas ir didžiai sujaudintas šitokio reikalo pakrypimo. Tą naktį su juo budėjęs teisminės medicinos ekspertas Zubata pusvalandį iki skambučio iš sistemologijos instituto išvažiavo už miesto — į autoįvykio vietą. Į institutą Anisimovas leidosi vienas. Ir štai prašom: neatšalusio lavono vietoje tysojo skeletas, paguldytas ta pačia poza! Kriminalistikos praktikoje to dar nėra buvę. Niekas nepatikės, k: ad lavonas,pa/s pavirto skeletu, — išjuoks! Ir „Greitoji pagalba” išvažiavo — bent jie paliudytų. Ir lavono nufotografuoti nespėjo…

Žodžiu, tai, kas nutiko, Anisimovas įsivaizdavo kaip rimtų tardymo aplaidumų virtinę. Todėl jis, prieš palikdamas instituto teritoriją, apsirūpino raštiškais techniko Prachovo ir akademiko Azarovo parodymais.

Technikas elektrikas Georgijus Danilovičius Prachovas, dvidešimties metų, rusas, nevedęs, karo prievolininkas, nepartinis, paliudijo:

„…Kai aš įėjau į laboratoriją, viršutinė šviesa degė, pažeistas buvo tik jėgos tinklas. Patalpoje tvyrojo toks tvaikas, kad aši vos nesusivėmiau, — kaip ligoninėje. Pirmiausia aš pastebėjau nuogą žmogų, gulintį apverstame bake, galva ir rankos nukarusios, ant galvos metalinis įtaisas. Iš bako kažkas bėga, panašu į tirštus kraujuotus piilius. Antrasis — studentas, naujokas — aš jį iš matymo pažįstu — guli šalimais, veidu į viršų, rankos išskėstos. Aš puoliau prie to, kur bake, ištraukiau. Jis dar buvo šiltas ir kažkoks glitus, sunku suimti. Pakukštinau — tarytum negyvas. Iš veido aš jį pažinau — Valentinas Vasiljevičius Krivošeinas, dažnai jį sutikdavau institute, sveikindavomės. Studentas alsavo, bet sąmonės vis neatgavo. Kadangi naktį teritorijoje be išorinės apsaugos nieko nėra, laboratorijos telefonu iškviečiau „Greitąją pagalbą” ir miliciją.

O trumpas sujungimas įvyko jėgos kabelyje, kur eina aliuminio vamzdyje pažemiu palei sieną į laboratorijos elektros skydą. Bakas sudaužė kolbą — matyt, su rūgštimi, — toje vietoje ji viską praėdė ir kaip antros riišies laidininkas trumpai sujungė laidus.”

Apie tai, kad į avarijos vietą išsiruošė praslinkus valandai po automato signalo, Zora išmintingai nutylėjo.

Instituto direktorius Arkadijus Arkadjevičius Azarovas, fizikos matematikos mokslų daktaras ir Mokslų akademijos ti rasis narys, penkiasdešimt aštuonerių metų, rusas, vedęs, ne karo prievolininkas, TSKP narys, paliudijo, kad jis „atpažino įvykio vietoje tardytojo M. A. Anisimovo jam parodyto lavono veide naujų sistemų laboratorijos vedėjo pareigas einančio Valentino Vasiljevrčiaus Krivošeino bruožus” ir, be to, su akademikui būdingu moksliniu objektyvumu atžymėjo, kad jį „apstulbino neįtikėtinas velionio išsekimas, būtent neįtikėtinas, nesiderinantis su jo įprastine išvaizda…”

Pusę vienuoliktos rytą Anisimovas grįžo į skyrių, į savo kabinetą pirmame aukšte, kurio langai, perbrėžti vertikaliais grotų virbais, išėjo į bet kuriuo dienos metu judrų Markso prospektą. Glaustai pranešęs apie įvykį budinčiam majorui Rabinovičiui, Matvejus Apolonovičius nusiuntė ekspertizei mėgintuvėlius su skysčiu, po to paskambino į „Greitosios pagalbos” kliniką, pasidomėjo, kaip laikosi vienintelis įvykių liudininkas. Atsakė, kad laborantas jaučiasi normaliai, prašo išrašyti.

— Gerai, išrašykite, tuojau siunčiu mašiną, — sutiko Anisimovas.

Nespėjo jis pasirūpinti mašina, kai į kabinetą įsiveržė teisminės medicinos ekspertas Zubata, pilnakraujis ir griausmingas vyras plaukuotomis rankomis.

— Matvejau, ką tu man atvežei? — jis pasipiktinęs dribo į krėslą, krėslas kryktelėjo po juo. — Kas per patyčios! Kaip aš nustatysiu mirties priežastį iš skeleto?

— Kas liko, tą ir atvežiau, — skėstelėjo rankomis Anisimovas. — Gerai, kad atėjai, greitomis formuluoju klausimą: kokiu būdu lavonas gali virsti skeletu?

— Greitomis atsakau: trūnijant audiniams, kas įprastomis sąlygomis trunka savaites ir net mėnesius. Tai viskas, ką gali pats lavonas.

— Tuomet… kaip galima lavoną paversti skeletu?

— Reikia išdarinėti, nupiaustyti minkštus audinius ir virinti vandenyje, kol kaulai visai nupliks. Vandenį rekomenduojama keisti. Tu gali suprantamai papasakoti, kas atsitiko?

Anisimovas papasakojo.

— Na ir dalykai! E, gaila, manęs nebuvo! — Zubata susikrimtęs pliaukštelėjo sau per kelius.

— O kas ant plento?

— E, girtas motociklininkas į karvę atsitrenkė. Abu gyvi… Tai sakai, lavonas „ištirpo”? — Ekspertas skeptiškai primerkė akis, prikišo riebų veidą prie Anisimovo. — Matvejau, tai akių muilinimas. Taip nebūna, aš tau teisybę sakau. Žmogus ne varveklis, netgi miręs. Ar tik ten tavęs neapmovė?

— Kaip?

— Nagi taip: kol tu vaikštinėja! šen bei ten, pakišo skeletą vietoj lavono… ir jokios žymės!

— Ką tu pliauški: pakišo! Atseit, akademikas buvo kaip priedanga? Pagaliau šit ir jis liudija… — subruzdo Anisimovas, ieškodamas Azarovo parodymų.

— E, dabar jie paliudys! Ten liaudis tokia… — Zubata vilniuotai pajudino apžėlusius pirštus. — Atsimeni, kai pas juos studentas apsišvitino, laboratorijos vedėjas irgi viską suvertė mokslui: girdi, mažai ištirtas reiškinys, gama radiacija suardė kristalinius dozimetro narvelius… o patikrinus išaiškėjo, kad studentai pasirašydavo žiną idarbo su izotopais instrukcijas, neskaMydami jų! Atsakyti niekas nenori, dargi akademikai, juo labiau, kai reikalas slidus. Prisimink, tu buvai palikęs juos vienus su lavonu?

— Buvau, — tardytojo balsas prigeso. — Du kartus…

— Stai tuomet tavo lavonas ir „ištirpo”, — Zubata žvaliai nusijuokė, kaip žmogus, gerai suvokiantis, kad nemalonumas ištiko ne jį.

Tardytojas susimąstė, paskui papurtė galvą.

— Ne, čia tu manęs nesupainiosi. Aš juk mačiau… Bet va — kaip dabar bus su tuo skeletu?

— Galas jį… palauk, turiu idėją! Nusiųsk kaukolę į miesto skulptūros dirbtuves. Tegul profesoriaus Gerasimovo metodu atkuria veidą, jie moka. Jei atitiks, tai… juk tai tous kriminalistinė amžiaus sensacija! Jeigu ne… — Zubata užjaučiamai pažiūrėjo į Matvejų Apolonovičių, — tuomet aš nenorėčiau atsidurti tavo vietoje priešais Aleksejų Ignatjevičių! Tiek to, aš pats ir nusiųsiu, tebūnie, — jis atsikėlė. — Ir tuo pačiu apžiūrėsiu… nors skeletą, jei jau tau su lavonu striuka.

Zubata pasišalino.

„O jei iš tikrųjų apstatė? — Anisimovas prisiminė, kaip nedraugiškai į jį žiūrėjo akademikas, kaip šunuodegiavo docentas Chilobokas, — ir pašiurpo. „Prasnaudė lavoną, pagrindinį įkaltį, malonumas!”

Jis surinko chemijos laboratorijos numerį.

— Viktorija Stepanovna, Anisimovas trukdo. Patikrinote skystį?

— Taip, Matvejau Apolonovičiau. Protokolą spausdina, bet duomenis aš jums perskaitysiu. „Vandens — 85 procentai, baltymų — 13 procentų, amino rūgščių — 0,5 procento, riebalinių rūgščių — 0,4 procento”, na ir taip toliau. Žodžiu, tai žmogaus kraujo plazma. Pagal hemagliutinus priklauso pirmai grupei, vandens kiekis sumažėjęs.

— Aišku. Ar jis gali būti kenksmingas?

— Manau, kad ne…

— Aišku… O jeigu, pavyzdžiui, išsimaudytum jame?

— Na… galima, tur būt, užspringti juo ir nuskęsti. Tai jus patenkina?

— Dėkoju jums! — Matvejus Apolonovičius suirzęs metė ragelį. „Žiūrėk tik, aštrialiežuvė! Bet panašu, kad nelaimingo atsitikimo versija atpuola… Gal laborantas jį prigirdė bake? Labai paprasta. Ne, į prigirdymą nepanašu..

Su kiekviena minute byla Anisimovui vis mažiau bepatiko. Jis išdėstė ant stalo dokumentus, paimtus instituto kadrų skyriuje ir laboratorijoje, ir įniko juos studijuoti. Jam sutrukdė telefonas.

— Matvejau, iš tavęs priguli! — sugriaudėjo membranoje pergalingas Zubatos balsas. — Kai ką aš nustačiau net iš skeleto: dešinėje krūtinės ląstos pusėje šeštajame ir septintajame šonkauliuose per vidurį yra gilūs skersiniai įskilimai. Tokie įskilimai būna nuo smūgio sunkiu buku daiktu arba į buką daiktą, kaip patinka. Lūžio paviršius sutrūkinėjęs, štviežias…

— Aišku!

— Tie įskilimai patys savaime negali būti mirties priežastis. Bet stiprus smūgis galėjo rimtai pažeisti vidaus organus, kurių, deja, nėra… Tai šitaip. Džiaugsiuosi, jei tau tai pagelbės.

— Dar ir kaip pagelbės! Kaukolę identifikacijai išsiuntei?

— Ką tik. Ir paskambinau — žadėjo greit padaryti.

„Vadinasi, tai ne nelaimingas atsitikimas gamyboje. Nei skystis, nei trumpasis sujungimas žmogui šonkaulių nelaužo. Ai-ai! Taigi, ten buvo dviese: nukentėjėlis ir nukentėjusysis. Ir atrodo, kad tarp nukentėjėlio ir nukentėjusiojo prasidėjo rimtos grumtynės…”

Anisimovas pasijuto žvaliau: byloje išryškėjo gerai pažįstamos apybrėžos. Jis kibo rašyti skubią telegramą į Charkovą.

Birželio diena alsavo karščiu. Saulė lydė asfaltą. Sutra sunkėsi ir į Anisimovo kabinetą, jis Įjungė stalinį ventiliatorių.

Atsakymas iš Charkovo milicijos atėjo lygiai pirmą valandą dienos.

, Laborantą Kravecą atgabeno pusę dviejų. Įeidamas į kabinetą, jis įdėmiai apsižvalgė nuo slenksčio, pastebėjęs grotas ant langų, nusišaipė:

— Tos kam? Kad greičiau prisipažintų?

— Ne-e, ką jūs! — geraširdiškai nutęsė Matvejus Apolonovičius. — Anksčiau mūsų pastate buvo urminė bazė, tai visą pirmąjį aukštą apkalė grotomis. Greitai nuimsim, į miliciją vagys savo noru nelįs, che-che… Sėskitės. Jiis jau sveikas, galite duoti parodymus?

— Galiu.

Laborantas perėjo kambarį, atsisėdo ant kėdės priešais langą. Tardytojas įsižiūrėjo į jį. Jaunas, kokių dvidešimt ketverių, ne daugiau. Panašus į Krivošeiną, anas toks galėjo būti prieš kokį dešimt metų. „Beje, — Matvejus Apolonovičius paskersakiavo į Krivošeino fotografiją asmens byloje, — anas toks nebuvo, ne. Šitas — gražuoliukas.” Ir tikrai, Kraveco išorė buvo kažkokia nudailinta, manekeniška, bruožai pernelyg taisyklingi. Įspūdį silpnino tik akys — teisybę sakant, dargi ne pačios akys, linžiedės ir jaunuoliškai giedros, o it į ką taikantis primerkti vokai; laborantas į tardytoją žiūrėjo budriai ir protingai. „Senyvos kažkokios jo akys, — pagalvojo tardytojas. — Bet greit jis atsigodo po sukrėtimo, jokių žymių. Na, pabandysim.”

— Žinote, jūs panašus į velionį Krivošeiną.

— Į velionį? — Laborantas sukando žandikaulius ir sekundę užmerkė akis. — Vadinasi, jis…

— Taip, vadinasi, — griežtai patvirtino Anisimovas. „Nerviukai jo nelabai…” — Tiek to, pradėkim iš eilės. — Jis prisitraukė popieriaus laipą, atsuko parkerio viršelį. — Jūsų pavardė, vardas, tėvavardis, amžius, darbo ar mokslo vieta, kur gyvenate?

— Bet juk jūs tikriausiai žinote?

— Žinau nežinau — apklausiamasis turi pats pasisakyti, tokia tvarka.

„Vadinasi, žuvo… ką dabar daryti? Ką kalbėti? Katastrofa… Velnias mane atnešė Į miliciją — būčiau galėjęs pabėgti iš klinikos… kas gi dabar bus?”

— Prašau, rašykite: Kravecas Viktoras Vitaljevičius, dvidešimt ketveri metai, Charkovo universiteto fizikos fakulteto penkto kurso studentas. Nuolatinai gyvenu Charkove, Šaltajame kalne. Šičia esu praktikoje.

— Aišku, — užuot rašęs, tardytojas mitriai ir beprasmiškai sukiojo parkerį. — Ar buvote Krivošeinui giminaitis? Koks būtent — artimas, tolimas?

— Tolimas, — studentas nejaukiai šyptelėjo. — Šiaip, devintas vanduo nuo kisieliaus.

— Aišku! — Anisimovas padėjo parkerį, paėmė telegramos blanką; balsas surūstėjo. — Tai šit, pilieti: nepasitvirtina.

— Kas nepasitvirtina?

— Jūsų versija, kad jūs Kravecas, gyvenate ir mokotės Charkove ir taip toliau. Charkovo universitete nėra tokio studento. O ir Šaltajame kalne 17 numeryje tokia asmenybė negyveno nei laikinai, nei nuolatinai.

Apklausiamasis sutriko, skruostai akimirką subliuško, veidą nutvieskė raudonis. „Įkliuvau. Va kur įkliuvau, ak, velnias! Ir kaip kvailai!.. Na žinoma, jie iškart patikrino. Sit ką reiškia patyrimo stoka… Bet ką gi dabar sakyti?”

— Sakykite tiesą. Ir kuo smulkiau. Neužmirškite, kad kalba eina apie mirties atvejį.

„Tiesą… Bepigu tau šnekėti!”

— Suprantate… tiesa, kaip čia jums pasakius… tiesa perdaug ilga ir sudėtinga.. — droviai sumurmėjo laborantas, nekęsdamas ir niekindamas save už tą drovumą. — Cia reikia ir apie informacijos teoriją, apie atsitiktinių procesų modeliavimą…

— Taigi tik nepūskite miglos, pilieti, — gaižiai susiraukė Anisimovas. — Nuo teorijų žmonės nežūva — tai išvien praktika ir faktai.

— Bet… suprantate, gal būt, iš tikrųjų niekas ir nežuvo, tai galima įrodyti… pamėginti įrodyti. Dalykas tas, kad… matote, pilieti tardytojau… („Kodėl aš jį pavadinau „piliečiu tardytoju” — juk aš dar neareštuotas?”) Matote, žinogus — visų pirma tai… n-na… ne septyniasdešimties kilogramų svorio protoplazmos gumulas… Na, ten penkiasdešimt litrų vandens,

dvidešimt kilogramų baltymų… riebalų ir angliavandenių… enzimai, fermentai, visa kita. Žmogus — tai visų pirma informacija. Informacijos telkinys… Ir jeigu ji neišnyko — žmogus gyvas…

Jis nutilo, prikando lūpą. „13, beprasmiška užmačia. Neverta nė stengtis.”

— Taip, aš klausau, kalbėkite toliau, — mintyse šaipydamasis, paragino tardytojas.

Laborantas iš padilbų žvilgtelėjo į jį, patogiau atsisėdo ir su lengva šypsena pasakė:

— Vienu žodžiu, jei be teorijų, tai aš ir esu Valentinas Vasiljevičius Krivošeinas. Galite įrašyti į protokolą.

Tai buvo taip nelaukta ir įžūlu, kad Matvejus Apolonovičius minutę neteko žado. „Ar nevertėtų pasiųsti jį pas psichiatrą?” Bet žydros apklausiamojo akys žvelgė sąmoningai, o jų gelmėje slypėjo niekinanti pašaipa. Ji ir išjudino Anisimovą iš sustingimo.

— Aiš-ku! — jis sunkiai pasikėlė. — Jūs, tur toūit, kvailiu mane laikote? Lyg aš nebūčiau susipažinęs su Krivošeino asmens byla, nebūčiau buvęs įvykio vietoje, neprisiminčiau jo išorės ir kita? — Jis atsirėmė rankomis į stalą. — Nenorite pasisakyti, kas esąs — jums pačiam blogiau. Vis tiek sužinosime. Jūs prisipažįstate, kad jūsų dokumentai suklastoti?

„Viskas. Reikia baigti žaidimą.”

— Ne. Tai jums dar reikia įrodyti. Su tokiu pat pasisekimu jūs ir mane galėtumėt laikyti suklastotu!

Laborantas nusigręžė į langą.

— Jūs nekrėskit komedijų, pilieti! — pakėlė balsą tardytojas. — Kokiu tikslu jūs prasiskverbėte į laboratoriją? Atsakykite! Kas tarp jūsų su Krivošeinu įvyko? Atsakykite!

— Neatsakinėsiu!

Matvejus Apolonovičius mintyse išplūdo save už nesantūrumą. Atsisėdo, patylėjo — ir prakalbo širdingu tonu.

— Paklausykite, negalvokit, kad aš jus noriu nuskandinti. Mano dalykas pravesti apklausą, nupiešti padėtį, o tada prokuratūra tegul tiria, teismas sprendžia… Bet jūs pats sau kenkiate. Jūs nesuprantate vieno: jeigu prisipažinsite paskiau, įkalčių priremtas, kaip sakoma, tatai nebeturės tos vertės, kaip nuoširdus prisipažinimas dabar. Gal būt, viskas ne taip baisu. Bet kol kas visi įkalčiai prieš jus. Kūno sužalojim ypatumai, ekspertų duomenys, kitos aplinkybės… Ir viskas rodo viena, — jis persilenkė per stalą, nuleido balsą, — kad jūs nukentėjusiam kaip ir… taigi… palengvinote.

Apklausiamasis nunėrė galvą, patrynė delnais veidą. Prieš jo akis vėl iškilo vaizdas: bake konvulsiškai trūkčiojantis skeletas su Krivošeino galva, jo paties rankos, įsikabinusios Į bako kraštą… jas lyti giltas glosnus skystis ir — smūgis!

— Pats nežinau, aš ar ne aš… — nupuolusiu balsu burbtelėjo jis. — Negaliu suprasti… — jis pakėlė akis. — Paklausykit, man reikia grįžti į laboratoriją!

Matvejus Apolonovičius vos nepašoko: tokios greitos pergalės jis nelaukė.

— Ką gi, būna ir taip, — jis su užuojauta pakiknojo galvą. — Siuto būsena dėl įžeisto orumo arba būtinosios ginties ribų peržengimas… Nueisim ir į laboratoriją, vietoje paaiškinsite, kaip ten judviem atsitiko. — Jis prisitraukė ant stalo krašto gulinčią „Monomacho kepurę”, atsainiai paklausė: — Tai šituo jūs jam per šoną trinktelėjot? Svarus daiktelis.

— Na, užteks! — šiurkščiai ir net kažkaip išdidžiai tarė apklausiamasis ir išsitiesė. — Nematau prasmės tęsti pokalbį: jūs man siuvate „slidžią” bylą… Beje, tas „svarus daiktelis” kainuoja penkis tūkstančius rublių, jūs su juo atsargiau.

— Vadinasi, nenorite pasakoti?

— Ne.

— Aišku, — tardytojas nuspaudė mygtuką. — Teks jus sulaikyti, kol išsiaiškinsime.

Tarpduryje pasirodė perdžiūvęs ilgšis milicininkas ištįsusiu veidu ir nuknabusia nosimi — apie tokius Ukrainoje sakoma: „Ilgas, net linksta”.

— Gajevojus? — tardytojas pasižiūrėjo į jį dvejodamas. — Ką, iš palydinčiųjų daugiau nieko nėra?

— Taigi visi išgainioti, draugas kapitone, — atsakė tas. — Dauguma pliažuose, tvarkos žiūri.

— Mašina yra?

— „Gazikas”.

— Nugabenkite sulaikytąjį į tardymo skyrių… Be reikalo atsisaikote padėti mums ir sau, pilieti. Sunkinate savo lifctį.

Duryse laborantas atsigręžė.

— O jūs be reikalo manote, kad Krivošeinas miręs.

„Iš tų pižonų, kuriems svarbiausia — gražiai išeiti. Ir kad paskutinis žodis būtų jų, — šyptelėjo jam įkandin Anisimovas. — Matėme mes ir tokių. Nieko, pasėdės — apsigalvos.”

Matvejus Apolonovičius užsirūkė, pabarbeno pirštais į stalo stiklą. Iš pradžių įkalčiai (suklastoti dokumentai, ekspertų pranešimai, įvykio aplinkybės) jam įteigė mintį, kad „laborantas” — jei ne tiesioginis žudikas, tai aktyvus Krivošeino žūties kaltininkas. Bet pokalbio metu įspūdis pasikeitė. Ir pakeitė jį ne tai, k ą kvočiamasis kalbėjo, o tai, kaip jis kalbėjo. Jo laikysenoje nebuvo justi subtilaus apgalvojimo, vaidybos — tos pragaištingos vaidybos, kuri piktavalį nusikaltėlį išduoda anksčiau, nei įkalčiai.

Atrodo, kad byla krypsta prie netyčinės žmogžudystės. Pats sako: „Nežinau, aš ar ne aš…” Bet — skeletas, skeletas! Kaip tai atsitiko? Ir ar atsitiko? Gal būt, surengta? Ir dar: „teoriškai” pagrįstas mėginimas dėtis Krivošeinu… Kas tai: simuliacija?O kas, jei vaidybos nebuvimas — stačiai labai tobula vaidyba? Bet iš kur jis to išmoks? Jaunas vaikinas, aiškiai neprityręs… Ir paskui: kur tyčinio nužudymo motyvai? Ko jie ten nepasidalijo? Bet suklastoti dokumentai?!”

Matvejaus Apolonovičiaus mintys pakliuvo į aklavietę. „Ką gi, gilinsimės į aplinkybes.” Jis atsikėlė iš už stalo, žvilgtelėjo į koridorių: docentas Chilobokas jau vaikštinėjo.

— Prašau!.. Aš pakviečiau jus, draugas Chilobokai, kad. — pradėjo tardytojas.

— Taip, taip, suprantu, — ėmė linksėti docentas, — kam nelaimė, o man rūpesčiai. Žmonės miršta nuo senatvės, duok dieve, ir mudviem taip, Matvejau Apolonovičiau, ar ne? O Krivošeinas visad ne kaip žmogus. Ne, man labai gaila, žinoma, jūs nepagalvokite, žmogaus visuomet gaila, juk tiesa? Tik aš per Valentiną Vasiljevičių šitiek vargo turėjau, šitiek nemalonumų. O vis dėlto, kad jis buvo didelis priešgina, nieko negerbė, nė su kuo nesiskaitė, reguliariai atitrūkdavo nuo kolektyvo…

— Aišku. Tik aš norėčiau išsiaiškinti, kuo užsiiminėjo Krivošeinas ir jam patikėta laboratorija? Kadangi jūs mokslinis sekretorius, tai…

— Aš taip ir spėjau! — patenkintas nusišypsojo Haris Charitonovičius. — Stai, net tematinio plano kopiją su savim pasičiupau, o kaipgi! — Jis sušiugždeno popierius papkėje. — Sit, pr šau: 152 tema, specifika — paieškų MTD, pavadinimas — „Savaiminis sudėtingų elektroninių sistemų organizavimasis, integraliai įvedant informaciją”, darbo turinys — „Sudėtingos sistemos persiorganizavimo į dar sudėtingesnę, integraliai (nediferencijuojant į signalus ir simbolius) įvedant įvairią informaciją ir tuo būdu papildant sistemą pagal jos pačios signalus, galimybių tyrimas”, finansavimas — biudžetas, darbo charakteris — matematinis, loginis ir eksperimentinis ieškojimas, darbo vadovas — vadovaujantis inžimierius V. V. Krivošeinas, vykdytojas — jis pats…

— Kurgi jo tyrimų esmė?

— Esmė? Hm… — Chiloboko veidas surimtėjo. — Sistemų organizavimasis… kad mašina pati save statytų, suprantate? Amerikoje šia tema irgi labai intensyviai dirbama. Taip, labai. Jungtinėse Valstijose…

— O ką gi konkrečiai Krivošeinas veikė?

— Konkrečiai… Jis pasiūlė naują tų sistemų sudarymo metodą… integralizuojant. Ne, savaime organizuojantis… Tik dar nežinia, ar jam kas nors išįėjo, ar ne! — Haris Charitonovičius paperkamai plačiai nusišypsojo. — Žinote, Matvejau Apolonovičiau, šitiek temų, šitiek darbų institute, į visus tenka gilintis — taigi ne viskas ir atmintyje užsilieka. Geriau būtų žvilgtelti į mokslinės tarybos protokolus.

— Vadinasi, jis referavo apie savo darbą instituto mokslinei tarybai?

— Žinoma! Pas mus visi darbai, prieš įtraukiant juos į planą, apsvarstomi. Juk asignavimai mums skiriami pagrįstiems darbams, o kaipgi!

— Ir ką jis pagrindė?

— Na kaip ką? — Mokslinis sekretorius atlaidžiai pakilojo antakius. — Savo idėją, daugiau ar mažiau naują požiūrį į sistemų organizavimąsi… Visų geriausia paimti protokolus, Matvejau Apolonovičiau, — atsiduso jis. — Juk viskas buvo prieš metus, o pas mus visokie svarstymai, pasitarimai, komisijos kiekvieną savaitę, jei ne dažniau, galite įsivaizduoti? Ir visur man reikia būti, dalyvauti, organizuoti pasisakymus, pačiam pasisakyti, kviesti, šit ir iš jūsų man išsyk teks važiuoti į Žinių skleidimo draugiją, šiandien ten pasitarimas, kaip įtraukti mokslinius kadrus skaityti lekcijas kolūkiuose derliaus nuėmimo metu, netgi papietauti nespėsiu, bent atostogų greičiau išėjus…

— Aišku. Bet jo temą mokslinė taryba patvirtino?

— Žinoma, o kaipgi! Daug kas, teisybė, nesutiko, ginčijosi. Oi, kaip nepagarbiai tuomet kirtosi Valentinas Vasiljevičlus, tiesiog neleistinai — profesorių Voltampernovą po posėdžio valerijonu teko gaivinti, galite įsivaizduoti? Direkcijai buvo rekomenduota Krivošeinui už grubumą pareikšti papeikimą, aš pats ir įsakymą ruošiau… Bet temą patvirtino, o kaipgi! Siūlo žmogusnaujas idėjas, naują metodą — lai bando. Pas mus moksle šitaip, taigi. Be to, ir Arkadijus Arkadjevičius jį palaikė — mūsų Arkadijus Arkadjevičius jautriausios sielos žmogus, juk jis ir atskirą laboratoriją Krivošeinui davė, nes tas per savo nesu gyvenamą prigimtį su niekuo negalėjo sutarti. Teisybė, ta laboratorija- vienas juokas, neslruktūrinė, su vienu etatiniu darbuotoju… O mokslinėje taryboje apsvarstė ir nubalsavo „už”. Aš irgi balsavau „už”.

— Tai už ką gi „už”? — Anisimovas nosine nubraukė suprakaitavusią kaktą.

— Kaip už ką? Kad įtrauktų temą į planą, išskirtų lėšas. Planingumas — tai, žinote, miisų visuomenės pagrindas.

— Aišku… Kaip jūs manote, Hari Charitonovičiau, kas ten pas juos atsitiko?

— M-m… ogi šitai jūs turite išaiškinti, gerbiamas Matvejau Apolonovičiau, iš kur man žinoti — aš mokslinis sekretorius, mano darbas — popieriukai. Dirbo jie dviese nuo žiemos su tuo laborantu, laboranto ir teiraukitės. Be to, jis pats viską matė.

— O jūs žinote, kad šitas laborantas praktikantas — visai ne tas asmuo, kuriuo dedasi? — griežtai paklausė Anisimovas. — Ne Kravecas jis ir ne studentas.

— Ta-a-aip?! Mat, aš žiūriu, jūs jį areštavote! — Chiloboko akys suapvalėjo. — Ne-e, iš kur man žinoti, aš iš tiesų… tai mūsų kadrų skyrius pražiūrėjo. O kas gi jis?

— Aiškinamės. Tai, sakote, amerikiečiai panašiais darbais užsiima ir įdomaujasi?

— Taip. Vadinasi, jūs galvojate, kad jis?.

— Na kam taip išsyk? — šyptelėjo Anisimovas. — Aš viso labo tik svarstau galimas versijas. — Jis pašnairavo į popieriuką, kur buvo surašyti klausimai. — Sakykite, Hari Charitonovičiau, o psichinių nukrypimų Krivošeino elgesyje jūs nepastebėjote?

Chilobokas patenkintas nusišypsojo.

— Stai, eidamas čionai, perkratinėjau atmintį ir dvejojau, žinote: sakyti ar ne? Gal būt, smulkmena, gal biit, neverta? Bet jei jūs pats klausiate… Pasitaikydavo keistenybių. Antai, atsimenu, pernai liepos mėnesį, aš tuomet kaip sykis be tiesioginių pareigų vadovavau eksperimentinių įrengimų laboratorijai, ilgą laiką nesisekė surasti tinkamo specialisto, mokslų kandidato, taigi aš ir ėmiausi vadovauti, kad etatas tuščiai neprapultų, nes, žinote, gali panaikinti pareigas, paskui nebeiškovosi, mūsuose juk taip. Tai va, kaip kartas neseniai prieš tai mano laboratorija priėmė Krivošeino užsakymą naujos sistemos encefalografiniams biopotencialiniams davikliams pagaminti — na panašiems į šitą EDS-1, „Monomacho kepurę”, kur ant jūsų stalo, tik daug sudėtingesnės konstrukcijos, kad prireikus juos būtų galima perreguliuoti pagal krivošeiniškas schemas ir pritaikyti kitai paskirčiai. Kodėl jie priėmė jo užsakymą, užuot dirbę mokslinį darbą, negaliu suprasti…

Besigilinant į mokslo dalykus, netreniruotas Matvejaus Apolonovičiaus smegenis sukaustė mieguistas kvaitulys. Paprastai jis nesvyruodamas padai-ydavo galą bet kokiems nukrypimams nuo konkrečios jį dominančios temos, bet dabar rusi.škos sielos žmogus neįstengė nugalėti savyje pagarbos mokslui, moksliniams titulams, laipsniams ir aplinkybėms. Ši pagarba jame slypėjo visada, o nuo (to laiko, kai per praeitą tardymą institute jis susipažino su mokslinių bendradarbių algalapiu, ji padvigubėjo. Tai dabar Anisimovas ir nedrįso pristabdyti laisvo Hario Charitonovičiaus kalbos lėkio: šiaip ar taip, prieš jį sėdėjo žmogus, uždirbantis du su viršum karto daugiau, negu jis, milicijos kapitonas Anisimovas. Ir neperžengdamas įstatymų.

— Ir štai, įsivaizduokite, sėdžiu aš kartą laboratorijoje, — toliau dėstė Chilobokas, — ir ateina Valentinas Vasiljevičius — be chalato, atkreipkite dėmesį! Pas mus tai neleidžiama, buvo specialus instituto vadovybės įsakymas, kad inžinieriai ir mokslininkai vaikščiotų baltais chalatais, o technikai ir laborantai pilkais arlba mėlynais, pas mus kitaip negalima, mat, dažnai užsienio delegacijas buvoja, bet jis to niekad nepaisė. Ateina ir klausia mainęs tokiu tonu: „Kada gi jūs atliksite užsakymą naujai sistemai?” Na aš jam ramiai ir aiškinu: taip, girdi, ir taip, Valentinai Vasiljevičiau, kuomet galėsime, tuomet ir atliksime, ne taip paprasta viską padaryti, ką jūs ten nupaišėte,

sujungimų montažas labai sudėtingas išeina, daug tranzistorių tenka brokuoti… žodžiu, aiškinu, kaip pridera, kad žmogus pretenzijų nebeturėtų. O jis savo: „Negalite atlikti laiku, nereikėjo nė imtis!” Aš jam iš naujo aiškinu, kad viskas labai sudėtinga, kad laboratorijoj daug užsakymų susikaupė, o Krivošeinas mane pertraukia: „Jei per dvi savaites užsakymas nebus atliktas, aš prieš jus raportą parašysiu, o darbą perduosiu moksleiviams — elektronikos mėgėjų rateliui! Ir greičiau padarys, ir pridėtinių išlaidų mažiau bus!” Cia jis į mano daržą akmenuką meta, apie pridėtines išlaidas jis ir anksčiau užsimindavo, ogi kas iš tol Ir sulig tais žodžiais trenkęs durimis, išieina…

Sukandęs žandikaulius, kad neimtų žiovauti, tardytojas ritmingai linkčiojo. Chilobokas įsisiūbavęs burbleno:

— O po penkių minučių — įsidėmėkite! — penkios minutės praėjo, ne daugiau, aš su dirbtuvėmis nespėjau telefonu dorai pakalbėti — vėl įsiveržia Valentinas Vasiljevičius, jau su chalatu, pilku, laboranto, spėjo kažkur pasičiupti, — ir vėl: „Hari Charitonovičiau, kada gi pagaliau bus atliktas užsakymas sistemos davikliams?” — „Susimildami, — sakau, — Valentinai Vasiljevičiau, juk aš jums viską išaiškinau!” — ir iš naujo bandau pasakoti apie tranzistorius ir montažą. Jis nutraukia, kaip ir aną kartą: „Negalite, tai nereikia imtis…” — ir vėl apie raportą, mokinius, pridėtines išlaidas… — Chilobokas prikišo veidą prie tardytojo. — Trumpiau kalbant, pasakė lygiai tą patį, kaip ir prieš penkias minutes, tais pačiais žodžiais! Galite įsivaizduoti?

— Įdomu, — linktelėjo tardytojas.

— Ir ne vienas toks nenormalumas pasitaikė. Tai visą aukštą po laboratorija užtvindė, užmiršęs vakare užsukti čiaupą. Tai — kiemsargis kažkada man skundėsi — parke užkūrė milžinišką laužą ia perfojuostų. Taigi… — docentas reikšmingai sučiaupė putlias raudonas lūpas, gedulingai išryškintas ūsų, — visko gali būti. O dėl ko? Prasimušti norėjo ir darbu pernelyg apsikrovė. Būdavo, kada tik neišeisi iš instituto, jo fligelio languose šviesa. Pas mus institute daug kas šaipėsi. Krivošeinas, girdi, ne disertaciją nori apginti, o iškart atradimą padaryti… Va ir padarė, dabar susigaudyk, kad geras.

— Aišku, — tardytojas vėl pašnairavo į popieriuką. — Jūs buvote užsiminęs, kad Krivošeinas turėjo artimą moterį. Jūs ją pažįstate?

— Jeleną Ivanovną Kolomijec? O kaipgi! Tokių moterų, žinote, mūsų mieste nedaug — la-abai krintanti į akis, elegantiška, miela, na, žodžiu, tokia… — zigzaginiu rankų judesiu Haris Charitonovičius papildė žodžiais nenusakomą susižavėjimą Jelenos Ivanovnos grožybėmis. Rudos jo akys sublizgo. — Aš visuomet stebėjausi, o ir kiti taip pat: ką ji rado jame? Juk Krivošeino- žinoma, „de mortuis aut bene, aut nihil”, bet ką čia slėpti? — patys matėte, kokia išvaizda. Ir rengtis jis niekuomet nemokėjo kaip reikiant, ir šlubčiojo… Ateidavo jinai pas jį, mūsų namai akademiniame miestelyje greta, taigi aš mačiau. Tik paskutiniu metu aš jos kažkodėl nepastebėdavau. Tikriausiai išsiskyrė, kaip laivai jūroje, che-che! O jūs manote, kad ji irgi įvelta?

— Kol kas aš nė apie vieną nemanau, Hari Charitonovičiau, aš tik aiškinuosi. — Anisimovas palengvėjusia širdimi atsikėlė. — Na, dėkoju jums. Tikiuosi, jūsų nereikia perspėti, jūs nepagarsinsite, kadangi…

— Na, argi aš nesuprantu! Neverta dėkoti, mano pareiga, taip sakant. Aš visuomet, prašom…

Kai docentas išėjo, Matvejus Apolonovičius atkišo galvą prieš ventiliatorių, keletą minučių sėdėjo nejudėdamas, be jokių minčių. Galvoje it musės zvimbimas lange aidėjo Chiloboko balsas.

„Pala! — stengdamasis atitokti, tardytojas pamostagavo galva. — Bet juk jis nieko nepaaiškino. Kiaurą valandą kalbėjomės ir vis tartum apie reikalą — ir nie-ko. F-fu… mokslinis sekretorius, docentas, mokslų kandidatas — nejau akis dūmė? Oi, čia kažkas ne taip!”

Suskambo telefonas.

— Anisimovas klauso.

Keletą sekundžių ragelyje tebuvo girdėti triukšmingas alsavimas — matyt, žmogus niekaip negalėjo atgauti kvapo.

— Draugas… kapitone… čia Gajevojus… raportuoja. Taigi… tardomasis pabėgo!

— Pabėgo?! Kaip pabėgo? Praneškite smulkiai!

— Taigi… vežėme mes jį „gaziku”, Timofejevas už vairo, o aš šalia to… — bubeno į ragelį milicininkas. — Kaip visuomet suimtuosius vežam. Juk jūs, draugas kapitone, neperspėjote griežtai prižiūrėti, aš galvojau, kur jis dėsis, jei dokumentai pas jus? Na, kai važiavome pro miesto parką, jis iššoko i visu greičiu einančios mašinos, per tvorą — ir aida! Mes su Timofejevu iš paskos. Tiktai jis vikriai bėga raižyta vietove… Na, o šaudyti nešaudžiau, kadangi nebuvo jūsų nurodymų. Tai ir… viskas.

— Aišku. Atvykite į skyrių, parašykite raportą budinčiam. Prastai dirbate, Gajevojau!

— Taigi… gal imtis kokių priemonių, draugas kapitone? — nusiminęs paklausė balsas ragelyje.

— Be jūsų imsimės. Greičiau grįžkite čionai, dalyvausite paieškoje. Viskas! — Anisimovas metė ragelį.

„Na, artistas, tiesiog artistas! O aš dar abejojau… Jis, žinoma, jis! Dokumentų neturi, pinigų irgi. Visi jo drabužiai: kelnės ir marškiniai. Toli nenubėgs. Blogiau, jei jis turi bendrininkų…”

Po dešimties minučių prisistatė po kaltės našta dar labiau sulinkęs Gajevojus. Anisimovas surankiojo operatyvinę paieškos grupę, išdalino fotografijas, nupasakojo ypatingas žymes ir žodinį portretą. Operatyvininkai išėjo į miestą.

Paskui Matvejui Apolonovičiui paskambino daktiloskopininkas. Jis pranešė, kad laboratorijoje rasti pirštų atspaudai yra dviejų žmonių: vieni identiški kontroliniams laboranto pirštų atspaudams, kiti — ne. Nei vieni, nei antri kataloge esantiems recidyvistų pirštų atspaudams neatitinka.

„Antrasis žmogus — nukentėjusysis, aišku… Oho, byla darosi rimta, į paprastą kriminalą nepanašu. O ir į nieką nepanašu per tą triskart prakeiktą skeletą! Ką su juo daryti?”

Anisimovas liūdnai pažvelgė pro langą. Medžių šešėliai ant asfalto ištįso, bet kaitra nemažėjo. Prie troleibusų stotelės būriavosi merginos spalvotais sarafanais ir tamsiais akiniais. „Į pliažą važiuoja…”

Apmaudžiausia, kad Anisimovas iki šiolei neturėjo bent kiek įtikinamesnės versijos darbui.

Dienai baigiantis, kai Matvejus Apolonovičius išrašinėjo šaukimus, pas jį įėjo skyriaus viršininkas. „Na, štai…” Anisimovas susigaužęs pakilo.

— Sėskite, — pulkininkas sunkiai sudribo į kėdę. — Kas ten per kebeknė jūsų byloje: lavono nėra, tardomasis paibėgo, a? Papasakokite.

Anisimovas papasakojo.

— Hm.. — viršininkas suraukė žilus vešlius antakius. — Na, tą vyruką, be abejo, nutversim. Autobusų stotys, aerouostas ir geležinkelis stebimi?

— Suprantama, Aleksejau Ignatjevičiau, išikart visur įspėjau.

— Vadinasi, niekur jis iš miesto nedings. O štai, su lavonu… tikrai įdomu. Velnias žino kas! O ar nepripainiojot jūs ten ko nors vietoje? — Jis žvilgtelėjo į tardytoją protingomis mažomis akutėmis. — Gal… atsimenate, kaip Gorkio „Klime Samgine” vienas sako: „O gal berniuko nė nebuvo?” A?

— Bet… gydytoja iš „Greitosios pagalbos” konstatavo mirtį, Aleksejau Ignatjevičiau.

— Ir gydytojai apsirinka. Be to, gydytoja — ne ekspertas, mirties priežasties ji nenustatė. Ir lavono nėra. O iš skeleto mūsų Zubata nesiryžta… Žinoma, žiūrėkite patys, aš nieko neperšu, bet jei nepaaiškinsite, kaip lavonas per ketvirtį valandos virto skeletu, be to dar, kas tas lavonas, be to dar, nuo ko ištiko mirtis — į šitą įkaltį joks teismas neatsižvelgs. Dabar teismai kur kas aišikesnes bylas grąžina papildomam tardymui, o kartais ir visai nutraukia dėl įkalčių stokos. Gerai žinoma, kad įstatymas yra griežtas ir atsargus, vis dėlto… — jis triukšmingai atsikvėpė. — Sunki byla, a? Versiją jūs turite?

— Turiu apmatėlį, — susidrovėjo Anisimovas, — tik nežinau, kaip jums, Aleksejau Ignatjevičiau, atrodys. Mano manymu, tai ne kriminalinė byla. Kaip tvirtina instituto mokslinis sekretorius, Jungtinėse Valstijose labai domimasi problema, kurią sprendė Krivošeinas — tai viena. Elgsena ir, na, kultūriniu lygiu „laborantas Kravecas” nepanašus nei į studentą, nei į kriminalinį nusikaltėlį. Ir pabėgo jis meistriškai, tai antra. Ir trečia — jo pirštų atspaudai neidentiški nė vieno recidyvisto pirštų atspaudams. Tai gal?.. — Matvejus Apolonovičius nutilo ir klausiamai pažvelgė į šefą.

— …nugrūsti tą bylą į VSK? — tiesmukiškai kaip kareivis užbaigė šis jo mintį ir palingavo galvą. — Oi, neskubėkite! Jeigu mes, milicija, suseksim nusikaltimą su užsienietišku akcentu, taip sakant, nuo to nei visuomenei, nei mums jokios žalos nebus, tik nauda. O va jei organai už mus atskleis paprastą kriminalą ar saugumo technikos pažeidimą, tai… patys suprantate. Ir taip mes pastarąjį pusmetį pagal nusikaltimų išaiškinimo procentą nusiritome į paskutinę vietą zonoje. — Jis su geraširdišku priekaištingumu dirstelėjo į Anisimovą. — Bet jū nenusiminkite! Ne veltui sakoma, kad patys pinkliausi nusikaltimai — patys paprasčiausi. Gal būt, taip miglotai atrodo dėl to, kad viskas atsitiko mokslinėje įstaigoje: temos — problemos, darbai — vardai, terminai visokie… pats velnias ragus nusilauš. Neskubėkite su versija, patikrinkite visus variantus, gal būt, ir pasirodys kaip Krylovo pasakėčioje: „Cia būta paprasčiausio daikto”… Na, linkiu sėkmės, — viršininkas atsistojo, padavė ranką, — esu tikras, kad jūs susidorosit su ta byla!

Matvejus Apolonovičius irgi atsikėlė, paspaudė ištiestą ranką, prašviesėjusiu žvilgsniu nulydėjo pulkininką. Ne, ką norit sakykit, bet kai vyresnybė tavim pasitiki — labai daug reiškia!

TREČIAS SKYRIUS

Žmonės, manantys, kad žmogaus gyvenimas nuo senų laikų keičiasi tik išoriškai, o ne iš esmės, laužą, prie kurio trumpino vakarus trogloditai, prilygina televizoriui, sklaidančiam mūsų amžininkų nuobodulį. Sis prilyginimas ginčytinas, nes laužas ir šviečia, ir šildo, o televizorius tik šviečia, ir tai vos iš vienos pusės.

K. Prutkovas, inžinierius, mintis Nr. 111

Greitojo traukinio Novosibirskas — Dneprovskas keleivę, apvalainą pusamžę blondinę melsvomis akimis jaudino vaikinas ant viršutinės lentynos. Vėjų nugairintas, šiurkščių, bet taisyklingų bruožų veidas, tamsūs garbanoti, gerokai žilstelėję plaukai, stiprios įdegusios rankos storais piratais ir nuospaudų žymėmis delnuose — ir drauge švelni šypsena, malonus elgesys (kai ji įsėdo Charkove, gera valia užleido apatinį gultą), inteligentiška kalba. Vaikinas gulėjo, padėjęs kvadratinį smakrą ant rankų, godžiai žiūrėjo į medžius, namukus, upeliūkščius, kelio ženklus ir šypsojosi. „Įdomus!”

— Gimtosios vietos, tikriausiai? — paklausė bendrakeleivė.

— Taip.

— Ir seniai nebuvote?

— Metai.

Jis pradėjo atsižinti: štai po sankasa panėrė plentas, kur jis lakstė motociklu su Lena… šit ąžuolynas, kur dneprovskiečia iškylauja per išeigines… šit Senupė, atkampūs pliažai, švarus smėlis ir tykus vanduo… antai Vytrebenkos viensėdija — oho, kokios statybos! Tikriausiai chemijos gamykla… Pagautas prisiminimų, jis šypsojosi ir vėl blausėsi.

…Iš tikrųjų niekur jis nevažinėjo su Lena, nei ąžuolyne nebuvo, nei pliažuose — visa tai buvo daroma be jo. Tiesiog kalbėjosi kartą, o pokalbyje, jeigu jau sakysim tiksliai, jis pats irgi nedalyvavo.

— Va kur pritaikysim: žmogaus gyvenimo variacijos! Stai žiūrėk: „Vladivostoko laivų remonto gamykla kviečia inžinierių elektriką montažo darbams uostuose. Butu aprūpinama”. Bene aš ne inžinierius elektrikas? Montažo darbai uostuose — kas gali būti geriau! Ramiojo vandenyno banga užlieja armatūrą! Tu atleidi kabelį, laižai sūrius purslus nuo lūpų — žodžiu, nugali stichijas!

— Taip, bet…

— Ne, aš suprantu: anksčiau nebuvo galima. Anksčiau! Juk mudu su tavim pareigos žmonės: kaip tai — mesti darbą ir Įsivažiuoti, kad patenkintum valkatiškus polinkius? Taip visi ir pasiliekam; ir su mumis pasilieka ilgesys — vietovių, kur nebuvai ir niekuomet nebūsi, žmonių, kurių nesutiksi, darbų ir įvykių, kuriuose neteks dalyvauti. Mes maldome tą ilgesį knygomis, kinu, svajonėmis — juk negali žmogus gyventi keletą gyvenimų paraleliai! O dabar…

— O dabar irgi tas pats. Tu išvažiuosi į Vladivostoką purslų laižyti, o aš pasiliksiu su savo nepasitenkinimu.

— Bet… mes galim susikeisti. Kartą per pusmetį, niekas nepastebės… beje, niekai: mes skirsimės pusės metų gyvenimo patirtimi…

— Taigi, taigi! Pasukęs vienu gyvenimo keliu, žmogus pasidaro visai ne toks, koks būtų buvęs, eidamas kitu.

…Vis dėlto jis patraukė kaip tik į Vladivostoką. Ne malšinti nepasitenkinimo išvažiavo — pabėgo nuo prisiminimų siaubo. Jis dargi ir toliau būtų bėgęs, bet toliau buvo okeanas. Tiesa, montažininko vakancija jau buvo užimta, bet galų gale sprogdinti povandenines uolas, valyti vietą prieplaukoms — irgi neblogas darbas. Romantikos užteko: nardė su akvalangu į mėlynai žalią gelmę, matė savo šešėlį, sūpuojantį ant bangų nugludintų dugno akmenų, kalė skyles uolose, dėliojo dinamito patronus, padeginėjo dagtis ir, baidydamas žuvis, kurios po mitiutės iškildavo pilvais į viršų, strimagalviais plaukdavo prie budinčios valties… O paskui, išsiilgęs inžinerinio darbo, jis ten pritaikė elektrohidraulinį smūgį — ir saugiau, negu dinamitas, ir našumas didesnis. Vis paliko atminimą apie save.

— Ar iš toli važiuojate? — vėl sutrikdė jo prisiminimus dama.

— Iš Tolimųjų Rytu.

— Užsiveirbavęs buvote ar šiaip?

Vaikiinas pašnairavo žemyn pilkomis akimis, trumpai šyptelėjo:

— Gydytis…

Keliabendrė su bugščia užuojauta palingavo galvą. Noras kalbėtis prapuolė, ji išsitraukė iš krepšelio knygą ir, užsidariusi savyje, įsikniaustė į ją.

…Taip, ten jis pradėjo sveikti. Brigados vyrai stebėjosi jo bebaimiškumu. Jam iš tikrųjų nebuvo baisu: jėga, vikrumas, tikslus apskaičiavimas — ir jokia giluminė banga nepasieks. Ten savo gyvybę jis laikė savo rankose — ko gi bijotis? Visų baisiausia jis patyrė čia, Dneprovske, kai Krivošeinas valdė jo gyvybę ir mirtį. Dargi daug mirčių. Krivošeinas, matote, nesuprato; tai, ką Krivošeinas išdarinėjo su juo, blogiau, nei kankinti surištą!

Vaikino kūnas nevalingai įsitempė. Pykčio šiurpas sutraukė odą. Daug ką per metus išpustė okeano musonai: prislėgtumą, panišką baimę, net švelnius jausmus Lenai. O pyktis liko.

„Gal būt, nevertėjo grįžti? Okeanas, šalia kurio jautiesi mažytis ir paprastas, geri vaikinai, sunkus ir įdomus darbas. Visi gerbė. Ten aš tapau pats savimi. O čia… kas žino, kaip pakrypo jo reikalai?”

…Bet jis negalėjo negrįžti, kaip negalėjo pamiršti praeities. Iš pradžių — per pasirūkymą ar po darbo, ar poilsio dienomis, kai visa brigada įplaukdavo į Vladiką — galvą nepaliaujamai grizino mintis: „O Krivošeinas dirba. Jis ten vienas…” Paskui gimė idėja. Kartą valė bevardės įlankėlės dugną Chabarovsko krašte, ten iš nuolydžios atkrantės tryško šilti mineraliniai šaltiniai. Iššokęs iš valties, jis pakliuvo į tokią srovę ir vos nesuriko: kūnas prisiminė patirtą klaiką! Vandens skonis buvo kaip to skysčio, nejuntamas šiltas glosnumas, rodės, slėpė savyje tą andainykštį grasinimą ištirpdyti, sunaikinti, užgesinti sąmonę. Jis ūmai metėsi į priekį — šalta okeano banga prablaivė ir nuramino jį. Bet įspiidis neišidilo. Vakarop jis virto mintimi, ir dar kokia; galima padaryti priešingą bandymą!

Ir, gydydamasis nuo ankstesnių atsiminimų, jis „susirgo” ta idėja. Atbudo tyrinėtojo vaizduotė. Ak, kaip buvo svaigu apmąstyti bandymą, spėlioti, kokių didžių rezultatų galima pasiekti!.. Sprogdintojo darbas jam dabar atrodė skurdus gyvaliojimas. Jau be baimės, detaliai ir kryptingai jis perkratinėjo atmintyje viską, kas su juo buvo, įsivaizdavo bandymo variantus… Ir jis su ta idėja negalėjo ten pasilikti: juk Krivošeinui tikriausiai ji nė po šiai dienai nedingtelėjo. Tokia idėja negali gimti, abstrakčiai protaujant — viską reikia išgyventi, kaip jis išgyveno.

Bet nepermaldaujama jų darbo logika įkandin bandymo idėjos pakišo kitą mintį: na gerai, jie suras naują būdą, kaip apdoroti žmogų informacijos srautu. Kas gi iš to? Ši mintis pasirodė keblesnė už pirmąją: visą kelią nuo Vladivostoko iki Dneprovsko jis nuolat grįžo prie jos, bet taip ir nepermąstė iki įgalo.

Prieš vagono langą, atmušdamos ratų bildesį, sušmėkščiojo tilto sijos: traukinys važiavo per Dneprą. Vaikinas minutę atitrūko nuo savo minčių, pasigrožėjo motorlaiviu, pasroviui nuslydusiu oro pagalve virš žydro vandens, ir žalia dešiniojo kranto atšlaite. Tiltas baigėsi, vėl sušmėkščiojo namukai, sodai, krūmynai palei pylimą.

„Visa klausimo esmė: kaip ir kokia informacija žmogų galima patobulinti? Kitos problemos kyla iš tos… Turime sistemą: žmogaus smegenis ir informacijos priėmimo įtaisus — akis, ausis, nosį ir kita. Smegenis maitina trys informacijos srautai: kasdieninis gyvenimas, mokslas ir menas. Reikia išrinkti tą, kuris visų efektyviausiai veikia žmogų, — ir kryptingą. Kad tobulintų, taurintų. Pati efektyviausia, be abejo, kasdieninė informacija: ji konkreti ir reali, formuoja žmogaus gyvenimo patirtį. Tai, be abejo, pats gyvenimas. Esminga, tur būt, tai, kad ši informacija ir žmogus viens kitą veikia pagal grįžtamojo ryšio dėsnius: gyvenimas keičia žmogų, bet ir jis savo poelgiais turi įtakos gyvenimui. Tik kasdieninės informacijos įtaka žmonėms būna pati skirtingiausia: ji keičia žmogų ir į gerą, ir į blogą pusę. Vadinasi, čia kažkas ne taip…

Apžvelgsim mokslinę informaciją. Ji taip pat ir reali, ir objektyvi, bet abstrakti. Iš esmės — tai apibendrinta žmonių vei los patirtis. Todėl ją galima pritaikyti daugybėje gyvenimo situacijų, ir dėl tos pačios priežasties ji turi didžiulę įtaką gyvenimui. Be to, tarp jos ir gyvenimo taip pat yra grįžtamasis ryšys, nors ir ne individualus kiekvienam žmogui, o bendras: mokslas sprendžia gyvenimo problemas ir šitaip keičia jį, o pasikeitęs gyvenimas kelia mokslui naujas problemas. Bet vėl — mokslo poveikis ir apskritai gyvenimui, ir pavieniam žmogui gali būti ir teigiamas, ir neigiamas. Pavyzdžių daug. Ir dar vienas trūkumas: mokslą žmogus sunkiai kremta. M-taip, vargas… Nieko, jei visą laiką galvosi apie vieną ir tą patį, anksčiau ar vėliau sugalvosi. Svarbiausia — galvoti sistemingai…”

Apačioje pasigirdęs kūkčiojimas išblaškė jo mintis. Jis pažiūrėjo žemyn: bendrakeleivė, neatsitraukdama nuo knygos, nosinaite šluostėsi paraudusias akis.

— Ką jūs skaitote?

Ji piktai žvilgtelėjo į viršų, parodė viršelį: Remarkas, „Trys draugai”.

— Tegu juos dievai… — ir vėl įsigilino į knygą.

„Taip… Miršta džiovininkė mergina — mylinti ir subtili. O mano sočiai ir sveikai kaimynei jos gaila, kaip savęs pačios… 2odžiu, nėr ko niekais leisti laiko: Meno informacija, matyt, kaip tik ir yra tai, ko ieškau. Šiaip ar taip — ji nukreipta į tai, kas geriausia žmoguje. Per tūkstantmečius Menas sukaupė visų aukščiausios kokybės informaciją apie žmones: mintis, subtiliausius sielos krustelėjimus, kilnius ir galingus jausmus, ryškius,charakterius, puikių ir protingų poelgių aprašymus… Visa tai nuo amžių moko žmones suprasti gyvenimą ir vienas kitą, švelnina papročius, žadina mintis ir jausmus, iš šaknų rauna gyvulišką sielos niekšybę. Ir ši informacija pasiekia adresatą — tikriau sakant, ji puikiai užkoduota, kuo geriausiai pritaikyta perdirbti elektroninėje mašinoje, pavadintoje „Žmogus”. Sia prasme ir kasdieninė, ir mokslinė informacija Meno informacijai nė į tarnaites netinka.”

Važiuodamas per Dneprovsko priemiesčius, traukinys sulėtino greitį. Bendrakeleivė padėjo į šalį knygą, subruzdo traukti iš po sėdynių lagaminus. Vaikinas vis gulėjo ir mąstė.

„Taip, bet va — kaip su efektyvumu? Tūkstantmečiais žmonės stengėsi… Teisybė, maždaug iki praėjusio amžiaus vidurio Menas tebuvo skirtas nedaugeliui. Bet paskui to reikalo ėmėsi technika: masinis knygų spausdinimas, litografijos, parodos,

gramofoniniai įrašai, kinas, radijas, televizija — Meno informacija pasidarė prieinama visiems. Šiuolaikinio žmogaus iš knygų, filmų, radijo laidų, iliustruotų žurnalų ir televizijos gaunama informacija prilygsta kasdienio gyvenimo informacijai ir yra kur kas gausesnė už mokslinę, fr ką gi? Hm… meno poveikio prietaisais neišmatuosi ir eksperimentais nepatikrinsi. Belieka palyginti, sakysim, mokslo ir meno poveikį per paskutinius penkiasdešimt metų. Viešpatie, betgi jokio lyginimo nė būti negali!”

Traukinys pririedėjo prie perono, prie sutinkančiųjų, nešikų ir ledų pardavėjų minios. Vaikinas nušoko nuo gulto, nutraukė nuo viršaus kuprinę, užsimetė ant rankos lietpaltį. Bendrakeleivė plūkėsi su trimis lagaminais.

— Oho, kiek jūsų bagažo! Leiskite, pagelbėsiu, — vaikinas stvėrė patį didžiausią.

— Ne jau, ačiū! — Dama greitai atsisėdo ant vieno lagamino, užmetė tuklią koją ant antro, abiem rankom įsikibo į tretįjį, užrypavo: — Ne, ačiū! Ne jau, ačiū. Ne jau, ačiū!

Ji pakėlė veidą, kuriame nebebuvo likę jokio meilumo. Skruostai buvo ne putlūs, o papurtę, akys — ne žydros, o vandeningos, žiūrėjo užuitai ir prieštiškai. Antakiai visai dingo, — dvi prakaituotos tušo juostelės. Jautėsi: vienas vaikino judesys — ir moteris ims spiegti.

— Atleiskite! — Jis atitraukė ranką, išėjo. Jam pasidarė biauru.

„Štai prašom: iliustracija kasdieninei ir Meno informacijai palyginti! — samprotavo jis, piktai žingsniuodamas per stoties aikštę. — Maža kas galėjo atvažiuoti iš ten, kur meškos žiemoja: tiekėjas, partinis darbuotojas, sportininkas, žvejys… ne, pagalvojo blogiausia, įtarė niekšiškais kėslais! Buitinio saugumo principas: verčiau nepatikėti, negu apsirikti. Tik, tuo principu vadovaudamiesi, ar neapsirinkame kur kas labiau?”

Traukinyje jis mąstė iš neturėjimo ką veikti. Dabar samprotavo, kad nusiramintų, ir vis apie tą patį.

„Žinoma, papasakok apie bet kurį žmogų knygoje ar ekrane — jį supras, juo patikės, atleis, kas bloga, pamils už tai, kas gera. O gyvenime viskas sudėtingiau ir šiokiadieniškiau… Kam kaltinti damutę — aš ir pats ne geresnis. Kažkada — dar paikas vaikiščias — net savo tėvu netikėjau. Mylėjau jį, bet netikėjau. Netikėjau, kad jis dalyvavo revoliucijose, pilietiniame kare, buvo kuopos vadu pas Čiapajevą, susitikdavo s Leninu… Viskas prasidėjo nuo filmo „Čiapajevas”: filme iiėInivo tėvo! Buvo tikras Čiapajevas ir kiti herojai — jie stipriais lialsais sakė liepsningas kapotas frazes… o tėtušio nebuvo! Ir aplamai — koks iš tėtušio čiapajevietis? Su mama nesutarė. Kalbėjo blerbiančiu balsu pro įstatomus dantis; nakčiai juos merkdavo į stiklinę. Netaisyklingai (ne kaip kine) tarė žodžius, keistai juos iškraipinėjo. Vėl gi, pasodino 1937 metais… Ir kai jis kieme pasakojo kaimynėms, kaip Kerenskio laikais už bolševikinę agitaciją fronte dvi valandas stovėjo su visomis puošmenomis ant apkaso brustvero, kaip vežiojo Leninui į Smolnį sidabrinius frcMitininkų „georgijus” revoliucijos fondan, kaip, kazokų nuteistas mirties bausme, sėdėjo daržinėje… o kiemo moterys aikčiojo, alpo, pliaukšėjo delnais: „Karpyčius mūsų — didvyris — ak, ak!” — aš šaipiausi ir netikėjau. Aš gerai žinojau, kokie būna didvyriai — iš kino, iš radijo laidų…”

Atvažiavusysis susiraukė: prisiminimai nebuvo malonūs.

„E, galų gale tai atsitiko ne su manim! Vis dėlto — svarbiausia: atsitiko… Taip, atrodo, kad didžiojoje informacijos perdavimo priemonėje — Mene — yra kažkokia kliauda. Pažiūrės žmonės filmą ar spektaklį, perskaitys knygą, tars: „Patinka…” — ir toliau gyvens kaip gyvenę: vieni neblogai, kiti šiaip sau, o treti ir visai niekingai. Menotyrininkai dažnai randa trūkumų informacijos vartotojuose: publika, girdi, kvaila, skaitytojas nepriaugo… Susitaikyti su tokiu požiūriu, vadinasi, sutikti, kad aš pats kvailys, kad nepriaugau… ne, nesutinku! O ir išvis versti kaltę žmonių bukumui ir tamsumui — nekonstruktyvus požiūris. Vis dėlto žmonės gali ir suprasti, ir pajusti. Didesnė dalis jų nei bukagalviai, nei nemokšos. Taigi vis dėlto geriau paieškoti trūkumų pačioje priemonėje — juo labiau, kad ta priemonė man reikalinga eksperimentiniam darbui.

Atvykėlio žvilgsnis užkliuvo už telefono būdelės. Apsiblaususiomis akimis pažiūrėjo į ją: kažką jis čia turi padaryti. Prisiminė. Giliai atsikvėpė, priėjo prie automato, surinko naujųjų sistemų laboratorijos numerį. Belaukiant atsakymo, jo širdis pradėjo smarkiai plakti, burna išdžiūvo. „Jaudinuosi. Blogai…” Ragelyje gaudė vien ilgi signalai. Tuomet jis padvejojęs paskambino Sistemotologijos instituto vakarinės pamainos budinčiam.

— Jūs nepasakysite, kaip man surasti Krivošeiną? Jis ne atostogose?

— Krivošeinas? Jis… ne, ne atostogose. O ikas klausia?

— Jeigu jis šiandien pasirodys institute, pasakykite jam, būkit geras, kad atvažiavo… Adomas.

— Adomas? O kaip pavardė?

— Jis žino. Tik neužmirškite, susimildami.

— Gerai. Neužmiršiu.

Atvykėlis išėjo iš būdelės palengvėjusia širdimi: tik dabar jis suprato, kad visiškai nepasirengęs susitikimui. „Na, nieko nepadarysi, jei atvažiavai… Gal būt, jis namie?”

Jis sėdo į troleibusą. Mėlyno prietėmio apgaubtos miesto gatvės jam nerūpėjo; jis išvažiavo vasarą ir grįžo vasarą, visur žalia, lyg ir niekas nepasikeitė.

„Na o vis dėlto, kaip pritaikyti mūsų darbe Meno informaciją? Ir ar galima pritaikyti? Visa bėda, kad ši informacija netampa nei gyvenimo patirtimi, nei tiksliomis žiniomis, o kaip tik patirtimi bei žiniomis žmonės ir grindžia savo poelgius. Turėtų būti maždaug taip: perskaitė žmogus knygą — pradėjo suprasti save ir pažįstamus, pažiūrėjo niekšas spektaklį — pasibaisėjo ir pasidarė garbingas žmogus, nuėjo baikštuolis į kiną — išėjo drąseika. Ir visam gyvenimui, o ne penkioms minutėms. Tikriausiai, apie tokį būtent savo informacijos poveikį svajoja rašytojai ir dailininkai. Kodėl tokio poveikio nebūna? Imkim ir pagalvokim… Meno informacija kuriama kasdienės informacijos pavyzdžiu. Ji konkreti, apibendrinimai joje neaiškūs ir negriežti, bet ji nėra reali, o tik įtikima. Kaip matyti, čia jos silpnoji vieta. Ji negali būti pritaikyta taip, kaip mokslinė informacija: ji nepakankamai bendra ir objektyvi, kad žmogus galėtų jos pagrindu projektuoti ir planuoti savo gyvenimą. Negalima ja vadovautis ir kaip kasdienine informacija — ir būtent dėl jos konkretumo, niekad nesutampančio su konkrečiu skaitytojo gyvenimu.

O jei ir sutaptų, kas norės gyventi pamėgdžiodamas? Nukopijuoti šukuoseną — dar šiaip ir taip, bet kopijuoti masiniu tiražu rekomenduojamą gyvenimą… Matyt, „literatūrinio auklėjimo” idėją pagimdė mintis, kad žmogus kilo iš beždžionės ir jam būdingas pamėgdžiojimas. Bet žmogus — jau seniai žmogus, milijonus metų. Nūdien jam būdinga savo vertės pajautimas ir elgsenos originalumas, jis žino, kad taip tikriau.

— Akademinis miestelis! — sugergždė vairuotojo balsas iš garsiakalbio.

Atvykėlis išlipo — ir iškart pamatė bereikalingai važiavęs. Dvi standartinių ipenkiaaukščių namų eilės, susiliejančios perspektyvoje, žiūrėjio viena į kitą šviečiančiais langais. Bet namo Nr. 33 penkto aukšto kampinio buto languose šviesos nebuvo.

Palengvėjimo jausmas, kad nemalonus susitikimas su Krivošeinu, vėl nutolo, susimaišė su apmaudu: nakvoti tai nėra kur! Atgaliniu autobusu jis grįžo į centrą, apvaikščiojo viešbučius — vietų, žinoma, niekur nebuvo.

Ir vėl jį pagavo mintys — dabar jos švelnino niūrų nakvynės ieškojimą.

,„..Ir kuo ilgiau mes gyvename, tuo aiškiau pajuntame gyvenimo situacijų, kurioms netinka knygose aprašyti ar kine pateikti sprendimai, įvairovę. Ir Meno informaciją pradedame suvokti kaip kvazigyvenimą, kuriame viskas ne taip. Jame be jokio pavojaus galima patirti rizikingą, dargi mirtimi užsibaigiantį nuotykį, pademonstruoti principingumą, neužsitraukiant nemalonumų tarnyboje… žodžiu, nors ir neilgam pasijusti kitokiu — protingesniu, gražesniu, drąsesniu, negu esi iš tikrųjų. Vienodai, tvarkingai gyvenantys žmonės ne šiaip sau dievina avantiiirinius romanus ir detektyvus…”

Jis išėjo į žibintų ir reklamų ugnimis žėrintį Markso prospektą.

„Ir naudojame tą didžiąją informaciją niekams: pasismaginimui, laikui praleisti. Arba merginai pakerėti tinkamu eilėraštuku… Si informacija ne sava. Ne pats suradai sprendimus ir tiesas. Sėdėk, žiūrėk ar skaityk — kaip už perregimos sienos plaukia išgalvotas gyvenimas, — tu tik „informacijos imtuvas!” Teisybė, būta atvejų, kai „imtuvai” nebeiškentę bandydavo jį paveikti: tėtušis kažkada pasakojo — sykį Samaroje raudonarmietis „trinktelėjo iš šaudyklės” į aktorių, vaidinantį Kolčiaką frontinėje pjesėje, o dar anksčiau Nižnyj Novgorode publika apkūlė Jago rolės atlikėją — už vaidybos tikroviškumą… Pati idėja sudaužyti perregimą sieną, įsikišti — protinga… Kažkas joje yra…”

Atvykėlio galvoje brendo mintis: dar neįgavusi žodinio pavidalo, neaiški — it nuojauta. Bet tuo metu kažkas lengvai palietė jo petį. Jis atsigręžė: šalia stovėjo trise civiliniais dr bužiais. Vienas jų atsainiai mostelėjo prieš jo veidą raudona knygele:

— Parodykite dokumentus, pilieti.

Atvykėlis nustebęs gūžtelėjo pečiais, pastatė ant asfalto kuprinę, išėmė iš kišenės pasą. Operatyvininkas perskaitė pirmąjį puslapį, pakėlęs akis nuo fotografijos, žvilgtelėjo jam i veidą; paskui vėl į fotografiją — ir grąžino pasą.

— Viskas tvarkoj. Prašau atleisti.

„Uff!” Vaikinas čiupo kuprinę ir, stengdamasis nepaspartinti žingsnio, pajudėjo „Teatrinio” viešbučio link. Nuotaika sugedo. „Gal būt, man nevertėjo atvažiuoti?”

Trijulė atsitraukė prie tabako kiosko. Ten jų laukė milicininkas Gajevojus, taipgi civiliniais drabužiais.

— Na, aš juk sakiau, — pergalingai tarė jis.

— Ne tas… — atsiduso operatyvininkas. — Kažkoks Valentinas Vasiljevičius Krivošeinas. O pagal fotografiją ir žodinį portretą — tikras Kravecas.

— Žodinis portretas, žodinis portretas… Ką žodinis portretas? — įšiirdo Gajevojus. — Aš juk jį mačiau, lydėjau į tardymo skyrių: Kravecas nežilstelėjęs, jaunesnis kokiais dešimčia metų, ir liesesnis.

— Einam į stotį, vyručiai, — pasiūlė antrasis operatyvininkas. — Bene jis kvailas ar ką, kad prospektu vaikštinėtų!

Viktoras Kravecas tuo laiku iš tikrųjų sėlino tamsia, nebylia gatvele.

Iššokęs tada iš važiuojančios milicijos mašinos, jis per miesto parką nusigavo prie Dnepro šlaitų, gulėjo krūmuose, laukė tamsos. Norėjosi rūkyti ir valgyti. Vakarėjanti saulė auksino margų grybukų pribedžiotą Pliažo salos smėlį; ten knibždėjo mauduoliai. Mažytis vilkikas, išskleidęs nuo kranto ligi kranto vandens ūsus, skubinosi prieš srovę į krovinių uostą naujos baržos. Skardžio papėdėje, žemai krantinėje, ūžė mašinos ir tramvaj ai.

„Prisidirbom… Viską mes apgalvojom: bandymų metodą, naujojo būdo pritaikymo variantus, dargi jo įtaką padėčiai pasaulyje — tik tokio varianto nenumatėme. Šitaip žnektelti iš didelio aukščio snukiu į purvą: iš tyrinėtojų į nusikaltėlius! Dieve mano, na kas tat per darbas: vienas nevykęs bandymas — ir viskas lekia į Tartarą. Ir aš nepasirengęs lošti su tardytojais ir ekspertais, visai nepasirengęs, nors eik į biblioteką ir studijuok baudžiamąjį kodeksą — ir kas ten dar yra? — proceso kodeksas ar kaip! Aš nežinau lošimo taisyklių ir galiu jį pralošti… pagaliau aš jau beveik pralošiau. Biblioteka… kokia dabar gali būti biblioteka!”

Iš aušinamųjų elektros stoties bokštų anoje Dnepro pusėje kilo tiršti garo kamuoliai — atrodė, kad bokštai gamina debesis. Apatinis saulės kraštas rėmėsi į juos.

„Ką dabar daryti? Grįžti į miliciją, „nuoširdžiai” viską papasakoti ir pačiu niekingiausiu būdu išduoti tai, ką saugoj om nuo blogos akies? Išduoti ne tam, kad išgelbėtum darbą — save. Nes darbo neišgelbėsi: po dviejų trijų dienų laboratorijoje viskas pradės pūti — ir nieko neįrodysi, niekas nepatikės ir nesupras, kas ten buvo… O ir savęs tuo neišgelbėsi; Krivošeinas žuvo. Jis, kaip sakoma, ant mano… Nueiti pas Azarovą, viską paaiškinti? Nieko jam dabar neišaiškinsi. Dabar aš jam netgi ne studentas praktikantas — neaiški asmenybė su netikrais dokumentais. Jam, žinoma, pranešė, kad aš pabėgau, dabar jis, kaip lojalus administratorius, turi talkininkauti milicijai… Stai ji, žmonių problema — visu rimtumu. Per ją visos mūsų nelaimės. Dargi tiksliau — per tai, kad nepajėgėme jos išspręsti laboratoriniu būdu ir niekaip nenorėjome su tuo susitaikyti. Kur ne: mes! Mes, pasiekę tokių rezultatų! Mes, kurių rankose negirdėti informacijos sintezės galimumai! Kur tau, velnias… O šita problema ne mūsų dantims, laikas prisipažinti. Tik be jos ir visa kita nustoja prasmės.”

Saulė leidosi. Kravecas atsikėlė, nubraukė žoles nuo kelnių, nuėjo takeliu aukštyn, nežinodamas nei kur, nei kurių galų. Kišenėje skimbčiojo smulkūs pinigai. Jis suskaičiavo: cigarečių pakeliui ir superlengviems pietums. „O toliau?” Dvi studentės, įsitaisiusios krūmuose ant suoliuko, ruošėsi egzaminams, susidomėjusios pažvelgė į gražų vaikiną, palingavo galvom, vydamos šalin nuodėmingas mintis, vėl įknibo į konspektus. „Mtaip… bendrai tai neprapulsiu. Gal keliauti pas Leną? Bet ji, tikriausiai, taip pat stebima, užklups…”

Takelis išvedė į tylią, tuščią gatvelę. Iš už tvorų sviro šakos, apkibusios vyšniomis, pradėjusiomis raudonyti. Gatvės gale liepsnojo iš apačios nušviestas rausvai geltonas debesis.

Sparčiai temo. Vakaro vėsa smelkėsi po marškiniais, užvilktais ant.nuogo kūno, Per kvartalą nųo Viktoro, priešingoj ga vės pusėj, iš prietamsos išlindo du žmonės uniforminėmis kepurėmis. „Milicija!” Kravecas metėsi į skersgatvį. Perbėgęs kvartalą, sustojo, kad širdis nurimtų.

„Susilaukiau! Dvidešimt metų nė nuo ko nebėgau it berniūkštis iš svetimo sodo… — Iš bejėgiškumo ir pažeminimo rirkyti norėjosi tiesiog nepakenčiamai. — Lošimas praloštas! Reikia tai atvirai pripažinti — ir pasišalinti. Nešti kulnus. Galų gale kiekvienas iš mūsų tam tikroje situacijoje troško sprukti, pasukti į šoną. Dabar mano eilė, jokių velnių! Ką aš daugiau galiu?”

Skersgatvio gale švytėjo žydros ugnys. Jas išvydęs, Viktoras pajuto žvėrišką apetitą: jis nevalgė bemaž parą. „Hm… ten dar kažkur galima pavalgyti. Eisiu! Vargu ar manęs ieškos Markso prospekte.”

…Betoniniai stulpai rietė virš asfalto gyvatiškas dujinių žibintų galvutes. Parduotuvių vitrinose laisvomis pozomis stovėjo elegantiški manekenai, svidėjo radijo imtuvai, televizoriai, prikaistuviai, taikėsi į praeivius sidabrinės „Sovietskoje šampanskoje” tūtos, išmoningais Įvijais kauburiais stūksojo konservų dėžutės. Po šokinėjančia šviesos reklama „Štai ką galima laimėti už 30 kapeikų!” puikavosi šaldytuvas „Dnepras”, magnetofonas „Dnepras-12”, siuvamoji mašina „Dnipro” ir automobilis „SIavutičius-409”. Netgi trumpai apkarpytos liepos palei plačius šaligatvius atrodė lyg pramoniniai gaminiai.

Viktoras pataikė Į pačią spūstį, į pačią „brydę”, nusitęsusią per tris kvartalus nuo „Dinamo” restorano iki kinoteatro „Dnepras”. Vaikštinėjančių buvo daug. Laužyta eigastim žingsniavo vaikiščiai — bohemos mėgdžiotojai: susitaršę, stiklinėmis akimis. Oriai vaikščiojo pagyvenusios poros. Apkabinę drauges, miesto parko pusėn kiūturiavo sufrantėję jaunuoliai. Mikliai ir dalykiškai šmižinėjo minioje vyrukai su kirpčiais virš guvių akių — iš tų, kur „dinderį muša, liežuviais pluša”. Merginos atsargiai nešė visokiausias šukuosenas. Buvo „tifozinių” šukuosenų, šukuosenų „po moterų peštynių”, šukuosenų „tegu mane pamilsta už charakterį” ir kitokių kirpėjų meno šedevrų. Kamavosi vieniši jaunuoliai, graužiami norų ir drovos.

Iš pradžių Kravecas ėjo būgštaudamas, bet pamažėle jį pradėjo imti pyktis.

Eina, eina: savęs parodyti, kitų pažiūrėti… Jiems laikas tartum būtų sustojęs, pasaulyje niekad nieko neįvyktų. Jau Gubernatoriškąja vaikštinėjopo jų kojom lingavo lentų grindinys, apžiūrinėdavo jie nutriiktgalvius fajetonų vežikus, vienas kitą. Vaikštinėjo po karo — nuo „Dnepro” kinoteatro griuvėsių ligi „Dinamo” restorano griuvėsių, lukštendami saulėgrąžas po lemputėmis, kyburiuojančiomis ant medinių stulpų. Prospektą išpylė asfaltu, aprengė daugiaaukščiais namais iš betono, aliuminio ir stiklo, iliuminavo, pasodino medžių ir gėlių — vaikštinėja.sau kaip niekur nieko; žiautaroja irisus, probėgšmais klausosi tranzistorių, plaka liežuviais — teigte teigia, kad miesčioniška dvasia nesunaikinama! Save parodyti — kitų pažiūrėti, kitų pažiūrėti — save parodyti. Pasišlaistyti, užeiti į kavinę-automatą, suspringti pyragaitį su gazuotu vandeniu, pasišlaistyti, pasukti į tualetą su patogumais už pašto, nusilengvinti, pasišlaistyti, užgauti ką, susipažinti, pasišlaistyti… Vabzdžio gyvenimas!”

Jis aplenkė minią, susibūrusią prospekto ir Engelso gatvės sankryžoje apie naujenybę — loterijos bilietų pardavimo automatą. Kibernetinės mašinos pavyzdžiu padarytas automatas grojo lengvas melodijas, radiofoniniu balsu rėkalojo loterijos šūkius ir, pašėlusiai suktelėjęs ratą iš nilselio ir stiklo, už pora penkiolikakapeikių duodavo „laimingą” bilietą. Kravecas sugriežė dantimis.

„O mes, savimi pasikliaujantys idiotai, užmanėm žmones perdirbti, pasitelkę vien laboratorinę techniką! Betgi kaip bus su šitais — sumiesčionėjusiais? Vežikus pakeitė taksi, armonikas — puslaidininkiniai magnetofonai, pokalbius „iš burnos į ausį” — telefonai, sausu oru avimus naujus kaliošus — sintetiniai apsiaustai. O ar tai pakeitė miesčionį? Sėdinėjo prie virdulių — dabar vakarus trumpina prie televizorių.

Iš minios tiško frazių nuotrupos:

— Tarp mūsų kalbant, aš jums atvirai pasakysiu: vyras yra vyras, o moteris yra moteris!

— …Jis sako: „Valia?” O aš: „Ne!” Jis: „Liusia?” O aš: „Ne!” Jis: „Sonia?” O aš: „Ne!”

— Abrahamas išvažiavo į komandiruotę, o žmona…

— Išmokite tenkintis dabartiniu momentu, mergaitės!

„Mokslas ir technika progresuos, o kas pasikeis? Na, parduotuvių vitrinos luš nuo polimerinių juodsidabrių lapenų, nuo amžiams prisukamų atominių rankinių laikrodžių, puslaidiminkinių šaldytuvų ir radioauskarų… Judančios šaligatvių juostos iš liuminescensinio plastiko nešios dykinėjančius nuo stereoskopinės „Dnepro” sineramos iki restorano-automato „Dinamo” — nereiks dargi kojyčių kilnoti… Bastysis sau su mikroelektriniais radiotelesiųstuvais, kad, nė galvos nepasukę į pašnekovę ir neįtempę rėklės, galėtų vis taip pat vištiškai kalbėtis:

— Tarp mūsų kalbant, aš jums atvirai pasakysiu: robotas yrg robotas, o antresolė yra antresolė!

— Abrahamas išvyko į antipasaulį, o žmona…

— Išmokite tenkintis šia mikrosekunde!

O kryžgatvyje tarpplanetinio laivo pavidalo automatas prekiaus atvirukais „Sveikinimai iš Veneros”: besibučiuojančiais balandžiais įrėmintas Veneros kosmouosto vaizdas… Ir ką?”

Pro šalį pradefiliavo Haris Charitonovičius Chilobokas. Ant rankos kabojo nuo juoko išglebusi mergina — docentas ją linksmino ir nepastebėjo, kaip bėglys studentas metėsi liepų šešėlin. „Haris vėl naują turi”, — šyptelėjo Kravecas jam pavymui. Nusipirkęs kioske cigarečių, užsirūkė ir pasijudino toliau. Jį užvaldė toks įsiiitis, net valgyti praėjo noras; pakliiitų jis dabar į glėbį operatyvininkams — įsiūtis sprogtų ir prasidėtų šaunios grumtynės.

„Teatriniame” viešbutyje laisvų vietų taip pat neturėjo, Eidamas prospektu link Kolūkiečio namų, atvykėlis rūškanai stebėjo slampinėjančią publiką.

„Eina, eina… Visuose visų šalių miestuose yra gatvių, kur vakarais vaikštinėja pulkai — vienišių kolektyvai. Nuo — ligi. Savęs parodyti — kitų pažiūrėti, kitų pažiūrėti — savęs parodyti. Kažkoks kolektyvinis instinktas ar kas juos čionai traukia, — kaip upėtakius į nerštavietes? O kiti sėdi prie televizorių, skelia kiemuose „ožį”, prirūkytuose kambariuose organizuoja preferanso partiją, trina sienas šokių pavėnėse… Kiek jų, atsilikusių, pasmerkusių save vegetavimui? „Mokame kažką dirbti, uždirbame padoriai, visko turime, gyvename ne blogiau už kitus — ir duokite mums ramybę!” Atsiskyrėliai, bijantys likti vieni su savim, pasimetę sudėtingame gyvenime ir daugiau nebesusimąstantys apie jį… Tokie atsimena vieną išganingą taisyklę: kad gyvenime klotųsi, reikia būti kaip visi. Stai ir vaikšto, žiūri: o kaip visi? Lūkuriuoja, kol kas atidengs kokią paslaptį…”

Spindinčios prospekto didybės nukonkuruotas, už perregimų debesų slinko mėnuo. Niekam jis nerūpėjo.

„O berniūkščiais būdami ir jie svajojo gyventi šviesiai, įdomiai, reikšmingai, pažinti pasaulį… Nėra žmogaus, kuris apie tai nebCitų svajojęs. Ir dabar, tur būt, svajoja — saldžiai ir bejėgiškai. Tai kuris čia galas? Neužteko drąsos svajonei įgyvendinti? O ir kam? Kuriam galui duoti laisvę svajonėms Ir stipriems jausmams, — dar nežinia, kur jie nuves! — kai yra perkamųjų, kai galima saugiai ūžauti svetimoje išgalvotų herojų puotoje? Ir prasiūžė visiškai, iššvaistė dvasines jėgas niekniekiams, liko it atmatuota — kaip tik pasivaikščiojimui prospektu.

Šalimais pražygiavo docentas Chilobokas su mergina. „O Haris vėl su nauja!” — mintyse pasveikino jį atvykėlis.

Jis pasižiūrėjo jam įdurmu: pasivyti ir paklausti apie Krivošeiną? ne: nuo Chiloboko visuomet verčiau laikytis atokiau!”

Atvykėlis ir Kravecas įžengė į tą patį kvartalą.

„…Kažkada žmogbeždžionės pasidalino į dvi grupes: vienos paėmė į letenas akmenis ir pagalius, pradėjo darbuotis, mąstyti, kitos liko suptis ant šakų. Dabar Žemėje prasidėjo naujas tarpinis procesas, veržlesnis ir galingesnis, nei senovės apledėjimas: naujas kokybinis pasaulio šuolis. Bet kas jiems rūpi? Jie iš anksto sutinka likti „brydėse”, prie televizorių — technikos priemonėmis tenkinti nesudėtingus poreikius! — nertėjo mintyse Viktoras Kravecas. — Kam jiems vis nauji mokslo, technikos, gamybos galimumai? Kam jiems mūsų darbas? Galima pridėti proto, miklumo, darbingumo — ir kas? Mokysis kažko, bet ne iš smalsumo, ne iš noro būti meistriškesniais, o kad daugiau gautų už žinias, už lengvą darbą, kad pranoktų kitus nusimanymu. Pirks ir kraus — kad kiti pastebėtų jų klestėjimą, kad, besirūpindami daiktais, užpildytų dvasinę tuštumą. Ir juodai dienai. Jos gali ir nebūti, o kol kas per ją visos dienos pilkos… Nuobodu! Imsiu ir išvažiuosiu į Vladivostoką. Pats — kol neišgabeno valdišku kaštu… Ir mūsų darbas sunyks savaime. Niekuo jis jiems nepadės: kad pasinaudotum tokia galimybe, reikia turėti aukštus tikslus, dvasinių jėgų, būti nepatenkintam savimi. O jie nepatenkinti vien juos supanči pasauliu; aplinkybėmis, pažįstamais, gyvenimu, vyriausybe — bet kuo, tik ne savimi. Na ir lai vaikštinėja. Mokslas, kaip sakoma, čia bejėgis…”

Dabar juos skyrė tik centrinio pašto pastatas.

Piktos mintys atslūgo. Liko kažkoks nesuprantamas drovumas prieš šalimais praeinančius žmones.

„Kažkas pasakė: niekas taip neniekina minios, kaip virš jos iškilusi vidutinybė… Kas? — Kravecas suraukė kaktą. — Palauk, bet juk šitaip aš pats pasakiau apie kažką kitą. Na, žinoma, apie kitą, negi apie save… — Staiga jam pasidarė koktu. — O juk, mindžiodamas juos, aš ir save mindžioju. Nedaug aš juos tepralenkiau, dar visai neseniai tebebuvau toks pat… Palauk! Atrodo, aš noriu paprasčiausiai nusiplauti? Pasprukti. Ir kad nebūtų taip gėda, kad neprarasčiau savigarbos, stengiuosi tai pagrįsti idėjiškai. Nieko aš neišdaviau, viskas teisingai, mokslas bejėgis, taip ir turi būti… dieve mano, kokia vis dėlto niekšiška ir paslaugi inteligento mintis! (Beje, šitaip aš irgi apie kažką sakiau ar galvojau. Visas tiesas mes taikome kitiems, taip patogiau gyventi.) O aš kaip tik ir esu tas inteligentas. Viską paleidau apyvarton: panieką miniai, teoretinius išprotavimus… M-taip! — jis paraudo, veidas įkaito. — Stai kur gali nuvesti nesėkmė. Na gerai, bet ką gi aš galiu padaryti?”

Staiga jo kojos tartum prilipo prie asfalto: priešpriešiais veržliai žingsniavo vaikinas su kuprine ir apsiaustu ant rankos. „Adomas?!” Kravecą nusmelkė šaltis, širdis apmirė — lyg ne žmogus, o atgijęs sąžinės priekaištas būtų artinęsis. Adomo akys buvo susimąsčiusios ir piktos, nuleisti lūpų kampučiai nežadėjonieko gero. „Tuojau pamatys, atpažins…” — Kad neišsiduotų, Viktoras nusuko akis, bet smalsumas paėmė viršų: žvilgtelėjo tiesiai į veidą. Ne, dabar Adomas nebebuvo panašus į „vergą” — ėjo pasitikintis, stiprus, apsisprendęs žmogus… Atmintyje iškilo pasišiaušusi galva niūrių apmušalų fone, slogios neapykantos išplėstos akys, penkiakilograminis ketaus hantelis, iškeltas virš jo galvos.

Atvykėlis praėjo. „Žinia, iš kur jam mane atpažinti! — su palengvėjimu iškvėpė orą Kravecas. — Bet kurių galų jis grįžo? Ko jam reikia?”

Jis nusekė akimis minioje tolstantį vaikiną. „Gal pasivyti, papasakoti, kas atsitiko? Vis pagalba… Ne. Kas žino, kuri galas jį atnešė! — Jį vėl apėmė neviltis. — Prisidirbom, prisieksperimentavom, velnias! Vienas kito šalinamės! Palūkėk… juk yra ir kitas variantas! Tik ar padės?” — įtemptai svarstydamas, Viktoras prikando lūpą.

Adomas įsimaišė vaikščiojančių minioje.

— Na, užteks kamuotis! — krestelėjo galvą Kravecas. — Tas darbas — ne mano vieno. Ir negalima sprukti — reikia jį gelbėti…”

Ištraukęs iš kišenėlės, jis perskaičiavo kapeikas, nurijo alkio seilę ir įėjo į paštą.

Pinigų vos vos užteko trumpai telegramai: „Maskva MVU biofak Krivošeinui. Atskrisk tučtuojau. Valentinas”.

Išsiuntęs telegramą, Viktoras grįžo į prospektą ir, priėjęs kampą, pasuko gatve, vedančia į Sistemologijos institutą. Kiek paėjėjęs, atsigręžė: ar kas neseka iš paskos? Gatvė buvo tuščia, tik nuo univermago pastato su taupomąja knygele rankoje į jį žiūrėjo labai graži moteris, apšviesta rožinių aršino didumo literų „Laikykite pinigus taupomojoje kasoje!” Tiems, kurie pinigus laiko kasoje, moters akys žadėjo meilę.

Virš administratoriaus langelio Kolūkiečio namuose puikavosi skelbimas:

„Vieta žmogui — 60 kap.

Vieta arkliui — 1 r. 20 k.”

Atvykėlis iš Vladivostoko atsiduso ir padavė pro langelį pasą.

— Man malonėkite už šešiasdešimt…

KETVIRTAS SKYRIUS

Kas neįmanoma — neįmanoma. Pavyzdžiui, neįmanoma judėti greičiau už šviesą… Beje, jei tat ir būtų įmanoma — ar verta stengtis? Vis vien niekas nepamatys ir neįvertins.

K. Prutkovas, inžinierius, mintis Nr. 17

Kitą rytą tardytojui Anisimovui miesto milicijos skyriaus budintis perdavė milicininko, saugojusio užantspauduotą laboratoriją, raportą. Buvo pranešama, kad naktį — maždaug tar pirmos ir antros — į laboratoriją pro langą bandė įsigauti nežinomas žmogus šviesiais marškiniais. Milicininko šiiktelėjimas jį išgąsdino, jis nušoko nuo palangės ir pasislėpė parke.

— Aišku! — Matvejus Apolonovičius patenkintas patrynė rankas. — Sukasi aplink…

Vakar jis išsiuntė šaukimus piliečiui Azarovui ir pilietei Kolomijec. Matvejus Apolonovičius, žinoma, nė negalvojo, kad jo kabinete pasirodys akademikas Azarovas. Tiesiog šaukimo šaknelė jam galėjo praversti kaip pasiteisinimo dokumentas, jeigu kas. O Jelena Ivanovna Kolomijec, šalia Sistemologijos instituto esančio konstruktorių biuro inžinierė, atėjo lygiai dešimtą valandą.

Kai ji įžengė į kabinetą, tardytojas perprato banguotąjį Chiloboko gestą: prieš jį stovėjo daili moteris. „Mat, kokia padori!” — pagyrė mintyse Anisimovas. Nė viena Jelenos Ivanovnos išvaizdos detalė nebuvo nepaprasta — ir tamstis plaukai kaip plaukai, ir nosis kaip nosis (dargi kiek užriesta), pagaliau ir veido ovalas kaip ovalas, — bet viskas drauge kėlė tą harmonijos įspūd.įj kuomet belieka ne analizuoti, o tiesiog žavėtis ir stebėtis, kaip nuostabiai gamta jaučia saiką.

Prisiminęs velionio Krivošeino išorę, Matvejus Apolonovičius pajuto grynai vyrišką apmaudą. Ir tikrai — jiedu ne pora, Chiloboko teisybė. Ką jau tokio ji jame rado? Patvarumo ieškojo ar ką? Ar vyro su geru uždarbiu?” Anisimovas, kaip ir daugumas vyrų, kurių amžius ir išvaizda nežada pergalių lyriniuose frontuose, apie gražias moteris buvo ne kokios nuomonės.

— Prašom sėstis. Jūs pažįstate Valentiną Vasiljevičių Krivošeiną…

— Taip, — jos balsas buvo dainingas, krūtininis.

— …ir Viktorą Vitaijevičių Kravecą?

— Vitią? Taip, — Jelena Ivanovna nusišypsojo, parodydama lygius dantis. — Tik aš nežinojau, kad jis Vitaljevičius.

— Ką jūs galite papasakoti apie Krivošeino ir Kraveco santykius?

— Na… jie kartu dirbo… Viktoras, atrodo, yra tolimas Valios… tai yra Krivošeino giminaitis. Jiedu, mano manymu, buvo geri draugai… O kas atsitiko?

— Jelena Ivanovna, šičia aš klausinėju, — sumojęs, kad, praradusi dvasinę pusiausvyrą, ji daugiau pasakys, Anisimova neskubėjo aiškinti situacijos. — Ar tiesa, kad jiis su Krivošeinū artimai draugavote?

— Taip…

— O kodėl jūs išsiskyrėte?

Jelena Ivanovna šaltai blykstelėjo akimis, skruostai nusidažė raudoniu ir vėl išbalo.

— Tai neturi nieko bendra su byla!

— O iš kur į ūs žinote, kas turi, o kas neturi bendra su byla? — sujudo Matvejus Apolonovičius.

— Nes… nes tai negali turėti nieko bendra su jokia byla. Išsiskyrėm — ir viskas.

— Aišku… gerai, kol kas paliksim tą klausimą. Sakykite, kur Kravecas gyveno?

— Akademiniame miestelyje, jaunųjų specialistų bendrabutyje. Kaip ir visi praktikantai.

— Kodėl ne pas Krivošeiną?

— Nežinau. Matyt, taip jiedviem buvo parankiau…

— Nepaisant giminystės nei draugystės? Aišku… O kaip Kravecas elgėsi su jumis, rodė dėmesio? — Matvejus Apolonovičius stengėsi iš savo versijos išspausti viską, kas galima.

— Rodė… — Jelena Ivanovna prikando lūpą, bet vis dėlto nesusilaikė. — Manau, šitaip darytumėt ir jūs, jei tik aš jums leisčiau.

— Aha, vadinasi, jam leidote. Sakykite, o Krivošeinas nepavyduliavo Kravecui?

— Gal ir pavyduliavo… tik aš nesuprantu, kas jums rūpi? — Moteris priešiškai, su įniršiu pažvelgė į tardytoją. — Kažkokios užuominos! Jūs galite man paaiškinti, kas atsitiko?!

— Ramiau, piliete!

„Gal jai paaiškinti, koks reikalas? Ar verta? Ar ji čia įvelta? Graži, žinoma, galima įsimylėti, bet… bet ne ta aplinka rimtiems seksualiniams nusikaltimams. Mokslininkai. Statistiniai duomenys ne jų naudai. Mokslininkas dėl moters galvos nepames… Bet Kravecas…”

Anisimovo apmąstymus nutraukė telefono skambutis, jis pakėlė ragelį.

— Anisimovas klauso.

— Aptikome tardomojo pėdsakus, draugas kapitone, — pranešė operatyvininkas. — Norite dalyvauti gaudynėse?

— Žinoma.

4 Savąs atradimas 49

— Laukiame jūsų prie aerodromo, mašina DNA 57–28.

— Aišku! — tardytojas atsistojo, linksmai pažvelgė į Kolomijec. — Pokalbį užbaigsim kitą kartą, Jelena Ivanovna. Duokite, aš jums atžymėsiu šaukimą, nesierzinkite, neįsižeiskite, visi nervingi — ir aš, ir jūs…

— Betgi kas atsitiko?

— Aiškinamės. Kol kas nieko negaliu pasakyti. Viso gero!

Anisimovas išlydėjo moterį, paėmė iš stalčiaus pistoletą, užrakino kabinetą ir kone dumte nudūmė į vidinį skyriaus kiemą prie operatyvinės mašinos.

Sniego baltumo ILas prie aerouosto perono privažiavo lygiai 13.00. Prie lėktuvo borto atriedėjo žydras įžulnus autotrapas. Pirmas žemyn nubėgo apkūnus, neaukšto ūgio vyriškis siauromis žaliomis kelnėmis, palaida dryžuota striuke ir, mosuodamas paveiksliukais išmarginta turistine kuprine, šešiašonėmis betono plokštėmis nužingsniavo aptvaro link. Jis gyvai sukiojo galivą, kažko ieškodamas pasitinkančiųjų minioje, suradęs metėsi priešais.

— Na, sveikas! Kas per skuba atostogų metu, kas per „skrisk tučtuojau”?! Nagi, pasirodyk! O, bet tu išgražėjai, dargi liemeningesnis pasidarei, dievaži! Mat, ką reiškia metus žmogaus nematyti — dabar ir veidas atrodo padorus, net į žandikaulį galiu žiūrėti nesinervindamas…

— Ir tu, ag žiūriu, atsiganei ten nuo aspirantiškos duonos, — pasitinkantis nužvelgė jį kritišku žvilgsniu. — Socialinėmis sankaupomis apsirūpinai?

— E, brol, tai ne šiaip sau sankaupos — tai informacinis-medžiaginis rezervas. Aš tau paskui papasakosiu, netgi pademonstruosiu. Tai, Valikai, tikras perversmas… Bet pirma klostyk tu: kam iškvietei anksčiau laiko? Ne, palauk! — Lėktuvo keleivis ištraukė iš kišenės bloknotą, o iš jo — keletą raudonų asignacijų. — Imk skoliukę.

— Kokią skoliukę? — pasitinkantis atstūmė pinigus.

— Dėl dievo, tik be šito! — keleivis protestuodamas pakėlė ranką. — Matėme, žinome, iš anksto sugraudinti: šitoks, mat, išsiblaškęs mokslininkas, jis nenusižemina ligi to, kad atsimintų visokią ten prozą… Nereikia. Jau aš žinau tavo pfigimtį: tu neužmiršti netgi pusrublio didumo skolų. Imk pinigus, nebūk pižonas!

— Na ne, — švelniai nusišypsojo pasitinkantis, — man tu nieko neskolingas. Supranti… — Jis užsikirto, sutikęs įdėmų, į ji įsmeigtą keleivio žvilgsnį.

— Kas per velnias! — suglumęs pratarė tas. — Bene pradėjai dažyti plaukus, Ižešatene? O randas? Randas virš dešinio antakio — kur jis? — staiga jo balsas pritilo iki šnabždesio. — Vaikine… nagi, kas tu?!

Tuo.laiku Maskvos lėktuvu atskridusių ir pasitinkančių minia išsiskirstė. Penki žmonės, kurie nieko nesutiko ir niekur nesiskubino, numetė cigaretes ir vikriai apsupo pašnekovus.

— Tiktai ramiai! — tarė Anisimovas, sprausdamasis tarp „laboranto” ir keleivio; šis, gniauždamas rankoje pinigus, žiūrėjo į jį išplėstomis akimis. — Bandysit priešintis — šausim.

— Oho! — apstulbintas keleivis atsitraukė žingsnį, bet buvo suimtas už alkūnių.

— Ne „oho”, o milicija, pilieti… Krivošeinai, jei neapsirinku? — kaip galėdamas maloniau nusišypsojo tardytojas. — Jus taip pat teks sulaikyti. Išvedžiokite juos į mašinas.

Sėsdamas į „Volgą” ant užpakalinės sėdynės tarp Anisimovo ir milicininko Gajevojaus, Viktoras Kravecas ramiai ir pavargusiai šypsojosi.

— Beje, aš jūsų vietoj nesišypsočiau, — padarė pastabą Matvejus Apolonovičius. — Už tokius pokštus metų prideda.

— E, ką čia metai! — Kravecas nerūpestingai numojo ranka. — Svarbiausia: aš, rodos, žengiau teisingą žingsnį.

— Tikrai negalvojau, kad mano sugrįžimas prasidės detektyviniu epizodu, — prakalbo lėktuvo keleivis, kai jį įvedė į tardytojo kabinetą. — Ką gi, kartą gyvenime tai turėtų būti įdomu.

Ir jis, nelaukdamas kvietimo, atsisėdo, apsižvalgė.

Anisimovas tylomis atsisėdo priešais; jame grūmėsi prieštaringi jausmai; džiūgavimas („Cia tai bent operacija, bent pasisekimas! Iškart du sugriebėm — be to, panašu, kad su įkalčiais!”) ir sąmyšis. Iki šiol tardymas rėmėsi tuo, kad laboratorijoje žuvo arba buvo nužudytas Krivošeinas, o ne kas kitas. Bet… Matvejus Apolonovičius priekabiai įsižiūrėjo į sulaikytąjį: nuožulni, virš smilkinių praplikusi kakta, iškilūs antakių lankai, raudonai mėlynas randas virš dešiniojo antakio, šlakuotas apvaliaskruostis veidas, stora, balnu išriesta nosis, ru vi, trumpai apkirpti plaukai — be abejonės, prieš jį sėdi Krivošeinas! „Tai bent šoviau pro šalį… Ką gi jie ten pribaigė? Na, dabar jau aš išaiškinsiu viską ligi galo!”

— O kas čia — užuomina? — Krivošeinas parodė grotomis apkaltus langus. — Kad širdingiau prisipažintų, taip?

— Ne, anksčiau buvo didmeninė bazė, — prisiminęs, kad tokia pat replika pradėjo „laborantas” vakarykštėje apklausoje, tardytojas nusišypsojo — sutapimas jam pasirodė juokingas. — Nuo tada užsiliko… Na, kaip savijauta, Valentinai Vasiljevičiau?

— Dėkoju… Atleiskite, nežinau jūsų vardo nei tėvavardžio… Nesiskundžiu. O jūsų?

— Aš irgi, — linktelėjo tardytojas. — Nors mano savijauta tiesioginio ryšio su byla neturi.

Jiedu plačiai ir įtemptai šypsojosi vienas kitam, kaip boksininkai prieš snukių daužymą.

— O mano, atseit, turi? Aš pagalvojau, kad jūsuose įprasta teirautis, kaip jaučiasi nei iši šio, nei iš to aerouoste sugriebti keleiviai. Tai kokį gi ryšį mano sveikatos būklė turi su jūsų byla?

— Mes ne griebiame, o sulaikome, pilieti Krivošeinai, — griežtai pataisė Anisimovas. — Ir jūsų sveikata domiuosi visai pagrįstai, nes turiu gydytojo išvadą, o taip pat liudytojų parodymus, kad jūs — lavonas.

— Aš — lavonas?! — Krivošeinas truputį žaismingai nužvelgė save. — Na, jei jūs turite tokius parodymus, vilkite mane į skrodimo salę… — Umai jam kažkas toptelėjo, šypsena suglebo. Jis pažiūrėjo į tardytoją rūškanai, sunerimęs. — Klausykite, draugas tardytojau, jeigu jūs juokaujate, juokaujate ganėtinai biauriai. Kas per lavonas?

— Susimildami, kokie juokai! — Anisimovas plačiai skėstelėjo rankomis. — Užvakar jūsų lavonas buvo rastas laboratorijoje, pats mačiau… tai yra — ne jūsų, žinoma, kadangi jūs gyvas ir sveikas, o labai į jus panašaus žmogaus. Visi paliudijo, kad tai jūs.

— Ak, velnias! — Krivošeinas susirūpino, patrynė delnais skruostus.- Jūs galite man parodyti tą lavoną?

— Na… Jūs gi žinote, kad ne, Valentinai Vasiljevičiau. Juk jis pavirto skeletu. Tai padaužiškumas, negerai… Galima itin blogai suprasti.

— Skeletu?! — Krivošeinas pakėlė galvą, žaliose sti rusvais žiburėliais akyse pasirodė sąmyšis. — Kaip? Kur?

— Tai atsitiko ten pat, įvyko vietoje — jei jau jums prireikė mano komentarų šiuo klausimu, — pabrėždamas žodžius, tarė Anisimovas. — Gal jūs pats, sakau, tat geriau paaiškintumėte?

— Buvo lavonas, pasidarė skeletas… — mąsliai raukdamas antakius, sumurmėjo Krivošeinas. — Bet… aha, tuomet viskas ne taip baisu! Jis čia veltui laiko neleido… matyti, jam viską sugadino kažkokia klaida. Fu, velnias, o aš jau maniau!.. — Jis pažvalėjo, atsargiai žvilgtelėjo į tardytoją. — Painiojate jiis mane, draugas, nežinia kam. Lavonai nei iš šio, nei iš to nevirsta skeletais, apie tai aš šiek tiek nutuokiu. Be to, kaip jūs įrodysite, kad tai mano… tai yra į mane panašaus žmogaus lavonas, jei lavono nėra? Cia kažkas ne taip!

— Galimas daiktas. Todėl aš ir noriu, kad jūs pats nušviestumėt bylą, kadangi tai Įvyko jums patikėtoje laboratorijoje.

— Man patikėtoje?.. Chm… — Krivošeinas šyptelėjo, palingavo galvą. — Gaila, bet su reikalo nušvietimu nieko nebus. Man pačiam reikėtų susivokti — kur kas.

„Ir šitas spyriosis!” — graudžiai atsikvėpė Matvejus Apolonovičius, paskui prisitraukė popieriaus lapą ir atsuko parkerio viršelį.

— Tuomet pradėkim iš eilės. Jūs — Krivošeinas Valentinas Vasiljevičius?

— Taip.

— 35 metų amžiaus? Rusas? Nevedęs?

— Tiksliai.

— Gyvenate Dneprovske, Sistemologijos institute vadovaujate naujųjų sistemų laboratorijai?

— O va, kas ne, tai ne. Gyvenu Maskvoje, mokausi aspirantūroje MVU biologijos fakultete. Prašau! — Krivošeinas padavė per stalą pasą ir pažymėjimą.

Dokumentai buvo gerokai aptrinti — kaip tik tiek, kad nekeltų įtarimo. Viskas juose — netgi laikinas priregistravimas Maskvoje trejiems metams — atitiko Krivošeino žodžius.

— Aišku, — Anisimovas padėjo juos stalčiuje. — Mitriai tokie dalykai daromi Maskvoje, žiūrėk tik! Per vieną dieną.

— Atseit… ką jūs tuo norite, pasakyti? — Krivošeinas atmetė galvą, karingai išlenkė dešinį antakį.

— klastotė tie jūsų dokumentai, štai kas. Tokia pat klastotė, kaip ir jūsų bendrininko, kuriam mėginote perduoti pinigus aerouoste… Alibi rūpinatės? Veltui stengėtės. Patikrinsim — o kas toliau?

— Ir patikrinkit!

— Ir patikrinsim. Pas ką jūs dirbate MVU? Kas jūsų vadovas?

— Bendrosios fiziologijos katedros vedėjas. Mokslų akademijos narys korespondentas, profesorius Vano Aleksandrovičius Androsiašvilis.

— Aišku. — Tardytojas surinko numerj. — Budintis? Cia Anisimovas. Kuo greičiausiai susiriSkite su Maskva. Tegu prie operatyvinio televideofono skubiai pristato… užsirašykite: Vano Aleksandrovičius Androsiašvilis, profesorius, vadovauja fiziologijos katedrai universitete. Vikriai! — jis pergalingai žvilgtelėjo į Krivošeiną.

— Operatyvinis televideofonas — tai bent prabanga! — Krivošeinas pliaukštelėjo liežuviu. — Sekimo technika, aš matau, irgi ne ką atsilieka nuo fantastikos. Ir veikiai pamatysime profesorių?

— Kai pamatysim, tai ir pamatysim, nesiskubinkite. Mes dar turime apie ką pakalbėti… — Tačiau pasikliaujanti Krivošeino laikysena Matvejui Apolonovičiui padarė įspūdį. Jis suabejojo: „Gal čia iš tikrųjų kažkoks klaikus sutapimas? Patikrinsiu verčiau dar.” — Sakykite, jūs pažįstami su Jelena Ivano vna Kolomijec?

Nuo Krivošeino veido dingo nedrumsčiama ramybė — jis pasitempė, niūriai ir tiriamai pažvelgė į Anisimovą.

— Taip. O ką?

— Ir artimai?

— Na?

— Kodėl jūs su ja išsiskyrėte?

— O tai, brangus draugas tardytojau, atleiskite, visai ne jūsų dalykas! — Krivošeino balse suskambo įtūžis. — Į asmeninius reikalus aš neleisiu kištis nei dievui, nei velniui, nei milicijai!

— Aišku, — šaltakraujiškai linktelėjo Anisimovas. „Jis! Niekur nesidėsi — jis. Ko gi jis išsisukinėja, kuo pasikliauja?” — Gerai, duosiu lengvesnį klausimą: kas toks tas Adomas?

— Adomas? Pirmasis žmogus žemėje. O ką?

— Skambino vakar į institutą… šitas pirmasis žmogus. Įdomavosi, Icur jūs, norėjo pasimatyti.

Krivošeinas abejingai patraukė pečiais.

— O kas tas žmogus, kur jus sutiko uoste?

— Ir kurį jūs ne itin sąmojingai pavadinote mano bendrininku? Tas žmogus… — Krivošeinas susimąstęs pakėlė ir nuleido antakius. — Man rodos, jis ne tas, kuo aš jį palaikiau.

—,Taigi ir man atrodo, kad jis ne tas! — pagyvėjo Anisimovas. — Anaiptol ne tas! Tai kas gi jis?

— Nežinau…

— Vėl nei žuvies, nei uodegos! — verksmingu balsu riktelėjo Matvejus Apolonovičius ir numetė parkerį. — Užteks jums pilstyti iš tuščio į kiaurą, pilieti Krivošeinai, nesolidu! Jūs juk jam pinigus davėte, keturiasdešimt rublių dešimtinėmis. Nejaugi nežinojote, kam pinigus duodate?

Tuo momentu į kabinetą įėjo jaunuolis baltu chalatu, padėjo ant stalo blanką ir, su dygia smalsa žvilgtelėjęs į Krivošeiną, pasišalino. Anisimovas pasižiūrėjo į blanką — tai buvo sulaikytojo pirštų atspaudų analizės išvada. Kai jis pakėlė akis į Krivošeiną, jose spindėjo užjaučiamai triumfuojanti šypsena.

— Na, tiesą sakant, viskas. Galima nebelaukti akistatos su maskviškiu profesorium — o, matyt, jos ir nebus… Jūsų pirštų atspaudai, pilieti Krivošeinai, visiškai sutampa su atspaudais, kuriuos aš aptikau įvykio vietoje. Prašau, įsitikinkite patys! — jis atkišo per stalą blanką ir didinamąjį stiklą. — Taigi baikime žaidimą. Ir turėkite galvoje, — Anisimovo balsas pasidarė griežtas, — jūsų skridimas į Maskvą, manevras su netikrais dokumentais apsunkina… Už iš anksto apgalvotą ketinimą ir bandymą suklaidinti tardymo organus teismas prideda nuo trejų iki aštuonerių metų.

Krivošeinas, mąsliai atkišęs apatinę lūpą, tyrinėjo blanką.

— Sakykite, — jis pakėlė akis į tardytoją, — o kodėl jums netarus, kad yra du žmonės su vienodais pirštų atspaudais?

— Kodėl? O todėl, kad per šimtą metų, kai kriminalistikoje naudojamas šis metodas, tokio atsitikimo nė karto nebuvo.

— Maža ko anksčiau nebuvo… palydovų nebuvo, vandenilinių bombų, elektroninių mašinų, o dabar yra.

— Kuo čia dėti palydovai? — gūžtelėjo pečiais Matvejus Apolonovičius. — Palydovai palydovais, o pirštų atspaudai yra pirštų atspaudai, neginčijamas įkaltis. Tai pasakosite?

Krivošeinas atviraširdiškai ir susimąstęs pažvelgė į tardytoją, maloniai nusišypsojo.

— Kaip jus vadinti, draugas tardytojau?

— Matvejus Apolonovičius Anisimovas, o kas?

— Žinote ką, Matvejau Apolonovičiau, meskite jūs tą bylą.

— Kaip tai mesti?!

— Paprastai — nutraukite. Kaip jūs ten formuluojate; „dėl įkalčių stokos” ar „nesant nusikaltimo sudėties”. Ir „atiduota į archyvą tada ir tada”…

Matvejus Apolonovičius nesumojo, ką pasakyti. Su tokiu įžūlumu tardymo praktikoje jam dar neteko susidurti.

— Suprantate, Matvejau Apolonovičiau… na, pasinersite jūs į šitą įvairialypę ir kasdieniniais atvejais, be abejo, naudingą veiklą: apklausinėsite, sulaikysite, atpažinsite, lyginsite pirštų atspaudus, trukdysite užimtus žmones per operatyvinį televideofoną… — Krivošleinas plėtojo savo mintį, gestikuliuodamas dešine ranka. — Ir visą laiką jums atrodys, kad šit šit! — ir jūs nutversite teisybę už uodegos. Priešitaravimai susiderins, virs faktais, faktai įkalčiais, dorybė triumfuos, o blogis gaus ką nusipelnęs ir priedo už ketinimų apgalvojimą… — jis užjaučiamai atsiduso. — Nė velnio jie nesusiderins, tie prieštaravimai, ne tas atvejis. Ir tiesos jūs neperprasite stačiai dėl to, kad jūsų protas dar nepasirengęs jos priimti — toks jūsų mąstymo lygis…

Anisimovas paniuro, užsigavęs kietai sučiaupė lūpas.

— Ne, ne! — Krivošeinas sumosavo rankomis. — Nepamanykite, dėl dievo, kad aš jus noriu pažeminti, kad abejoju jūsų detektyviniais gabumais. Aš juk matau, kad jūs atkaklus žmogus, uolus. Bet — kaip čia jums išaiškinus? — jis prisimerkęs pažvelgė pro grotuotą langą į geltonuojantį saulėje prospektą. — Aha, štai toks pavyzdys. Prieš šešiasdešimt metų, kaip jūs, be abejojimo, žinote, fabrikų ir gamyklų staklės buvo varomos garo katilu arba dizeliū. Per cechus ėjo transmisijos velenas, nuo jo ant staklių skriemulių bėgo pavarų diržai — visa tai sukosi, zvimbė, pokšėjo ir laukiniu didingumu džiugino tuometinio direktoriaus ar savininko, stambaus pirklio, šiirdį. Paskui buvo pradėta naudoti elektrą, — ir dabar visą tą mašineriją pakeitė elektromotprąį, įrerigti tiesiog staklėse…

Ir vėl — kaip vakar per „laboranto” apklausą — minutę Matvejų Apolonovičių suėmė abejonė: čia kažkas ne taip! Nemaža Žmonių pabuvojo jo kabinete, nusvidino kėdę, muistydamiesi po nemalonių klausimų: rūškani jaunuoliai, per kvailumą Įsipainioję į nemalonią istoriją, ašaringos spekuliantės, meilikaujamai familiarūs ūkiniai darbuotojai, revizijos iškelti viešumon, orūs, visus įstatymus žinantys recidyvistai… Ir visi jie anksčiau ar vėliau suprasdavo: lošimas praloštas, atėjo metas, kuomet reikia prisipažinti ir pasirūpinti, kad protokole būtų matyti nuoširdi atgaila. O šitas… sėdi kaip niekur nieko, mosuoja ranka ir atsidėjęs geru, populiariu stiliumi aiškina, kodėl bylą privalu nutraukti. „Vėl trikdaus, kad nepastebiu vaidybos! Na ne, antrąkart toj pačioj vietoj nepaslysiu!”

Būdamas prityręs tardytojas, Matvejus Apolonovičius gerai žinojo, kad byloje svarbu ne abejonės ir įspūdžiai, bet faktai. O faktai — svarūs ir neginčijami — buvo prieš Krivošeiną ir Kravecą.

— …Dabar įsivaizduokite, kad kažkurioje senovės gamykloje mechaninės staklių pavaros buvo pakeistos elektrinėmis ne per daugelį metų, o išlsart — per vieną naktį, — toliau kalbėjo Krivošeinas. — Ką pagalvotų gamyklos savininkas, rytą atėjęs į cechą? Suprantama, pagalvotų, kad kažkas nudžiovė garo katilą, transmisijos veleną, diržus ir skriemulius. Norint suprasti, kad tai ne vagystė, o techninis perversmas, jam reikia nusivokti fizikoje, elektrotechnikoje, elektrodinamikoje… Taigi ir jūs, Matvejau Apolonovičiau, vaizdžiai kalbant, dabar esate tokio savininko padėtyje.

— Fizikoje, elektrotechnikoje, elektrodinamilioje… — išsiblaškęs pakartojo Anisimovas, žvilgčiodamas į laikrodį: greičiau sujungtų su Maskva! — Ir informacijos teoriją, ir atsitiktinių procesų modeliavimo teoriją reikia išmanyti, taip?

— Oho! — Krivošeinas atsilošė kėdėje, su vos paslepiamu gėrėjimusi pažvelgė į tardytoją. — Jūs ir apie tuos mokslus žinote?

— Mes, Valentinai Vasiljevičiau, viską žinome.

— Nagi, aš matau, jūsų plikomis rankomis nepaimsi…

— Nepatariu nė bandyti. Tai kaip, neteisėtu bylos nūtraU kimu pasikliaųsiin ar klosim tiesą?

— Uff., - Krivošeinas nosine apsišluostė kaktą ir skruostus. — Karšta pas jus… Gerai. Susitarkime taip, Matvejau Apolonovičiau; iš pradžių aš pats išsiaiškinsiu, kas ten nutiko, paskui jums papasakosiu.

— Ne, — Anisimovas krestelėjo galvą, — taip mes nesusitarsim. Matote, neleistina, kad įtariamasis savo byloje pats vestų kvotą. Šitaip niekada neišaiškinsi jokio nusikaltimo.

— Velnias griebtų!.. — buvo bepradedąs Krivošeinas, bet tuo tarpu atsidarė durys, ir jaunučiukas leitenantas pranešė:

— Matvejau Apolonovičiau, Maskva!

Anisimovas ir Krivošeinas užlipo į operatyvinių ryšių kambarį antrame aukšte.

…Išniręs televideofono ekrane, Vano Aleksandrovičius Androsiašvilis taip umariai kyštelėjo artyn veidą, lyg būtų norėjęs iš vidaus prakniebti kineskopą grobuoniška lenkta it erelio nosimi. Taip, jis atpažįsta savo aspirantą Valentiną Vasiljevičių Krivošeiną. Taip, pastarosiomis savaitėmis jis aspirantą matė kasdien, o ankstesnių susitikimų ir pašnekesių datų iš atminties išvardinti neapsiima, nes tai ne kalendorinės šventės. Taip, aspirantas Krivošeinas, jam, Androsiašviliui, asmeniškai leidus, penkioms dienoms išvyko iš universiteto. Ištęstas Vano Aleksandrovičiaus „r” nelyginant salvės drebino televideofono membraną… Jis didžiai nustebintas ir nemaloniai jaučiasi, kad dėl tokios keistos procedūros jį atitraukė nuo egzaminų. Jeigu milicija — čia Vano Aleksandrovičius dagų melsvai juodų akių žvilgsnį įsmeigė į Anisimovą — nebetiki pasais, kuriuos ji pati išduoda, tai jam, matyt, teks mesti biologiją ir persikvalifikuoti, kad galėtų paliudyti visų savo aspirantų, studentų, giminaičių, taip pat visų Mokslų akademijos narių ir narių-korespondentų, kuriuos jis, Androsiašvilis, turi garbės pažinti, asmenybes! Bet tokiu atveju, suprantama, gali kilti klausimas: o kas toks jis pats, profesorius Androsiašvilis, ir ar nevertėtų jo įtartinai asmenybei paliudyti čionai operatyvine mašina atgabenti universiteto rektoriaus arba, kad būtų tikriau. Mokslų akademijos prezidento?

Išklojęs visa tai vienu atsikvėpimu, Vano Aleksandrovičius atsisveikindamas krestelėjo galvą: „Negerai! Pasitikėti reikia!” — ir pranyko iš ekrano. Mikrofonas atskraidino į Dneprovską durų trinktelėjimą. Ekrane pasirodė plikagalvis dručkis žydrais marškiniais, su majoro antpečiais; jis sopulingai perkreipė veidą:

— Ką jūs, draugai, negalėjote palys išsiaiškinti? Viskas!

Ekranas užgeso.

„O Vano Aleksandrovičius iki šiol ant manęs apmaudauja, — mąstė Krivošeinas, leisdamasis laiptais pirma piktai šnopuojančio Anisimovo. — Ir suprantama: pagailėjo žmogaus, be konkurso priėmė į aspirantūrą, o aš jam atsukau nugarą, slapukauju. Nebūtų jis manęs priėmęs — nieko nebūtų. Per egzaminus plaukiojau kaip pirmakursis. Filosofija ir užsienio kalba dar nieko sau, o šit iš specialybės… Žinoma, negi greitosiomis perskaityti vadovėliai užmaskuos sistemingų žinių stoką?”

…Tai buvo prieš metus. Po stojamojo biologijos egzamino Androsiašvilis pasikvietė jį į savo kabinetą, pasodino į odinį krėslą, pats atsistojo prie lango ir, pakreipęs dešinėn stambią plinkančią galvą, ėmė apžiūrinėti.

— Kiek jums metų?

— Trisdešimt ketveri.

— Riba… Kitais metais atšvęsite trisdešimtpenkmetj draugų ratelyje, ir akivaizdinė aspirantūra galutinai prarasta. O į neakivaizdinę… beje, neakivaizdinė aspirantūra — ne mokymuisi, o papildomoms apmokamoms atostogoms gauti, apie ją nekalbėsime. Aš perskaičiau jūsų autoreferatą — geras autoreferatas, brandus autoreferatas, įdomi paralelė tarp nervinių centrų darbo ir elektroninių sistemų. Įvertinau „labai gerai”. Bet… — profesorius paėmė nuo stalo egzaminų lapą, — egzamino jūs neišlaikėte, brangusis! Tai yra išlaikėte „pat.”, o tai adekvatų: su trejetu iš specialybės mes nepriimame.

Tikriausiai Krivoaeino veidas persimainė, nes Vano Aleksandrovičiaus balsas pasidarė užjaučiantis:

— Paklausykite, o kam jums to reikia, kam jums skursti iš aspiranto stipendijos? Aš susipažinau su jūsų dokumentais — dirbate įdomiame institute, turite gerą vietą. Jūs kibernetikas?

— Sistemotechnikas.

— Man tat vienas ir tas pats. Tai kuriam galui?

Krivošeinas tikėjosi tokio klausimo.

— Kaip tik dėl to, kad aš sistemotechnikas ir sistemologas. Žmogus — visų sudėtingiausia ir visų geriausiai organizuot sistema iš visų mums žinomų. Aš noriu joje susivokti ištisai: kaip viskas sukonstruota žmogaus organizmo, kas su kuo susiję, kas kam turi įtakos. Apytikriai kalbant, noriu perprasti dalių sąveiką.

— Kad tuos principus panaudotumėt naujų elektroninių sistemų kiirimui? — Androsiašvilis ironiškai perkreipė liipas.

— Ne tik… ir netgi ne tiek dėl to. Matote… Kažkada viskas buvo kitaip. Kaitra ir šaltis, ištvermė vejantis grobį ar bėgant nuo pavojaus, alkis ar grubus, nesterilus maistas, kaip, pavyzdžiui, žalia mėsa, dideli mechaniniai perkrovimai dirbant, grumtynės, kuriose kaukolės patvarumas būdavo išbandomas vėzdo smiigiais, — žodžiu, kažkada aplinka kėlė žmogui tokius pat griežtus reikalavimus, kaip… na, sakysim, kaip dabar kariniai užsakovai kelia raketinei aparatūrai. (Vano Aleksandrovičius sumykė, bet nieko nepasakė.) Per šimtus tūkstantmečių tokia aplinka ir suformavo „homo sapiens” — Protingą Stuburinį Žinduolį. Bet per paskutiniuosius du šimtus metų, imant nuo garo variklio išradimo, viskas pasikeitė. Mes sukūrėme dirbtinę aplinką — elektromotorų, sprogmenų, farmacinių priemonių, konvejerių, komunalinio aptarnavimo sistemų, transporto, padidintos atmosferinės radiacijos, elektroninių mašinų, profilaktinių skiepijimų, asfaltuotų kelių, benzino garų, siauros darbo specializacijos aplinką… žodžiu, šiuolaikinį gyvenimą. Kaip inžinierius ir aš įdrauge su kitais vystau tą dirbtinę aplinką, kuri šiuo metu „homo sapiens” gyvenimą sąlygoja devyniasdešimčia procentų, o greit sąlygos visu šimtu — gamta beliks tik sekmadieniniams pasivaikščiojimams. Bet kaip žmogus aš jaučiu kažkokį nerimą… — Jis atsikvėpė ir tęsė: — Per tą dirbtinę aplinką žmogus praranda daugelį savybių ir funkcijų, įgytų ilgaamžės evoliucijos keliu. Jėga, vikrumas, ištvermė nūnai bekultivuojama tik sporte, loginį mąstymą — senovės graikų pomėgį — perima mašinos. O naujų savybių žmogus neįgyja — labai jau greitai kinta aplinka, organizmas taip negali keistis. Techninį progresą lydi raminantys, bet menkai argumentuoti šnekalai, kad žmogus, girdi, visuomet liksiąs padėties viešpačiu. O iš tikrųjų, jei kalbėsime ne aplamai apie žmogų, o apie daugybę skirtingų žmonių, jau dabar nebe taip yra, o toliau bus ir visai nebe taip. Juk toli gražu ne kiekvienam užtenka įgimtų galių būti šiuolaikinio gyvenimo šeimininku: daug žinoti, daug sugebėti, greit išmokti, kas nauja, kūrybiškai dirbti, optimaliai tvarkyti savo elgesį.

— Ir kuo gi jūs jiems manote padėti?

— Padėti — nežinau, tačiau noriu bent kaip reikiant ištirti nenaudojamas žmogaus organizmo galimybes. Na, pavyzdžiui, stilbstančias funkcijas — sakykim, tolimų mudviejų protėvių sugebėjimą šokinėti iš medžio į medį arba miegoti ant šakos. Dabar tai nereikalinga, o atitinkamos nervinės ląstelės tebėra. Arba šalčio pojūtis, palietus gyvaplaukius, nors ir tų ne kaži kiek belikę. O šį refleksą aptarnauja plačiausias nervų tinklas. Gal būt, pavyks senus relfeksus pritaikyti, perprogramuoti naujiems poreikiams?

— Taip. Vadinasi, svajojate modernizuoti ir racionalizuoti žmogų? — Androsiašvilis atkišo į priekį galvą. — Jau bus ne „homo sapiens”, o „homo modernus racionalis”, taip? O ar jums neatrodo, brangus sistemotechnike, kad žmogų beracionalizuojant, galima jį paversti lagaminu su viena atauga mygtukams spaudyti? Beje, galima ir be ataugos, lagamino valdymui užteks ir biosrovių…

— Jeigu jau visai racionaliai, tai galima ir be lagamino, — pridūrė Krivošeinas.

— Irgi teisingai! — Vano Aleksandrovičius pakreipė galvą į kitą pusę, smalsiai pasižiūrėjo į Krivošeiną.

Jiedu aiškiai patiko vienas kitam.

— Ne racionalizuoti, o praturtinti — štai apie ką aš mąstau.

— Pagaliau! — profesorius ėmė vikriai žingsniuoti po kabinetą. — Pagaliau į plačiąsias techninių darbuotojų, negyvosios gamtos nugalėtojų, „dirbtinės aplinkos” kūrėjų mases pradėjo skverbtis mintis, kad ir jie žmones! Ne antžmogiai, intelektu ir žinynais galintys įveikti visur ir viską, o tiesiog žmonės. Ak ko tik mes nesistengiam pažinti ir perprasti: elementariąsias daleles, vakuumą, kosminius spindulius, antipasaulius, Atlantidos paslaptį… Tiktai savęs nenorime pažinti ir permanyti! Tai, suprantate, sunku, neįdomu, neapčiuopiama… Che, jei kiekvienas pradės užsiiminėti tuo, kas apčiuopiama, pasaulis gali žūti! — Priebalsiai jo kalboje suskambo dar raiškiau, nei visuomet. — Žmogus savo biologija susidomi tik tada, kai reikia gulti į ligoninę, kai reikia biuletenio… Iš teisybės, jei ir toliau taip eis, bus galima išsiversti ir be lagamino. Kaip studentai sako: sudirbs mus mašinos tikrų tikriausiai! — Jis sustojo pri šais Krivošeiną, palenkė galvą, prunkštelėjo: — O vis dėlto jūs diletantas, brangus sistemotechnike! Kaip jums paprastai išeina: perprogramuoti senus relfeksus… O, jeigu tai bCitų taip paprasta, kaip perprogramuoti skaičiavimo mašiną! M-taip… bet, antra vertus, jiis inžinierius tyrinėtojas, turite idėjų, naujai žiūrite į dalyką, ne kaip mes, ne grynai biologiškai… Oi, ką aš kalbu! Kurių galų jums įkvepiu neįgyvendinamas viltis, lyg iš jūsų kas išeis?! — Jis pasitraukė prie lango. — Juk disertacijos neparašysite ir neapginsite, juk ir jūsų ketinimai visai ne tie. Taip?

— Ne tie, — prisipažino Krivošeinas.

— Va matote. Jūs grįšite prie savo sistemologijos, o man klius iš rektorato, kam mokslinio kadro neišauginau… Che, priimu! — be jokio perėjimo užbaigė Androsiašvilis. Jis prisiartino prie Krivošeino. — Tik reikės mokytis, įsisavinti visą biologinių mokslų kursą. Kitaip jūs žmoguje nesurasite jokių galių, suprantate?

— Žinoma! — džiugiai sulinksėjo šis. — To ir atvažiavau.

Profesorius įvertindamas pažiūrėjo į jį, prisitraukė už peties:

— Aš jums atskleisiu paslaptį: aš pats mokausi. MEI vakariniame elektroninės technikos fakultete, trečiame kurse. Ir paskaitų klausau, ir laboratorinius atlieku, ir net dvi „uodegas” turiu: iš pramoninės elektronikos ir kvantinės fizikos. Irgi noriu susivokti, kas ir kaip, padėsite man… tik ššš!

Jie grįžo į Anisimovo kabinetą. Matvejus Apolonovičius pradėjo vaikščioti nuo sienos prie sienos. Krivošeinas dirstelėjo į laikrodį: pradžia šeštos. Gailėdamasis beprasmiškai prarasto laiko, susiraukė.

— Taigi viskas, Matvejau Apolonovičiau, mano alibi įrodytas. Grąžinkite man, susimildamas, dokumentus, ir išsiskirsime.

— Ne, palūkėkite! — Anisimovas suglumęs, nesitverdamas įniršiu, žingsniavo po kambarį.

Kaip jau buvo užsiminta, Matvejus Apolonovičius buvo prityręs tardytojas; dabar jis aiškiai suprato, kad visi tos triskart prakeiktos bylos faktai atsigręžė prieš jį patį. Krivošeinas gyvas, vadinasi, nustatyta ir užprotokoluota Krivošeino mirtis — klaida. Laboratorijoje žuvusiojo ar nužudytojo asmenybės jis nenustatė, mirties priežasties ar nužudymo būdo — taip pat. Ir net neįsivaizduoja, nuo ko pradėti… Nusikaltimo motyvų ji nežino, versijos lekia po velniais, lavono nėra! Surinkti faktai rodo, kad kvotą tardytojas Anisimovas atliko visai prastai… Matvejus Apolonovičius pamėgino sutelkti mintis. „Akademikas Azarovas atpažino Krivošeino lavoną. Profesorius Androsiašvilis atpažino gyvą Krivošeiną ir paliudijo jo alibi. Vadinasi, arba tas, arba kitas davė melagingus parodymus. Katras būtent — neaišku. Vadinasi, reikia iškvosti abu. Bet kvosti tokius žmones, įtarti juos, o paskui vėlei pasirodys, kad aš ne ten nuklydau! Šitaip nė kaulų nebesurinksi…”

Žodžiu, šiuo metu Matvejus Apolonovičius tvirtai žinojo viena: jokiu būdu negalima paleisti iš rankų Krivošeino.

— Ne, palūkėkite! Neteks jums, pilieti Krivošeinai, grįžti prie savo nešvarių darbų. Manote, jeigu jūs tatai… nugrimavote negyvėlį, o paskui sunaikinote lavoną, tai ir pėdsakų neliks? Mes dar patikrinsim, kas toksai Androsiašvilis ir kokiais motyvais jis jus gina! Įkalčiai prieš jus tebegalioja: pirštų atspaudai, kontaktas su bėgliu, mėginimas jam įduoti pinigų…

Krivošeinas, tramdydamas susierzinimą, pagremžė smakrą.

— Aš, tikrai sakant, ne.sunrantu, ką jūs man inkriminuojate: kad aš nužudytas ar kad aš žudikas?

— Išsiaiškinsim, pilieti! — visai netekdamas savitvardos, pratarė Anisimovas. — Išsiaiškinsim! Negali būti, kad jūs toje byloje pasirodytumėt niekuo dėtas… negali būti!

— Ak, negali būti? — Krivošeinas žengė prie tardytojo, jo veidas pritvinko kraujo. — Manote, jei dirbate milicijoje, tai jau žinote, kas gali ir ko negali būti?!

Ir staiga jo veidas pradėjo greitai kisti: nosis atsikišo į priekį, sustorėjo, pasidarė lelijinė ir nuknebo, akys išsiplėtė ir iš žalių pasidarė juodos, plaukai virš kaktos pražilo ir pasidavė atgal, atidengdami plikę, ant viršutinės lūpos prasikalė žili ūsiukai, žandikaulis sutrumpėjo… Po minutės į apstuibusį Matvejų Apolonovičių žiūrėjo gruziniška profesoriaus Androsiašvilio fizionomija — su kruvinomis gyslelėmis išraizgytais akių baltymais, galinga nosimi rūsčiai išplėstomis šnervėmis ir melsvai pilkais neskustais skruostais.

— Tu manai, kaco, jeigu tu dirbi milicijoje, tai ir žinai, kas gali ir ko negali būti?!

— Liaukitės! — Anisimovas atsitraukė prie sienos.

— Negali būti! — nertėjo Krivošeinas. — Aš jums parodysiu „negali būti”!

Tą frazę jis užbaigė dainingu, krūtininiu, moterišku balsu, o jo veidas ėmė greitai įgauti Jelenos Ivanovuos Kolomijec bruožus: užsirietė meili nosiukė, skruostai parausvėjo ir suapvalėjo, tamsiais puriais lankais išsilenkė antakiai, pilka šviesa suspindo akys…

„Na, jei kas nors dabar įeis…” — dingtelėjo įkaitusiose Anisimovo smegenyse; jis šoko užrakinti durų.

— Ei-ei! Nemėginkit! — Krivošeinas ankstesniu pavidalu atsistojo vidury kambario boksininko poza.

— Nagi ne… aš… jūs ne taip mane supratote… — apkvaitęs murmėjo Matvejus Apolonovičius, traukdamasis prie stalo. — Kam jūs šitaip?

— Uff… nesugalvokite skambinti! — Krivošeinas pūtuodamas atsisėdo ant kėdės; jo veidas žvilgėjo nuo prakaito. — Nes aš galiu pasiversti ir jumis. Norite?

Anisimovo nervai neišlaikė. Jis atidarė stalčių.

— Nereikia… nusiraminkite… liaukitės… nereikia! Malonėkite, šitai jūsų dokumentai.

— Va šitaip geriau… — Krivošeinas paėmė dokumentus ir pasičiupo nuo grindų kuprinę. — Aš juk geruoju aiškinau, kad tuo reikalu jums nedera įdomautis — ne, nepatikėjote. Viliuosi, kad dabar aš jus įtikinau. Viso labo… majore Proninai!

Jis išėjo. Matvejus Apolonovičius stovėjo, apimtas prostracijos, klausydamasis kažkokio tankaus taukšėjimo, sklindančio kambaryje. Po minutės jis suprato, kad tat jo dantys barška. Rankos irgi kretėjo. „Na, kas gi su manim čia?!” Jis stvėrė telefono ragelį ir vėl numetė, sudribo kėdėje, bejėgiškai padėjo galvą ant vėsaus paviršiaus. — „Tegu jį velnias, tokį darbą.

Durys plačiai atsilapojo, ant slenksčio pasirodė teisminės medicinos ekspertas Zubata su fanerine dėže rankose.

— Klausyk, Matvejau, juk tai iš tikrųjų kriminalistinė amčiaus sensacija, sveikinu! — sušuko jis. — Ach, velnias, čia tai bent! — Jis su trenksmu pastatė dėžę ant stalo, atidarė, ėmė mėtyti ant grindų vatą. — Man ką tik atgabeno iš; skulptūros dirbtuvių… Žiūrėk!

Matvejus Apolonovičius pakėlė akis. Prieš jį stovėjo Krivošeino galva, nulipdyta iš plastelino — nuožulnia kakta, stora riesta nosimi ir plačiais skruostais…

PENKTAS SKYRIUS

Pals geriausias būdas nuslėpti, kad kairė koja šluba, — šlubuoti ir dešine. Jiis atrodysite kaip jūrų vilkas, žengiantis krypuojančia eigastim.

K. Prulkovas, inžinierius, „Patarimai pradedantiems detektyvams”

„Pižonų pižonas, niekdarys! — koneveikė save Krivošeinas. — Sugalvojo, kur panaudoti atradimą: milicijai gąsdinti… Juk jis ir taip būtų mane paleidęs, kur dings.”

Veidą ir kūno raumenis gėlė iš nuovargio. Viduje palengva slūgo skausmingas liaukų peršėjimas. „Vis dėlto trys transformacijos per kelias minutes — per daug. Pasikarščiavau. Na, bet nieko man neatsitiks. Cia ir visas fokusas, kad man nieko negali atsitikti.

Dangus virš namų sparčiai mėlo. Tyliai šnypšdami, įsižiebė iš, dujinių vamzdelių išlankstyti parduotuvių, kavinių ir kinoteatrų pavadinimai. Aspiranto mintys grįžo į Maskvą — prie tenykščių reikalų.

„Nesusigadino prestižo Vano Aleksandrovičius, dargi nepasidomėjo, nei kodėlj nei už ką aš sulaikytas. Paliudijo — ir viskas. Suprantama: jeigu Krivošeinas slepia nuo manęs savo darbus — ir žinoti nenoriu apie juos! Įsižeidė išdidusis senis… O ir yra už ką. Juk būtent su juo kalbėdamasis aš perpratau bandymų tikslą. Beje, koks ten pokalbis — ginčas. Bet ne su kiekvienu va šitaip: pasiginčysi — ir praturtėsi idėjomis.”

…Vano Aleksandrovičius vis vaikščiojo pro šalį, dirsčiojo, ironiškai lūkuriuodamas: kokiais atradimais sukrės pasaulį diletantas biologas? Vieną gruodžio vakarą Krivošeinas užklupo jį katedroje, kabinete, ir išklojo viską, ką galvojo bendrai apie gyvenimą ir žmogų skyrium. Tai buvo geras vakaras: jie sėdėjo, rūkė, kalbėjosi, o už lango kaukė ir švaistėsi į stiklus sniego kruopelytėmis rnaskvietiška priešnaujametinė pūga.

— Kiekviena mašina kažkaip Įrengta ir ką tai daro, — aiškino Krivošeinas. — Biologinė mašina, vadinama „Žmogumi”, irgi turi šias dvi puses: bazinę ir operatyvinę. Operatvinė: jutimo organai, smegenys, judėjimo nervai, griaučių raumenys — daugiausia pavaldūs žmogui. Akys, ausys, vestibuliarinis aparatas, atitinkamos odos sritys, skonio ir uoslės nervų galūnės, skausmo ir temperatūros nervai priima išorinius dirgiklius, paverčia juos elektros impulsais (visai kaip informacijos įvedimo kanalai elektroninėje mašinoje), galvos ir stuburo smegenys analizuoja ir derina impulsus pagal principą „jaudinimas — slopinimas” (panašiai kaip impulsiniai mašinų narveliai), sujungia ir nutraukia pirmines grandines, siunčia komandas griaučių raumenims, kurie ir atlieka visokius veiksmus — vėlgi kaip darbiniai mašinų mechanizmai.

Operatyvinė organizmo dalis pavaldi žmogui: valios pastangomis jis gali užgniaužti net nesąlygimius — pavyzdžiui, skausmo — refleksus. O šit su bazine dalimi, tvarkančia pagrindinį gyvybinį procesą — medžiagų apykaitą — viskas kitaip. Plaučiai įkvepia orą, širdis varinėja kraują nuošaliausiais kūno užkampiais, stemplė susitraukdama stumia į skrandį maisto gabalėlius, kasa išskiria hormonus ir fermentus, skaidančius maistą į medžiagas, kurias gali įsisavinti žarnynas, kepenys išskiria į kraują gliukozę… Skydinė ir gūžio liaukos gamina nuostabias medžiagas: tiroksiną ir paratireodiną — nuo jų pareina, ar žmogus augs ir protingės, ar liks neužauga ir kretinas, ar išsivystys jam tvirtas skeletas, ar jo kaulus bus įgalima sumazgyti mazgais. Menkos ataugėlės apatinėje galvos smegenų dalyje — hipofizio — išskiriami hormonai komanduoja slėpiningai vidaus sekrecijos virtuvei, reguliuoja kepenų darbą, kraujo spaudimą ir vadovauja sėkmingam gimdymui… Ir šiai, žmogų konstruojančiai, jo kūno sudėjimą, kaukolės formą, psichiką, sveikatą ir jėgą nulemiančiai organizmo daliai sąmonė neturi galios.

— Visai teisingai, — nusišypsojo Androsiašvilis. — Operatyvinėje; kaip jūs sakote, dalyje aš lengvai atpažįstu „animalinės” arba „somatinės” nervų sistemos veikimo sritį, bazinėje — vegetatyvinių nervų sritį. Tie pavadinimai atsirado dar aštuonioliktame amžiuje; „animal” — lotyniškai „gyvulys” ir „vegetus” — „augalas”. Aš asmeniškai jų nelaikau vykusiais. Dvidešimto amžiaus fone jūsiškiai inžineriniai pavadinimai, gal būt, labiau tiks. Bet kalbėkite toliau, prašau jus.

— Mašiną, netgi elektroninę, konstruoja ir daro žmogus. Veikiai tuo užsiims pačios mašinos. Principas aiškus, — tęsė Krivošeinas. — O kodėl žmogus negali pats savęs konstruoti? Juk medžiagų apykaita pavaldi centrinei nervų sistemai: iš smegenų į liaukas, kraujo indus, žarnyną eina tokie pat nervai,

kaip ir į raumenis bei į jutimo organus? Kodėl gi žmogus negali tų procesų valdyti, kaip valdo pirštų judesius? Kodėl sąmoningas žmogaus dalyvavimas medžiagų apykaitoje pasireiškia vien aipetito, troškulio ir kai kurių kitų funkcijų tenkinimu? Tai juokinga: „homo sapiens”, gamtos viešpats, Evoliucijos vainikas, sudėtingiausios technikos, meno kūrėjas, o pagrindiniu gyvybiniu procesu nuo karvės ir slieko skiriasi nebent tuo, kad naudoja šakutę, šaukštą bei svaiginančius įgėrimus!

— O kodėl jūs būtinai norite minčių ir valios pastangomis išskirti į kraują cukrų, fermentus ir hormonus? — Androsiašvilis pakėlė kuokštėtus antakius. — Kuriam galui, sakykite susimildamas, šalia visų darbų ir rūpesčių katedra aš dar turiu kas valandą laužyti galvą, kiek išskirti adrenalino ir insulino iš antinksčių ir kur juos nukreipti? Vegetatyviniai nervai patys tvarko medžiagų apykaitą, žmogaus neapsunkina problemomis — ir puiku:

— Argi puiku, Vano Aleksandrovičiau? O ligos?

— Ligos… ana kur jūs sukate: ligos — nelyginant klaidos bazinės konstravimo sistemos darbe. — Profesoriaus antakiai išsilenkė sinusoide. — Klaidos, kurias mes bandome ištaisyti piliulėmis, kompresais, vakcinomis, operaciniu Įsikišimu — ir toli gražu ne visuomet sėkmingai. Bet… ligos — organizmui netinkamo aplinkos veikimo rezultatas.

— O kodėl netinkamo? Juk mes daugeliu atvejų žinome, kas kenksminga — tuo pagrįsta ligų profilaktika, saugumo technika, darbo apsauga. Bet atkreipkite dėmesį, kokie pasyvūs žodžiai: profilaktika, saugumas, apsauga… paprastai kalbant, toliau nuo nelaimės! O aplinka vis pakiša naujas mįsles: tai rentgeno spindulius, tai suvirinimo lanką, tai izotopus…

— Sutinku! — Profesorius pakėlė abi rankas. — Aš nujaučiu, kad jums ant liežuvio spurda šventai saugoma idėja ir jūs laukiate nebesulaukiate, kuomet pašnekovas išplės akis ir droviai, su viltimi paklaus: „Tai kodėl?” Gerai! Žiūrėkite: aš plačiai atveriu akis, — jis linksmai žybtelėjo paraudusiais akių baltymais, — ir pateikiu ilgai lauktą klausimą: tai kodėl žmonės nemoka sąmoningai reguliuoti savo organizmo medžiagų apykaitos?

— Todėl, kad užmiršo, kaip tai daroma! — išpoškino Krivo šeinas.

— Bach! — profesorius patenkintas pliaukštelėjo sau per kelius. — Žinojo ir užmiršo! Kaip telefono numerį? Įdomu!

— Prisiminkime, kad žmogaus smegenyse yra aibė neveikiančių nervinių ląstelių: devyniasdešim.t devyni procentai, o kai kas jų turi ir devyniasdešimt devynis su trupučiu. Neįtikėtina, kad jos būtų šiaip sau, atsargai — gamta pertekliaus nepripažįsta. Natūralu manyti, kad tose ląstelėse buvo nūn jau užmiršta informacija. Nebūtinai žodinė informacija — tokios mūsų organizme ir dabar nedaug, ji pernelyg grubi ir apytikrė — o biologinė, atsispindinti vaizduose, jausmuose, pojūčiuose…

— Stop, toliau aš žinau! — užsidegęs sušuko Androsiašvilis. — Marsiečiai! Ne, kur kas įstabiau — ne marsiečiai — juk iki Marso imsim, žiūrėk, ir nusigausim, galim patikrinti! — o sakysim, tarp Marso ir Jupiterio buvusios planetos, nūdien suerdėjusios į asteroidus, gyventojai. Gyveno ten didžiai išsivysčiusios būtybės, buvo sukūrusios įvairialypę dirbtinę aplinką ir mokėjo valdyti savo organizmą, kad galėtų prie jos prisitaikyti, o taipgi pasismaginimui. Ir tie gyventojai, pajutę, kad jų planeta tuoj suirs, persikėlė į Zemę…

— Galimas daiktas — ir taip buvo, — ramiai linktelėjo Krivošeinas. — Šiaip ar taip, reikia manyti, kad žmogaus protėviai — iš kur ir kas jie būtų — buvo išsivysčiusios būtybės. Ir, patekę į sunkias gyvenimo sąlygas, į laukinę, primityvią aplinką — į kainozoinę erą — sulaukėjo. Kaitra, džiunglės, pelkės, žvėrys — ir jokių patogumų. Gyvenimas virto kova už būvį, nervų tobulumas nuėjo perniek. Taip per daugelį kartų ir prarado viską: nuo rašto iki sugebėjimo valdyti medžiagų apykaitą… Ne, iš teisybės, Vano Aleksandrovičiau, apgyvendink dabar miestietį džiunglėse, ir su juo tas pats nutiks!

— Efektinga! — sučepsėjo iš pasitenkinimo Androsiašvilis. — Ir nereikalingos smegenų ląstelės liko organizme drauge su apendiksu ir plaukais po pažastimis? Dabar aš suprantu, kodėl mano geras pažįstamas profesorius Valernas fantastiką vadina „intelektualiniu ištvirkavimu ”.

— Kodėl gi? Ir kuo ji čia dėta?.

— O todėl, kad blaivius samprotavimus ji pakeičia efektingu vaizduotės žaismu.

— Na žinote, — užpyko Krivošeinas, — pas mus, sistemologijoje, darbo hipotezės neužgniaužiamos pažįstamų pasakymais. Bet kuri idėja priimtina, jeigu ji vaisinga.

— o pas mus biologijoje, draugas aspirante, — išpūtęs akis, netikėtai užriko Androsiašvilis, — biologijoje, brangusis, priimtinos tik blaiviai, malerialistiškai, o ne fantastinės planetos skeveldromis pagrįstos idėjos! Mes užsiimame daug svarbesniu dalyku, nei technika — gyvybe! O kadangi dabar jūs ne „pas juos”, o „pas mus”, patarčiau tai atsiminti! Bet kuris diletantas… kche! — ir tuoj pat jis apsiramino, prašneko taikiai. — Tiek to, laikysime, kad abu prajuokinom žmones. Dabar rimtai: kodėl jūsų hipotezė, šrvelniai kalbant, abejotina? Visų pirma, „ne veikiančios” nervinės ląstelės — tai techninės sanklodos apibrėžtis, biologiniams objektams ji netinka. Ląstelės gyvena — vadinasi, jos jau veikia. Antra, kodėl gi netarus, kad šitie milijardai nervinių ląstelių kaip tik atsargai ir sudaryti?

Vano Aleksandrovičius atsistojo ir iš viršaus pažiūrėjo į Krivošeiną:

— Aš, brangus drauge aspirante, irgi šiek tiek susigaudau technikoje — šiaip ar taip, aš vakarinio MEI fakulteto studentas! — ir žinau, kad jūsų sistemotechnikoje yra patikimumo sąvoka ir patikimumo problema. Elektroninių sistemų patikimumą laiduoja detalių, dargi narvelių ir blokų rezervas. Tai kodėl netarti, kad patikimam smegenų darbui užtikrinti gamta tokį pat rezervą sukūrė žmoguje? Juk nervinės ląstelės neatsinaujina?

— Labai jau didelis rezervas! — pakraipė galvą aspirantas. — Eilinis žmogus išsiverčia milijonu ląstelių iš milijardo.

— O talentingi žmonės naudoja dešimtis milijonų ląstelių! O genialūs… beje, kiek ląstelių naudoja genialūs žmonės, dar niekas neskaičiavo — gal būt, ir šimtus milijonų. Galimas daiktas, kiekvieno iš mūsų smegenys, taip sakant, rezervuotos genialiems darbams? Aš linkęs manyti, kad būtent genialumas, o ne vidutiniškumas — natūrali žmogaus būsena.

— Efektingai pasakyta, Vano Aleksandrovičiau.

— O, aš matau, jūs piktas… Tačiau, šiaip ar taip, jūsų prieštaravimai tokie pat vertingi, kaip ir jūsų hipotezė apie sulaukėjusius marsiečius. O turint galvoje, kad aš jūsų vadovas, o jūs mano aspirantas, jie dargi vertingesni! — jis atsisėdo į krėslą. — Bet grįžkime prie svarbiausio klausimo: kodėl mūsų dienų žmogus nevaldo savo medžiagų apykaitos ir nervų sistemos? Žinote, kodėl? Tam jis dar nepribrendo,

— Sit kaip!

— Taip. Aplinka žmogaus organizmą moko tik vienu — sąlyginio refleksinio kalimo — metodu. Jūs juk žinote — kad susidarytų sąlyginis refleksas, reikia daug sykių kartoti situaciją ir dirgiklius. Kaip tik šitaip atsiranda gyvenimo patirtis. O kad iš nesąlyginių refleksų susidarytų paveldima patirtis, daugybė kartų turi kalti ištisais tūkstantmečiais… Jūs teisingai pasakėte apie biologinę, žodžiais neišreikštą informaciją organizme. Va ją ir sudaro sąlyginiai ir nesąlygimiai refleksai. O jau refleksus valdo žmogaus sąmonė, teisybė, iki tam tikros ribos. Užsidegdamas papirosą, juk jūs neapgalvojate nuo pradžios iki galo, kokiam raumeniui ir kiek susitraukti, kaip neapgalvojate ir cheminių procesų raumenyje, jam susitraukiant… Sąmonė duoda komandą: užsirūkyti! O toliau darbuojasi refleksai — specifiniai, jūsų įgyti, piktnaudžiaujant tuo biauriu įpročiu: pamaigyti papirosą, įtraukti dūmą, — ir bendri, paveldėti iš tolimų protėvių: griebimo, kvėpavimo ir taip toliau…

Vano Aleksandrovičius — nežinia, ar savo žodžiams pailiustruoti, ar užėjus norui — užsirūkė papirosą ir išpūtė į viršų dūmus.

— Aš noriu pasakyti, kad sąmonė valdo, kai yra ką valdyti. Operatyvinėje organizmo dalyje, kur paskiausias veiksmas, kaip dar Sečenovas pastebėjo, yra raumens judesys… na, atsimenate? — Androsiašvilis atsilošė krėsle ir su malonumu pacitavo: — „Ar juokiasi vaikas, matydamas žaisliuką, ar šypsosi už per didelę meilę tėvynei persekiojamas Garibaldis, ar mergina krūpsi nuo pirmos minties apie meilę, ar Niutonas atranda ir užrašo popieriuje pasaulio dėsnius — baigiamasis faktas visada yra raumens judesys…” Ak, kaip puikiai rašė Ivanas Michailovičius! — tai šit: toje operatyvinėje dalyje sąmonei yra ką valdyti, kiekvienoje nešabloniškoje situacijoje yra ką rinktis iš nesuskaičiuojamų milijonų sąlyginių ir nesąlyginių refleksų. O konstruktyvinėje dalyje, kur veikia gausingoji organizmo chemija, sąmonė neturi kam komanduoti. Na, sumeskite pats, kokie sąlyginiai refleksai mumyse susiję su medžiagų apykaita?

— Gerti ar negerti, įdėkite man daugiau krienų, negaliu pakęsti kiaulienos, rūkymas ir… — Krivošeinas užsikirto, — n-na dar, rasi, praustis, valyti dantis…

— Galima dar dešimtuką tokių pat išvardinti, — linktelėjo profesorius, — bet juk tai vis smulkūs, pusiau raumenų, pusia cheminiai, paviršiniai relfeksiukai. O giliau organizme nesąlyginiai refleksai-procesai susiję į tokią vieningą grandinę, kad valdyti nėra iko: baigiasi deguonis kraujyje — kvėpuok, maža degių medžiagų raumenyse — valgyk, išprakaitavai vandenį — gerk, apsinuodijai organizmui kenksmingomis medžiagomis — sirk arba mirk. Ir jokių variantų… O juk negalima sakyti, kad gyvenimas žmonių nemokė valdyti apykaitos reakcijų — ne, žiauriai mokė. Epidemijomis — kaip gera būtų sąmonės ir refleksų padedamam išsiaiškinti, kokios bacilos tave žudo, ir išgaišinti jas it blakes! Badavimais — įmigtum sau kaip lokys žiemą, o ne tintum ir merdėtum! Žaizdomis ir suluošinimais visų rūšių grumtynėse — regeneruotumei nutrauktą ranką ar išmuštą akį. Bet per maža mdkė… Raumenų reakcijos vyksta dešimtąsias ir šimtąsias sekundės dalis, o pati sparčiausia iš apykaitos reakcijų — adrenalino išskyrimas į kraują iš antinksčių — sekundes. O hormonų išsiskyrimas iš liaukų ir hipofizio juntamiau. tepasireiškia per ilgus metus, o kitąsyk vos kartą per visą gyvenimą. Taigi, — jis švelniai nusišypsojo, — organizmas tų žinių neprarado, jis jų dar neįgijo. Labai jau sunku žmogui „iškalti” tokią pamoką…

— …Ir todėl medžiagų apykaitos įvaldymas gali užsitęsti milijonus metų?

— Bijau, dargi dešimtis milijonų, — atsiduso Vano Aleksandrovičius. — Mes, žinduoliai, labai jauni Žemės gyventojai. Trisdešimt milijonų metų — argi tai amžius? Mums dar viskas ateityje.

— Nagi nieko nebebus ateityje, Vano Aleksandrovičiau! — užsipuolė Krivošeinas. — Dabartinė aplinka keičiasi iš metų į metus — koks čia gali būti milijonmetis kalimas, koks išeitos medžiagos kartojimas? Žmogus išsuko iš natūralios evoliucijos kelio, toliau reikia pačiam kažką sugalvoti.

— O mes ir sugalvojame…

— Ką? Piliules, miltelius, žvakes nuo hemorojaus, klizmas ir lovos režimus! Jūs tikras, kad tuo mes geriname žmogaus padermę? O, gal būt, gadiname?

— Aš jūsų visai neįkalbinėju užsiiminėti „piliulėmis” ir „milteliais”, jei būtent taip jums patinka vadinti naujus, katedroje ruošiamus antibiotikus, — Androsiašvilio veidas pasidarė šaltas ir išdidus. — Geidaujate tvertis tos idėjos — ką gi, ryžkitės. Bet mano teisė ir mano pareiga išaiškinti jums, kad tokios temo pasirinkimas aspiranto darbui ir būsimai disertacijai — nerealus ir neapgalvotas.

Jis pakilo ir iškratė į krepšį nuorūkas iš peleninės.

— Atleiskite, Vano Aleksandrovičiau, aš jūsų visai nenorėjau įžeisti, — suprasdamas, kad pokalbis baigtas — ir baigtas nevykusiai, — Krivošeinas irgi atsistojo. — Bet… Vano AJeksandrovičiau, juk yra įdomių faktų.

— Kokių faktų?

— Na… antai praėjusiame amžiuje Indijoje buvo kažin koks Ramakrišna, „žmogus-dievas”, kaip jį vadino. Tai jo kūne, jei šalia mušdavo žmogų, iššokdavo randai. Arba „įteigti nudegimai”: jautrų žmogų lyti pieštuku, o sako, esą prisilietę degančia cigarete. Juk čia medžiagų apykaitą išmokstama valdyti be „kalimo”, a?

— Klausykite jūs, užsispyręs aspirante, — Androsiašvilis įsmeigė į jį primerktas akis, — kiek jūs vienu prisėdimu galite suvalgyti lango užšovų?

— Mmm… — Krivošeinas apstulbęs išpūtė lūpas, — tur būt, kad nė vieno. O jūs?

— Ag irgi. O šit anais senais laikais, kuomet praktikavau akademiko Pavlovo vardo psichiatrinėje klinikoje, mano pacientas, neypatingai sau pakenkdamas, prarijo… — profesorius prisimindamas atkragino galvą, — „lango užšovų — tris, stiklo šukių — du šimtus keturiasdešimt gramų, mažųjų chirurginių žirklių — dvi poras, šakučių — vieną, įvairių vinių — keturis šimtus gramų…” Cia aš cituoju ne skrodimo protokolą, įsidėmėkite, o ligos istoriją — aš pats dariau skrandžio rezekciją. Pacienas išgijo nuo savižudybės manijos, gyvas tikriausiai ir šiandien. Taigi, — profesorius iš savo erudicijos aukštumų žvilgtelėjo į Krivošeiną, — mokslo dalykuose geriau nesiorientuoti nei į religinius fanatikus, nei į pasauliečius psichopatus… Ne, ne! — pamatęs iš Krivošeino akių, kad šis trokšta atsikirsti, jis pakėlė rankas. — Užteks ginčytis. Ryžkitės, nekliudysiu. Neabejoju, kad jūs būtinai pamėginsite reguliuoti medžiagų apykaitą kokiais nors mašininiais, elektroniniais būdais…

Vano Aleksandrovičius, susimąstęs ir nuvargęs, pažiūrėjo į aspirantą, nusišypsojo.

— Gaudyti žiburiuotą paukštį plikomis rankomis — kas gali būti geriau! O ir tikslas šventas: žmogus be ligų, be senatvės —

juk ir senatvė ateina, sutrikus medžiagų apykaitai… Prieš kokį dvidešimt metų aš, tikriausiai, ir pats biičiau leidęsis uždegamas šia idėja. Bet dabar… dabar man reikia daryti tai, ką tikrai galima padaryti. Nors tai bCitų ir piliulės…

Krivošeinas pasuko į skersgatvį link Sištemologijos instituto ir vos nesusidūrė su augalotu žmogumi mėlynu, ne pagal orą šiltu apsiaustu. Iš netikėtumo abu pasimetė: Krivošeinas, praleisdamas sutiktąjį, pasitraukė kairėn — anas žengė žingsnį į dešinę. Paskui, užleisdami viens kitam kelią, abu žingtelėjo į kitą pusę. Žmogus su nuostaba žvilgtelėjo į Krivošeiną ir sustingo.

— Prašau atleisti, — murmtelėjo tas ir nužygiavo toliau.

Gatvė buvo tyki, dyka — veikiai Krivošeinas išgirdo žingsnius už nugaros, atsigręžė: žmogus su apsiaustu, kiek atsilikęs, ėjo paskui jį. „Tai bent Anisimovas! — pralinksmėjo aspirantas. — Seklį prilipdė, atkaklus vyras!” Jis išbandymui paspartino žingsnį ir užgirdo, kaip anas irgi ėmė tankiau minti. „Et, ma jį galas! Betriiko dar, kad imčiau pėdas mėtyti.” Krivošeinas pradėjo eiti ramiai, krypuodamas. Vis dėlto nugarą nemaloniai dilgino, mintys grįžo į tikrovę.

„Vadinasi, Vdlia vėl padarė eksperimentą, o įgal ir ne vieną? Nepavyko: lavonas, virtęs skeletu… Bet kodėl jo darbais susidomėjo milicija? Ir kur jis pats? Nurūko, tikriausiai, mūsų Valečka kur nors toliau, kol aistros aprims. O gal vis dėlto laboratorijoje?”

Krivošeinas priėjo monumentalius, vingriais ketiniais raštais išgražintus instituto vartus. Stačiakampiai akmeniniai vartų stulpai buvo tokie apimlūs, kad kairiajame laisvai tilpo leidimų biuras, o dešiniajame — kontrolinė. Jis atidarė duris. Senis Vachtioryčius, iškaršęs mokslo sergėtojas, už neaukšto barjero knapsėjo nosimi.

— Labas vakaras, — linktelėjo jam Krivošeinas.

— Labas labas, Valentinai Vasiljevičiau! — atsiliepė Vachtioryčius, nė nesirengdamas tikrinti leidimo: kontrolinėj apsiprato su naujų sistemų laboratorijos vedėjo vizitais bet kuriuo dienos ar nakties metu.

Įeidamas į parką, Krivošeinas atsigręžė: ilgšis su apsiaustu mindžikavo prie vartų. „Taip taip, balandėli! — dingtelėjo Krivošleinui pamokoma mintis. — Leidimų sistema pasiteisina.”

Fligelio langai buvo neapšviesti. Tamsoje šalia durų raudonavo papiroso ugnelė. Krivošeinas pritūpė po medžiais, įsižiūrėjo ir žvaigždžių fone įžvelgė uniforminę kepurę ant žmogaus galvos. „Ne, užteks man šiandien milicijos. Reikia eiti į namus…” — jis šyptelėjo, pasitaisė: „Į jo namus.”

Jis pasuko link vartų, bet, prisiminęs subjektą su apsiaustu, stabtelėjo. „E, jei sekamasis padės sekliui, bus ne pagal taisykles. Lai padirbėja.” Krivošeinas patraukė į priešingą parko galą — ten, kur virš ketinių tvoros iečių svyrėjo seno ąžuolo šakos. Nušoko nuo šakos ant šaligatvio ir nuėjo į Akademinį miestelį.

„Vis dėlto, ką jis ten padarė? Ir kas tas vaikinas, sutikęs mane aerouoste? Kaip telegrama suklaidino: palaikiau jį Valia. Bet juk panašus — ir labai. Nejau? Valia per tuos metus aiškiai nesėdėjo rankų sudėjęs. Mažvaikiai, ak, kokie mažvaikiai: kiekvienas stengėsi įrodyti, kad išsivers be kito, susitikus po metų — priblokšti savo pasiektais rezultatais! Būtent savo! Kaipgi, aukščiausia nuosavybės forma… Sit ir pribloiškėme. Tuštybe žudome didį darbą. Tuštybe, neišmanymu, bailumu. Reikėjo ne išsilakstyti į visas puses, o iš pat pradžių pasitelkti žmones, tikrus ir vertus žmones, kaip pavyzdžiui, Vano Aleksandrovičius. Taip, bet tuomet aš jo nepažinojau, o pabandyk jį privilioti dabar, kai jis dumia pro šalį ir žiūri it nelabasis…”

…Viskas įvyko pavasarį, kovui baigiantis, kai Krivošeinas tik pratinosi valdyti medžiagų apykaitą savyje. Įsigilinęs į savo kūną, jis nematė pavasario ženklų, kol pavasaris pats neatkreipė jo dėmesio: nuo penkiaaukščio chemijos korpuso stogo ant Krivošeino nukrito kone pūdo sunkumo ledtakas. Būtų zvimbęs jis centimetrą kairiau — ir su medžiagų apykaitos bandymais Krivošeino organizme, lygiai kaip ir su pačiu organizmu, būtų buvę baigta. Bet ledtakas tik perkirto dešinę ausį, sulaužė raktikaulį ir partrenkė žemėn.

— Ai, nelaimė! Ai, kokia nelaimė!.. — atsigaivelėdamas išgirdo jis Androsiašvilio balsą; profesorius klūpojo šalia, čiupinėjo jo galvą, atseginėjo paltą. — Aš tą komendantą nugalabysiu, sniego nevalo! — profesorius įnirtingai pagrūmojo kumščiu. — Eiti pajėgsite? — jis padėjo Krivošeinui atsikelti. — Nieko, galva palyginti sveika, raktikaulis suaugs per porą savaičių,

galėjo būti blogiau… Laikykitės, aš jus nuvesiu į polikliniką.

— Ačiū, Vano Aleksandravičiau, aš pats, — kiek begalėdamas žvaliau atsakė Krivošeinas, nors galvoje ūžė, dargi nusišrypsojo per jėgą. — Aš nueisiu, šičia arti…

Ir sparčiai, vos ne bėgte pasileido pirmyn.?

Kraują iš ausies jam iškart pavyko sustabdyti. Bet dešinė ranka maskatavo kaip botagas.

— Aš paskambinsiu jiems, kad paruoštų elektroadatą! — šūktelėjo įkandin profesorius. — Gal susius ausį!

Savo kambaryje prieš veidrodį Krivošeinas klijuojamąja juosta sulipdė per kremzlę Į dvi dalis perplėštą ausį, tamponu nuvalė sukrešėjusį kraują. Su ausim jis susidorojo mikliai: po dešimties minučių vietoj ką tik buvusio plyšimo liko vien šviesiai rožinis randas su kraujuotų pūlių šlakeliais, o po pusvalandžio išnyko ir tas. O kol suaugo raktikaulis, teko visą vakarą tysoti lovoje ir susikaupus įsakinėti kraujo indams, liaukoms, raurrienims; kauluose kur kas mažiau biologinio tirpalo, negu minkštuose audiniuose.

Rytą jis nusprendė pasiklausyti Androsiašvilio paskaitos. Norėdamas atsisėsti atokiai, kad nekristų į akis, į auditoriją atėjo kiek anksčiau ir — susidūrė su profesorium: tas nurodinėjo studentams, kur iškabinti plakatus. Krivošeinas atsitraukė atbulas, bet buvo per vėlu.

— Kodėl jūs šičia? Kodėl ne klini… — Vano Aleksandrovičius užsikirto, nenuleisdamas išplėstų akių nuo aspiranto ausies ir dešinės rankos, sugniaužusios sąsiuvinį. — Ką tai reiškia?!

— O jūs, Vano Aleksandrovičiau, sakėte: dešimtys milijonų metų, — neiškentė Krivošeinas. — Visgi galima ne tik „kalimu”…

— Vadinasi… išeina?! — iškvėpė orą Androsiašvilis. — Kaip?!

Krivošeinas prikando lūpą.

— Mmm… vėliau, Vano Aleksandrovičiau, — negrabiai sumurmėjo jis. — Man pačiam dar reikia viską perprasti.

— Pačiam? — profesorius pakėlė antakius. — Nenorite pasakoti? — Jo veidas pasidarė šaltas ir išdidus. — Na, kaip norite… prašau atleisti! — ir grįžo prie stalo.

Nuo tos dienos, susitikęs aspirantą, jis su lediniu mandagumu linkteldavo, bet į pokalbius nesileisdavo. O Krivošeinas, kad ne taip graužtų sąžinė, įniko eksperimentuoti pats su savimi. Jam iš tikrųjų dar daug ką reikėjo išsiaiškinti.

„Argi aš nenorėjau pademonstruoti atradimo, pajusti karšto susidomėjimo juo, žavėjimosi, šlovės… — pats sau ir neregimam Androsiašviliui teisinosi Krivošeinas, žingsniuodamas kaštonų alėja. — Priešingai nei psichopatai, aš būčiau galėjęs viską paaiškinti… Teisybė, kitiems žmonėms tat kol kas nepritaikoma, jų ne ta sandara. Bet svarbiausia — žinojimas, įrodyta galimybė… Galimybė greitai užsigydyti žaizdas, lūžius, pačiam naikinti savyje ligas. Taip, jei atradimas vien tam ir tetiktų! Visa bėda, kad gamta niekad neatidengia savo paslapčių lygiai tiek, kiek reikia žmonių gerovei — visuomet arba daugiau, arba mažiau… Man atidengė daugiau… Aš, tikriausiai, galėčiau pasiversti gyvuliu, net monstru… Tatai įmanoma. Viskas įmanoma — tai ir baisiausia”, — atsiduso Krivošeinas.

…Langas ir įstiklintos balkono durys penktame aukšte blandžiai švytėjo — atrodė, tartum dega stalinė lempa. „Vadinasi, jis namie?!” Krivošeinas užlipo laiptais, priešais buto duris iš įpročio pasigrabaliojo kišenėse, bet atsiminė, kad raktą dar prieš metus išmetė, ir keiktelėjo save — kaip efektinga būtų ūmai įeiti: „Pilieti, jūsų dokumentai!” Skambučio prie durų po senovei nebuvo, teko pabelsti.

Kaip atsakas pasigirdo greiti lengvi žingsniai — Krivošeino širdis smarkiai suplakė, — spragtelėjo spyna; prieškambaryje stovėjo Lena.

— Ak, Valia, gyvas ir sveikas! — šiltomis rankomis ji apkabino jo kaklą, apžvelgė greitu žvilgsniu, paglostė plaukus, prisiglaudė ir pravirko. — Valekai, brangusis mano… o aš jau galvojau… čia tokios kalbos sklinda, tokios kalbos! Skambinu tau į laboratoriją — niekas neatsako… skambinu į institutą, klausiu, kur tu, kas tau? — padeda ragelį… Aš atėjau čionai — tavęs nėra… O man jau sakė ne vienas, lyg tu… — ji piktai sukūkčiojo. — Kvailiai!

— Na, Lenut, užteks, nereikia… na, ką tu? — Krivošeinas labai panoro prispausti ją prie savęs, jis vos suvaldė rankas.

Lyg nieko nė nebuvo: nei atradimo Nr. 1, nei įtempto, pašėliško darbo metų Maskvoje, kur jis atsikratė visko, kas seniai praėję… Kad būtų ramiau, Krivošeinas ne sykį baudėsi pašalinti iš atminties Lenos paveikslą. Jis žinojo, kaip tai daroma: truputis kraujo su padidintu gliukozės kiekiu į galvos smegenų žievę, nedidelė kryptinga oksidacija tam tikros srities nukleotiduose — ir informacija iš nervinių ląstelių išdilo a žiams. Bet nenorėjo… ar negalėjo? Kaip savyje nustatyti ribą tarp „norėti” ir „galėti”? Ir štai dabar ant jo peties verkia mylima moteris — verkia, nerimastaudima dėl jo. Ją reikia numaldyti.

— Nustok, Lena. Matai, viskas tvarkoje.,

Ji pažiūrėjo į jį iš apačios į viršų. Akys buvo drėgnos, džiugios ir kaltos.

— Valekai… Tu nepyksti ant manęs, a? Tuomet aš tau tokių dalykų prikalbėjau — pati nežinau ką, tiesiog kvaiša! Tu įsižeidei, taip? Aš irgi nusprendžiau, kad… viskas baigta, o kai sužinojau, kad su tavim kažkas atsitiko… — ji pakėlė antakius, — nebegalėjau. Va atbėgau… Tu užmiršk, gerai? Užmiršome, taip?

— Taip, — nuoširdžiai pasakė Krivošeinas. — Einam į kambarį.

— Ak, Valia, tu neįsivaizduoji, kaip aš išsigandau, — ji vi tebelaikė jį už pečių, lyg bijodama paleisti. — Ir tas tardytojas… klausimai visokie!

— Jis ir tave kvietė?

— Taip.

— Aha, na žinoma: cherchez la lemme!

Jie įėjo į kambarį. Cia viskas buvo kaip ir anksčiau: pilka tachta, pigus rašomasis stalas, dvi kėdės, knygų spinta, viršuje užversta žurnalais iki pat lubų, drabužinė spinta su veidrodžiu, prisraigtuotu iš šono. Kampe prie durų gulėjo sukryžiuoti hanteliai.

— Tavęs belaukdama, aš kiek aptvarkiau. Dulkių prinešė; reikia sandariai uždaryti balkoną, kai išeini… — Lena vėl prisiartino prie jo. — Valekai, kas gi atsitiko?

„Jei aš žinočiau!” — atsiduso Krivošeinas.

— Nieko baisaus. Šiaip, daug triukšmo…

— O ko prireikė milicijai?

— Milicijai? Na… iškvietė, ji ir atvažiavo. Būtų iškvietę gaisrininkų komandą — būtų atvažiavusi gaisrininkų komanda.

— Ak, Valia… — ji uždėjo rankas Krivošeinui ant pečių, mergiūkštiškai suraukė nosį. — Na, kodėl tu toks?

— Koks? — paklausė tas, jausdamas, kaip kvailėja akyse.

— Na, toks — lyg ir suaugęs, o nesolidus. Ir aš, kai su tavim — mergiočių mergiotė… Valekai, o kur Viktoras, kas jam? Klausyk, — jos akys baimingai išsiplėtė, — ar tiesa, kad jis šnipas?

— Viktoras? Koks čia dar Viktoras?

— Nagi ką tu?! Vitia Kravecas, tavo laborantas, trečios eilės sūnėnas.

— Sūnėnas… laborantas… — Krivošeinas akimirką sutriko. — Aha, supratau! Sit kaip…

Lena pliaukštelėjo delnais.

— Valka, kas tau? Tu gali papasakoti, kas ten pas jus atsitiko?

— Atleisk, Lenut… proto aptemimas, supranti. Na, žinoma, Petia… tai yra Vitia Kravecas, mano ištikimas laborantas, sūnėnas… labai simpatiškas berniokas, kaipgi… — Moteris išplėstomis akimis tebežiūrėjo į jį. — Tu nesistebėk, Lenut, tai tiesiog laikinas atminties aptemimas, taip visuomet būna po… po elektros smūgio. Praeis, nieko baisaus… Tai sakai, jau kuždama, kad jis šnipas? Ak, ta Mokslų akademija!

— Vadinasi, teisybė, kad tavo laboratorijoje įvyko… katastrofa? Na kodėl, kodėl tu viską nuo manęs slepi? Juk tu galėjai ten… — ji prisidengė delnu burną, — ne!

— Liaukis, dėl dievo! — suirzęs pasakė Krivošeinas. Jis atsitraukė, atsisėdo ant kėdės. — Galėjau — negalėjau, buvo — nebuvo! Kaip matai, viskas tvarkoje. („Norėčiau, kad ir iš tikrųjų taip būtų!”) Nieko aš negaliu pasakoti, kol pats visko kaip reikiant neišsiaiškinsiu… Ir išvis, — jis nusprendė pradėti puolimą, — ko tu jaudiniesi? Na, pasaulyje vienu Krivošeinu daugiau, vienu mažiau — didelė bėda! Tu jauna, graži, bevaikė — susirasi kitą, geresnį, nei toks senstantis storžievis, kaip aš. Kad ir tas pats Petia… Vitia Kravecas: kuo tau ne pora?

— Vėl tu apie tai? — ji nusišypsojo, užėjo už nugaros, padėjo Krivošeino galvą sau ant krūtinės. — Na ko tu vis Vitia ir Vitia? Nagi nereikalingas jis man. Lai būna jis kažin koks gražuolis — jis ne tu, supranti? Ir viskas. Ir kiti — ne tu. Dabar aš tai tikrai žinau.

— Hm? — Krivošeinas išsitiesė.

— Na ką „hm”! Pavyduolis, kvailas! Nesėdėjau juk aš namie visus vakarus viena it vienuolė. Kvietė, įdomiai mergino, dargi apsakinėjo rimtus ketinimus… Ir vis vien jie kažkokie ne tokie! — jos balsas džiūgavo. — Ne tokie, kaip-tu — ir viskas! Aš vis tiek būčiau pas tave atėjus…

Krivošeinas pakaušiu juto jos kūno šilumą, juto minkštus delnus ant akių, ir jį apėmė nė su kuo nesulyginama palaima.

„Stai taip sėdėtum ir sėdėtum: paprasčiausiai pareini nuvargęs iš darbo — irji čionai… ir nieko tokio nebuvo… Kaip nieko nebuvo? — jis įsitempė. — Viskas buvo! Pas juos čia atsitiko kažkas rimta. O aš sėdžiu, vagiu jos glamonę!”

Jis išsilaisvino, atsistojo.

— Na gerai, Lenut. Tu atleisk, aš tavęs nelydėsiu. Pasėdėsiu kiek ir gulsiu miegoti. Aš nelabai kaip jaučiuosi po… po to nesmagumo.

— Tai aš ipasiliksiu.

Ji pusiau klausė, pusiau teigė. Sekundę Krivošeiną užvaldė niršus pavydas. „Aš pasiliksiu?” — sakydavo ji — ir jis, suprantama, sutikdavo. Arba pats sakydavo: „Pasilik šiandien, Lenut” — ir ji pasilikdavo…

— Ne, Lenut, tu eik, — jis kreivai šyptelėjo.

— Vadinasi, vis dėlto širsti dėl to, taip? — ji priekaištingai žvilgtelėjo į jį, supyko. — Kvailys tu, Valia! Pasikutinis kvailys, trauk tave devynios! — ir pasisuko į duris.

Krivošeinas stovėjo vidur kambario, klausėsi: spragtelėjo užraktas, laiptuose sukaukšėjo Lenos bateliai… Trinktelėjo laukujės durys… Greiti ir lengvi žingsniai asfaltu. Jis metėsi į balkoną jos pašaukti, bet vakaro vėjelis jį prablaivė. „Na va, pamatei ir ištižai! Įdomu, ką ji jam prišnekėjo? Tiek to, velniams tie pernykščiai pergyvenimai! — Jis grįžo į kambarį. — Reikia išsiaiškinti, kas čia per reikalas… Stop! Jis turi turėti dienoraštį. Žinoma!”

Krivošeinas ėmė traukioti stalčius, mėtyti ant grindų žurnalus, papkes, segtuvus, greitosiomis peržiūrinėti sąsiuvinius. „Ne tai, ne tai…” Apatinio stalčiaus dugne jis pamatė magnetofono ritę, ligi ketvirčiui privyniotą juostos, ir minutę užmiršo ieškojimus: nuėmė nuo spintos portatyvinį magnetofoną, nušluostė nuo jo dulkes, įstatė ritę ir nuspaudė garso klavišą.

— Atradėjų pirmenybės teise, — po neilgai trukusio šnypštimo per magnetofono garsiakalbius pasakė prikimęs balsas, aplaidžiai tardamas žodžių galūnes, — mes prisiimame atsakomybę už atradimo, pavadinto…

— … „Dirbtine biologine informacijos sinteze”, ištyrimą ir panaudojimą, — dalykiškai įterpė kitas (nors lygiai toks pat) balsas. — Nelabai skambu, užtat iš esmės.

— Tinka… „Dirbtinė biologinė informacijos sintezė.” Mes suprantame, kad šis atradimas kaip nė vienas kitas susijęs s žmogaus gyvenimu ir gali tapti arba didžiausia grėsme žmonijai, arba gėriu. Mes prisižadame padaryti viską, kas mūsų galioje, kad šį atradimą panaudotume žmonių gyvenimui pagerinti…

— Mes įsipareigojame: kol neištirsime visų atradimo galimybių…

— …ir kol nebūsim absoliučiai tikri, kad jo negalima panaudoti žmonių nenaudai…

— …mes jo neperduosim į kitas rankas…

— …ir neskelbsim apie jį jokių žinių.

Krivošeinas stovėjo, primerkęs akis; jis tartum persikėlė į tą gegužės naktį, kai jie davė šią priesaiką.

— Mes prisiekiame: neperleisti jo nei už gerbūvį, nei už šlovę, nei už nemirtingumą, kol nebūsime tikri, kad mūsų atradimo negalima atgręžti prieš žmones. Greičiau mes sunaikinsime savo darbą, negu su tuo sutiksime.

— Mes prisiekiame! — kiek pakrikai ištarė abu balsai choru. Juosta baigėsi.

„Karštagalviai mes tuomet buvom… Taip, dienoraštis turi būti čia pat.” Krivošeinas vėl įkišo galvą į stalą, pasirausė apatiniame stalčiuje ir po sekundės jau laikė rankose sąsiuvinį kartono įrišimu, didelį ir storą, kaip knyga. Viršelyje nieko nebuvo užrašyta, tačiau Krivošeinas išsyk pajuto radęs tai, ko ieškojo: prieš metus, atvažiavęs į Maskvą, dienoraščiui rašyti jis nusipirko lygiai tokį pat sąsiuvinį geltonais aptaisais.

Jis atsisėdo už stalo, parankiau pastatė lempą, užsirūkė cigaretę ir atskleidė sąsiuvinį.

ANTROJI DALIS

SAVIS ATRADIMAS

(apie neišprusėlį, kuris daug ką galėjo)

PIRMAS SKYRIUS

Žinių reliatyvumas — didis dalykas. Teiginys „2 plius 2 lygu 13” santykinai arčiau liesos, negu „2 plius 2 lygu 41”. Biitų galima sakyti, kad perėjimas nuo antrojo prie pirmojo yra kūrybinio brandumo, mokslinės drąsos apraiška ir negirdėtas mokslo progresas-jei nežinotume, kad 2 plius 2 lygu keturiems.

Iš aritmetikos mes tai žinome, bet džiūgauti anksti. Pavyzdžiui, fizikoje dėl masės defekto 2 plius 2 išeina mažiau už keturis.

O tokiuose subtiliuose moksluose, kaip sociologija ir etika, — ką ten 2 plius 2, darg 1 plius 1 — arba biisimoji šeima, arba suokalbis bankui apiplėšti.

K. Prutkovas, inžinierius, mintis Nr. 5

„Gegužės 22. Sičindien aš jį palydėjau į traukinį. Stoties restorane lankytojai apžiūrinėjo du suaugusius dvynius. Aš jaučiausi nejaukiai. Jis buvo nusiteikęs kuo puikiausiai.

— Atsimeni, prieš penkiolika metų aš… tikriau, tu — važiavai šturmuoti egzaminų į fizikos technikos fakultetą. Viskas buvo lygiai taip: vienišumo valandėlė, laisvė, nežinomybė…

Aš atsiminiau. Tiesa, buvo lygiai taip. Ištriikusius į laisvę dešimtaklasius aptarnavo tas pats oficiantas su chroniška nepasitenkinimo išraiška pilname veide. Tuomet mums atrodė, kad viskas priešakyje; iš tikrųjų taip ir buvo. Nūnai jau ir praeityje visko būta: ir džiugaus, ir pilkšvo, ir tokio, kad ir atsigręžti baugu, o vis rodosi: visų geriausia, visų įdomiausia priešakyje.

Tuomet gėrėme patį pigiausią portveiną. Dabar oficiantas mums atnešė „KVVK”. Išgėrėme po taurelę.

Restorane buvo bruzdu, triukšminga. Žmonės skubiai valgė ir gėrė.

— Žiūrėk, — pagyvėjo dubletas, — antai motušė dvynukus valgydina. Sveiki, kolegos! Oi, kokios akutės… Kuo jie užaugs, a? Kol kas juos globoja mama — ir jie ana dargi koše išsigudrino vienodai išsiteplioti. Bet po poros metų jų imsis kita rūpestinga motušė — Gyvenimas. Vienas, sakykim, sučiups vištą už uodegos, išraus visas plunksnas — pirmas nepakartojamų įspūdžių rinkinys, kadangi kitam plunksnų nebeliks. Užtat kitas siaubingai bliaudamas pasiklys parduotuvėje — vėl sava, individualu. Dar po metų mama jam surengs pylą už uogienę, kurią visai ne jis sukirto. Vėl skirtinga: vienas patirs pirmąją neteisybę gyvenime, kitas — liks nenubaustas už prasižengimą… Oi, močiute, žiūrėkite: jei taip eisis, vienas išaugs įbaugintas nevykėlis, kitas — apsukruolis, kuriam viskas laimingai baigiasi. Prisiverksite, motuše… Taigi ir mudu su tavim lyg tie dvyniai.

— Na, mūsų neteisėtas vanojimas neišmuš iš vėžių — ne tie metai.

— Išgerkim už tai!

Paskelbė, kad leidžiama lipti į traukinį. Mes išėjome į peroną. Jis postringavo.

— Vis dėlto įdomu, kaip dabar bus su gelžbetonine teze: „Kas kam lemta, tas ir įvyks”? Tarkime, tau kažkas buvo „lemta” — būtent: apribotas judėjimas erdvėje ir laike, kilimas tarnyboje ir taip toliau. Ir staiga — trach-tararach-bumt! — Krivošeinų jau dvejetas. Ir jie skirtingai gyvena skirtinguose miestuose. Kaip dabar su dieviškąja gyvenimo programa? O gal dievas ją sudarė dviejuose variantuose? O jei mūsų pasidarys dešimt? O nepanorėsim — ir nepasidarys…

Žodžiu, mes abu nudavėm, kad tai, kas vyksta — kasdieniška. „Lydintieji, patikrinkite, ar neužsiliko pas jus išvažiuojančiųjų bilietai!” Bilietai neužsiliko. Traukinys jį išvežė į Maskvą.

Sutarėme, prispyrus reikalui, rašyti vienas kitam (galiu kirsti lažybų, jis tokį reikalą pajus negreitai), susitikti kitų metų liepą. Per tuos metus mes kibsime į darbą dviem frontais: jis biologiniu, aš sistemologiniu. Nagi, nagi…

Kai traukinys išvažiavo, pajutau, kad aš jo pasigesiu. Matyt, todėl, kad aš pirmąkart su kitu žmogumi jaučiausi kaip… kaip su savim pačiu, kitaip nepasakysi. Net tarp manęs ir Lenkos visuomet lieka kažkas neišsakyta ligi galo, nesuprantama, grynai asmeniška. O su juo… beje, mėnesį bendrai pragyv nus, ir tarp mudviejų jau šis tas susitvenkė. Įdomi ta rūpestingoji motušė — Gyvenimas!

Nuo konjako aš išglebau ir, grįždamas iš stoties, išvertęs akis, spoksojau į gyvenimą, į žmones. Moterys susirūpinusiais veidais vaikščiojo po parduotuves. Vaikinai motociklais vežiojo prisiglaudusias merginas. Ties laikraščių kioskais rikiavosi eilės — tuoj atveš „Vakarines”… Kokie skirtingi, kokie suprantami ir nesuprantami žmonių veidai! Negaliu paaiškinti, kaip čia išeina, bet apie daugelį jų aši lyg ir žinau šį tą: lūpų kampučiai, grubios ar smulkios veido ar kaklo raukšlės, skruostų duobutės, žandikaulio forma, galvos laikysena ir akys — ypač akys! — vis tai pirminės informacijos pėdsakai. Tikriausiai iš tų laikų, kai mes buvome beždžionės.

Dar neseniai aš viso to stačiai nepastebėdavau. Nepastebėdavau, pavyzdžiui, kad eilėje stovį žmonės — negražūs. Užsiėmimo banalumas ir menkumas, būgštavimas, kad neužteks, kad kažkas apsukresnis užlįs į priekį, palieka jų veiduose biaurų atspaudą. Ir nusigėrę negražūs, ir besivaidijantys.

Užtat pažvelkite į mergaitę, su meile besijuokiančią iš vaikino sąmojo. Į motiną, maitinančią krūtimi. Į meistrą, atliekantį kruopštų dairbą. Į žmogų, mąstantį kažką gero… Jie gražūs, nepaisant nepritinkančių spuogų, raukšlių, raukšlelių.

Aš niekad nesupratau gyvūnų grožio. Mano manymu, gražus būna tik žmogus — ir tai tik tuomet, kai jis žmogus.

Antai mamos vedamas mažylis įsistebeilijo į mane kaip į stebuklą, šleptelėjo ir užbliovė, nepatenkintas žemės trauka. Veltui nukentėjo vaikiščias: koks aš stebuklas? Šiaip pilnėjantis vyriškis, gunktelėjęs, banalia fizionomija.

O gal mažylio tiesa: aš iš tikrųjų stebuklas? Kiekvienas žmogus — stebuklas?

Ką mes žinome apie žmones? Ką aš žinau apie patį save? „Gyvenimu” vadinamame uždavinyje žmogus — tai, kas duota ir ko nereikia įrodyti. Bet kiekvienas, operuodamas pradiniais duomenimis, įrodo kažką savo. Sit, pavyzdžiui, dubletas. Išvažiavo — ir nelaukta, ir logiška…

Beje, stop! Jei jau pradėti, tai iš pat pradžių.

Juokinga atsiminti… Iš esmės mano ketinimai buvo patys paprasčiausi: apginti disertaciją.

Bet kurpti kažką vidutiniško ir kompiliatyvaus (pavyzdžiui, mano buvusio šefo profesoriaus Voltampernovo pasiūlytos t mos „Kai kurie diodinių atminties sistemų projektavimo ypatumai” dvasia) buvo ir atkaru, ir nuobodu. Visgi aš gyvas žmogus — norisi, kad problema būtų niekieno nespręsta, pačiam užčiuopti jos esmę, išprotavimų, mašinų ir prietaisų padedamam kaip pridera iškvosti gamtą. Ir išgauti tai, ko dar niekas nežino. Arba sugalvoti tai, kas dar niekam nė nedingtelėjo. Ir kad per gynimą būtų malonu atsakinėti į oponentų klausimus. Ir kad paskui pažįstami sakytų: „Na, tu ir skaldei! Kaip kirviu!”

Juoba kad aš galiu. Viešai to skelbti neverta, o dienoraštyje leistina: galiu. Tai liudija penki išradimai ir du užbaigti tyrimo darbai. O šis atradimas… ė, ne. Nesiskubink jo priskirti prie savo intelektualinių nuopelnų, Krivošeinai! Susipinkliojai tu jame ir iki šiol negali išsipinklioti.

Žodžiu, šis vidinis sąmyšis ir pastūmėjo mane į pasaulinės sistemologijos tankumynus, į tankumynus tos krypties, kur pagrindinis operatorius — ne formulė, ne algoritmas, net ne receptas, o atsitiktinumas.

Per savo bukaprotiškumą mes labai mėgstame priešpastatyti fizikus lyrikams, bangas dalelytėms, augalus gyvūnams, mašiinas žmonėms… Bet gyvenime ir gamtoje jie ne prieštarauja, o papildo vieni kitus. Lygiai taip pat logika ir atsitiktinumas papildo vienas kitą pažinimo procese, ieškant sprendimo. Matematinėse ir loginėse konstrukcijose galima rasti (ir randama) nemaža neįrodyto, nepagrįsto; galima rasti ir atsitiktiniuose įvykiuose loginių dėsningumų.

Pavyzdžiui, idėjinis atsitiktinumo ieškojimų priešas technikos mokslų daktaras Voltampernovas į mano pasiūlymus imtis skyriuje atsitiktinių procesų modeliavimo niekad nepraleisdavo progos atžerti sąmojumi: „Bet juk tat bus, taip s-kant, modelia-. vimas kavos tirščiais!” Ar bereikia geresnės tokio dėsningumo iliust-racijos!

O jam atsikirsti buvo sunku. Pasiekimų toje srityje buvo maža, daugelis darbų baigdavosi nesėkmingai, o idėjos… idėjų niekas nesuprasdavo. Mūsų skyriuje kaip ir kaubojiškuose Vakaruose buvo tikima tik nuogais faktais.

Savo draugo, buvusio laboratorijos viršininko Valeros Ivanovo pavyzdžiu aš jau ketinau susirieti su institutu ir persikraustyti į kitą miestą. Bet — va jis, lemtingas atsitiktinumas! — dėl gana svarbių priežasčių statybininkai neužbaigė naujo ko puso, dėl tokių pat svarbių priežasčių liko nesunaudoti pinigai pagal paragrafus, irgi ne be priežasties įtrauktus į instituto biudžetą, ir Arkadijus Arkadjevičius skelbia „konkursą”: kas turi idėją ir galėtų su nauda išleisti aštuoniasdešimt tūkstančių. Neabejoju, kad čia pats aršiausias determinizmo gynėjas būtų pasistengęs nežiopsoti.

Mano idėja apie tą laiką jau buvo išryškėjusi: ištirti, kaip elgsis elektroninė mašina, jei ją „maitinsime” ne sugromuliuota, dvejetainiais skaičiais pateikta programa, o kasdienine — prasminga ir laisva — informacija. Būtent taip. Pagal prog-ramas tai ji dirba su blizgesiu, pavergiančiu korespondentus. („Naujas mokslo laimėjimas: per tris minutes mašina suprojektuoja cechą!” — juk programuotojai iš kuklumo kaip visuomet nutyli, kiek mėnesių jie rengė tą „triminutį” sprendimą.)

Ką ir kalbėti, ėmus paraidžiui įgyvendinti mano užmanymą, kiekvienam nusivokiančiam sistemologui jis būtų atrodęs aiškus šuns kliedesys: mašina niekaip nesielgs, sustos — ir viskas! Bet aš ir nepasiklioviau elementariu įgyvendinimu.

…Per penkias savaites iki biudžetinių metų galo išleisti aštuoniasdešimt tūkstančių laboratorijos įrangai (net tokio laisvo profilio, kaip atsitiktinių paieškų laboratorija) — dalykas rimtas; ne veltui instituto masto tiekimo genijus Alteris Abramovičius iki šiol susitikęs pagarbiai ir su įsijautimu spaudžia ranką. Beje, tiekėjui neskirta suprasti, kad idėja ir nenumaldomas operatyvinių platumų troškimas gali daryti stebuklus.

Taigi situacija tokia: pinigų turiu — nieko nėra. Statybininkams, kad jie kuo geriau įrengtų fligelį dirbtuvėms — penki tūkstančiai. (Jie mane norėjo ant rankų pakilnoti: „Mielasis! Planą užbaigsim, premiją gausim… vyras!”) Universali diskretinio veikimo skaičiavimo mašina SSM-12 — dar trylika tūkstančių. Visokiausi informacijos davikliai: pjezoelektriniai mikrofonai, lankstūs tenzometriniai liestuvai, germanio fototranzistoriai, dujų analizatoriai, termistoriai, elektromagnetinio smegenų biopotencialų skaičiavimo komplektas ir keturių tūkstančių mikroeiektrodų sistema EDS-1, pulsometrai, puslaidininkiniai drėgmės analizatoriai, fotoelementinės „skaitančios” matricos… žodžiu, visa, kas garsus, vaizdus, kvapus, silpnus slėgimus, temperatūrą, orų kitimus ir netgi sielos virpesius paverčia elektros impulsais — dar devyni tūkstančiai. Už keturis tūkstančius pripirkau įvairių reaktyvų, laboratorinio stiklo, visokių chemijos įreng mų — neaiškiais sumetimais pritaikyti ir chemotroniką, apie kurią aš šį tą buvau girdėjęs. (O jei jau visai atvirai — todėl, kad parduotuvėje tai buvo lengva nupirkti, atsiskaitant ne grynais pinigais. Vargu ar reikia minėti, kad grynais iii tų aštuoniasdešimties tūkstančių aš neišleidau nė rublio.)

Visa tai tiko, bet trūko eksperimento šerdies. Aš gerai įsivaizdavau, ko reikia: komutacinio įtaiso, galinčio keisti ir kombinuoti atsitiktinius daviklių signalus, o paskui juos perduoti „mąstančiai” mašinai — tokio „elektroninių smegenų” gabalėlio su keliasdešimties tūkstančių laisvai sujungtų keitimo narvelių schema… Parduotuvėje jo nenupirksi dargi už negrynus pinigus — nėra. Būtų galima pripirkti detalių, iš kurių surenkamos paprastos elektroninės mašinos (diodų, triodų, varžų, kondensatorių ir kt.), bet kaip jas užsakyti? Gaišatis, o gal ir visai nerealu: juk užsakant reikia pateikti smulkią schemą, o toks įtaisas iš principo negali turėti aiškios schemos. Va iš tikrųjų: nueiti ten — nežinau kur, atnešti tą — nežinau ką!

Ir vėl palankus atsitiktinumas man padovanojo tą „nežinau ką” ir — Leną… Beje, stop! — čia aš visko nesutinku priskirti sėkmei. Susitikimas su Lena — be abejo, grynai likimo dovana. Bet kristaloblokas… juk jei apie kažką galvoji dienas ir naktis, visada ką nors sugalvoji, užtinki, pastebi.

2odžiu, situacija tokia: iki metų pabaigos trys savaitės, dar „neįsisavinta” penkiasdešimt tūkstančių, surasti komutacinį įtaisą — jokių perspektyvų, na ir — aš važiuoju troleibusu.

— Pripirko už penkiasdešimt tūkstančių kietųjų schemų, o paskui išaiškėjo, kad jos netinka KĮSui! — piktinosi priešais mane moteris ruda suknia, kreipdamasi į kaimynę. — Į ką tai panašu?

— Iš galvos galima išeiti, — atsiliepė ta.

— Dabar Pšembakovas viską verčia tiekimo skyriui. Bet juk jis pats jas užsakė!

— Jūs pamanyyykite!

Po žodžių „penkiasdešimt tūkstančių” ir „kietosios schemos” aš suklusau.

— Atleiskite, o apie kokias būtent schemas jūs kalbate?

Moteris atgręžė į mane veidą, tokį gražų ir įširdusį, kad a net apglumau.

— „Ne-arba” ir trigerius! — įsikarščiavusi atsakė ji.

— Ir kokių parametrų?

— Žemos jtamp… atleiskite, o Ico jūs kiŠĮatės į mūsų kalbą?

Taip aš susipažinau su kaimyninio KB inžiniere Jelena Ivanovna Kolomijec. Kitą dieną vadovaujančiam inžinieriui Krivošeinui inžinierė Kolomijec užsakė leidimą į savo.skyrių. „Geradarys! Išgelbėtojas!” — išskėtė rankas skyriaus viršininkas Žalbekas Balbekovičius Pšembakovas, kai inžinierė Kolomijec pristatė mane ir paaiškino, kad aš galiu atpirkti iš KB nelemtas kietąsias schemas. Bet padaryti malonę ir išgelbėti Zalbeką Balkebovičių aš sutikau tik tokiomis sąlygomis: a) visi 38 tūkstančiai narvelių turi būti sumontuoti paneliuose pagal pridedamą eskizą, b) sujungti maitinimo juostomis, c) nuo kiekvieno narvelio išvesti laidai ir d) visa tai turi būti atlikta iki metų galo.

— Jūsų gamybinai pajėgumai dideli, jums tai nesunku.

— Už tuos pačius pinigus? Bet juk patys narveliai kainuoja penkiasdešimt tūkstančių!

— Taiip, bet juk jie pasirodė netinkami KĮSui. Nukainokite.

— Bajus tu, o ne geradarys, — liūdnai pasakė Zalbekas ir numojo ranka. — Apiforminkite, Jelena Ivanovna, prakišim kaip savo užsakymą. Ir išvis — pavedu tą reikalą jums.

Tegu laimina alachas tavo vardą, Zalbekai Pšembakovai!

…Aš ir po šiai dienai įtariu, kad Leną sužavėjau ne savo dorybėmis, o atsakymu. Kai visi narveliai buvo išdėstyti paneliuose ir mikroelektroninio kubo plokštumos atrodė lyg arimai iš įvairiaspalvių vieliukių, į jos neryžtingą klausimą: „O kaipgi dabar jas sujungti?” — šmaikščiai atsakiau:

— O kaip norite! Mėlynas su raudonomis — ir kad būtų malonu akiai.

Moterys mėgsta beprotybę.

Va taip viskas ir susiklostė. Vis dėlto atsitiktinumas daro savo…

(Ak, atrodo, kad besiplūkdamas su tuo darbu, aš ėmiau garbinti atsitiktinumą! Atsivertėlio fanatizmas… Juk anksčiau aš, sąžiningai sakant, buvau slinkių slinkis, propagavau kasdienį nusižeminimą prieš „nelaimingą” atsitiktinumą (nieko, girdi, nepadarysi), o praleidęs „laimingą” progą, rodžiau panieką (na ir tegu…); tokiais posakiais, gerai pagalvojus, mes visada dangstome dvasinį tingulį ir nepaslankumą. Dabar aši ėmiau suprasti svarbią atsitiktinumo savybę: ar gyvenime, ar moksle — vis tiek — vien sveiku protu jo nepalenksi sau. Kad ju pasinaudotų, žmogus turi būti greito ir graibštaus proto, iniciatyvus, pasirengęs keisti savo planus… Bet lenkti galvą prieš jį taip pat kvaila, kaip ir niekinti jį. Atsitiktinumas — ne priešas ir ne draugas, ne dievas ir ne velnias; jis — atsitiktinumas, nelauktas faktas, tuo viskas pasakyta. Nuo žmogaus pareina — paimti jį savo valdžion ar praleisti. O tie, kas tiki sėkme ir likimu, lai perka loterijos bilietus!)

— Vis dėlto „atsitiktinių paieškų laboratorija” — pernelyg odiozinis pavadinimas, — tarė Arkadijus Arkadjevičius, pasirašydamas įsakymą įsteigti nestruktiirinę laboratoriją ir vadovaujantį inžinierių Krivošeiną paskirti jos vedėju, uždedant šiam materialinę, priešgaisrinę ir kitokią atsakomybę. — Nedera duoti peno anekdotams. Pavadinsim apdairiau, sakykim, „naujųjų sistemų laboratorija”. O paskui žiūrėsim.

Tai reiškė, kad „problema Nr. 1” man kaip ir pirmiau lieka sukurti disertaciją. Antraip — „paskui žiūrėsim”… Tos problemos aš ir po šiai dienai neišsprendžiau.”

ANTRAS SKYRIUS

Jei atpažinimo mašina — perseptronas, parodžius nupieštą dramblį, atsiliepia signalu „mura”, parodžius kupranugario atvaizdą — taip pat „mura”, ir, parodžius žymaus mokslininko portretą — vėlei „mura”, — tai nebūtinai reiškia, kad ji sugedusi. Ji tiesiog gali būti filosofiškai nusiteikusi.

K. Prutkovas, inžinierius, mintis Nr. 30

„Žinoma, ag svajojau — savo malonumui, kad dirbti būtų linksmiau. O ir kaip nesvajoti, kai protų valdovas kibernetikoje, neurofiziologijos mokslų daktaras Volteris Rosas Ešbis skelbia viena už kitą patrauklesnes idėjas! Atsitiktiniai procesai — bet kurių sistemų raidos ir žūties šaltinis… Žmonių ir mašinų protinių gabumų sustiprinimas, išskiriant vertingas mintis iš tauškalų ir apsirikimų atsitiktiniuose pasisakymuose… Ir pagaliau: triukšmas — žaliava informacijai gauti. Taip taip, tas „margasis triukšmas”, tie erzinantys trukdymai, kurių pašalinimui iš puslaidininkinių schemų aš pats pragaišinau ne vienus darbo metus ir ne vieną idėją!

Bendrai tai, gerai pagalvojus, šios krypties pradininku reiktų laikyti ne daktarą V. R. Ešbj, o aną, nCidien užmirštą Maskvos Didžiojo teatro režisierių, kuris, norėdamas atkurti riistų liaudies murmesį „Borise Godunove”, pirmas paliepė kiekvienam statistui kartoti savo namų adresą ir telefono numerį. Tik Ešbis pasiūlė išspręsti priešingą uždavinį. Parenkame triukšmą — bangų mūšos ūžesį, anglies miltelių čerškimą įjungtame mikrofone, bet kokį — perduodame jį į tam tikrą prietaisą. Iš garsų chaoso išskiriame pačius stipriausius „pliukštelėjimus” — gauname impulsų seką. O impulsų seka — tai dvejetainiai skaičiai. O dvejetainius skaičius galima paversti dešimtainiais skaičiais. O dešimtainiai skaičiai — tai numeriai: pavyzdžiui, vertimo mašinos žodyno žodžių numeriai. O žodžių rinkinys — tai frazės. Tiesa, kol kas visokios frazės: klaidingos, teisingos, abrakadabra — informacinė „žaliava”. Bet paskesnėje įtaiso pakopoje susitinka du informacijos srautai: žmonėms žinoma informacija ir ši „žaliava”. Palyginimo, atitikimo ir ineatitikimo operacijos — dr visa, kas beprasmiška, — nufiltruojama, kas banalu — ir iš vieno, ir iš kito srauto pašalinama. Ir išskiriamos naujos, originalios mintys, nepadaryti išradimai ir atradimai, dar negimusių poetų ir prozaikų kūriniai, ateities filosofų pasakymai… uff! Mašina — mąstytojas!

Teisybė, gerbiamas daktaras nenupasakojo, kaip tą stebuklą padaryti, — jo idėja kol kas įkūnyta tik popieriuje strėlėmis sujungtais kvadratėliais. Klausimo „kaip padaryti?” akademiniai mąstytojai išyis negerbia. „Jei abstrahuosimės nuo techninės realizacijos sunkumų, iš principo galima įsivaizduoti. Bet kaip man nuo jų abstrahuotis?

Nagi ko čia dejuoti? Tam aš ir eksperimentatorius, kad idėjas tikrinčiau. Tam aš ir laboratoriją turiu: sienos gardžiai kvepia šviežiais aliejiniais dažais, rudas linoleumas dar neišmindžiotas, ūžia orapūtė, spintoje tviska indai ir stiklainiai su reaktyvais, ant montažinio stelažo guli naujutėliai instrumentai, įvairiaspalvių laidų buchtos ir lituokliai raudonais, nuodegomis dar neapsinešusiais smaigaliais. Ant stalų kruopščiai nudailintais plastmasiniais kampais žvilga prietaisai ir jų strėlės dar nesulankstytos, skalės neapdulkėjusios. O vidury kambario silpnos sausio saulės apšviesti stūkso SSM-12 — skaičius spausdinančio automato — paralelepipedai: ažūrinis, laidais mirguliuojantis kristalobloko kubas. Viskas kuo naujausia, nenučiupinėta, be įbrėžimų, viskas skleidžia išmintingą, ne vienos meistrų ir inžinierių kartos išpuoselėtą racionalų grožį.

Kaip čia neįsisvajosi? O gal pavyks? Beje, sielos gilumoje mano svajonės buvo romesnės: aš svajojau ne apie supermašiną, protingesnę už žmogų (ši idėja man išvis ne prie širdies, nors aš ir sistemotechnikas), bet apie mašiną, kuri suprastų žmogų, o suprasdama geriau dirbtų savo darbą. Tuomet man ši idėja atrodė įmanoma. Iš tikrųjų, jei mašina po viso to, ką aš jai pasakosiu, rodysiu ir taip toliau, — atskleis apibrėžtus ėlgsenos ypatumus, — problema išspręsta. Vadinasi, ji savo imtuvais pradėjo malyti, girdėti, užuosti tikrąja — žmogiška — šių žodžių prasme, be kabučių ir išlygų. O jos būdo ypatumus tokiu atveju galima pritaikyti bet kuriam darbui ar užduočiai — tam ji ir universali skaičiavimo mašina.

Taip, tuomet, sausyje, man tai atrodė įmanoma ir paprasta; jūra buvo iki kelių… Ak, ta įkvepianti prietaisų galia! Fantastiškos žalios kilpos ekranuose, pasitikinčiai santūrus transformatorių gausmas, vienodas relių susiklapsenimas, signalinių pulto lempučių žybtelėjimai, tikslūs rodiklių judesiai… Rodosi, viską išmatuosi, perprasi, padarysi; net paprasčiausias mikroskopas įkvepia tikrumą, kad tuojau pat, keturis šimtus kartų padidinęs objektą, dukart poliarizuotoje šviesoje pamatysi tai, ko dar niekas nematė!

Ką ir kalbėti… Kuris tyrinėtojas, prieši pradėdamas naują darbą, nesvajojo, mintyse ir vaizduotėje nesitaikstė į pačias didžiausias problemas? Kuris tyrinėtojas nejautė to visa naikinančio nekantravimo, kuomet veržiesi — greičiau, greičiau! — užbaigti grasų paruošiamąjį darbą — greičiau, greičiau! — sunarstyti bandymo schemą, prijungti srovę ir pradėti!

O paskui… paskui kasdieniai laboratoriniai rūpesčiai, kasdienės klaidos, kasdienės nesėkmės užmuša tavo svajonių dvasią. Ir jau sutinki su bet kokiu atradimu, kad tik ne veltui dirbus.

Taip ir man išėjo.

Aprašinėti nesėkmes — vis vien kaip pergyventi jas iš naujo. Tad nusakysiu trumpai. Vadinasi, bandymo schema tokia: į SSM-12 įvadus įjungiame 38 tūkstančių narvelių kristalobloką, o į kristalobloko įvadus — visą kitą inventorių: mikrofonus, kvapų, drėgmės, temperatūros daviklius, tenzometrinius liestuvus, fotomatricas su fokusuojančia užmova, „Monomacho k purę” smegenų biosrovėms skaičiuoti. Išorinės informacijos šaltinis — aš pats, tai yra kažkas judąs, skleidžiąs garsus, keičiąs formas ir koordinates erdvėje, turįs temperatūrą ir nervinius potencialus. Galima pamatyti, išgirsti, palytėti liesLuvais, išmatuoti temperatūrą ir kraujo spaudimą, išanalizuoti kvapą, sklindantį iš burnos, netgi įsigauti į sielą ir mintis — prašom! Signalai iš daviklių patenka į kristalobloką, sužadina jame įvairius narvelius; kristaloblokas formuoja ir „pakuoja” signalus į logines kombinacijas, siunčia jas į SSM-12; SSM-12 susidoroja su jomis kaip su paprastais uždaviniais ir pagaliau pateikia kažką prasmingo. Kad mašinai tai būtų lengviau, aš įrašiau jos atmintyje visus vertimo mašinų žodyno skaičius — žodžius nuo „A” iki „Z”.

Ir… nieko. Man slankiojant po kambarį, selsino motoriukai, švelniai stūgaudami, sukiojo liestuvus ir objektyvus. Kontroliniuose oscilografuose matėsi iš kristalobloko į mašiną šokuojančių impulsų kirbinės. Srovė tekėjo. Lemputės mirkčiojo. Bet per pirmąjį mėnesį skaičius spausdinančio automato svirtelės nė karto netruktelėjo, kad atstuksentų perfojuostoje bent vieną ženklą.

Aš susmaigsčiau į kristalobloką visus daviklius, kiek turėjau. Dainavau ir skaičiau eiles, gestikuliavau, bėgiojau ir šokinėjau prieš objektyvus; nusirenginėjau ir apsirenginėjau, leidausi čiupinėjamas (brrr! — tie šalti čiuptuvų prisilietimai…) Aš užsidėdavau „Monomacho kepurę” ir — o viešpatie! — stengdavausi „įteigti”… Mane būtų patenkinusi bet kokia abrakadabra.

Bet SSM-12 negalėjo pateikti abrakadabros, ne taip ji įrengta. Jei uždavinys turi sprendimą — ji sprendžia, ne — sustoja. Ir ji sustodavo. Spėjant iš pulto lempučių mirksėjimo, joje kažkas persijunginėjo, bet kas penkios šešios minutės įsižiebdavo signalas „stop”, aš nuspausdavau mygtuką ir pašalindavau informaciją. Viskas prasidėdavo iš pradžių.

Galiausiai aš ėmiau svarstyti. Mašina negali neatlikinėti aritmetinių ir loginių operacijų su kristalobloko siunčiamais impulsais — antraip ką gi jai daugiau daryti? Atseit, ir po šių operacijų informacija būna tokia žalia ir prieštaringa, kad mašina, vaizdžiai kalbant, negali sudurti loginių galų — ir stop! Atseit, vieno skaičiavimų ciklo mašinoje stačiai maža. Atseit… ir čia man — kaip visuomet panašiais atvejais — pasidarė nesmagu prieš save patį, kad nesumojau iš karto, — atseit, tarp mašino (tų jos blokų, kuriuose tebeklaidžioja impulsai) ir kristalobloko reikia organizuoti grįžtamąjį lyšį! Na, žinoma, tada neapdorota informacija iš SSM-12 grįš į to įmantraus Wbo įvadus, ten dar kartą bus perdirbta, pereis į mainą ir taip toliau, kol pasidarys visiškai aiški.

Aš sukrutau: na, dabar!.. Toliau galima abstrahuotis nuo prisiminimų, kaip mašinoje per tai, kad nebuvo suderinti SSM ir kristalobloko režimai, perdegė pusantro šimto loginių narvelių ir dešimtys matricų (dūmai, smarvė, tranzistoriai pyška it patronai krosnyje, o aš, užuot išjungęs įtampą skyde, griebiu nuo sienos gesintuvą), kaip ieškojau naujų narvelių, litavau tarpines schemas, iš naujo derinau visų blokų režimus — techninės realizacijos sunkumai, ką ir kalbėti. Svarbiausia — darbas pajudėjo iš vietos!

Vasario 15-tą laboratorijoje pasigirdo ilgai lauktas stuksenimas: automatas perfojuostoje atspausdino skaičių eilutę! Prieš iššifruodamas ją, aš vaikščiojau aplink stalą, ant kurio gulėjo juostos skiautelė, rūkiau ir kažkaip sugniuždytai šypsojausi: mašina pradėjo elgtis… Stai ji, pirmoji mašinos frazė: „Atmintis 10 bitų”.

Cia buvo ne tai, ko aš laukiau. Todėl aš ne išsyk supratau, kad mašina „geidauja” (vis dėlto negaliu tokio žodžio rašyti be kabučių!) padidinti atminties apimtį.

Tiesą sakant, viskas buvo logiška: plaukia sudėtinga informacija, ją reikia kažkur dėti, o atminties blokai jau užgriozdinti. Padidinti atminties apimtį! Įprastas mašinų konstravimo uždavinys.

Jei ne Altero Abramovičiaus pagarba man, mašinos prašymas būtų likęs neišpildytas. Bet jis davė tris magnetinės ir du segnet©elektrinės atminties kubus. Ir viskas buvo sunaudota; po kelių dienų SSM-12 pakartojo reikalavimą, paskui dar ir dar… Mašina pratrūko rimtais poreikiais…

Ką aš tada jaučiau? Pasitenkinimą: galų gale šis tas išeina! Žiūrėjau, ar rezultatas tiks būsimai disertacijai. Bent kiek trikdė, kad mašina dirba tik „savo labui”.

Paskui mašina pradėjo konstruoti save pačią. Iš esmės ir tai buvo logiška; sudėtingą informaciją ir perdirbinėti reikia sudėtingesnėmis schemomis, negu standartiniai SSM-12 blokai.

Darbo man padaugėjo. Spausdinimo automatas stukseno loginių narvelių kodus ir numerius, pranešinėjo, kur ir kai juos prijungti. Iš pradžių mašiną tenkino tipiniai narveliai; aš juos montuodavau papildomame panelyje.

(Tik dabar pradedu suprasti; — būtent tuomet aš padariau, žiūrint iš akademinių pozicijų, stambią metodologinę klaidą. Man tada derėjo sustoti ir išanalizuoti, kokias schemas ir kokią logiką susikuria mano kompleksas: davikliai — kristaloblokas — SSM-12 su sustiprinta atmintimi. Ir tik viską išsiaiškinus, judintis toliau… O ir šiaip: mašina, konstruojanti save be nustatytos programos — juk tai sensacinga disertacija! Gerai išdėstęs medžiagą, būčiau galėjęs iš karto daktarinę apginti.

Bet suėmė smalsa. Kompleksas aiškiai stengėsi vystytis. Tačiau kuriam galui? Kad suprastų žmogų? Nepanašu: kol kas mašinai aiškiai patiko, kad aš ją suprantu ir uoliai atlieku jos užsakymus… Žmonės mašinas gamina savo tikslams. O kokius gi tikslus gali turėti mašina? Gal būt, tai ne tikslas, o kažkoks Įgimtas „kaupimo instinktas”, pradedant tam tikra sudėtingumo pakopa, būdingas visoms sistemoms — ar tai būtų kirminas, ar elektroninė mašina? Ir kokį išsivystymo laipsnį pasieks kompleksas?

Būtent tada aš paleidau vadžias iš rankų — ir iki šiol nežinau, blogai ar gerai padariau…)

Kovo viduryje mašina, matyti, per „Monomaclio kepurę” sužinojusi apie elektronikos naujoves, ėmė prašinėti kriozarų ir kriotronų, tunelinių tranzistorių, plėvelinių schemų, mikromatricų… Analizėmis man suvis neliko kada rūpintis: aš laksčiau po institutą ir po visą miestą, intrigavau, gerinausi, į bet ką mainikavau tas madingas naujoves.

Ir viskas veltui. Po mėnesio mašina „nusivylė” elektronika ir… „susižavėjo” chemija.

Tiesą sakant, ir čia nebuvo nieko netikėto: mašina išsirinko visų geriausią būdą konstravimuisi. Juk chemija — tai gamtos kelias. Gamta neturėjo nei lituoklių, nei keliamųjų kranų, nei suvirinimo staklių, nei motorų, net kastuvo — ji tiesiog maišė tirpalus, šildė ir aušino juos, apšvietė, garino… taip ir atsirado visa kas gyva Žemėje.

Tas ir yra, kad mašinos veiksmai buvo visai nuoseklūs ir logiški! Net jos pageidavimai, kad aš užsidėčiau „Monomacho kepurę”, — o ji juos beldė kuo toliau, tuo dažniau, — buvo kiaurai suprantami. Kam perdirbinėti neapdorotą, iš šviesos,

garso, kvapo ir iš kitokių daviklių gautą informaciją, geriau pasinaudoti mano paruosta. Moksle daug kas taip daro.

Bet, dieve mano, kokių tik reaktyvų nereikalavo mašina: pradedant distiliuotu vandeniu, baigiant natrio trimetildisilparaamintetrachlorfenilsulfatu, pradedant DNR ir RNR, baigiant „Kaliošo” markės benzinu! O kokias painias technologines schemas man teko montuoti!

Laboratorija akyse virto viduramžių alchemiko urvu; ją užgriozdojo dideliausi buteliai, dvikaklės kolbos, autoklavai, distiliuojamieji katilai — aš juos sujungdavau šlangais, stikliniais vamzdeliais, laidais. Reaktyvų ir stiklų atsargos išsibaigė jau pirmąją savaitę — teko įsigyti dar ir dar.

Taurius, elektriko uoslę glamonėjančius kanifolijos ir įšilusios izoliacijos kvapus užgožė pelkinis rūgščių, amoniako, acto ir dar velniai žino koks tvaikas. Aš klaikinėjau tose chemijos džiunglėse it galvos netekęs. Garkatiliuose ir šlanguose kliuksėjo, šliurpėjo, dūsavo. Mišiniai buteliuose ir kolbose burbuliavo, rūgo, keitė spalvas; juose iškrisdavo kažkokios nuosėdos, ištirpdavo ir vėl atsirasdavo pulsuojantys drebučių pavidalo gniutulėliai, pilkų sūpuojančių siūlų kamuoliai. Aš pyliau ir bėriau papildomus reaktyvus pagal skaitmeninius mašinos užsakymus ir nieko nebesupratau…

Vėliau mašina netikėtai išbeldė užsakymą dar keturiems spausdinimo automatams. Aš pagyvėjau: vis dėlto mašina ne vien chemija domisi! — išvysčiau veiklą, šiaip taip gavau, pri jungiau… ir prasidėjo!

(Tikriausiai man tuomet išėjo tas pats Ešbio „informacijos atrinkimo stiprintuvas” arba kažkas labai panašaus į jį… Beje, galas jį žino! Būtent tada aš galutinai susipainiojau.)

Dabar laboratorijoje pasidarė triukšminga lyg mašininkių biure: automatai pliekė skaičius. Popierinės juostos su skaitmenų stulpeliais virto iš stačiakampių nasrų, tarytum košė iš pasakiško puodelio. Aš vyniojau juostas į rulonus, rinkau skaičius, atskirtus šviesiais ruožais, verčiau juos žodžiais ir sudarinėjau frazes.

„Tiesos” išeidavo kažkokios keistos, mįslingos. Na, pavyzdžiui:,„..dvidešimt šešios kapeikos, kai iš Berdičevo” — viena iš pirmųjų. Kas tai: faktas, mintis? Ar užuomina? O va ši: „Svogūnas lyg plieninė žaizda.. — panašu į Majakovskio „Gatvė lyg atvira žaizda…” Bet kokia jos prasmė? Kas tai — pas gailėtinas sekimas? O gal poetinis atradimas, iki kurio šiandieniniai poetai dar neprisikasė?

Iššifruoju kitą juostą: „Sielų švelnumas, išdėstytas į Teiloro eilę, tarp nulio ir begalybės sueina į biharmoninę funkciją.” Dailiai pasakyta, a?

Ir va taip visada: arba sunkiai suprantamos nuotrupos, arba „kažkas šizofreniška”. Buvau besibaudžiąs keletą juostų nunešti matlingvistams — gal jie permanys? — bet apsigalvojau, skandalo pabūgau. Įmanomą informaciją teikdavo tik pirmasis automatas: „Pridėti tokių ir tokių reaktyvų į kolbas Nr. 1, Nr. 3 ir Nr. 7”, „Penkiais voltais sumažinti įtampą elektroduose, pradedant 34-tu, baigiant 123-čiu” ir t. t. Mašina neužmiršdavo „maitinltis” — vadinasi, ji „neišėjo iš proto”. Tuomet kas: gi tai?.

Visų labiausiai kamavo suvokimas, kad nieko negali padaryti. Man ir anksčiau bandymuose pasitaikydavo nesuprantamų dalykų, bet.tuomet blogiausiu atveju buvo galima kruopščiai pakartoti bandymą: jei netikęs efektas išnyksta — taip jam ir reikia, jei ne — ištirsim. O čia — nei pakartoti, nei atgal pasukti. Net sapnuose aš nieko kito nemačiau, tik baltas, skaičiais žįynuotas besirangančias gyvates, ir laužiau galvą, ilgesingai stengdamasis suprasti, ką gi mašina nori pranešti?

Aš jau nebežinojau, kur dėti skaičių pilnus perfojuostų rulonus. Mūsų institute juos panaudoja dvejaip: tuos, kuriuose atsispindi naujų uždavinių sprendimai, atiduoda į archyvą, o kitus bendradarbiai išsinešioja po namus ir vartoja kaip tualetinį popierių — labai praktiška. Mano rulonų jau biitų užtekę visiems Akademinio miestelio tualetams.

…Ir kai gražų balandžio rytą (laboratorijoje po bemiegės nakties aš tenkinau visus mašinos įgeidžius: pyliau, bėriau, reguliavau…) automatas Nr. 3 man pateikė skaitmenimis išreikštą frazę: „Streptocido striptizas su streptokokų tirtuliu…”, supratau, kad toliau tuo keliu eiti nebereikia.

Aš išnešiau visus rulonus į aikštelę parke, iškedenau juos (rodosi, savo veiksmus dargi palydėjau žodžiais: „Streptocidas, taip? Berdičevas? Sielų švelnumas? Svogūnas…” — tiksliai nepamenu) ir uždegiau. Sėdėjau prie laužo, šildžiausi, rūkiau, suprasdamas, kad eksperimentas žlugo. Ir ne todėl, kad nieko neišėjo, o todėl, kad pasidarė „košė”!.. Kažkada mudu su Valerijum Ivanovu vakuuminėje krosnyje dėl juoko sulydėm „metalų ir puslaidininkių košę” iš visų medžiagų, kokios tuomet buvo po ranka. Išėjo pasigėrėtino spalvų derinio lydinys; mes jį sutrupinome ištyrimui. Kiekvienoje lydinio kruopelėje buvo galima aptikti bet kokius kietųjų kiinų efektus — nuo tunelinio iki tranzistorinio, — ir visi jie buvo netvirti, nepastovūs, neatkuriami. Mes išmetėme „košę” į šiukšlių dėžę.

Dabar buvo tas pats. Mokslinis sprendimas prasmingas tada, kai iš medžiagos, prigimties, sistemos — iš ko tik nori — savybių ir efektų masės išskiriame tai, kas reikalinga, o visa kita nuslopiname. Man šitai nepavyko. Mašina neišmoko perprasti mano informacijos… Aš patraukiau į laboratoriją įtampos išjungti.

Ir koridoriuje pamačiau baką — puikų 2X1,5X1,2 m didumo skaidraus teflono ryką; aš jį įsigijau dar tuomet gruodyje, ketindamas tefloną panaudoti visokiems smulkiems dirbiniams, bet neprireikė. Sis bakas man davė paskutinę ir jau visai nežmonišką mintį. Aš išgrūdau į koridorių visus spausdinimo automatus, jų vietoj pastačiau baką, suvedžiau į jį laidus nuo mašinos, vamzdžių galus, šlangų ataugas, supyliau ir sukračiau reaktyvų likučius, užliejau vandeniu pakilusį dvoką ir kreipiausi į mašiną su tokia prakalba:

— Gana skaičių! Pasaulio negalima išreikšti dvejetainiais skaičiais, aišku? O jeigu ir galima, kokia iš to nauda? Nagi, pabandyk kitaip: vaizdais, kuo nors daiktišku… velniai tave griebtų!

Užrakinau laboratoriją ir išėjau, tvirtai nusistatęs pailsėti, nusiraminti. Ką ir kalbėti, pastarąją savaitę aš stačiai nebegalėjau miegoti naktimis.

…Tai buvo dešimt gražių dienų — ramių ir tvarkingų. Aš išsimiegodavau, darydavau mankštą, maudydavausi po dušu. Važiuodavome su Lena motociklu už miesto, eidavome į kiną, bastydavomės gatvėmis, bučiuodavomės. „Na, kaip ten mūsų kietosios schemos? — klausdavo ji. — Dar neištižo?” Aš jai atsakydavau ką nors tuo pačiu tonu ir nukreipdavau pokalbį į kitus dalykus. „Man neriipi jokios schemos, mašinos, bandymai, — įspėdavau save. — Nenoriu, kad vienąsyk mane išvežtų iš laboratorijos labai įsilinksminusį, su marškiniais ne pagal ūgį ilgomis rankovėmis!”

Bet viduje kažkas gnybčiojo. Mečiau, pabėgau — o kas ten dabar darosi? Ir kas gi tenai buvo? (Apie eksperimentą a jau mąsčiau būtuoju laiku: buvo…) Panašu, kad aš, laisvos informacijos padedamas, komplekse sužadinau kažkokį sintezės procesą. Bet kas per sintezė — tokia kvaila? Ir ką mašina ruošėsi sintetinti?”

TREČIAS SKYRIUS

Oficiantas apvyniojo butelį rankšluosčiu ir atkimšo jį. Salė prisipildė maurojimo ir dūmų, iš dūmų palubėje išniro neskusti skruostai ir žalia čalma.

— Kas tai?

— Tai… tai džinas!

— Bet juk aš užsakiau šampaną! Atneškite skundų knygą.

Nūdienė pasaka

„…Žmogusėjo priešais maneasfaltuotu keliuku. Už jo žaliavo medžiai, baltavo senojo instituto korpuso kolonos. Viskas parke buvo kasdieniška. Aš traukiau avanso į buhalteriją. Žmogus žingsniavo, kiek krypuodamas, mostagavo rankomis ir nepasakysi, kad šlubčiojo, o tiesiog dešinę koją statė atsargiau, nei kairę; pastarasis faktas man ypač krito į akis.

Pirmoji mintis: kur aš tą tipą mačiau?

Mums artėjant prie viens kito, aš pamažu įžiūrėjau nuožulnią kaktą su laužtais antakių lankais, praplikimus viršum smilkinių, plokščius skruostus rudais savaitiniais šeriais, storą nosį, išdidžiai sučiauptas lūpas, nuobodžiaujamai primerktus vokus… Ne, mes tikrai matėmės, tos išpuikusios fizionomijos neįmanoma užmiršti. O žandikaulis — dieve mano! — tokį tik per šventes pasikabinti.

Antroji mintis: pasisveikinti ar abejingai praeiti pro šalį?

Ir tą akimirką viskas aplinkui man paliovė egzistuoti. Aš kluptelėjau ant lygaus asfalto ir sustingau vietoje. Priešpriešiais artėjau aš pats.

Trečioji mintis (pasmerktojo): „Na va…”

Žmogus sustojo prieš mane.

— Labas!

— Lllabas… — Akimoju galvoje kilo chaosas, švystelėjo išganingas spėjimas: — Jūs iš kinostudijos?

— Iš kinostudijos? Atpažįstu savo savikliovą! — antrininlcas plačiai šyptelėjo. — Ne, Valekai, filmo apie mus studijos dar neplanuoja. Nors dabar… kas žino!

— Klausykite, aš jums ne Valakas, o Valentinas Vasiljevičius Krivošeinas! Kiekvienas šunakis…

Sutiktasis nusišypsojo, mano pyktis jį aiškiai linksmino. Buvo justi, kad jis labiau pasiruošęs susitikimui ir mėgaujasi palankesne padėtimi.

— Ir… malonėkite paaiškinti: kas jūs, iš kur atsiradote instituto teritorijoje, kokiu tikslu nusigrimavote ir apsitaisėte, mėgdžiodamas mane?

— Malonėsiu, — pasakė jis. — Valentinai Vasiljevičiau Krivošeinai, naujų sistemų laboratorijos vedėjau. Va mano leidimas, jei pageidaujate, — ir jis iš tikrųjų parodė mano nudriskusį leidimą. — O atsiradau aš, aiškus dalykas, iš laboratorijos.

— Ak netgi taip? — Panašioje situacijoje svarbiausia neprarasti jumoro jausmo. — Labai malonu susipažinti. Valentinas, atseit, Vasiljevičius? Iš laboratorijos? Taip, taip… aha… mtaip.

Ir čia aš susigriebiau, kad tikiu juo. Ne dėl leidimo, žinoma, pas mus su leidimais nė sargo neapmausi. Ar aš nelaiku sumojau, kad randas virš antakio ir rudas apgamas ant skruosto, kuriuos veidrodyje aš matau kairėje, iš tikrųjų turi būti kaip tik dešinėje veido pusėje. Ar pačioje pašnekovo elgsenoje buvo kažkas, vertęs tikėti, kad jis manęs nemulkina… Man pasidarė baisu: nejau aš ėmiau kliedėti bandymais ir susidūriau su savo išsidvejinusios asmenybės antrąja puse? „Bent niekas nepamatytų… Įdomu, iš šono žiūrint, — aš vienas ar mes dviese?”

— Atseit, iš laboratorijos? — Aš pamėginau pričiupti jį meluojant. — O kodėl jūs einate iš senojo korpuso?

— Buvau užėjęs į buhalteriją, juk šiandien dvidešimt antra. — Jis ištraukė iš kišenės pakelį penkrublinių, atskaičiavo pluoštą. — Imk savo dalį.

Aš mašinaliai paėmiau pinigus, perskaičiavau. Susigriebiau:

— O kodėl tik pusė?

— O viešpatie! — Antrininkas išraiškingai atsiduso. — Juk mes dabar dviese!

(Tas pabrėžtinai išraiškingas atodūsis… niekada taip nedūsausiu. Pasirodo, atodūsiu galima pažeminti. O jo dikcija —

jeigu galima taip pasakyti apie visišką dikcijos nebuvimą! — nejau aš irgi taip spiaudau žodžius nuo lūpų?)

„Aš paėmiau iš jo pinigus — vadinasi, jis egzistuoja, — mąsčiau aš. — Arba ir tai pojūčių klaida? Velnias griebtų, aš — tyrinėtojas, ir spiauti man į pojūčius, kol neperprasiu, koks čia reikalas!”

— Vadinasi, jūs primygtinai teigiate, kad atsiradote iš laboratorijos, užrakintos ir užantspauduotos?

— Aha, — linktelėjo jis. — Būtent iš laboratorijos. Iš bako.

— Dargi iš bako, sakykite, gerb… Kaip iš bako?

— Taip, iš bako. Tu bent lipynę būtum susipratęs įtaisyti, vos išsiropščiau…

— Klausyk, liaukis! Negalvoji gi tu rimtai mane įtikinti, kad tave… tai yra mane… ne, vis dėlto tave pagamino mašina?

4

Antrininkas vėl atsiduso; labiau paniekinamai nebegalima atsidusti.

— Aš jaučiu, tu dar negreit apsiprasi su mintimi, kad tai įvyko. O galėjai numanyti. Tu juk matei, kaip kolbose atsirado gyvoji materija?

— Maža ką mačiau! Kaip atsiranda pelėsiai drėgnose vietose, aš irgi mačiau. Bet tai dar nereiškia, kad buvau gyvybės atsiradimo liudininkas…. Gerai, tarkim, kolbose ir susidarė kažkas gyva — nežinau, aš ne biologas. Bet kuo tu čia dėtas?

— Tai yra — kaip tai kuo dėtas? — Dabar atėjo jo eilė įniršti. — O ką, tavo manymu, ji turėjo sukurti: kirmėlę? arklį? aštuonkojį? Mašina kaupė ir perdirbinėjo informaciją apie tave: matė lave, girdėjo, užuodė ir lytėjo tave, skaičiavo tavo smegenų biosroves! Tu jai įkyrėjai! Va ir prašom. Iš motociklo detalių galima sunarstyti tik motociklą, o anaiptol ne dulkių siurblį.

— Chm… na, tarkim. O iš kur bateliai, kostiumas, leidimas, apsiaustas?

— O velnias! Jeigu ji sukūrė žmogų, ką jai reiškia išauginti apsiaustą!

(Pergalingas akių blizgesys, pasitikintys gestai, išdidžios intonacijos… Nejau ir aš toks begėdiškai nepakenčiamas, kai jaučiu bent kokį pranašumą?)

— Išauginti? — aš pačiupinėjau jo apsiaustą. Mane nupurtė šaltis: apsiaustas buvo ne toks.

Kas didu, neišsyk sutelpa galvoje, bent jau mano. Atsimenu, kai buvau studentas, man pavedė globoti jaunimo festivalio delegatą, jauną medžiotoją iš Taimyro tundros; aš jį lydėjau po Maskvą. Jaunuolis šaltakraujiškai ir abejingai žiūrėjo į bronzines LŪPP skulptūras, į metro eskalatorius, į mašinų srautus, o apie daugiaaukštį MVU pastatą atsiliepė taip: „Iš karčių ir kailių galima pastatyti mažą čiumą, iš akmenų — didelį…” Bet va restorano „Nord”, kur mes užėjome perkąsti, vestibiulyje jis kaktomuša susidūrė su baltosios meškos iškamša, laikančia padėklą letenose — ir apmirė sukrėstas!

Panašiai atsitiko su manimi. Antrininko apsiaustas labai pavėdėjo į maniškį, net rašalo dėmė puikavosi kaip tik ten, kur kažkada užtėškiau, nukratydamas parkerį. Bet audinys buvo elastingesnis ir tarytum riebaluotas, sagos laikėsi ne ant siūlų, o ant lankių ataugėlių. Siūlų audinyje nebuvo.

— Sakyk, o jis prie tavęs nepriaugo? Tu gali jį nusivilkti?

Antrininkas visai įtūžo.

— Na, užteks! Nebūtina mane išrengti per tokį vėją, norint įsitikinti, kad aš — tai tu! Galiu ir taip viską paaiškinti. Randas virš antakio — nuo arklio nukritau, kai tėtušis mokė joti. Nutrauktas dešinės kojos kelio raištis — mokyklos futbolo pirmenybės! Ką tau dar priminti? Kaip vaikystėje, slapta tikėjai dievą? O gal kaip pirmame kurse gyreisi kambario vaikinams turėjęs ne vieną moterį, nors iš tikrųjų nekaltybę tepraradai per priešdiplominę praktiką Taganroge?

(„Va kalės vaikas! Ir parink tu man taip…”)

— M-taip… Na žinai, jei tu — tai aš, tuomet aš savimi nesižaviu.

— Aš irgi, — burbtelėjo jis. — Aš laikiau save nuovokiu žmogumi… — staiga jo veidas įsitempė. — Sšš, neatsigręžk!

Man itž nugaros pasigirdo žingsniai.

— Sveiki gyvi, Valentinai Vasiljevičiau! — ištarė Hario Chiloboko — docento, kandidato, sekretoriaus ir instituto masto širdėdos balsas.

Aš nesuspėjau atsakyti. Antrininkas prašmatniai išsišiepė ir nulenkė galvą:

— Laba diena, Hari Charitonovičiau!

Jo švytinčios šypsenos lydima, pro mus pražygiavo pora. Apvalutė juodaplaukė mergina žvitriai stukseno kulniukais-viliūtėmis į asfaltą, o Chilobokas, taikydamasis prie jos eigasties, 1 Uteno taip, lyg ir jis vilkėtų siaura suknia.

— Galimas daiktas, aš ne visai tiksliai jus supratau, Liudočka, — čiurleno jo baritonas, — bet, atsižvelgdamas, žinoma, i tai, kad jūsų kaip reikiant nesuprantu, pareiškiu savo samprotavimus…

— Haris vėl su nauja, — konstatavo antrininkas. — Va matai: Chilobokas — ir tas mane pripažįsta, o tu abejoji. Nagi, einam namo!

Kodėl klusniai nuspūdinau paskui jį į Akademinį miestelį, galiu paaiškinti nebent tuo, kad buvau visiškai suglumintas.

Bute jis tuoj pat pasuko į vonią. Pasigirdo vandens šniokštimas iš purkštuvo, paskui antrininkas ligi pusės išsikišo tarpduryje.

— Ei, pirmasis egzemplioriau ar kaip! Jei nori įsitikinti, kad mano viskas tvarkoj, prašau. Ta proga ir nugarą išmuilinsi.

Aš taip ir padariau. Tai buvo tikras žmogus. Ir kūną turėjo mano. Beje, nesitikėjau pamatyti tokias riebalų raukšles ant savo pilvo ir šonų. Reikia dažniau manktintis su hanteliais!

Kol jis maudėsi, aš vaikščiojau po kambarį, rūkiau ir stengiausi apsiprasti su faktu, kad mašina sukūrė žmogų. Mašina atgamino mane… O gamta, nejaugi tat įmanoma! Beprasmiškos viduramžių idėjos apie „homunkulą”… Vinerio mintis, kad informaciją žmoguje galima „suskaldyti” nuosekliais impulsais, perduoti juos į bet kokį nuotolį ir pagal juos vėl atkurti žmogų, kaip vaizdą teleekrane… Ešbio įrodinėjimai, kad tarp smegenų darbo ir mašinos darbo nėra principinio skirtumo — beje, Sečenovas tai įrodinėjo dar prieš jį… Bet juk visa tai — išmintingos kalbos smegenims pramankštinti; pamėgink, jomis remdamasis, ką nors padaryti!

O išeina — jau padaryta? Ten, už durelių, pliuškenasi ir pasigardžiuodamas prunkštauja ne Ivanovas, Petrovas, Sidorovas — tuos aš pasiųsčiau po galais, — bet „aš”… O rulonai su skaičiais? Pasirodo, aš sudeginau „popierinį save”?

Skaičių kombinacijose aš stengiausi surasti trumputes priimtinas tiesas, o mašina užkabino giliau. Ji kaupė informaciją, kombinavo ją ir šiaip ir taip, lygino grįžtamojo ryšio kanaluose, atrinkinėjo ir intensyvino kas reikalinga ir kažkokiuose sudėtinguose deriniuose „atrado” Gyvybę!

o paskui mašina ją išvystė iki žmogaus lygio. Bet kodėl? Kam? Juk aš to nesiekiau!

Dabar aš, protingai apsvarstęs, pajėgiu suvesti galus: taip, išėjo kaip tik tai, ko aš „siekiau”! Aš norėjau, kad mašina suprastų žmogų — tik tiek. „Jūs mane suprantate?” — „O taip!” — atsako pašnekovas, ir abudu, patenkinti vienas kitu, nueina savais reikalais. Pokalbyje tat baigiasi gerai. Tačiau bandymuose su loginiais automatais man nederėjo supratimo ir sutikimo taip lengvapėdiškai painioti. Užtat (geriau vėliau, negu niekad) verta išsiaiškinti: kas yra supratimas?

Yra praktinis (arba tikslu paremtas) supratimas. Į mašiną įveda programą, mašina ją supranta — daro tai, ko iš jos tikimasi. „Tobikai, paimki ” — ir Tobikas džiaugsmingai griebia praeivį už kiškų. „Cob!” — ir jaučiai suka į deginę. „Cobe!” — į kairę. Šitoks primityvus supratimo modelis „cob — cobe” įkandamas daugeliui gyvų ir negyvų sistemų. Jis kontroliuojamas pasiektais rezultatais, ir kuo primityvesnė sistema, tuo paprastesnis turi būti tikslas ir tuo smulkesnis užduoties programavimas.

Bet yra ir kitoks supratimas — abipusis supratimas: pilnutinis informacijos perdavimas kitai sistemai. Šiuo atveju informaciją įsisavinanti sistema turi būti nieku būdu ne elementaresnė už perduodančiąją… Aš neiškėliau mašinai tikslo, vis laukiau, kuomet ji baigs konstruotis ir sudėtingėti. O ji vis nebaigė ir nebaigė — ir natūralu: ji užsibrėžė „tikslą” kiaurai perprasti mano informaciją, ir ne tik žodinę, o bet kokią. (Mašinos „tikslas” — irgi užgaidi sąvoka, ja taip pat neverta smagintis. Tiesiog — informacinės sistemos elgiasi pagal dėsnius, kažkuo panašius į termodinamikos pradmenis; tarp manosios sistemos „daviklių — kristalobloko — SSM-12” ir aplinkos turėjo įsivyrauti informacinė pusiausvyra — kaip krosnyje turi susidaryti temperatūros pusiausvyra tarp metalo luito ir įkaitusių anglių. Tokia pusiausvyra ir yra abipusis supratimas. Nei schemoms, nei paprastiesiems organizmams jis neįmanomas.)

Va taip viskas ir pasidarė. Abipusiškai suprasti kits kitą gali tik žmonės. Gerai suprasti — labai artimi žmonės. Idealiai save suprasti gali tik tu pats. Ir mano antrininkas — informacinės pusiausvyros tarp manęs ir mašinos produktas. Bet „informacinių svarstyklių” snapeliai, reikia pasakyti, taip ir nesusilygino: aš tuo metu nebuvau laboratorijoje ir nesusidūriau su ką ti išdygusiu dubletu it su atspindžiu veidrodyje — kaktomis. O paskui mūsų gyvenimai susiklostė ir suvis skirtingai.

Žodžiu, siaubas kaip neišmanėliškai aš atlikau bandymą. Tiek tų mano nuopelnų, kad sumojau užmegzti grįžtamąjį ryšį…

Įdomu būtų pakartoti žaidimą: jei aš eksperimentą daryčiau griežtai, logiškai, apgalvotai, atmesdamas abejotinus variantus — ar gaučiau tokį pat rezultatą? Niekados gyvenime! Užsitikrinčiau dalingą kandidatinę — daktarinę, ir viskas. Juk moksle daugiausia dedasi vidutiniai dalykai — ir aš susigyvenau su vidutiniškumu.

Vadinasi, viskas tvarkoj? O kodėl graužia kartėlis, nepasitenkinimas? Kodėl mintyse aš vis grįžtu prie tų neapsižiūrėjimų ir klaidų? Juk pavyko… Ką, išėjo ne pagal taisykles? O ar yra taisyklės atradimams? Daug atsitiktinumų, negaliu visko prikergti savo „moksliniam regėjimui”? O Galvanio atradimas, o X spinduliai, o radioaktyvumas, o elektroninė emisija, o… nagi kiekvienas atradimas, kuriuo prasideda tas ar kitas mokslas, susijęs su atsitiktinumu. Daug ko dar nesuprantu? Irgi kaip visi, nėra ko didžiu dėtis!

Kodėl gi taip kamuojuosi?

Ė, čia, matyt, kas kita: dabar taip dirbti negalima. Labai jau nūdien mokslas pasidarė rimtas, su Galvanio ir Rentgeno laikais nepalyginsi. Stai šitaip nepagalvojus vienąsyk galima atrasti šauniu eksperimentu patvirtintą būdą Žemei akimirksniu sunaikinti…

Dubletas išėjo iš vonios, įraudęs, su mano pižama, ir atsistojo priešais veidrodį šukuotis. Aš priėjau, atsistojau šalia: iš veidrodžio žvelgė du vienodi veidai, tik dubleto plaukai nuo drėgmės buvo tamsesni.

Jis išsiėmė iš spintos ir įjungė elektrinį skustuvą. Stebėjau, kaip jis skutasi, ir jaučiausi vos ne svečiuose: tokie laisvi, šeimininkiški buvo jo judesiai.

Aš nebeiškenčiau:

— Klausyk, ar tu bent suvoki, kokia neįprasta ši situacija?..

— Ką? — Jis suskersakiavo. — Netrukdyk! — Tas faktas jam aiškiai buvo ne galvoj…”

Aspirantas padėjo į šalį dienorašitį, palingavo galvą: ne. Valia originalas nemokėjo skaityti sielų!

…Jis irgi buvo sukrėstas. Sprendžiant iš pojūčių, atrodė, tartum jis pakirdo bake, viską suprasdamas: kur jis yra ir kaip atsirado. Tiesą sakant, jau tada ir užsimezgė jo atradimas… O šiurkštavo jis, būdamas sutrikęs, ir dar, tur būt, iš nežinojimo kaip elgtis, kad nenusižemintų iki eksperimentinių pavyzdžių.

Jis vėl kibo į dienoraštį.

„… — Bet juk tu atsiradai iš mašinos, o ne iš motinos įsčių! Iš maginos, supranti!

— Na tai kas? O atsirasti iš įsčių, tavo manymu, paprasta? Žmogaus gimimas kur kas slėpiningesnis įvykis, negu mano atsiradimas. Cia galima įžvelgti loginį nuoseklumą, o ten? Berniukas išsivystys ar mergaitė? Į tėtį atsigims ar į mamą? Protingas išaugs ar pusgalvis? Aklina tamsa! Mums tas reikalas atrodo paprastas tik dėl masiškumo. O čia: mašina įrašė informaciją — ir atkūrė ją. Kaip magnetofonas. Žinoma, geriau ji būtų mane sukūrusi, sakykim, pagal Einšteiną… bet ką padarysi! Jei magnetofono juostelėje įrašyta „Op, mano žirniukai…”, nesitikėk išgirsti Čaikovskio simfoniją.

Ne, kalbos nėra, kad aš būčiau toks chamas! Matyt, jis skaudžiai jautė savo gimimo, savo padėties keblumą ir nenorėjo, kad aš tai suprasčiau. O ko ten nesuprasti: išlindo iš kolbų ir butelių, kaip viduramžių homunkulas ir šėlsta… Aš neretai pastebėdavau: žmonės, kurie jaučiasi kažkokie nepilnaverčiai, visad įžūlesni ir chamiškesni už kitus.

Ir dar — jis stengėsi elgtis natūraliai kaip naujagimis. Tas juk irgi nesigėri įvykio svarba (Žmogus gimė!), o išsyk pradeda rėkti, žįsti krūtį ir teršti vystyklėlius..

Aspirantas Krivošeinas tik atsiduso ir atskleidė kitą puslapį.

„— Na, o jautiesi tu normaliai?

— Visiškai! — Jis gaivino veidą odekolonu. — Kodėl aš turėčiau jaustis nenormaliai? Mašina — įrenginys be fantazijos. Numanau, ką ji iš manęs būtų padariusi, jei turėtų vaizduotą! O šiaip viskas tvarkoj: aš ne išsigimėlis su dviem galvom, jaunas, sveikas, kraujas tvinksi puikiausiai. Tuojau pavakarieniausiu ir važiuosiu pas Leną. Aš jos pasiilgau.

— K-ą-ą? — aš prišokau prie jo.

Jis susidomėjęs nužvelgė mane, akyse pasirodė išdykėliški žiburėliai.

— Beje, juk mes dabar varžovai! Klausyk, tu į tai kažkaip primityviai žiūri. Pavydas — niekingas jausmas, atgyvena. O ir ko pavyduliauti, pasvarstyk protingai: jeigu Lena bus su manim, negi tai reikš, kad ji neištikima tau? Sulaužyti ištikimybę galima su kitu vyriškiu, nepanašiu į tave, patrauklesniu, pavyzdžiui. O aš ar tu — jai tas pats… Dargi jei mes su ja turėsime vaikų, nebus galima sakyti, kad ji tau ragus įtaisė. Mes su tavim vienodi — ir visokie ten mudviejų genai, chromosomos taip pat… Ei-ei, atsargiau!

Jam teko prisidengti spintos durelėmis. Aš stvėriau nuo grindų hantelį, žengiau, prie jo:

— Užmušiu biaurybę! Logika nori įveikti… aš tau parodysiu logiką, homunkule! Aš tave pagimdžiau, aš tave ir užmušiu, supratai? Nė galvoti apie ją nedrįsk!

Dubletas bebaimiškai išlindo iš už spintos; jo burnos kampučiai buvo nuleisti.

— Klausyk tu, Tarase Bulba! Padėk hantelį! Jei jau tu pradėjai apie tai kalbėti, susitarkim aiškiai iki galo. Į „homunkulą” ir „užmušiu” aš nekreipsiu dėmesio — kaip į isteriko išsišokimus. O va tokio tipo citatos, kaip „aš tave pagimdžiau…” — tai tu manęs nepagimdei. Aš ne tavo dėka egzistuoju ir kad aš būk tai tau pavaldus — verčiau neapsigaudinėti…

— Tai yra, kaip…?

— O taip. Padėk hantelį, aš rimtai kalbu. Tiksliai pasakius, aš atsiradau priešingai tavo sumanymams, stačiai todėl, kad tu laiku nenutraukei bandymo, o paskui ir norėjęs būtum, bet buvo per vėlu. Atseit, — jis negražiai šyptelėjo, — viskas analogiška tai situacijai, kurioje ir tu kažkada išvydai dienos šviesą per gimdytojų nesusipratimą…

(Žiūrėk tik, viską žino! Buvo. Kartą motušė po kažkokios vaikiškos mano išdaigos, kad klausyčiau ir branginčiau, pasakė:

— Norėjau aš padaryti abortą, bet apsigalvojau. O tu…

Geriau ji to nebūtų sakiusi. Manęs nenorėjo. Manęs galėj nebūti!)

— …Bet tu manęs nenešiojai, negimdei kančiose, nemaitinai ir nerengei kaip mama, — toliau kalbėjo dubletas. — Tu m nęs net nuo mirties negelbėjai; juk aš egzistavau ir iki to bandymo: aš buvau tu. Aš tau neskolingas nei už gyvybę, nei už sveikatą, nei už inžinerinį išsimokslinimą — už nieką. Taigi mūsų teisės lygios.

— Ir i Leną lygios?

— Į Leną… aš nežinau, kaip su Lena. Bet tu… tu… — sprendžiant iš veido išraiškos, jis norėjo kažką pridurti, bet susilaikė, tik šaižiai iškvėpė orą, — tu turi gerbti mano jausmus taip,pat, kaip aš tavo, supratai? Juk aš irgi myliu Leną. Ir žinau, kad ji mano — mano moteris, supranti? Aš pažįstu jos kūną, odos ir plaukų kvapą, jos alsavimą… ir kaip ji kalba: „Na, Valekai, tu kaip meška, iš tikrųjų!” — ir kaip ji raukia nosį…

Staiga jis užsikirto. Mes pažvelgėm į viens kitą, nukrėsti vienos ir tos pačios minties.

— Į laboratoriją! — aš pirmas šokau prie kabyklos.

KETVIRTAS SKYRIUS

Jei tu pageidauji taksi, o likimas siūlo autobusą — rinkis autobusą, nes jis važiuoja pagal tvarkaraštį.

K. Prutkovas, inžinierius, mintis Nr. 90

„Mes bėgome per parką po tiesumai; šakose ir miisų ausyse švilpė vėjas. Dangų dengė asfalto spalvos debesys.

Laboratorijoje dvokė įšilusia pelke. Palubės lemputės dujojo rūke. Palei savo stalą aš užmyniau šlangą, kurio anksčiau čia nebuvo, ir atitraukiau koją: šlangas ėmė rangytis!

Kolbos ir buteliai buvo pasidengę pilkomis išpūri į usiomis apnašomis; kas juose darėsi — nesuvaikysi. Iš distiliatorių čiurleno vandens srovelės, termostatuose klapsėjo relės. Tolimajame kampe, kur pro susiraizgiusius laidus, vamzdžius, šlangus jau nebebuvo įmanoma nusigauti, mirkčiojo SSM-12 pulto lemputės.

Slangų pasidarė kur kas daugiau, nei pirma. Mes skverbėmės pro juos lyg pro lianų sąžalynus. Kai kurie šlangai trūkčiojo, varinėdami kažkokius gurvolėlius. Bako sienos irgi apaugo pilkais pelėsiais. Aš nuvaliau juos rankove.

…Auksaspalvėje drumstoje terpėje šmėkšojo žmogaus silueliis. „Dar dubletas? Ne…” Aš Įsižiūrėjau. Vonioje išryškėjo moters kūno kontūrai, ir to kūno aš nebūčiau supainiojęs su jokiu kitu. Prieš mano veidą suposi beplaukė galva.

Kad mašina būtent dabar, kai mudu su dubletu susikirtome dėl Lenos, irgi bandė spręsti tą problemą, buvo kažkokia beĮjrotiška logika. Aš jaučiau baimę ir vidinį protestą.

— Bet… juk mašina jos nepažįsta!

— Užtat tu pažįsti. Mašina ją atkuria pagal tavo atmintį…

Mes kažkodėl prakalbome pašnibždomis.

— Žiūrėk!

Pro pamėkliškus Lenos kūno kontūrus ėmė ryškėti skeletas. Pėdos ukietėjo į baltus pirštikaulius, į sąnarius; pasimatė blauzdų ir kelių kaulai. It didžiulė nariuota kirmėlė išsirietė nugarkaulis, nuo jo išsišakojo šonkauliai, išaugo menčių kirveliai. Kaukolėj pasidarė žymu siūlės, apsibrėžė akiduobės… Nepasakysiu, kad mylimos moters skeletas — malonus reginys, bet aš negalėjau atplėšti žvilgsnio. Mes matėme tai, ko pasaulyje dar niekas nematė: kaip mašina kuria žmogų!

„Pagal mano atmintį, pagal tai, ką aš atsimenu… — karštligišgai mąsčiau aš. — Bet juk to nepakanka. O gal mašina įsisavino bendrus žmogaus kūno sandaros dėsnius? Iš kur — juk aš jų nežinau!”

Kaulai bake pradėjo apaugti vaiskiomis melsvai raudonomis raumenų juostomis ir pynėmis, o šie apsitraukė gelzganais — it vištiniais — riebalais. Raudonu punktyru persiuvo kūną kraujotakos sistema. Visa tai sūpavo tirpale, keitė apybrėžas. Net Lenos veidą nuleistais vokais, pro kuriuos matėsi pavandeniavusios akys, darkė grimasos. Mašina tartum taikstėsi, kaip geriau žmogų sukomponuoti.

Aš perdaug silpnai nusimanau anatomijoje iš viso ir apie moters kūną, skyrium imant, kad įvertinčiau, ar teisingai ar ne mašina kūrė Leną. Bet veikiai pajutau kažką negera. Pečiai, prieš kelias minutes buvę apvalūs, pasidarė kampuoti ir paplatėjo… Kas tai?

— Kojos! — dubletas man skaudžiai suspaudė dilbį. — Žiūrėk, kojos!

Aš žvilgtelėjau žemyn ir pamačiau gyslotas pėdas, kurioms tiktų nebent keturiasdešimt antro numerio batai; suvokus, kas dedasi, mane išpylė šaltas prakaitas: mašina išsėmė informacij apie Leną ir baigia kurti ją mano kūno pavyzdžiu! Aš pasisukau i dubletą: jo kakta taip pat blizgėjo nuo prakaito.

— Reikia sustabdyti!

— Kaip? Išjungti srovę?

— Negalima, tai išdildys mašinos atmintį. Atšaldyti?

— Kad nuslopintume procesą? Nieko nebus, mašina turi didelę šilumos atsargą…

O sudarkytas pavidalas bake darėsi vis ryškesnių apybrėžų. Apie kiiną suviskėjo perregima mantija — aš atpažinau fasoną paprastutės suknelės, su kuria Lena man labiausiai patiko. Mašina su idioto sąžiningumu tempė ją ant savo kūrinio…

— Reikia įsakyti mašinai, įteigti… tik kaip?

— Teisingai! — dubletas šoktelėjo prie stiklo spintelės, paėmė „Monomacho kepurę” ir, nuspaudęs transliacijos mygtuką, atkišo ją man. — Užsidėk ir neapkęsk Lenos. Galvok, kad nori ją sunaikinti… na!

Aš įsikarščiavęs čiupau žvilgantį gobtuvą, pasukaliojau rankose ir grąžinau.

— Nepajėgsiu…

— Tiutiū! Ką gi daryti? Juk t a i neilg trukus atvers akis ir…

Jis standžiai užsimaukšlino gobtuvą ant galvos ir ėmė išsijuosęs rėkauti, mosuodamas kumščiais;

— Sustok, mašina! Sustok tuojau pat, girdi! Tu kuri ne maketą, ne bandomąjį pavyzdį — žmogų! Sustok, kvaiša paskutine! Sustok geruoju!

— Sustok, mašina, girdi! — Aš atsisukau į mikrofonus. — Sustok, antraip mes tave sunaikinsim!

Šleikštu prisiminti tą sceną. Mes, įpratę mygtuko spustelėjimu ar rankenos pasukimu stabdyti ir nukreipti bet kokius procesus, šūkavome, aiškinome… ir kam? — kolbų, elektroninių schemų ir šlangų sankaupai. Tfu! Tai buvo panika.

Mes kažką dar plyšojom atkariais balsais, kai šlangai aplink baką nuo energingų susitraukimų staiga pradėjo tirtėti ir įdaiktintą pavidalą — hibridą aptraukė balta migla. Mes nutilome. Po trijų minučių migla išsiblandė. Aukso spalvos tirpale nebuvo nieko, tik iš bako vidurio į pakraščius sklido mirguliavimas ir blyksniai.

— Fu… — pasakė dubletas. — Anksčiau aš kažkaip nesuvokdavau protu, kad žmogų septyniasdešimt procentų sudaro vanduo. Dabar suvokiau…

Mes nusigavome prie lango. Nuo drėgnos tvankos mano kūnas apsinešė lipniu prakaitu. Aš atsiklasčiau marškinius, dubletas padarė tą patį. Vakarėjo. Debesys danguje išsiskirstė. Instituto korpuso stikluose priešais mus kaip niekur nieko atsispindėjo purpurinis saulėlydis. Taip jis atsispindėjo kiekvieną giedrą dieną: vakar, prieš mėnesį, metus — kai šito dar nebuvo. Gamta dėjosi, kad nieko neįvyko.

Man prieš akis stovėjo perregimais audiniais apsitraukiantis skeletas.

— Tos anatominės detalės, tos grimasos… brr! — pasakė dubletas, dribdamas į kėdę. — Man kažkodėl ir Leną praėjo noras matyti.

Aš nutylėjau, nes jis išsakė mano mintį. Dabar jau viskas praėjo, bet tada… viena, žinoti, tegu ir detaliai, kad tavo moteris iš mėsos, kaulų ir vidurių, kitas dalykas — pamatyti tai.

Aš ištraukiau iš stalčiaus laboratorijos žurnalą, peržvelgiau paskutinius įrašus — striuki ir neturiningi. Jule smulkiai užrašinėj i tik tuomet, kai bandymas vyksta, kaip sumanei arba padori idėja ateina į galvą; o čia buvo:

„Balandžio 8. Iškodavau skaitmenis, 860 eilučių. Nesėkmingai.

Balandžio 9. Iškodavau penkių rulonų skaičius pasirinktinai. Nieko nesupratau. Kažkokia šizofrenija!

Balandžio 10. Iškodavau — rezultatas tas pats. Įpyliau papildomai į kolbas ir butelius: į 1, 3 ir 5 nr. po 2 1 glicerino; į 2 ir 7 nr. — po 200 ml tiošlapalo; į visus — po 2–3 1 distiliato.

Balandžio 11. „Streptocido striptizas su streptokokų tirtuliu.” Na — viskas…”

O dabar paimsiu parkerį ir užrašysiu: „Balandžio 22. Kompleksas atgamino mane, V. V. Krivošeiną. Krivošeinas Nr. 2 sėdi greta ir kasosi pasmakrę.” Anekdotas!

Ir staiga mane užplūdo šėtoniško išdidumo banga. Atradimas juk yra — ir koks! Jis apima ir sistemologiją, ir elektroniką, ir bioniką, ir chemiją, ir biologiją, viską, ką norite, dar kažką daugiau. Ir padariau jį — aš! Kaip padariau, kokiu būdu man tat pavyko — antraeilis klausimas. Svarbiausia: aš! Aš!. Dabar tik pakviesti Valstybinę komisiją ir pademonstruoti, kaip bake susikuria naujas dubletas… Įsivaizduoju, tai ištįs visų veidai! Ir pažįstami dabar jau tikrai sakys: „Na tu ir skėleii”, sakys: „Va tau ir Krivošeinas”! Ir Voltampernovas atkurs ži rėti… Aš pajutau nenumaldomą norą sukikenti; jei ne pašnekovas, būčiau nesusitvardęs.

— Ką ten pažįstami, Voltampernovas, — išgirdau aš savo balsą ir neišsyk supratau, kad tuos žodžius ištarė dubletas. — Tai, Valekai, Nobelio premija!

„O ir tikrai: Nobelio! Portretai visuose laikraščiuose… Ir Lena, nūn į mane žiūrinti kiek iš aukšto — žinoma, ji graži, o aš ne! — tuomet supras… Ir eilinė pavardė — Krivošeinas (kartą aš ieškojau įžymių bendrapavardžių enciklopedijoje — ir neradau: Krivollykų yra, Krivonogų yra, o Krivošeinų nėra) skamlbės griausmingai: Krivošeinas! Tas pats!. ”

Nuo tų minčių aš pasijutau nemaloniai. Garbėtroškiškos svajos pranyko. Iš tikrųjų: kas gi bus? Ką toliau daryti su tuo atradimu?

Aš trenksmingai užverčiau žurnalą.

— Tai ką, gaminsim į save panašius? Surengsim Krivošeinų dempingą? Beje, galima ne vien Krivošeinų, jei ką nors kitą Įrašysim į mašiną… Velniai žino kas! Kažkaip visa tai… ant jokio kurpalio nelenda.

— M-taip. O viskas buvo ramu tylu… — dubletas pasukiojo galvą.

Taigi, viskas buvo tylu ramu… „Gražus oras, mergaite. Į kurią jūs pusę?” — „Į priešingą!” — „Ir man tenai, o kaip jūsų vardas?” — „O kam jis jums?” — na ir taip toliau, ligi pat Santuokų rūmų, gimdymo namų, diržų sūnui už katę, užmuštą iš timpos, ir neapkenčiamos „Zoologijos” deginimą, jam baigus septynias klases. Kaip gerai pasakyta Dneprovsko CBAĮ kontoros pirmininko straipsnyje: „Seimą yra giminės pratęsimo ir valstybės gyventojų skaičiaus didinimo priemonė”. Ir staiga — tegyvuoja mokslas! — atsiranda konkurencinė priemonė: įberiame ir įpilame reaktyvų, įsigiję pagal Vyriausios chemijos prekybos valdybos preiskurantą, per daviklių sistemą įvedame informaciją — gauname žmogų. Be to, subrendusį, paruoštą gyvenimui: su raumenimis ir inžinieriaus kvalifikacija, su įpročiais ir gyvenimo patyrimu… „Išeina, mes kėsinamės į visa, kas žmogiškiausia žmonėse: į meilę, į tėvystę ir motinystę, į vaikystę! — Mane pradėjo krėsti šiurpas. — Ir išsimoka. Išsimoka — štai kas baisiausia mūsų racionalistiniame amžiuje!”

Dubletas pakėlė galvą, jo akyse atsispindėjo nerimas ir sumaištis.

— Klausyk, bet kodėl baisu? Na, dirbome, tiksliau, tu dirbai. Na, padarei bandomąjį įrenginį, o su juo — atradimą. Žmogaus sintezė iš informacijos — karšta alchemikų svajonė. Praplečia miisų supratimą apie žmogų kaip informacinę sistemą… Na ir labai malonu! Kitados karaliai dosniai asignavo tokius darbus… teisybė, paskui kapojo galvas belaimiams tyrėjams. Pagalvojus — gerai ir darė: nepajėgi — nesiimk. Bet mums juk nieko blogo neatsitiks. Dargi priešingai. Kodėl gi taip baisu?

„Todėl, kad dabar ne viduriniai amžiai, — atsakiau aš sau. — Ir ne praeitas amžius. Ir net ne XX amžiaus pradžia, kai viskas buvo priešakyje. Tuometiniai atradėjai turėjo moralinę tei-” sę paskiau skėstelti rankomis: girdi, nežinojome, kad taip biauriai išeis… Mes, jų laimingi palikuonys, tokios teisės neturim. Tocfl, kad mes žinome. Todėl, kad jau visko būta.

…Visko biita. Buvo dujų atakos — pasitelkus mokslą, Maidanekai ir Osvencimai — pasitelkus mokslą, Hirosima ir Nagasakis — pasitelkus mokslą. Globalinių karų planai — pasitelkus mokslą, pritaikius matematiką. Nedideli karai — irgi pasitelkus mokslą… Nuo pastarojo pasaulinio karo praėjo dešimtmečiai: nuvalėme griuvėsius, užstatėme gaisravietes, sutrūnijo ir susimaišė su žeme 50 milijonų lavonų, užgimė ir užaugo nauji šimtai milijonų žmonių — o karo atminimas nenyksta. Atsiminti baisu, o užmiršti dar baisiau. Nes tai netapo praeitim. Liko žinojimas: žmonės tai gali.

Atradėjai ir tyrinėtojai — viso labo tik savo dalyko specialistai. Kol išplėšia iš gamtos naujas žinias, jiems tenka padėti tiek darbo ir išradingumo, kad apmąstymams ne pagal specialybę — kas iš to išeis gyvenime? — nebelieka nei jėgų, nei minčių. Ir tuomet subėga tie, kam tai „pagal specialybę”: žmogiūkščiai, kuriems bet koks išradimas ir atradimas — tik nauja priemonė seniems tikslams — valdžiai, turtams, įtakai, pagarbai ir perkamiems malonumams — pasiekti. Jeigu jiems duosi mūsų metodą, jie jame pamatys tik vieną „naujovę” — išsimoka! Dubliuoti garsius dainininkus, aktorius ir muzikantus? Ne, neišsimoka: plokšteles ir atvirukus gaminti pelningiau. Betgi išsimokės masiniu tiražu gaminti tam tikros paskirties žmones: rinkėjus politiniam priešininkui įveikti (rentabiliau, negu švaistyti šimtus milijonų įprastai rinkiminei kampanijai), moteris viešiesiems namams, deficitinių specialybių darbininkus, virštarnybinius kareivius… galima ir romesnius, vienpusiškai išvystyt gabumų specialistus, kad darytų naujus išradimus ir nesikištų ne į savo reikalus. Tam tikros paskirties žmogus, žmogus-daiktas — kas begali būti blogiau? Kur dedame atlikusius paskirtį, atitarnavusius daiktus ir mašinas? Perlydome, į laužą, po presu, į šiukšlyną. Na ir žmones-daiktus galima ten pat.”

— Bet juk taip yra tenai… — dubletas neaiškiai parodė ranka. — Pas mus visuomenė neleis.

„O negi pas mus nėra žmonių, pasiruošusių panaudoti viską: nuo komunizmo idėjų iki melagingų radijo laidų, nuo tarnybinės padėties iki klasikų citatų, — kad išsikovotų gerą gyvenimą, svarią padėti, o paskui dar geresnį gyvenimą, ir dar, ir dar, bet kokia kaina? Žmonių, kurie menkiausią pasikėsinimą į jų privilegijas taikstosi išaiškinti kaip visuotinę katastrofą?”

— Yra, — kinktelėjo dubletas. — Ir vis dėlto žmonės — iš esmės gera liaudis, kitaip pasaulis seniai būtų virtęs kits kitą kandžiojančių padugnių kamuoliu ir žuvęs be jokio termobranduolinio karo. Bet… Juk be smulkių gamtinių nemalonumų — potvynių, žemės drebėjimų, virusinio gripo — dėl visų savo vargų, neišskiriant nė pačių siaubingiausių, žmonės patys kalti. Kalti, kad pakluso, kai nereikėjo paklusti, sutiko su tuo, kam reikėjo priešintis, laikėsi nuošaliai. Kalti, kad dirbo darbą, už kurį daugiau moka, o ne tą, kuris reikalingas visiems žmonėms ir jiems patiems… Jeigu didžiuma žmonių Žemėje derintų savo darbus ir užsiėmimus su-žmonijos interesais, mums nebūtų ko baimintis dėl to atradimo. Bet taip nėra. Ir todėl… pasipainiotų pavojingai arti jo bent vienas įtakingas ir sumanus šunsnukis — mūsų atradimas virstų pabaisa.

Nes moksliniai atradimai pritaikomi vien tik technikoje. Kažkada techniką žmogus išgalvojo kovai su gamta. Dabar ją lengva panaudoti žmonių kovai prieš žmones. O ta linkme vystoma technika neišsprendžia jokių problemų, tik daugina jas. Kiek dabar pasaulyje mokslo, technikos, socialinių problemų vietoj vienos, išspręstos prieš du dešimtmečius — kaip sintetinti helį iš vandenilio?

Paleisim mes savo atradimą į pasaulį — ir gyventi pasidarys dar baisiau. Ir nusipelnysim „šlovę”: kiekvienas žmogus tiksliai žinos, ką ir už ką prakeikti.

— Klausyk, o gal… ir tikrai? — pasakė dubletas. — Nieko mes nematėme, nieko nežinome. Užteks žmonėms siaubing atradimų, lai susidoroja bent su esamais. Išjungsim įtampą, užsuksim čiaupus… A?

„Ir išsyk — jokios problemos. Suvartotus reaktyvus nurašysiu, su darbu kaip nors atsiskaitysiu. Ir imsiuosi ko nors paprastesnio, nekaltesnio…”

— O aš išvažiuosiu į Vladivostoką įrengimų uostuose montuoti, — pasakė dubletas.

Mes nutilome. Už lango vii-š juodų medžių žėrėjo Venera. Kažkur vaiko balsu skundėsi katė. Parko tyloje karojo aukšta staugianti gaida — tai Lenkos KB vyko stendiniai naujo variklio bandymai. „Darbas juda. Ką gi, viskas teisingai; 41-ieji metai neturi pasikartoti… — aš galvojau apie tai, norėdamas nuvilkinti sprendimą. — Giliose šachtose sprogsta plutonio ir vandeniliites bomtoos — gerai apmokamiems įmokslininkams ir inžinieriams būtina tobulinti branduolinį ginklą… O nuo betoninių aikštelių ir iš betono šulinių visuose planetos kampeliuose žiūri į dangų smailianosės raketos. Kiekviena nutaikyta į skirtą objektą, elektronika jose įjungta, skaičiavimo mašinos jas nepaliaujamai zonduoja „testais”: ar nėra kur gedimo? Mundiruoti technikai beregint atjungia elektroninį bloką, lig tik baigiasi bandymais nustatytas jo patikimumo laikas, išima jį iš lizdo ir mitriai, darniai, tartum štai tuoj prasidės karas, kuriame reikia suskubti nugalėti, į tuščią lizdą įstumia naują bloką. Darbas juda.”

— Nesąmonė! — pasakiau aš. — Žmonija daug kam nepribrendo: branduolinei energijai, kosminiams skridimams — ir kas? Atradimas — tai objektyvi realybė, jam neužkirsi kelio. Ne mes, tai kiti prisikas — pradinė bandymo idėja paprasta. Tu tikras, kad jie su atradimu geriau tvarkysis? Aš — ne… Todėl reikia galvoti, ką padarius, kad šis atradimas netaptų grėsme žmogui.

— Keblu… — atsiduso dubletas ir pakilo. — Aš pažiūrėsiu, kas ten bake dedasi.

Po akimirkos jis grįžo persimainiusiu veidu.

— Valia, ten… ten tėtis!

Radistai žino tikrą ženklą: jei sudėtinga elektroninė schema surinkta išsyk pradeda veikti, gero nelauk. Jei ji išbandant neims gurti, tai užtrauks gėdą konstruktoriams prieš priėmimo komisiją; jei komisiją praeis — serijinėje gamyboje ims aiškėti trūkumas po trūkumo. Silpna vieta visuomet iškils aikštėn.

Mašina užmanė nustatyti informacinę pusiausvyrą jau nebe tarp savęs ir manęs, tiesioginio informacijos šaltinio, o tarp savęs ir viso pasaulio, visos informacinės aplinkos, apie kurią iš manęs sužinojo. Todėl ėmė materializuotis Lena, todėl pasirodė tėvas.

Todėl darėsi ir visa kita, per ką mes su dubletu plušėjome be poilsio ištisą savaitę. Toji mašinos veikla buvo ankstesnės loginio vystymosi linijos tąsa; bet techniškai tat buvo mėginimas netinkamomis priemonėmis. Vietoj „pasaulio modelio” bake išėjo klejonė…

Negaliu rašyti apie tai, kaip bake ėmė rastis tėvas, — baisu. Taip jis atrodė mirties dieną: sudribęs senis plačiu nuskustu veidu, išretusi plaukų žilė aplink kiaušą. Mašina pasirinko patį paskutinį ir patį slogiausią prisiminimą apie jį. Merdėjo jis mano akyse, jau liovėsi alsavęs, o aš vis stengiausi atšildyti stingstantį kūną…

Paskui man kelissyk sapnavosi vienas ir tas pats sapnas: aš iš visų jėgų trinu šaltą pačiupinėti tėvo kūną — ir jis šyla, tėtušis ima alsuoti, iš pradžių su pertrūkiais, agoniškai, paskui įprastai, — atveria akis, keliasi iš patalo. „Sunegalavau bent kiek, sūnau, — sako atsiprašančiu balsu. — Bet viskas tvarkoj.” Tas sapnas buvo lyg atvirkščia mirtis.

O dabar mašina kūrė jį, kad jis dar kartą mirtų mūsų akivaizdoje. Protu mes suvokėme, kad čia joks tėtušis, o eilinis informacinis hibridas, kuriam negalima leisti susiformuoti; juk nežinia, kas tai bus — lavonas, išprotėjusi būtybė ar dar kažkas. Bet nei dubletas, nei aš nesiryžome užsidėti „Monomacho kepurę”, sukomanduoti mašinai: „Ne!” Mes vengėme žiūrėti į baką ir į viens kitą.

Paskui aš priėjau prie skydo, truktelėjau kirtiklį. Laboratorijoje pasidarė tamsu ir tylu.

— Ką tu darai? — dubletas šoko prie skydo ir įjungė elektroenergiją.

Kondensatorių filtrai per tą sekundę nespėjo išsikrauti, mašina veikė. Bet bake viskas išnyko.

O paskui bake išvydau visą savo atminties chaosą: botanikos mokytoją 5-oje klasėje Jelizavetą Moisejevną; mergaičiukę Klavą iš tų pačių laikų — vaikėziškų jausmų objektą; kažkokį senų dienų pažįstamą poetišku profiliu; Kišiniove, turguje, probėg,šmais matytą moldavą vežėją… nuobodu vardyti,

Tai buvo ne „pasaulio modelis”: visa, kas susidarydavo bake, būdavo miglota, fragmentiška, kaip ir tai, kas susikaupia užmaršioje žmogaus atmintyje. Jelizavetos Moisejevnos, pavyzdžiui, nusisekė tik mažytės griežtos akutės po amžinai surauktais antakiais, o iš moldavo vežėjo suvis liko tik avikailio kepurė, užsmaukta ant pat ūsų…

Miegoti mes eidavome paeiliui. Vienam tekdavo dežuruoti prie bako, kad suspėtų laiku užsidėti „kepurę” ir „įsakyti” mašinai; „Ne!”

Dubletas pirmutinis susiprotėjo kyštelti į skystį termometrą (smagu buvo žiūrėti, koks patenkintas jis pasijuto po pirmo savarankiško kūrybinio akto!). Termometras rodė 40 laipsnių.

— Karštine sergančio kliedesys…

— Reikia jai duoti karščio mažinamųjų, — leptelėjau aš pusiau juokais.”

Bet gerai pagalvoję, mes ėmėme į visus mašiną maitinančius butelius ir kolbas berti chininą. Temperatūra nukrito iki 39 laipsnių, tačiau kliedesys nesiliovė. Dabar mašina kombinavo pavidalus kaip biauriame sapne: instituto pirmojo skyriaus viršininko Kliapo veidas palengva įgavo Azarovo bruožus, tam staiga ėmė želti chilobokiški ūsai…

Kai temperatūra nukrito iki 38 laipsnių, bake pradėjo rodytis plokšti — kaip ekrane — politinių veikėjų, kino artistų, gamybos pirmūnų drauge su sumažinta Garbės lenta, Lomonosovo, Faradėjaus, garsios mūsų mieste estrados dainininkės Marijos Trapezund pavidalai. Tie dvimačiai šešėliai — tai spalvoti, tai juodai balti — akimirksniu iškildavo, tverdavo keletą sekundžių ir išsisklaidydavo. Atrodė, kad mano atmintis baigia išsisemti.

Šeštą ar septintą dieną (mes pametėme dienų skaičių) auksaspalvio skysčio temperatūra sumažėjo iki 36,5,

— Norma! — Ir aš nukiūtinau išsimiegoti.

Dubletas liko budėti.

Naktį jis ištuskino mane.

— Kelkis! Ten mašina akutes rodo, einam.

Pro miegus aš pasiunčiau jį velniop. Jis išpylė ant manęs puoduką vandens. Teko eiti.

…Iš pradžių man pasirodė, kad bako skystyje plūduriuoja kažkokie burbulai. Bet tai buvo akys — balti rutuliukai su vyzdžiu ir rainele. Jos atsirasdavo bako gelmėje, išnirdavo, sprau davosi prie perregimų sienų, sekė mūsų judesius, SSM-12 pulto lempučių mirkčiojimą: žydros, pilkos, rudos, žalios, juodos, rausvai geltonos, arkliškos — didžiulės, su violetiniais vyzdžiais, kaliniškos — žibančios, su tamsiais vertikaliais plyšiais, juodi paukštiški karoliukai… Čion, tur būt, susitelkė akys visų žmonių ir gyvulių, kuriuos man teko matyti. Būdamos be vokų ir blakstienų, jos atrodė nustebusios.

Paryčiu akių ėmė rastis ir šalia bako: atgiję šlangai pradėjo leisti raumeningas ataugas, užsibaigiančias vokais ir blakstienomis. Vokai atsiverdavo. Naujosios akys žiūrėdavo į mus įdėmiai ir su kažkokiu lūkesčiu. Nuo daugybės nebylių žvilgsnių jautėmės kaip nesavi.

O paskui… iš bako, kolbų ir atgijusių žlangų veržliai — it bambuko atžalos — ėmė augti čiuptuvai ir siurbtuvėliai. Kažkas naivaus ir vaikiškai jaudinančio buvo jų judesiuose. Jie pynėsi, lietė kolbų ir prietaisų sieneles, laboratorijos sienas. Vienas čiuptuvėlis nutįso iki plikij elektros skydo gnybtų, palietė juos, trūktelėjo ir nukaro apanglėjęs.

— Sit kaip, čia jau ne juokai, — pasakė dubletas.

Taip, tai buvo nebe juokai: nuo stebėtojiško informacijos kaupimo būdo mašina perėjo prie aktyvaus ir tam reikalui kūrė savo imtuvus, savo vykdančiuosius mechanizmus… Išvis, kaip pavadintum jos vystymąsi: informacinės pusiausvyros siekimu, savikonstrukcija ar biologine informacijos sinteze — negalima nesigėrėti ypatingu to proceso galingumu ir atkaklumu. Ne šitaip, tai kitaip — tik nesustoti!

Bet po viso to, ką matėme, gėrėjimasis ir akademinis smalsumas mums nerūpėjo. Mes nutuokėme, kuo tai gali baigtis.

— Na, užteks! — aš paėmiau nuo stalo „Monomacho kepurę”. — Nežinau, ar pavyks priversti ją daryti tai, ko mes norime…

— Tam reikalui būtų neblogai žinoti, ko mes norime, — įterpė dubletas.

— …bet pradžiai turime ją priversti nedaryti to, ko mes nenorime.

„Pašalinti akis! Įtraukti čiuptuvus! Nustoti materialinus informaciją! Pašalinti akis! Įtraukti čiuptuvus! Nustoti…” — įtempę visas minties galias, mes kartojome tai per „Monomacho kepurę”, sakėme į mikrofonus.

o mašina kaip ir anksčiau kraipė gyvus čiuptuvus ir sprogino į mus šimtus visokiausią akių. Tai jau buvo panašu į dvikovą.

— Prisidirbome, — pasakė dubletas.

— Ak taip! — Aš trinktelėjau kumščiu į bako sieną. Visi čiuptuvai sutrūkčiojo, ėmė tiestis Į mane — aš žengiau atgal. — Valia, užsuk vandenį! Atjunk maitinimo šlangus.

„Mašina, tu žūsi. Mašina, tu mirsi iš bado ir troškulio, jei nepaklusi…”

Žinoma, tai buvo grubu, nesubtilu, tačiau kas beliko daryti? Antrininkas iš lėto užsuko vandentiekio ventilį. Čiurkšlių ūžmą iš distiliatorių pakeitė barbenantys lašai. Aš užspaudžiau šlangus gnybtais… Ir kriiptelėję nusviro čiuptuvai! Pradėjo riestis, trauktis atgal į baką. Pasmėlo, apsiašarojo ir susiraukšlėjo akių rutuliukai.

Po vafendos viskas pranyko. Skystis bake pasidarė kaip ir pirma — auksaspalvis ir skaidrus.

— Šitaip jau geriau! — aš nusiėmiau „kepurę” ir suvyniojau laidus.

Mes vėl paleidom vandenį, atgniaužėm gnybtus ir ligi vėlyvos nakties sėdėjome laboratorijoje — rūkėme, kalbėjome visokius niekus, laukėme, kas bus. Dabar mes nežinojome, ko labiausiai bijotis: naujų mašinos kliedėjimų ar kad sistema, iškankinta tokio mūsų elgimosi, nesuirtų ir nenustotų egzistavusi. Pirmąją dieną mes dar galėjome svarstyti mintį „ar nemetus atradimo?” Dabar mums jau darėsi negera, pagalvojus, kad jis gali „pasimesti” pats — pamagins nebūtu ir pranyks.

Tai aš, tai dubletas ėjome prie bako, atsargiai kvėpėme orą, būkštaudami suuosti trūnėsių ar pašvinkusį dvoką; nepasikliaudami termometru, delnais lietėme bako sienas ir šiltus gyvus šlangus: ar nevėsta? Ar nedega vėl karštine?

Bet ne, oras kambaryje buvo šiltas, drėgnas ir grynas, tartum čia būtų laikomas didelis valyvas gyvulys. Mašina gyveno. Ji tiesiog nieko nesiėmė viena pati. Mes ją privertėme nusilenkti!

Pirmą valandą nakties aš pažvelgiau į savo antrininką — lyg į veidrodį. Jis lėtai mirkčiojo paraudusiais vokais, šypsojosi.

— Atrodo, viskas tvarkoj. Einam išsimiegosim, a?

Siuo metu nebuvo dirbtinio dubleto. Greta sėdėjo darbo draugas, toks pat nuvargęs ir laimingas, kaip ir aš. Ir — keistas dalykas! — juk aš nedžiūgavau, susitikęs su juo parke, mali?

nęs nelinksmino atminties fantasmagorija bake… o štai dabar man pasidarė ramu ir džiugu.

Vis dėlto visų svarbiausia žmogui — jaustis padėties šeimininku!”

PENKTAS SKYRIUS

Ar tiktai uolus priežastinių ryšių ieškojimas nerodo savininkiškų žmogaus instinktų? Juk ir čia mes ieškome, kas kam priklauso.

K. Prutkovas, inžinierius, mintis Nr. 10

„Mes išėjome į parką. Naktis buvo šilta. Iš nuovargio abu užmiifšome, ikad mums nedera rodytis drauge, ir prisiminėme tai tik kontrolinėje. Senis VacMioryčius žiiirėjo į mus, įdėbęs šiek tiek padėrusias žydras akutes. Mes apmirėme.

— A, Valentinas Vasiljevičius! — staiga apsidžiaugė senukas. — Jau atbudėjote?

— Taip… — vienu balsu atsakėme.

— Ir teisingai. — Vachtioryčius sunkiai pasikėlė, atšovė laukujės duris. — Ir nieko tam institutui neatsitiks, ir niekas jo nepavogs, ir viso jums geriausio, o man dar sėdėti. Žmonės linksminasi, o man dar sėdėti, šitaip…

Mes iššokome į gatvę ir vikriai leidomės šalin.

— Tai bent! — Staiga aš atkreipiau dėmesį, kad instituto naujojo korpuso fasadas išpuoštas įvairiaspalvėmis lemputėmis. — Kuri šiandien diena?

Dubletas sumetė pirštais:

— Gegužės pirma… ne, antra. Su šventėmis, Valia!

— Su praėjusiomis… Še tai tau!

Aš atsiminiau, kad mes su Lena susitarėme Gegužės pirmąją svečiuotis jos bendradarbių kompanijoje, o antrąją važiuoti motociklu už Dnepro, ir suniurau. Užsigavo dabar mirtinai.

— O Lena šiuo metu šoka… kažkur ir su kažkuo, — tarė dubletas.

— Ogi kas tau darbo?

Mes nutilome. Gatve lėkė žalumynais išgražinti troleibusai. Nuo namų stogų startavo raketos-nešėjos iš lempučių. Už plačiai atvertų langų šoko, dainavo, skimbčiojo taurėmis…

Aš užsirūkiau, ėmiau svarstyti „mašinos motinos” (.taip mes galiausiai pavadinome visą kompleksą) stebėjimo rezultatus. „Visų pirma, ji ne mašina orakulas ir ne mašina mąstytojas, jokios informacijos atrankos ji nedaro. Tik derina ją — kai kada prasmingai, kai kada ne. Antra, ją galima valdyti ne tik energetiniu (užspaudžiant šlangus, atjungiant vandenį ir energiją — žodžiu, griebiant už gerklės), o ir informaciniu būdu. Teisybė, kol kas ji atsiliepdavo tik į komandą „Ne!”, bet kiekviena pradžia sunki. Atrodo, visų parankiausia jai komanduoti smegenų biopotencialais per „Monomacho kepurę”… Trečia, „mašina motina” — nors ir labai sudėtinga, tėra mašina: dirbtinis tvarinys be užsibrėžto tikslo. Stabilumo, informacinės pusiausvyros siekimas, be abejo, ne tikslas, o savybė, tokia pat, kaip ir analitinių svarstyklių. Tik ji kur kas sudėtingiau atsiskleidžia: per išorinės informacijos sintezę gyvos materijos pavidalu. Tikslas visuomet yra uždavinio sprendimas. O mašina jokio uždavinio neturėjo — va ir kvailiojo iš galimybių pertekliaus. Bet…”

— …uždavinį jai privalo duoti žmogus, — pastvėrė mintį dubletas; manęs jau nebestebino jo sugebėjimas mąstyti paraleliai. — Kaip ir visoms kitoms mašinoms. Tad, kaip sako biurokratai, visa atsakomybė tenka mums.

Galvoti apie atsakomybę nebuvo noro. Dirbi dirbi, savęs nesigaili — ir še tau, dar ir atsakyti reikia. O žmonės ana linksminasi… Pražiopsojom šventes, idiotai. Va taip ir gyvenimas praslinks dvokiančioj laboratorijoj…

Mes pasukome kaštonų alėja, vedančia į Akademinį miestelį. Priekyje pamažiukais žengė pora. Mums su dubletu, blaiviems, alkaniems ir vienišiems, net širdis suspaudė: taip šauniai tiko tas dvejetas dujinių vamzdelių nušviestos alėjos perspektyvoje. Jis, aukštas ir elegantiškas, prilaikė ją už talijos; ji ėjo, kiek palenkusi prašmatnią šukuoseną prie jo peties. Kad aplenktume juos ir neaitrintume širdžių lyrišku reginiu, mes nevalingai paspartinome žingsnį.

— Tuojau paklausysime magnetofono, Tanečka! Turiu tokių įrašų — niekaip meatsiklausysite, — atsklido iki mūsų čirvenantis Chiloboko balsas, ir mudu supainiojome žingsnius. Peizažo žavesys pranyko.

— Haris vėl su nauja, — konstatavo dubletas.

Priartėję mes atpažinome ir merginą. Dar neseniai ji vaikščiojo praktikon į institutą mokiniška prikyštėle; dabar, regis, dirba laborante pas apskaičiuotojus. Man patiko jos išvaizda: putnios lūpos, meili nosis, didelės rudos akys, svajingos ir patiklios.

— O kai Arkadijus Arkadjevičius atostogose ar komandiruotėje užsienyje, man daug ką tenka už jį spręsti… — skėtriojo povišką uodegą Haris. — O ir jam esant… ką? Žinoma, įdomu, o kaipgi!

Eina Tanečka, palenkusi galvą prie lavsaninio Chiloboko peties, ir docentas Haris jai rodosi tarybinio mokslo riteris. Gal būt, jis net serga spinduline liga, kaip pagrindinis filmo „Devynios vienerių metų dienos” herojus? O gal moksliniai užsiėmimai pabaigtinai suardė jo sveikatą, kaip filmo „Viskas lieka žmonėms” herojui? Ir gvaibsta, ir įsivaizduoja save atitinkama heroje, paikšelė… Sveikas tavo mokytasis kavalierius, Tanečka, neabejok. Neprivargino jis savęs mokslu. Ir veda jis dabar tave tiesiu keliu į pirmą didelį nusivylimą gyvenime. Toje srityje jis artistas…

Dubletas sulėtino žingsnį, pasakė pusbalsiu:

— O ar neapdaužius jam snukio? Labai paprasta: tu tuojau pat eini pas pažįstamus, užtikrini alibi. O aš…

Tuo pasakymu jis pralenkė mane vieną sekundę. Jis išvis skubėjo pasisakyti, norėdamas įrodyti esąs savitas, — suprato, kad mes vienodai mąstome… Bet kai jis aplenkė, manyje tučtuojau pradėjo veikti antrasis savęs įtvirtinimo mechanizmas: prieštarauti svetimai idėjai.

— Bene dėl mergiotės? Nagi ma ją galas, ne ta, tai kita užsikabins.

— Ir dėl jos, ir bendrai už viską. Širdžiai palengvinti. Atsimeni, kaip jis apdergė mūsų darbą? — Jo akys susiaurėjo. — Atsimeni?

Aš atsiminiau. Tada dirbau Valerijaus Ivanovo laboratorijoje. Mes ruošėme atminties blokus gynybinėms mašinoms. Pasaulyje darėsi rimti dalykai — mes plušome, nepastebėdami nei išeiginių, nei švenčių, ir atidavėme darbą pusmečiu anksčiau vyriausybinio termino… O neilgai trukus instituto „geralinkiai” mums persakė Chiloboko sentenciją: „Kas atlieka mokslinius tyrimus prieš terminą, tas arba karjeristas, arba apgavikas, arba ir vienas, ir kitas!” Posakis išpopuliarėjo: pas mu nemaža tokių, kuriems negresia pavojus panašiu būdu įgyti karjeristo ir apgaviko reputaciją. Savimeilis ir karštas Valera vis smerkėsi pasikalbėti su Chiloboku iš širdies, paskiau susivaidijo su Azarovu ir išsinešdino iš instituto.

Nuo to prisiminimo man net kumščiai pasunkėjo. „Gal tegu dubletas užtikrina alibi, o aš?..” Ir staiga man pasivaideno: blaivas inteligentiškas žmogus merginos akyse tvatina kitą inteligentišką žmogų… Na, į ką tai panašu! Norėdamas išguiti iš vaizduotės tą reginį, aš krestelėjau galvą.

— Ne, čia vis dėlto ne tai. Negalima pasiduoti niekingiems sielos krustelėjimams.

— O kas „tai”?

Iš tikrųjų: o kas „tai”? Aš nežinau.

— Tuomet reikia tas svajingas akutes bent išgelbėti nuo prakaituotų Hario glėbesčiavimų… — Dubletas susimąstęs pakramtė lūpą ir stumtelėjo mane po medžiu. (Vėl parodė iniciatyvą.) — Hari Charitonovičiau, galima jus porai konfidencialių žodžių?

Chilobokas ir mergina atsigręžė.

— A, Valentinas Vasiljevičius! Prašom… Tanečka, aš jus pasivysiu, — docentas pasuko prie dubleto.

„Aha!” — aš supratau jo užmanymą ir trumpais perbėgimais ėmiau sėlinti medžių šešėlyje. Viskas susiklostė sėkmingai. Tanečka priėjo alėjų atsišakojimą, sustojo, atsigręžė ir išvydo tą patį žmogų, kuris prieš minutę pašaukė jos kavalierių.

— Tania, — pasakiau aš. — Haris Charitonovičius prašė perduoti savo atsiprašymus, apgailestavimus ir kita. Jis negrįš. Mat, atvažiavo jo žmona ir… Kurgi jūs? Aš jus palydėsiu!

Bet Tanečka, užsidengusi veidą rankomis, jau dūmė tiesiai prie troleibusų sustojimo. Aš pasukau namo.

Po kelių minučių grįžo antrininkas.

— Luktelk, — pasakiau aš, pirm, negu jis atvėrė burną. — Tu išaiškinai Hariui, kad Tania — tavo pažįstamo boksininko, sporto meistro, sužadėtinė?

— Ir sambisto. O tu jai — apie žmoną?

— Tiksliai. Bent sykį aptikome, kur pritaikyti atradimą su šiokia tokia nauda…

Mudu nusirengėme, nusiprausėme, pradėjome taisytis miegoti. Aš pasiklojau tachtą, jis — sudedamą lovelę.

— Beje, apie Chiloboką. — Dubletas atsisėdo ant lovelės. — Ko gi tu tyli, kad artimiausioje mokslinėje taryboje bus aptariama mūsiškė ieškojimų tema? Jei Haris man nebūtų maloniai priminęs, būčiau nežinioje. „Laikas, laikas, Valentinai Vasiljevičiau, nes juk jau pusę metų dirbate, o iki šiol nesvarstėme, laisvi ieškojimai, žinoma, geras dalykas, bet įrengimus ir medžiagas užsakote, o man antai iš buhalterijos vis skambina, įdomaujasi, pagal kokią temą nurašinėti. Ir kalbos institute, kad Krivošeinas užsiima kuo tinkamas, o kiti turį ūkines sutartis ir užsakymus atlikinėti… Aš, žinoma, suprantu, kad jums reikia disertacijai, bet jūsų temą būtina apiforminti, įtraukti į bendrą planą..Išsyk, šelmis, reikalus prisiminė, kai aš jam apie sporto meistrą papasakojau.

— Chiloboko pasiklausius, tai visi mokslo darbai daromi vien tam, kad nebūtų nemalonumų buhalterijai…

Aš paaiškinau dubletui, koks reikalas. Kai iš mašinos pasipylė nesuprantami skaičiai, aą iš visiškos nevilties paskambinau Azarovui, kad norėčiau su juo pasitarti. Arkadijus Arkadjevičius kaip visada neturėjo laiko ir pasakė, jog temą geriau aptarti mokslinėje taryboje; jis paprašysiąs Chiloboką organizuoti aptarimą.

— Tuo laiku iš kiaušinėlio, kuris ne pro šalį būtų kiekvieną gražią dieną, išsirito įdomus rezultatas, — užbaigė dubletas. — Tai paskelbsim? Kaip kandidatinės disertacijos temą. Sit ir Chir lobokas supranta, kad reikia…

— Ir per disertacijos gynimą aš demonstruosiu tave, taip?

— Kas ką demonstruos — antraeilis klausimas, — išsisukinėdamas atsakė jis. — Bet, apskritai kalbant… negalima! — Jis pakiknojo galvą. — Na negalima ir negalima!

— Tikrai negalima, — niūriai sutikau aš. — Ir autoriniam pažymėjimui pateikti negalima. Ir Nobelio premijos gauti negalima… Pasirodo, iš to darbo aš kol kas turiu vienus nuostolius?

— Nagi atiduosiu aš tau tuos pinigus, atiduosiu… štykštuoli tu! Klausyk… o kam tau Nobelio premija? — Dubletas primerkė akis. — Jei „mašina motina” laisvai atgamina žmogų, tai banknotus…

— …padaryti jai gryni niekai! Su natūralia schema, vandens paveiksliukais… na, o ką?!

— Nusipirksim po kooperatinį trijų kambarių butą, — dublelas įsisvajojęs atsilošė į sieną.

— Po „Volgą”…

— Po dvi vilas: Kryme poilsiui ir Rygos pajūryje dėl respektabilumo.

— Pagaminsim dar kelis pačius save. Vienas dirba, kad nejaudintume visuomenės…

— …o kiti dykaduoniauja savo malonumui…

— …Ir su garantuotu alibi. O ką?

Mes nutilome ir pasižiūrėjome į kits kitą su pasidygėjimu.

— Dieve, kokie mes graudūs menkystos! — Aš susiėmiau už galvos. — Didžiulį atradimą taikstome velniai žino kam: disertacijai, premijai, viloms, snukių daužymui su garantuotu alibi… Juk tai Žmogaus Sintezės Būdas! O mes…

— Nieko tokio. Lėkštų minčių kyla kiekvienam žmogui. Ir nuolat. Svarbu neleisti joms virsti lėkštais poelgiais.

— Tiesą sakant, kol kas aš tematau vieną būdą atradimui naudingai pritaikyti: iš šalies savyje pastebi tai, kas lengviausiai įžiūrima kituose — ydas.

— Taip, bet ar verta dėl to padvigubinti Žemės gyventojų skaičių?

Mes sėdėjome prieš kits kitą vienomis glaudėmis. Aš atsispindėjau dublete — it veidrodyje.

— Gerai. Pradėkim iš esmės: ko mes norime?

— Ir ką mes galim?

— Ir ką mes tuo reikalu nusivokiame?

— Pradėsim nuo minties, kad į tai buvo krypstama. Sečenovo, Pavlovo, Vinerio, Ešbio idėjos iš skirtingų taškų sueina į vieną: smegenys — tai mašina. Petručio bandymai valdyti žmogaus gemalo vystymąsi — dar vien postūmis. Siekimas vis sudėtingesnių ir universalesnių techninių sistemų — vien mikroelektronikų užmanymas sukurti mašinas, sudėtingumu prilygstančias smegenims, ko vertas!

— Atseit, mūsų atradimas — ne atsitiktinumas. Jį paruošė visa idėjų ir techninių priemonių raida moksle. Ne vienaip, tai kitaip, ne dabar, tai po metų ar dešimtmečių, ne mes, tai kiti jį būtų padarę. Taigi klausimo esmė šit kur…

— …ką mes galime ir turime padaryti per tą laiką — gal metus, gal dešimtis metų niekas nežino, bet geriau orientuotis į trumpesnį (terminą — kol kiti mus pasivys?

— Taip.

— Kaip paprastai biina? — Dubletas ranka parėmė skruostą. — Turi inžinierius apmatus ar tiesiog nori sukurti kažką amžino. Jis ieško užsakovo. Arba užsakovas ieško jo, žiūrint, kuriam kurio labiau reikia. Užsakovas pateikia techninę užduotį: „Panaudokite savo idėjas ir savo žinias tokiam ir tokiam įrenginiui ar tokiai ir tokiai technologijai sukurti. Įrenginys turi būti tokių ir tokių parametrų, pakelti tokius ir tokius išbandymus… technologija turi užtikrinti metinę gaminių išeigą ne mažiau tiek ir tiek procentų. Suma tokia ir tokia, terminas toks ir toks. Sankcijos pagal nustatytą tvarką.” Pasirašoma sutartis — ir dirbk… Ir mes turime schemą, norime ją plėtoti toliau. Bet jei dabar ateis užsakovas su storu kapšu ir pasakys: „Va pinigai, pritaikykite savo metodą patikimam masiniam žmonių dubliavimui — ir ne jūsų dalykas, kam man to reikia”. — sutarties nesudarysim, tiesa?

— Na, apie tai dar anksti kalbėti. Metodas neištirtas, neišbaigtas — kokią jis gali duoti produkciją! Rasi ir tu po poros mėnesių subyrėsi, kas žino…

— Nesubyrėsiu. Į tai verčiau nedėk vilčių.

— O man kas? Gyvenk, bene aš prieš?

— Ačiū! Nagi ir chamas tu — nebegaliu! Stačiai paskutinis chamas! Taip ir rėžčiau.

— Gerai, gerai, nenukrypk į šalį, tu mane ne taip supratai. Aš kalbu apie tai, kad mes dar nežinome visų atradimo ypatumų ir galimybių. Mes stovime pačioje kelio pradžioje. Palyginus, sakykim, su radiju, mes dabar esame Herco bangų ir Popovo kibirkštinio siųstuvo lygyje. Kas toliau? Reikia tirti galimybes.

— Teisingai. Bet tai nekeičia dalyko. Vykdant tyrinėjimus, kurių rezultatai gali būti panaudoti žmogui ar žmonių visuomenei pertvarkyti, reikia turėti aiškų tikslą. O mums dabar nėra iš ko gauti dviejų mašinraščio lapelių su užduotim. Ir nereikia. Reikia patiems nustatyti, kokie tikslai šiuo metu iškilo žmogui.

— N-na… anksčiau tikslai buvo neįmantrūs: išlikti gyvam ir pratęsti giminę. Kad juos pasiektų, žmogui tekdavo rūpintis žvėriena, kailiu nuo svetimo peties, ugnimi.. gintis vėzdu nuo žvėrių ir pažįstamų, rausti molyje vieno kambario urvą be patogumų, visą laiką šitaip. Bet nūdienėje visuomenėj los problemos didžiumoj išspręstos. Dirbk kur nors — ir turėsi pragyvenimo minimumą, ką ten! Neprapulsi. Ir vaikų įsitaisyti galima — blogiausiu atveju jų auklėjimu pasirūpins valstybė… Vadinasi, dabar žmonėse turi gimti nauji troškimai ir poreikiai.

— O, jų pernelyg daug! Žmonės trokšta komforto, pramogų, įdomaus ir nejuodo darbo. Traukia juos rinktinė draugija, visokie garbės simboliai — laipsniai, titulai, apdovanojimai. Geidžia jie puikių apdarų, gardaus valgio, gėrimų, geidžia įdegti pliaže, geidžia naujienų, knygų, juokų, papuošalų, madingų naujovių…

— Bet visa tai ne svarbiausia, velnias griebtų! Negali būti svarbiausia. Žmonės nenori ir negali grįžti į ankstyvesnę primityvią būtį, sunkia iš šiuolaikinės aplinkos viską — tai natūralu. Bet jų siekimuose ir poreikiuose turi slypėti kažkoks tikslas? Naujas egzistencijos tikslas…

— Trumpiau sakant, kur gyvenimo prasmė? Nuostabiai nauja problema, ar ne tiesa? Nusišnekėjome. Aš ir žinojau, kad tuo baigsim! — Dubletas atsistojo, padarė keletą mankštos judesių, vėl atsisėdo.

Šitaip — pirma su juokeliais, o kuo toliau, tuo rimčiau — pradėjome tą visų svarbiausią šneką apie savo darbą. Man ne kartą pasitaikė — prie konjako taurelės ar šiaip berūkant — postringauti ir apie gyvenimo prasmę, ir apie socialinę visuomenės santvarką, ir apie žmonijos likimą. Inžinieriai ir mokslininkai taip pat mėgsta pliaukšti apie pasaulius, kaip namų šeimininkės apie brangymetį ir papročių smukimą. Namų šeimininkės pliauškia, kad įtikintų savo rūpestingumu ir dorybe, o tyrinėtojai — kad pademonstruotų vienas kitam pažiūrų platumą… Bet šis pokalbis buvo nepalyginamai sunkesnis, nei anie inžinierių tauškalai: mes vartėme mintis, tartum uolų nuolaužas. Visas skirtumas slypėjo atsakomybėje; pokalbį turėjo lydėti darbai ir poelgiai — neklaidingi darbai ir poelgiai.

Miego mes jau nebenorėjome.

— Gerai. Sutikime, kad gyvenimo prasmė — poreikių tenkinimas. Visų, kokių širdis užsigeidžia. Tačiau kokius žmonių interesus ir poreikius galima patenkinti, kuriant naujus žmones? Juk dirbtinai pagaminti žmonės patys turės interesų ir poreikių! Užburtas ratas.

— Ne tai. Gyvenimo prasmė — gyventi. Gyventi pilnakraujiškai, laisvai, įdomiai, kūrybingai. Arba bent siekti to… o ką?

— „Pilnakraujiškai”! „Gyvenimo prasmė”! „Siekimai”! — Dubletas pašoko nuo lovelės, ėmė bėgioti po kambarį. — „Interesai”, „poreikiai”… mama mieloji, kaip visa tai miglota! Užpraeitame amžiuje tokios apytikslės sąvokos būtų buvę kaip sykis, bet dabar… Kokia, po velnių, gali būti TU, jei nėra tikslių žinių apie žmogų! Kokiu vektoriumi išreikšti troškimą? Kokiais vienetais išmatuoti interesus?

(Tai mus glumino tada — glumina ir dabar. Mes pripratome prie tikslių sąvokų: „parametrai”, „gabaritai”, „informacijos apimtis bitais”, „veiksmo sparta mikrosekundėmis” — ir susidūrėme su siaubingai neaiškiomis žiniomis apie žmogų. Pašnekesiui jos tinka. Bet kaip, malonėkite pasakyti, vadovautis jomis praktiniuose tyrimuose, kur viešpatauja paprastas ir nuožmus dėsnis: jei tu kažką žinai netiksliai — vadinasi, tu to nežinai?)

— Uff… pavydžiu tiems, kas išrado atominę bombą. — Dubletas sustojo, atsišliejo į balkono durų staktą. — „Džentelmenai, šis įtaisas gali sunaikinti šimtą tūkstančių žmonių!” — ir iškart aišku, kad reikia statyti Ouk-Ridžą ir Niu-Henfordą… O mūsų įtaisas, džentelmenai, gali gaminti žmones!

— Vieni žmonės tyrinėja uraną„. kiti stato gamyklas uranui praturtinti reikiamu izotopu… treti konstruoja bombą… ketvirti aukštais politiniais sumetimais įsako… penkti numeta bombą ant šeštų, ant Chirosimos ir Nagasakio gyventojų… septinti… palauk, o čia kažkas yra!

Dubletas smalsiai žiūrėjo į mane.

— Supranti, mes samprotaujame griežtai logiškai — ir negalime išsipinklioti iš paradoksų, negyvų klausimų, tokių kaip „Kur gyvenimo prasmė?” Ir žinai kodėl? Gamtoje neegzistuoja Aplamai Žmogus. 2emėje gyvena skirtingi žmonės — ir jų potroškiai skirtingi, dažnai priešingi: sakysim, žmogus nori gerai gyventi ir todėl išranda žudymo įrankius. Arba tiesiog prieštaringi: jaunuolis svajoja tapti didžiu mokslininku, bet mokslo granitą graužti jam nesinori — neskanu. Ir šitie skirtingi žmonės gyvena skirtingomis sąlygomis, atsiduria skirtin Ouk-Ridžas ir Niu-Henfordas — pramoniniai tyrimo centrai JAV, kur antrojo pasaulinio karo metu buvo sukurtos urano ir plutonio bombos. (Aut. past.)

gose aplinkybėse, svajoja apie viena, veržiasi į kita, o pasiekia trečia… O mes visus tempiame ant vieno kurpalio!

— Bet jei mes imsimės individų, be to, atsižvelgdami į visas aplinkybes… — dubletas susiraukė. — Susipainiosim — O tu norėtum, kad viskas būtų paprasčiau, tarsi kurtume atminties blokus bortinei skaičiavimo mašinai, taip? Ne tas atvejis.

— Aš suprantu, kad ne tas atvejis. Mūsų atradimas sudėtingas, kaip ir pats žmogus, — nieko neatmesi, nesupaprastinsi, kad būtų patogiau dirbti. Bet kokios konstruktyvios idėjos išplaukia iš tavo galingosios minties, kad visi žmonės skirtingi? Būtent konstruktyvios, darbui.

— Darbui… m-taip. Sunku…

Pokalbis vėl nuėjo niekais. 2emai, šalia namo, vėjyje ošė topoliai. Kažkas švilpaudamas prisiartino prie Įėjimo. Iš balkono patraukė šaltis.

Dubletas beprasmiškai žiūrėjo į lemputę, paskiau įsikišo pusę piršto į nosį; jo veidą iškreipė niršus fiziologinio palengvėjimo džiugulys. Mano dešinėje šnervėje irgi buvo justi kažkoks nesmagumas, bet dubletas mane aplenkė… Aš žvelgiau į save, knebinėjantį nosį, ir staiga supratau, kodėl, susitikęs dubletą parke, jo neatpažinau. Iš tikrųjų — nė vienas žmogus savęs nepažįsta. Mes savęs nematome — dargi prieš veidrodį nesąmoningai koreguojame mimiką pagal atspindį, stengiamės būti patrauklūs, gražinamės. Mes negirdime savęs, nes mūsų pačių gerklų virpesiai pasiekia ausų būgnelius ne tik oru, bet ir kaulais bei galvos raumenimis. Mes nestebime savęs iš šalies.

Ir todėl kiekvienas žmogus širdies gilumoje glosto save mintimi, kad jis ne toks, kaip visi, ypatingas. Aplinkiniai — kitas reikalas, su jais viskas aišku. Bet jis pats, šitas žmogus, kitoks. O tuo tarpu visi mes ir skirtingi, ir tokie pat, kaip visi.

Dubletas nusivalė nosį, paskui pirštą, žvilgtelėjo į mane ir, supratęs mano mintis, nusijuokė.

— Tai kokie vis dėlto žmonės — skirtingi ar vienodi?

— Ir skirtingi, ir vienodi. Galima padaryti kažkokią objektyvią išvadą — ne iš tavo kvailų manierų, žinoma. Kalbu apie techninę naujos informacinės sistemos — Žmogaus — gamybą. Technika gamina ir kitas sistemas: mašinas, knygas, prietaisus… Bendra kiekvienam tokiam gaminiui — sistemai — vienodurnas, standartiškumas. Bet kurioje to paties tiražo knygoje viskas vienoda, įskaitant ir spaudos klaidas. Tam tikros serijos prietaisuose irgi: ir strėlės, ir skalė, ir tikslumo klasė, ir garantinis terminas. Skirtumai nereikšmingi: vienos knygos tekstas kiek ryškesnis, negu kitos, vienas prietaisas su įbrėžimu arba prie aukštų temperatūrų jis daro kiek didesnę paklaidą, negu jo kolega…

— …bet tikslumo klasės ribose.

— Suprantama. Miisų mokslo kalba galima pasakyti, kad kiekvienos tokios dirbtinės sistemos individualios informacijos apimtis, palyginus ją su visoms tos pačios klasės sistemoms bendros informacijos apimtimi, niekingai maža. O su žmogum yra kitaip. Ir žmonėse glūdi bendra informacija: biologinė, bendros žinios apie pasaulį, bet kiekviename žmoguje yra milžiniškas kiekis asmeniškos, individualios informacijos. Nepaisyti jos negalima, be jos žmogus — ne žmogus. Taigi žmonės — ne standartiniai. Taigi…

— …visi mėginimai rasti žmogui optimalius „parametrus” su ne didesne, kaip penkių procentų leistina paklaida — tuščias laiko gaišinimas. Puiku! Tau nuo to pasidarė lengviau?

— Ne. Bet tokia rūsčioji tikrovė.

— Vadinasi, mes savo darbe niekur nesidėsim nuo tų it gyvenimo prasmė baisių ir mįslingų sąvokų: žmogaus interesai, charakteriai, norai, gėris, blogis… ir, gal būt, net siela? Atsisakysiu tarnybos.

— Neatsisakysi. Beje, ar tokios jau mįslingos tos sąvokos? Juk gyvenime visi žmonės supranta, kas ir kaip juose. Na, pavyzdžiui, apsvarsto biaurų poelgį ir sako: „2inote, juk tai niekšybė.” Ir visi sutinlka.

— Visi… išskyrus patį niekšą. Kas, beje, labai esminga… — jis plekštelėjo rankomis sau per šonus. — Ne, aš tavęs nesuprantu. Tau maža nudegti su paprastučiu žodžiu „supratimas” — nori duoti „gėrio” ir „blogio” uždavinius. Mašina potekstės neužčiuopia, juokų nesupranta, gėrį ir blogį dėmisi abejingai… Kodėl tu juokiesi?

Mane iš tikrųjų apėmė juokas.

— Aš nesuprantu, kaip tu gali nesuprasti manęs? Juk tu — tai aš!

— Tai neesminis dalykas. Visų pirma — aš tyrinėtojas, o jau paskiau Krivošeinas, Sidorovas, Petrovas! — jį aiškiai pagavo diskusinis niršulys. — Kaip mes dirbsime, tiksliai nesuvokdami reikalo esmės?

— Na-na… kaip buvo dirbama, sakysim, elektrotechnikos mokslo aušroje. Tuomet visi žinojo, kas yra flogistonas, bet niekas nė supratimo neturėjo apie įtampą, srovės stiprumą, induktyvumą. Amperas, Voltą, Henris, Omas tuomet dar tebebuvo viso la: bo tik pavardės. Įtampa būdavo nustatoma liežuviu, kaip dabar iberniūkščiai nustato, ar tinkama įbaterijėlė. Srovė badavo aptinkama ipagal vario nuosėdas ant kaitodo. Betgi dirbo žmonės. Ir mes… kas tau?

Dabar dubletas ėmė kvatotis susiriesdamas.

— Įsivaizduoju, maždaug po poros dešimtmečių kažkieno matavimo vienetas bus — „krivošeja”. Vai, negaliu!

Aš taip ir kritau ant tachtos.

— Ir bus „krivošejmetras”… nelyginant ommetrąs!

— Ir „mikrokrivošejos”… arba priešingai — „megakrivošejos” — sutrumpintai „megakri”… Oi!

Smagu prisiminti, kaip mes žvingavom. Mes buvom aiškiai neverti savo atradimo. Išsijuokėme. Surimtėjome.

— Istoriniai pavyzdžiai — jie, žinoma, įkvepia, — pasakė dubletas. — Bet ne tas. Galvanis galėjo kiek tinkamas klysti dėl „gyvūninės elektros”, Zejebekas galėjo primygtinai tvirtinti, kad termoporose atsiranda ne termoelektra, o „termomagnetizmas” — reiškinių prigimtis nuo to nekitėjo. Anksčiau ar vėliau prisikasdavo iki tiesos, nes ten svarbiausia buvo informacijos analizė. Analizė! O čia — sintezė… Ir čia gamta žmogui ne viršininkas: ji kuria savo sistemas — jis savo. Vienintelės tiesos žmogui šiame darbe yra galimybės ir tikslas. Galimybių mes turime. O tikslą? Mes jo nepajėgiame suformuluoti…

— Tikslas paprastas: kad viskas būtų gerai.

— Vėl? — Dubletas pažiiirėjo į mane. — O toliau prasidės vaikiški plepalai tema „Kas yra gera ir kas yra bloga?”

— Nereikia vaikiškų plepalų! — ėmiau maldauti aš. — Operuosime tomis laisvomis sąvokomis, kad jas kur nežinia: gera, bloga, troškimai, poreikiai, sveikata, gabumai, kvailumas, laisvė, ilgesys, princiipingomas. Ne todėl, kad jos mums patiktų. Tiesiog kitų nėra. Nėra!

— To aš negaliu ginčyti. Tikrai kitų nėra, — atsiduso dubletas. — Oi, jaučiu, čia bus darbelio!

— Ir imkim mintis sakyti iki galo. Taip, reikia, kad viskas būtų gerai. Reikia, kad visi atradimo panaudojimo biidai, kokius mes atskleisim gyvenimui, pasauliui… kad mes būtume tikri, jog jie nepadarys žmonėms žalos, o tik išeis jiems į naudą. Ir diskusiją, kokiais vienetais matuojama nauda — atidėsim geresniems laikams. Aš nežinau, kokiais vienetais.

— Krivošejomis, — nesusilaikė dubletas.

— Na, užteks tau! Bet aš žinau ką kita: pasaulinės klasės nevidono vaidmuo man ne prie širdies.

— Man irgi. Mažutis klausimas: tu turi idėją?

— Kokią idėją?

— Būdą, kaip panaudoti „mašiną motiną”, kad ji skleistų visuomenėje tik gėrį. Supranti, mokslo istorijoje tai būtų beprecedentinis būdas. Niekas išrasta ir dabar išrandama tokios nuostabios savybės neturi. Vaistais galima nunuodyti. Elektros srove galima ne tik namus apšviesti, bet ir kankinti. Arba paleisti raketą su kovine galvute. Ir taip visame kame…

— Neturiu aš kol kas kbnkrečios idėjos. Mes dar mažai žinome. Tyrinėsime „mašiną motiną”, ieškosime to būdo. Jis turi būti. Nesvarbu, kad jis neturi precedento moksle — mūsų atradimas taip pat neturi. Juk mes sintetinsime tą sistemą, kuri daro ir gera, ir pikta, ir stebuklus, ir kvailystes — žmogų!

— Ką gi, viskas teisingai, — pagalvojęs sutiko dubletas. — Rasime mes tą didįjį būdą ar nerasim, tačiau be panašaus tikslo tokio darbo neverta nė imtis. Žmones šiaip taip ir be mūsų daro…

— Taigi — užbaigsim posėdį kaip dera? — pasiūliau aš. — Sudarysime daiibo programą? Kaip sakoma sutartyje: mes, žemiau pasirašę: 2emės Žmonija, toliau vadinama „Užsakovu”, iš vienos pusės, ir Sistemologijos instituto naujų sistemų laboratorijos vedėjai Krivošeinas V. V. ir Krivošeinas V. V., toliau vadinami „Atlikėjais”, iš antros pusės, sudarėme šią sutartį…

— Ką jau čia vinguriuosi su sutartim ir technine užduotim — juk Užsakovo interesus šiuo atveju mes patys atstovaujam. Pradėkim tiesiai!

Jis atsistojo, nukėlė nuo spintos magnetofoną „Astra-2”, padėjo jį ant stalo, įjungė mikrofoną. Ir mes: aš, Valentinas Vasiljevičius Krivošeinas, trisdešimt ketverių metų nuo gimimo, ir mano dirbtinis antrininkas, išvydęs dienos šviesą prieš savaitę — du nesentimentalūs, ironiškos mąstysenos žmonės — ištarėme priesaiką.

Iš šalies tai, tur būt, atrodė išpūstai ir komiškai. Neaidėjo fanfaros, nešlamėjo vėliavos, neapmirė „ramiai” kursantų gretos — blyško paryčio dangus, mes stovėjome prieš mikrofoną vienomis glaudėmis, ir trauksmas iš balkono mums šaldė kojas… Bet prisiekėme mes rimtai.

Taip ir bus. Kitaip — ne.”

SESTAS SKYRIUS

Jei tu, grįžęs naktį namo, per klaidą vietoj vandens išgėrei ryškalo, išgerk ir fiksažo, kitaip darbas nebus padarytas iki galo.

K. Prutkovas, inžinierius, mintis Nr. 21

„Kitą dieną mudu ėmėmės laboratorijoje rengti informacijos kamerą. Atitvėrėme kambaryje dviejų metrų iš dviejų aikštelę, apstatėme ją genitakso skydais ir pradėjome junginėti visus mikrofonus, analizatorius, liestuvus, objektyvus — visus siųstuvus, anksčiau vaizdingai išmėtytus šen ir ten po „mašinos motinos” blokus. Idėja tokia: kameroje patalpinamas gyvas objektas, jis joje vartaliojasi, ganosi, pešasi su panašiais į save ar tiesiog vaikščioja, apnarpliotas siųstuvais, o į mašiną perduodama informacija sintezei.

„Gyvieji objektai” ir po šiai dienai ramiausiai valgo ankstyvuosius šiltlysvių kopūstus savo gurbuose koridoriuje. Tarp mūsų su dubletu nuolat kildavo kivirčai: kuriam juos apkuopti? Tai triušiai. Aš iškeičiau juos su bionikais į šleifinį oscilografą ir generatorinę lempą Gl-250. Vienam triušiui (albinosui Vaškai) ant galvos kažkas panašu į bronzinę karūną iš kiaušan įaugintų elektrodų encefalogramoms.

Gegužės septintą atsitiko nors ir nereikšmingas, bet apmau dus nemalonumas. Paprastai mes su dubletu gana darniai koordinuodavome visus reikalus, kad nepasirodytume drauge žmonėse ir nekartotume viens kito. Tačiau ta triskart prakeikta eksperimentinių junginių laboratorija bet ką išves iš pusiausvyros!

Dar žiemą aš joje užsakiau universalią biosiųstuvų sistemą: paruošiau brėžinius, montažinę schemą, išrašiau iš sandėlio visas reikalingas medžiagas ir detales — liko tik surinkti. Ir ligi šiandien nieko nepadaryta! Sistemą laikas montuoti kameroje, o jos nėra… Bėda ta, kad toj jų laboratorijoj — chroniškas vedėjų tekamumas. Vienas perduoda reikalus, kitas priima — dirbti, suprantama, negalima. Paskiau naujasis vedėjas aiškinasi situaciją, vykdo reformas ir diegia sumanymus (nauja šluota švariai šluoja) — darbas vėl stovi. Tuo laiku Įsiutinti užsakovai kelia skandalus, eina su nuolankiu prašymu pas Arkadijų Arkadjevičių — ir naujasis vedėjas perduoda reikalus supernaujam, tas… žodžiu, vėl iš pradžių. Aš ir meistrus betarpiškai stengiausi paveikti, spiritėliu jiems gerinausi, deficitinių tranzistorių P 657 kišeniniams imtuvams suieškodavau — ir viskas tuščiai.

Neseniai išsisėmė rezervas norinčių tapti tos užkerėtos laboratorijos vedėju, ir jos ėmėsi H. Ch. Chilobokas. Kaip antraeilių pareigų, žinoma, už pusę atlyginimo.

Haris — jis jau toksai: bet kam griebsis vadovauti, bet ką organizuoti, tvarkyti, aprėpti, kad tik nepasiliktų akis į akį su gamta, su tais baisingais prietaisais, kuriems neįsakysi ir neatsakysi neigiamai, kurie rodo tai, kas yra ir ką reikia perprasti.

Tą dieną aš vėl paskambinau meistrui Gavriuščenkai. Vėl išgirdau neaiškų mykimą apie montažinio laido, „atsparų” stygių — visiškai sužvėrėjau ir numoviau aiškintis su Hariu.

Iš įkarščio aš nepastebėjau, kad Chilobokas kiek apstulbęs, ir išsakiau jam viską. Pagrasinau užsakymą atiduoti moksleiviams ir taip galutinai užtraukti gėdą jo laboratorijai.

O grįžęs į fligelį, aš užtikau savo mieląjį dubletą: jis vaikščiojo po kambarį ir tramdė riistį. Pasirodo, jis buvo pas Chiloboką penkiomis minutėmis anksčiau už mane” ir tarp jų įvyko lygiai toks pat pokalbis.

Uf… gerai, kad mes nors nesusidūrėm ten.

Nutarėme per pirmuosius bandymus išsiversti be universalios sistemos. Darbui su triušiais užtenka tų siųstuvų, kuriuos turime. O kai vėl užsiimsim objektu „hemo sapiens”… gal apie tą laiką eksperimentinių įrenginių laboratorijoje atsiras lemtas vedėjas.

Mokslinės tarybos posėdis įvyko gegužės 16-tą. Išvakarėse mes dar kartą pergalvojome, ką reikia ir ko nereikia sakyti. Nutarėme paskelbti ir motyvuoti (spekuliatyviai) pradinę idėją, kad, laisvos informacijos veikiama, elektroninė mašina su atsitiktinių perjungimų elementais gali ir turi konstruoti pati save. Darbą apibūdinsime kaip eksperimentinį tos idėjos patikrinimą. Ribų, kurias mašina gali pasiekti konstruodama save, nustatymui pareikalausime tokių ir tokių įrengimų, medžiagų, prietaisų — sąrašą pridėsime.

— Protams iš anksto paruošti, lygiai kaip ir tiekimo skyriui, tai bus pats tas, — pasakiau aš. — Vadinasi, taip ir referuosiu?

— O kodėl biitent tu referuosi? — dubletas karingai išlenkė dešinį antakį. — Kai triušių gurbus kuopti — tai aš, o į mokslinę tarybą tu? Kas per dirbtinių žmonių diskriminacija? Primygtinai reikalauju mesti burtus!

…Va taip ir išėjo, kad aš nekaltai įsiprašiau papeikimą „už netaktišką elgesį instituto” mokslinėje taryboje ir už šiurkštumą technikos mokslų daktaro I. I. Voltampernovo atžvilgiu”.

Ne, iš teisybės apmaudu. Kad jau bent mane patį buvęs lempinės elektronikos stumbras, nusipelnęs respublikos mokslo ir technikos veikėjas, technikos mokslų daktaras, profesorius Ipolitas Ilarionovičius Voltampernovas (ak, kodėl aš ne konferansje!) būtų užsipuolęs savo tiradomis: „O ar žino inžinierius Krivošeinas, siūlantis patikėti mašinai laisvai, taip s-kant, be aiškios krypties ir tikslo, kaip jai patiks konstruoti save pačią, ar žino, kiek milžiniško ir, drįstu sakyti, įsisąmoninto — taip, būtent, įsisąmoninto! — darbo įdeda kvalifikuočiausi mūsų instituto specialistai, kol parengia techninius apskaičiavimus ir projektus elektroninėms sistemoms? Kol paruošia tų sistemų blokus? Ir tų sistemų elementus? O ar įsivaizduoja prieš mus vulgarizuojantis inžinierius bent optimalaus lempos 6N5 trigerio, projektavimo, taip s-kant, metodiką? Ir ar neatrodo inžinieriui Krivošeinui, jog jis savo prasimanymais, kad mašina,

taip s-kant, susidoros su optimaliniu konstravimu geriau, nei specialistai — įžeidžia didelį skaičių instituto bendradarbių, atliekančių, drįstu sakyti, svarbius liaudies ūkio darbus? Manau, turiu teisę paklausti inžinierių: ką tai duos?..” Ir kiekvienąsyk žodis „inžinierius” daktaro lūpose skambėjo it kažkoks vidurys tarp „studento” ir „kalės vaiko”.

Dar nieko, jei būtent aš, atsakydamas gerbiamam profesoriui, būčiau priminęs, kad panašus užgaulumas, matyt, vedžiojo jo plunksną praėjusiais laikais, kai jis rašė demaskuojančius straipsnius apie „reakcinį kibernetikos pseudomokslą”, bet, papūtus kitiems vėjams, norom nenorom teko ir jam imtis darbo. Ir be reikalo profesorius baiminąsis likti nuošalyje, įgyvendinus šią idėją; blogiausiu atveju jis galįs grįžti prie pusiau mokslinės žurnalistikos. Ir išvis laikas būtų įsisąmoninti, kad mokslas kuriamas, panaudojant pasisakymus, susijusius su dalyko esme, o ne demagoginiais išpuoliais ir alavine gerkle…

Kaip tik po šių užstenografuotų frazių Voltampernovas pradėjo mėšlungiškai žiopčioti ir stvarstytis už viršutinės švarko kišenės.

Bet, piliečiai, juk ten buvau ne aš! Pranešimą darė mano dirbtinis antrininkas, sukurtas tiksliai pagal siūlomą metodiką… Po to jis tris dienas vaikščiojo piktas ir susikonfūzijęs.

Apskritai kalbant, jį galima suprasti!

(Beje, tą minutę, kai Azarovo pasirašytas įsakymas dėl papeikimo pasiekė kanceliariją, netoliese atsidūriau kaip tik aš. Ir kaip tik man, dirstelėjusi pro duris, stačiokė kanceliarijos viršininkė Aglaja Mitrofanovna Garaža prie didžiausios publikos suriko;

— Draugas Krivošeinai, jums čia papeikimas! Užeikite ir pasirašykite!

Aš — kaip mopsiukas — užėjau ir pasirašiau… Na, ar ne piktas likimas?)

Beje, dievai jo nematė, to papeikimo. Svarbiausia, patvirtino temą! Ją palaikė pats Azarovas. „Įdomi idėja, — pasakė jis, — ir gan paprasta, galima patiOsrinti.” — „Bet juk tai nealgoritmuojama užduotis, Arkadijau Arkadjevičiau, — prieštaravo docentas Priščepa, ortodoksiškiausias mūsų instituto matematikas. — „O ką, jei nealgoritmuojama, tai ji ir nereikalinga?” —

atrėmė akademikas. (Klausykit, klausykit!) — Mūsų laikais mokslinio ieškojimo algoritmas — ne formaliosios logikos taisyklių rinkinys.” Cia tai Ibent! Juk Azarovas visada neprielankiai žiūrėjo į „atsitiktines paieškas”, aš gi žinau. Kas tai? Nejau jį pavergė dubleto pranešimo logika? O gal būt, pagaliau prabudo šefo mokslinė tolerancija? Tuomet mes su juo sutarsime.

Žodžiu, aštuoniolika „už”, vienas (Voltampernovas) „prieš”. Atsargusis Priščepa susilaikė. Dubletas, kaip neturintis mokslinio laipsnio ir vardo, balsavime, nedalyvavo. Netgi Chilobokas balsavo „už”, ir jis tiki mūsų darbo sėkme. Neapvilsime, Gavriuįa, nebijok!

Beje, dubletas pasigavęs atnešė sukrečiančią naujieną: Chilobokas rašo daktaro disertaciją!

— Apie ką gi?

— Uždara tema. Mokslinė taryba patvirtino būsimo posėdžio darbotyarkę, joje buvo punktas: „Apsvarstyti H. Ch. Chiloboko darbą prie disertacijos technikos mokslų daktaro laipsniui įgyti. Tema uždara, grifas — „visiškai slaptai”. Va taip, sėdime iaboratorijaje ir atsiliekame nuo iposlinlkių moksle.

— Uždara tema — kaip prabangiai! — Aš net lituoklį padėjau į šalį; pokalbis vyko laboratorijoje, mes montavome siųstuvus kameroje. — Kaip apsukriai. Jokių viešų publikacijų, jokios auditorijos per gynimą… Sšš, draugai: visiškai slapta! Visi vaikšto ant pirštų galų ir iš anksto reiškia pagarbą.

Naujiena labai įskaudino. Cia kandidatinės negali apginti, o Haris į daktarus mušasi. Ir išsimuš, „technika” žinoma: išsirenka kur nors ruošiamą (ar netgi paruoštą) slaptą schemą arba konstrukciją ir, panaudodami neviešus pirminius šaltinius, ataudžia ją kompiliacine chaltūra. Ir už rankos nenutversi…

— E, galų gale ne jis pirmas, ne jis paskutinis! — aš vėl ėmiausi lituoklio. — Galvok dar apie jį… savų darbų užtenka.

— Be to, už mūsų temą balsavo, — pritarė dubletas. — Haris savas vaikinas! Žinoma, būtų galima pabandyti jį bent kiek šitąjį… tik ar verta prasidėti?

Apskritai, mums buvo truputį nejauku. Stebėdamas jėgas kaupiančio sukčiaus sėkmę, aš visada darausi kaip nesavas: mintyse jaučiu pasipiktinimą ir pradedu save niekinti už išmintingą santūrumą… O juk prasidėti ir iš tikrųjų neverta. Me ana kokį rimtą darbą turime dviese, o mano padėtis dar netvirta — argi verta terliotis? O be to, prasidėti su Hariu Chiloboku… Kartą mudu su Ivanovu bandėme sučiupti jį plagijuojant. Valera kalbėjo seminare, viską įrodė. Na, o naudos tik tiek, kad mokslinė taryba rekomendavo Chilobokui perdirbti straipsni. Užtat paskui jis mus kaip apdergė…

O ir apskritai tie visuomeniniai snukių daužymai publikos akyse, svarstymai, po kurių žmonės paliauna sveikinę viens kitą — ne man. Jų metu aš jaučiu nenumaldomą norą bėgti į laboratoriją, įjungti prietaisus, užrašinėti matavimų rezultatus ir tuo duoti žmonėms naudos… Sit jei galėtum laboratoriniu būdu priveikti tokius, kaip Haris — taip sakant, inžinerinės minties pastangomis…

O verta pagalvoti. Šis faktas, kad voltampernovai ir chilobokai išrieda į platų mokslo vieškelį, rodo aiškų protingų žmonių stygių. Ir tokie dalykai moksle, kur intelektas — pagrindinis žmogaus vertės matas. O kaip su kitomis profesijomis? Iškabina skelbimus: „Reikalingi tekintojai…”, „Reikalingi inžinieriai ir technikai, buhalteriai ir tiekėjai…” Bet niekas neiparašys: „Reikalingi protingi žmonės. Aprūpinami butu.” Nedrįsta, ar ką? O gal butų nėra? Pradžioje galima ir be butų… Ką gi čia slėpti: reikia protingų žmonių, oi, kaip reikia! Ir į A grupę, ir į B grupę, ir į antstatą. Gyvenimui reikia, visuomenės raidai.

— Reikia… dubliuoti protingus žmones! — išpoškinau aš. — Protingus, veiklius, dorus! Oi, Valia, tai puikiausia dirva atradimo panaudojimui!

Jis pasižiūrėjo į mane su neslepiamu apmaudu.

— Aplenkė, nelabasis…

— Ir tokiems žmonėms tai bus tarsi atpildas už gyvenimą, — plėtojau aš mintį. — Reikalingas tu žmogus visuomenei, moki vaisingai dirbti, dorai gyventi — vadinasi, verta pagaminti ir kitą tokį! Ar net keletą — darbo visiems rasis. Tuomet chilobokams teks susispausti…

Si idėja grąžino mums savigarbą. Mes vėl pasijutome savo vietoje ir visą tą dieną svajojome, kaip imsime dauginti talentingus mokslininkus, rašytojus, muzikantus, išradėjus, didvyrius… Dievaži, tai buvo nebloga idėja!”

SEPTINTAS SKYRIUS

Mokslinis faktas: garsas „a” tariamas neįtempiant liežuvio, vienu oro iškvėpimu; jeigu tuo metu sučiaupsime ir pražiosime burną, girdėsis „ma… ma…”. Tokia vaiko pirmojo žodžio kilmė.

Vadinasi, ktidikis eina mažiausio pasipriešinimo keliu. Ko gi džiaugiasi tėvai?

K. Prutkovas, inžinierius, mintis Nr. 53

„Pirmąsias savaites aš vis dėlto į dubletą žvilgčiojau būgštaudamas: o ims staiga ir ištiš, subyrės? Arba sukvailios? Dirbtinis tvarinys — kas žino. „Bet kur ten! Nusivaręs laboratorijoje, vakarais jis godžiai šveisdavo dešrą su kefyru, gardžiuodamasis teškendavosi vonioje, mėgdavo surūkyti papirosą prieš miegą — žodžiu, visai kaip aš.

Po incidento su Chiloboku mudu kiekvieną rytą kruopščiai aptardavome, kur kam būti, ką veikti, kada kuriam eiti į valgyklą — netgi kokiu laiku praeiti kontrolinę būdelę, kad Vachtioryčius, šmėkščiojant veidams, suspėtų užmiršti, jog vienas Krivošeinas jau praėjo. Vakarais mudu pasipasakodavome kits kitam, su kuo buvome susitikę ir apie ką šnekėjomės.

Tik apie Leną nekalbėjome. Tarsi jos nė nebuvo. Aš dargi jos nuotrauką paslėpiau stalčiuje. Ir jinai neskambino, neateidavo pas mane — buvo įsižeidusi. Ir aš jai neskambinau. Ir jis taip pat… Tačiau ji vis tiek buvo drauge su mumis.

O buvo gegužis, poetiškas pietų gegužis — su mėlynais vakarais, lakštingalomis parke ir didžiulėmis žvaigždėmis virš medžių. Nubyrėjo kaštonų žvakės, parke pražydo akacija. Jos saldus, jaudinamai svaiginantis kvapas skverbėsi į laboratoriją, blaškė dėmesį. Mudu jautėmės nuskriausti. Ak, Lena, miela, aistringa, švelni, savimaršiška meilėje Lena, kodėl tu tik viena pasaulyje?

Stai kokius jaunuoliškus jausmus manyje pažadino atsiradęs dubletas „varžovas”! Iki šiol tebuvo Įprastinis dviejų gyvenimo jau pamokytų žmonių (Lena prieš metus išsiskyrė su vyru; aš turėjau keletą lyriškų nusivylimų, po kurių tvirtai užsirašiau į viengungius) ryšys, atsirandantis ne tiek dėl abipusio potraukio, kiek dėl vienatvės, kuomet nei vienas, nei kitas neatsiduoda visiškai. Mudu mielai susitikinėdavome, stengdavomės įdomiai praleisti laiką; ji pasilikdavo pas mane arba aš pas ją; rytą mudu jausdavomės kiek nepatogiai ir su palengvėjimu atsisveikindavome. Paskui mane vėl traukdavo prie jos, ją prie manęs… ir t. t. Aš buvau įsimylėjęs jos grožį (malonu buvo stebėti, kaip vyrai žiūrėdavo į ją gatvėje ar restorane), bet neretai nuobodžiaudavau, klausydamasis jos šnekų. O jinai… tačiau kas supras moters sielą? Man dažnai kildavo jausmas, kad Lena laukia iš manęs kažko daugiau, bet aš nesistengdavau išsiaiškinti, ko būtent… O dabar, kai radosi pavojus, kad Leną iš manęs gali atimti, aš staiga pajutau, jog ji nepaprastai reikalinga man, jog be jos mano gyvenimas pasidarys tuščias. Taigi visi mes tokie!

Beje, kamerą montuoti sekėsi gerai. Sudėtingame darbe svarbu suprasti kits kitą — ir šiuo atžvilgiu viskas klojosi idealiai: mes nieko neaiškindavome vienas kitam, paprasčiausiai vienas užimdavome kito vietą ir toliau montuodavome. Nė karto mes nesusiginčijome, ar vienaip ar kitaip išdėstyti daviklius, ar vienur ar kitur pastatyti perskyras ir ekranus.

— Klausyk, ar tau nekelia nerimo mūsų idilija? — paklausė kartą dubletas, priimdamas iš manęs pamainą. — Jokių klausimų, jokių abejonių. Šitaip mes ir apsiriksime — visiškai sutardami.

— O kur dėsies! Mudu turim keturias rankas, keturias kojas, du skrandžius ir vieną galvą abiem: vienodas žinias, vienodą gyvenimo patirtį…

— Bet mes juk ginčijomės, prieštaravome kits kitam!

— Mes tiesiog samprotavome drauge. Ginčytis galima ir pačiam su savimi. Žmogaus mintys — tik galimi poelgių variantai, jos visada prieštaringos. O elgtis tai mes smerkiamės vienodai.

— Ta-aip… — nutęsė dubletas. — Bet juk tai niekam netinka! Dabar mes ne dirbame, o varomės į priekį: papildoma rankų pora — padvigubintas darbingumas. Bet pagrindinis mūsų darbas — mąstyti. Ir va čia… klausyk, originale, mums reikia pasidaryti skirtingais!

Aš negalėjau įsivaizduoti, kokias rimtas pasekmes turės šis nekaltas pokalbis. O jų, kaip rašoma romanuose, ilgai nereikėjo laukti.

Prasidėjo nuo to, kad kilnojamame knygynėlyje prie instituto dubletas nusipirko „Žmogaus fiziologijos” vadovėlį aukštosioms kūno kultūros mokykloms. Nesiimu spręsti, ar jis i tikrųjų nutarė pasidaryti kitoks, negu aš, ar jj suviliojo ryškiai žali viršeliai auksiniais įspaudais, bet, vos atvertęs jj, jis ėmė balbatuoti: „Ak tu!”, „Cia tai l)ent. tarytum būtų skaitęs patrauklų detektyvą, o paskui ėmė mane varginti klausimais:

— Tu žinai, kad nervų ląstelės būna iki metro ilgumo?

— Tu žinai, ką valdo simpatinė nervų sistema?

— Tu žinai, kas tai yra užribinis slopinimas?

Aiš, suprantama, nežinojau. Ir jis su visu neofito užsidegimu išaiškino, kad simpatikai reguliuoja vidaus organų funkcijas, kad užribinis slopinimas, arba „pesimumas”, esti nervų audiniuose, kai dirginimo jėga viršija leistiną ribą…

— Supranti, nervinė ląstelė gali atsisakyti reaguoti į stiprų dirgiklį, kad nesuirtų! Tranzistoriai taip negali!

Po šio vadovėlio jis prisipirko visą krūvą biologijos knygų ir žurnalų, skaitydavo juos iki apsvaigimo, cituodavo jam patikusias vietas ir įsižeisdavo, kad aš nesižaviu drauge su juo… O kurių galų aa turėčiau žavėtis!”

Aspirantas Krivošeinas padėjo į šalį dienoraštį. Taip, kaip tik taip viskas ir prasidėjo. Sausose akademinėse knygų ir straipsnių eilutėse jis staiga pajuto tą sąlytį su tiesa, kurį anksčiau patirdavo tik skaitydamas didžiųjų rašytojų kūrinius (gilindamasis į pramanytų žmonių išgyvenimus ir poelgius, žmogus pradedi kažką suvokti apie patį save). Tuomet jis nesusigaudė, kodėl fiziologijos žinios jį, kaip sakoma, sugriebė už širdies. Bet jis ne juokais sutriko, kai Krivošeinas originalas liko joms abejingas. Kaipgi taip? Juk jie vienodi, vadinasi, ir fiziologiją jie turi vienodai suvokti… Vadinasi jis, dirbtinis Krivošeinas, ne toks?

Tai buvo pirmoji užuomina.

,„..Po to, kai jis pramiegojęs dusyk neišėjo laiku į darbą — sėdėjo su knyga iki aušros, — aš neiškenčiau:

— Susidomėtum tu mineralogija, ar ką, jeigu jau labai nori pasidaryti „skirtingu”, arba gamybos ekonomika! Bent miegotum normaliai.

Pokalbis vyko laboratorijoje, kur dubletas pasirodė pirmą valandą dienos, užsimiegojęs ir nesiskutęs; aš rytą nusigramdžiau šerius. Tokio neatitikimo būtų pakakę sugluminti pažįstamiems iš instituto.

Jis pažvelgė į mane nustebęs ir iš aukšto.

— Sakyk, kas tai per skystis? — jis parodė į baką. — Kokia jo sudėtis?

— Organinė, o ką?

— Nelabai išsamu. O kam „mašina motina” naudojo amoniaką ir fosforo rūgštį? Atsimeni: ji išstuksendavo formules ir kiekius, o tu lakstei po parduotuves kaip prakeiktas, stengeisi gauti. O kam stengeisi? Nežinai? Paaiškinsiu: mašina iš jų sintetino adenozintrifosforo rūgštį ir kreatino fosfatą — raumenų energijos šaltinius. Supratai?

— Supratau. O „kaliošo” markės benzinas? O rodano kalcis? O metilvioletas? O dar trijų šimtų pavadinimų reaktyvai kuriam galui?

— Kol kas nežinau, reikia biochemiją paskaityti…

— Aha… O dabar aš tau paaiškinsiu, kuriam galui aš rūpinausi tomis šlykščiomis medžiagomis: aš vykdžiau logines eksperimento sąlygas, laikiausi žaidimo taisyklių, ir ne daugiau. Aš nežinojau apie tą tavo superfosfatą. Ir mašina tikriausiai nežinojo, kad formulės, kurias ji išstukseno dvigubu kodu, taip įmantriai vadinasi, nes gamta susideda ne iš pavadinimų, o iš struktūrinių medžiagų. Ir vis dėlto ji prašinėjo amoniako, fosforo rūgšties, cukraus, o ne degtinės ir ne strichnino. Savo protu suvokė, kad degtinė — nuodai, be vadovėlių. O ir tave ji sukūrė ne pagal vadovėlius ir ne pagal medicinos enciklopediją — iš natūros…

— Tu be reikalo taip užsipuoli biologiją. Joje yra tai, ko mums reikia: žinios apie gyvybę, apie žmogų. Na, pavyzdžiui… — jis labai norėjo mane įtikinti, buvo matyti iš jo pastangų, — ar tu žinai, kad sąlyginiai refleksai susidaro tik tuomet, kai sąlyginis idirgiklis ima veikti anksčiau, negu nesąlyginis? Priežastis atsiranda anksčiau už pasekmę, supranti? Nervų sistemoje pasaulio priežastingumas užrašytas pilnutiniau, negu filosofijos vadovėliuose! Ir biologijoje naudojami tikslesni terminai, negu kasdieniniame gyvenime. Nagi kaip rašoma romanuose?Jš nesuprantamo siaubo jam išsiplėtė akių vyzdžiai ir dažniau ėmė plakti širdis.” O ko čia nesuprasti: pradėjo veikti simpatikus! Sit, prašau… — jis skubomis paskiaidė savo žaliąją bibliją, —,„..simpatiniais nervais sklindančių impulsų poveikyje: a) susitraukus radialiniam akies rainelės raumeniui, išs plečia akių lėlytės; b) padažnėja ir sustiprėja širdies tvinksniai…” Tai jau arčiau reikalo, a?

— Be abejo, arčiau, tik kiek? Ar tau neateina į galvą, kad ne mes, o biologai būtų sintetinę žmogų, jei būtų pasiekę rimtų laimėjimų biologijoje?

— Bet mes, remdamiesi jų žiniomis, galėsime išanalizuoti žmogų.

— Išanalizuoti! — Aš prisiminiau „Streptocido striptizą su tirtuliu…”, savo nevykusius bandymus prie pamišimo slenksčio, laužą iš perfojuostų — ir sukilau. — Gerai! Mesim darbą, iškalsim visus vadovėlius ir receptūrinius žinynus, išmoksim baisybę terminų, Įsitaisysim laipsnius ir plikes ir po trisdešimties metų grįšim prie miisų darbo, kad suklijuotume etiketes! Cia — kreatino fosfatas, o ten — grūdų glitinas… šimtai milijardų pavadinimų. Aš jau bandžiau analizuoti tavo atsiradimą, man gana. Analitinis kelias mus velniaižin kur nuves.

Žodžiu, mes nesusitarėme. Tai buvo pirmas atsitikimas, kai kiekvienas iš mūsų liko prie savo nuomonės. Aš ir iki šiol nesuprantu, kodėl jis, inžinierius sistemotechnikas, sistemologas, elektronikas… na, žodžiu, mano antrasis aš, pasuko į biologiją? Mes turime eksperimentinį įrenginį — tokio jis nė vienoje biologijos laboratorijoje neras, — reikia daryti bandymus, sisteminti rezultatus ir stebėjimus, nustatyti bendrus dėsningumus — būtent bendrus, informacinius! Biologiniai — palyginti su jais — žingsnis atgal. Taip visi daro. Be to, tik šitaip ir galima išmokti kaip reikiant valdyti „mašiną motiną”, juk ji visų pirma — informacinė mašina.

Ginčai tęsėsi ir kitomis dienomis. Mes karščiavomės, užsipuldinėjome kits kitą. Kiekvienas ieškojome įrodymų savo naudai,

— Technika privalo ne kopijuoti gamtą, o papildyti ją. Mes ketiname dubliuoti gerus žmones. O jeigu geras žmogus šlubas? Arba ranką fronte prarado? Arba jo sveikata niekam tikusi? Juk ar žmogus naudingas visuomenei, paprastai sužinome, kai jis jau subrendęs, o dar dažniau — senyvas; ir sveikatėlė nebe ta, ir psichika nuvarginta… Tai ką, mes visa tai turime atkurti?

— Ne. Reikia rasti būdą, kaip ištaisyti dubletų kliaudas. Lai jie bus sveiki, puikaus sudėjimo, gražūs…

— Na va, matai!

— Ką „matai”?

— Nagi juk norint pataisyti dubletus, reilcalinga biologinė informacija apie gerą kūno sudėjimą, apie deramą išorę. Biologinė!

— O čia jau nesuprantama. Jei mašina be jokio biologinio pasiruošimo atgamina visą žmogų, tai kam jai ta informacija, prireikus atkurti žmogaus dalis? Juk pagal biologijos žinias nei žmogaus, nei jo rankos nepadarysi… Keistuoli, kaip tu nesupranti, kad mums negalima gilintis į visas žmogaus organizmo detales? Negalima, susipainiosime, juk tų detalių nesuskaičiuojami milijardai ir nė dviejų nėra vienodų! Gamta dirbo ne pagal valstybinius standartus. Todėl dubletus reikia taisyti, pagal išorinius integralinius požymius reguliuojant „mašiną motiną”… stačiai pasakius, sukiojant rankenėles!

— Na, žinai! — jis skėsčiojo rankomis, traukėsi į šalį.

Aši skėsčiojau rankomis, traukiausi į kitą pusę.

Tokia padėtis pradėjo veikti nervus. Mes pakliuvome į loginę aklavietę. Skirtingas požiūris į tolesnį darbą — dalykas nebaisus; galų gale galima bandyti ir vienaip, ir kitaip, o kas teisus — lems rezultatai. Protu neaprėpiama buvo, kad mes nesuprantame kits kito! Mes — du informaciškai vienodi žmonės. Ar yra tuomet išvis teisybė pasaulyje?

Tą pamainą, kai dubletas dirbo laboratorijoje, ašl ėmiau skaitinėti jo surinktus biologijos veikalus. Gal aš ir tikrai nepajutau šio mokslo skonio, esu prieš jį nusistatęs nuo senų — mokyklinių — laikų, o dabar perskaitysiu, persiimsiu juo ir susižavėjęs murmesiu: „Cia tai bent!” Nepersiėmiau. Be abejo, įdomus mokslas, daug pamokančių smulkmenų (bet tik smulkmenų!) apie organizmo veiklą, geras mokslas bendram lavinimuisi, tačiau ne tai, ko mums reikia. Aprašomasis ir apytikslis — ta pati geografija. Ką jis jame rado?

Aš inžinierius — tuo viskas pasakyta. Per dešimtį darbo metų mano psichiką tvirtai užvaldė mašinos, tarp jų aš jaučiuosi ramus. Mašinos visiškai paklūsta protui ir rankoms, jose viskas apibrėžta: taip — tai „taip”, ne — tai „ne”. Ne kaip žmonėse: „Taip, bet…” — ir toliau eina frazė, užbraukianti „taip”. O juk dubletas — tai aš.

Mes jau ėmėme vengti to varginančio ginčo, dirbome tylėdami. Gal viskas susitvarkys, ir mudu suprasime vienas kitą… Informacinė kamera buvo beveik baigta. Dar diena dvi, ir į ją bus galima suleisti triušius. Ir tuomet atsitiko tai, kas anksčia ar vėliau turėjo atsitikti: laboratorijoje nuaidėjo telefono skambutis.

Ir anksčiau skambėdavo skambučiai. „Valentinai Vasiljevičiau, birželio pirmai pristatykite reaktyvų nurašymo aktą, antraip nebeduosime jums nieko iš sandėlio!” — buhalterija. „Draugas Krivošeinai, užeikite į pirmąjį skyrių”, — Johanas Johanovičius Kliapas. „Seni, paskolink savaitėlei sidabro-nikelio akumuliatorių!” nuoširdus vaikinas Fenia Zagrebniakas. Ir taip toliau. Bet šis skambutis buvo ypatingas. Kai tik dubletas pratarė į ragelį; „Krivošeinas klauso”, — jo veidas pasidarė palaimingai kvailas.

— Taip, Lenuk, — ne prakalbo, o suburkavo jis, — taip… Na ką tu, mažyte, ne, žinoma… kiekvieną dieną ir kiekvieną valandą!

Aš su plokščiareplėmis rankose apmiriau prie kameros. Mano akivaizdoje grobiama mylima moteris. Mylimai Dabar aš tai aiškiai supratau. Man pasidarė karšta. Aš kimiai kostelėjau. Dubletas pakėlė į mane švelnumo aptemdytas akis ir užsikirto. Jo veidas tapo rūškanas ir liiidnas.

— Vieną sekundę, Lena… — ir jis padavė man ragelį. — Se. Čia, tiesą sakant, tau.

Aš stvėriau ragelį ir surikau:

— Klausau, Lenočka! Klausau…

Beje, apie ką mudu su ja kalbėjome, nebūtina aprašinėti. Ji, pasirodo, buvo komandiruotėje ir tik vakar grįžo. Na, įsižeidė, žinoma, už šventes. Laukė mano skambučio…

Kai aš padėjau ragelį, dubleto laboratorijoje nebebuvo. Man irgi dingo noras dirti. Aš užrakinau fligelį ir švilpaudamas patraukiau namo: apsiskusti ir persirengti vakarui.

Dubletas krovėsi lagaminą.

— Toli?

— Į kaimą pas tetą, į užkampį, į Saratovą! Į Vladivostoką purslų laižyti! Ne tavo reikalas.

— Ne, be juokų: kur tu? Kas yra?

Jis pakėlė galvą, iš padilbų žvilgtelėjo į mane.

— Tu iš tiesų nesupranti, kas yra? Ką gi, tai dėsninga: tu — ne aš.

— Ne, kodėl gi? Tu — tai aš, o aš — tai tu. Šiaip ar taip, tokia buvo pradinė pozicija.

— Tas k yra, kad ne, — jis užsirūkė cigaretę, ištraukė iš lentynos knygą. — „Sistemologijos įvadą” aš paimsiu, tu galėsi naudotis bibliotekos knyga… Tu pirmas, aš — antras. Tu gimei, augai, lavinaisi, užėmei kažkokią vietą gyvenime. Kiekvienas žmogus užima kažkokią vietą gyvenime; gerą ar blogą, bet savo. O aš neturiu vietos — užimta! Viskas užimta: pradedant mylima moterim, baigiant etatinėm pareigom, pradedant tachta, baigiant butu…

— Nagi miegok, dėl dievo, ant tachtos, negi aš prieš?

— Neplepėk niekų, argi čia svarbu tachta!

— Klausyk, jeigu tu dėl Lenos, tai… gal paeksperimentuokime dar ir… galime juk mes sau tatai leisti?

— Pagaminti antrą Leną, dirbtinę? — jis niūriai nusijuokė. — Kad ir ji trankytųsi gyvenime, kaip keleivis be bilieto… Atpildas už gyvybę — irgi sugalvojome, idiotai! Pirmieji visuomenės mokiniai vietoj medalių apdovanojami žmogumi — tokiu pat, kaip jie, bet be vietos gyvenime. Geniali idėja, ką ir bekalbėti! Aš tai jau tiek to, kaip nors susitvarkysiu. O pirmieji mokiniai — liaudis išlepinta, užgaidi. Įsivaizduok, pavyzdžiui, Arkadijaus Arkadjevičiaus dubletą: akademikas A. A. Azarovas, bet be vadovaujamo instituto, be atlyginimo, be narystės akademijoje, be mašinos ir buto — visai be nieko, vien asmeninės savybės ir malonūs prisiminimai. Kaip jis gyvens? — jis įkišo į lagaminą rankšluostį, dantų, šepetėlį ir pastą. — Žodžiu, man užteks. Aš daugiau nebegaliu taip dviprasmiškai gyventi: būgštauti, kad mudviejų neužkluptų kartu, dairytis valgykloje, imti iš tavęs pinigus — taip, būtent iš tavąs tavo pinigus! — pavyduliauti Lenos… Už kokias nuodėmes aš turiu taip kamuotis? Aš žmogus, o ne eksperimentinis pavyzdys ir ne kažkieno dubletas!

— O kaipgi bus su darbu?

— O kas sakė, kad aš žadu mesti darbą? Kamera beveik baigta, bandymus tu galėsi daryti pats. Cia iš manęs maža naudos — mūsų juk „viena — gaiva dviem”. Išvažiuosiu, gvildensiu proiblemą „žmogus — mašina” iš kito galo…

Jis išdėstė savo planą. Jis važiuoja į Maskvą, stoja į aspirantūrą, į MVU biologijos fakultetą. Darbas išsišakoja dviem vagomis: aš tyrinėju „mašiną motiną”, išsiaiškinu jos galimybes; jis tiria žmogų ir jo galimybes. Paskui — jau skirtingi, su skirtinga patirtimi ir idėjomis — drauge dirbame toliau.

— Bet kodėl vis dėlto biologija? — neiškenčiau aš. — Kodėl ne filosofija, ne sociologija, ne psichologija, ne gyvenimo mokslas, atseit, grožinė literatūra? Juk tie mokslai taip pat tiria žmogų ir žmonių visuomenę. Kodėl?

Jis susimąstęs pažvelgė į mane.

— Tu tiki intuicija?

— Na, tarkim.

— Taigi, mano intuicija man visą laiką sako: jei nieku laikysime biologinius tyrinėjimus, praleisime kažlcą labai svarbaus. Aš dar nežinau, ką būtent. Po metų pasistengsiu paaiškinti.

— O kodėl mano intuicija man nieko panašaus nesako?

— O velnias tave žino — kodėl! — Jis atsiduso su pirmykščiu išraiškingumu — jam grįžo gera nuotaika. — Gal tu stačiai bukas kaip veltinis…

— Na taip, žinoma. O tu išmaningas — kaip tas šuo, kuris viską jaučia, tik negali pasakyti!

Žodžiu, pasikalbėjome.

Viskas aišku: jam reikia kaupti individualią informaciją, darytis pačiu savimi. Todėl jam verčiau būti ne su manim, o kažkur atskirai — taip pat sutinku; atvirai kalbant, „dvilypė” mudviejų padėtis mane irgi pradėjo slėgti. Bet su ta biologija… čia aš jo rimtai nesupratau…”

Aspirantas atsilošė kėdėje, pasirąžė.

— Ir negalėjo suprasti, — pasakė jis balsu.

Tuomet jis pats savęs dar nesuprato.

ASTUNTAS SKYRIUS

Vietoj epigrafo:

Šiandieninės paskaitos tema: kodėl studentas prakaituoja per egzaminą? Tylos, draugai! Rekomenduoju konspektuoti — medžiaga pagal programą… Taigi, išnagiinėsime situacijos, kurią visiems čia esantiems teko išgyventi, fiziologinius aspektus. Vyksta egzaminas. Studentas visokeriopais plaučių, gerklų, liežuvio ir lūpų judesiais virpina orą — atsakinėja. Jo regos analizatorai kontroliuoja atsakymo teisingumą pagal užrašus lapelyje ir pagal egzaminatoriaus linkčiojimus. Bendrais bruožais apmesime reilektoriną grandinę. Antrosios Signalinės Sistemos vykdantysis aparatas ištaria irazę — regėjimo organai pagauna sustiprinantį dirgiklį. Linktelėjimas — signalas, perduodamas į smegenis; jis neleidžia nutrūkti nervinių ląstelių jaudrinimui reikiamoje smegenų žievės srityje. Nauja Irazė — linktelėjimas… ir taip toliau. Šį procesą neretai lydi antrinė reilektorinė reakcija: studentas gestikuliuoja, ir tai jo atsakymą daro itin įtikinamą.

Tuo pat metu nesutrikdamas ir be įtempimo savaimingai veikia besąlyginės reflektorinės grandinės. Trapecijos pavidalo ir platieji nugaros raumenys palaiko sėdinčio studento korpusą statmenoje padėtyje, kas itin būdinga mums, kaip mūsų protėviams buvo būdingas vaikščiojimas statmenoje padėtyje. Krūtinės ir tarpšonkauliniai raumenys padeda ritmingai kvėpuoti. Kiti raumenys įtempti kaip tik tiek, kiek reikalinga atsispirti Žemės traukai. Lygiai plaka širdis, vegetatyviniai nervai pristabdė virškinimo procesus, kad neblaškytų studento dėmesio… viskas tvarkoj.

Bet štai pro ausų būgnelius ir pagrindines membranas studentą pasiekia naujas garsinis dirgiklis: egzaminatorius uždavė klausimą. Man niekad nepabosta gėrėtis viskuo, kas vyksta toliau, ir, patikėkit manim, tame-gėrėjimesi nėra jokio sadizmo. Tiesiog malonu matyti, kaip greitai, darniai, panaudodama milijonmetą protėvių gyvenimo patirtį, nervų sistema reaguoja į mažiausią pavojaus signalą! Žiūrėkite: nauji oro virpesiai pirmučiausia nuslopina ankstesnę sąlyginę reilektorinę veiklą — studentas nutyla, dažnai vidury žodžio. Tuo laiku signalai iš klausos ląstelių prasiskverbia į pailgąsias smegenis, sužadina nervines užpakalinių keturkalnio kauburėlių ląsteles, kurios valdo nesąlyginius budrumo refleksus: studentas pasuka galvą į prabilusį egzaminatorių! Tuo pačiu metu atsišakoję garsinio dirgiklio signalai pasiekia tarpines smegenis, o iš ten — didžiųjų pusrutulių žievės smilkinines skiltis, kur prasideda skubi minėtųjų oro virpesių prasmės analizė.

Noriu atkreipti jūsų dėmesį, kad toks garsų analizės centrų išdėstymas smegenų žievėje, šalia ausų- didžiai tikslingas. Evoliucija, suprantama, atsižvelgė į tai, kad garsas ore sklinda labai iš lėto: kažkokius ten tris šimtus metrų per sekundę, betnaž vienodu greičiu, kaip ir signalai nervų skaidulonnis. O juk garsas gali reikšti sėlinančio tigro krebždesį, gyvatės šnypštimą arba — mūsų laikais — iš už kampo iššokusios mašinos ūžmą. Signalų perdavimui smegenyse negalima gaišti net sekundės dalies!

Bet šiuo atveju studentas išgirdo ne tigro krebždesį, o ramiu, mandagiu balsu užduotą klausimą. Cche, kai kas, galimas daiktas, bevelytų rinktis tigrą! Manau, jums nereikia aiškinti, kad klausimas egzamino metu suvokiamas kaip pavojaus signalas. Juk pavojus plačiąja šio žodžio prasme — tai kliūtis kelyje į užsibrėžtą tikslą. Mūsų gražiai sutvarkytais laikais palyginti maža pavojų, kliudančių gyvai būtybei siekti pagrindinių tikslų: išsaugoti gyvybę ir sveikatą, pratęsti giminę, numalšinti alkį ir troškulį. Todėl į pirmą vietą iškyla antros eilės pavojai: prarasti orumą, savigarbą, stipendiją, galimybę mokytis, o paskiau dirbti įdomų darbą ir kita… Taigi nesąlyginė reflektorinė reakcija į pavojų studentui nusisekė puikiai. Pažiūrėsim, kaip jis jį atrems.

Biochemijos paskaitose jus supažindino su įstabia ribonukleininės rūgšties savybe. Ribonukleininės rūgšties yra visose smegenų ląstelėse: elektrinių nervinių signalų veikiama, ji pertvarko savo radikalų — timino, uracilo, citozino ir guanino — išsidėstymą molekulėse. Sie radikalai — mūsų atminties raidės: jų deriniais mes smegenų žievėje užrašome bet kokią inlormaciją… Atseit, vaizdas toks: smilkininėse smegenų žievės skiltyse perprastas klausimas sudirgina nervų ląsteles, kurios studento smegenyse tvarko abstrakčias žinias. Aplinkinėse žievės srityse atsiranda silpni atsakomieji impulsai: „Aha, kažką apie tai skaičiau!” Stai dirginimas koncentruojasi daugiausia vilčių teikiančioje žievės srityje, apima ją ir — o siaubas! — ten t Įminu, uracilu, citozinu, guaninu ilgose ribonukleininės rūgšties molekulėse įrašyta dievaižin kas: „Lioša, mesk konspektus, mums trūksta ketvirto!” Tylos, draugai, neatitrūkite nuo darbo.

Ir tada smegenyse prasideda tyki panika — arba, ne taip va/z-. dingai pasakius, totalinė dirginimo iradiacija. Nerviniai impulsai bruzdina loginės analizės sritis (gal būt, pavyks sumoti!), regimosios atminties ląsteles (gal mačiau ką nors tokio?). Paaštrėja regėjimas, klausa, uoslė. Studentas nepaprastai aiškiai mato rašalo dėmę ant stalo krašto, įskaitų knygelių krūvą, girdi lapų šlamesį už lango, kažkieno žingsnius koridoriuje ir netg prislopintą šnibždesį: „Brolyčiai, Alioša dega…” Bet visa tai — nereikalinga. Ir dirginimas apima vis naujas ir naujas žievės sritis — pavojus, pavojus! — išsilieja į judinamuosius centrus priešakiniame vingyje, prasigauna į vidurines, į pailgąsias, pagaliau į stuburo smegenis… Ir čia aš noriu nukrypti nuo dramatiškos situacijos, kad galėčiau išgarbinti tą minkštą, pilkai baltą daugmaž pusės metro ilgumo ataugą, perveriančią mūsų stuburnarius iki pat juosmens, — stuburo smegenis.

Stuburo smegenys… O, mes smarkiai klystame, manydami, kad jie yra tik tarpinė instancija tarp galvos smegenų ir kūno nervų, kad jie pavaldūs galvos smegenims ir patys tesugeba valdyti vien nesudėtingus fiziologinių funkcijų refleksus! Ne taip lengva pasakyti, kas kam pavaldus, kas ką valdo! Stuburo smegenys yra senesnis, labiau gerbtinas darinys, negu galvos smegenys. Jos gelbėjo žmogų dar tais laikais, kuomet jis neturėjo pakankamai išvystytos galvos, kuomet jis, tikrai sakant, dar nebuvo žmogumi. Mūsų stuburo smegenys saugo atminimą apie paleozojų, kada mūsų tolimi protėviai — driežai — dūlinėjo, šliaužiojo ir skraidė tarp milžiniškų paparčių; apie kainozojų — pirmųjų beždžionių atsiradimo laikotarpį. Stuburo smegenys atrinko ir išsaugojo nervinius ryšius ir refleksus, patikrintus milijonų metų kovoje už būvį. Stuburo smegenys, jei jums patinka — tai vidinis mūsų išmintingo konservatizmo židinys.

Ką bekalbėti, mūsų laikais tos senutėlės, sugebančios reaguoti į sudėtingus nūdienos tikrovės dirginimus tik iš dviejų pozicijų: gyvybės išsaugojimo ir giminės pratęsimo, — negali mums visur pagelbėti, kaip mezozoinėje eroje. Bet jos dar tūri įtakos — daug kur turi įtakos! Apsiimu, pavyzdžiui, įrodyti, kad dažnai kaip tik jos nulemia mūsų literatūrinius ir kinematografinius skonius. Ką? Ne, stuburo smegenys nemoka rašto ir neturi specialių refleksų filmams peržiūrėti. Bet pasakykite man: kodėl mes dažnai labiau vertiname detektyvinius filmus ir romanus, kad ir kaip netikusiai jie būtų pastatyti ar parašyti? Kodėl labai daug kas mėgsta meilės istorijas: nuo anekdotų ir paskalų iki „Dekamerono”, skaitomo pasirinktinai? Įdomu? O kodėl įdomu? Ogi todėl, kad nugarkaulio smegenyse neišdildomai įrašyti savisaugos ir giminės pratęsimo instinktai spiria mus kaupti žinias — nuo ko galima mirti? — kad, ištikus reikalui, galėtume išsigelbėti. Kaip ir kodėl atsiranda laiminga, palikuonimis užsibaigianti meilė? Kaip ir dėl ko ji pražūva? — kad pačia neapsižioplinus. Ir nesvarbu, kad tokio pavojingo atvejo mūsų patogiai sutvarkytame gyvenime niekada nebus; ir nesvarbu, kad atėjo meilė ir palikuonių — nors vežimu vežki — stuburo smegenys vis tiek daro savo… Aš nesistengiu, nelyginant literatūros kritikai, išderglioti tokių skaitytojų ir žiūrovų polinkių kaip nedorų. Ne, kodėl gi? Tai sveiki polinkiai, natūralūs polinkiai, pilnakraujai polinkiai. Jei karvės natūraliosios evoliucijos procese kada nors išmoks skaityti, jos irgi pradės kaip tik nuo detektyvų ir meilės istorijų.

Bet grįžkime prie studento, kurio galvos smegenys pabūgo egzaminatoriaus klausimo. „Ech, rūta žalioji”, — tartum kalba stuburo smegenys savo kolegoms, sugavusioms panišką jaudinimosi signalą, ir pradeda veikti. Visų pirma jos pasiunčia signalus viso kūno motoneuronams: raumenys įsitempia parengtyje. Pirminiai raumenų energijos šaltiniai — adenozintriiosloro rūgštis ir kreatiniosfatas — skaidulose suskyla atitinkamai į adenozindiiosioro rūgštį ir kreatiną; išsiskiria fostoro rūgštis ir pirmosios šilumos dozės… Ir vėl noriu atkreipti jūsų dėmesį į biologinį padidėjusio raumenų tonuso tikslingumą. Juk senais laikais pavojui išvengti reikėjo gieitų, energingų judesių: atšokti, smogti, pasilenkti, įsliuogti į medį. O kadangi kol kas neaišku, į kurią pusę reikės atšokti ar kirsti smūgį, parengiami visi raumenys.

Vienu metu su raumenimis sužadinama vegetatyvinė nervų sistema, ji pradeda vadovauti visai medžiagų apykaitos virtuvei organizme. Jos signalai pasiekia antinkstį, šis išskiria į kraują adrenaliną, kuris sujaudina visur ir viską. Kepenys ir blužnis it kempinės išsunkia į gyslas keletą litrų atsarginio kraujo. Išsiplečia raumenų, plaučių, smegenų kraujagyslės. Dažniau plaka širdis, varinėdama kraują į visus kūno organus, o drauge su juo — deguonį ir gliukozę… Stuburo smegenys ir vegetatyviniai nervai ruošia studento organizmą ilgai, sunkiai, įnirtingai žūtbūtinei kovai.

Bet egzaminatoriaus negalima pritrenkti vėzdu arba bent marmuro rašaline. Pabėgti nuo jo taip pat negalima. Nepatenkins egzaminatoriaus, net jei studentas iš energijos pertekliaus raumenyse vietoj atsakymo atsistos kojomis į viršų ant stalo krašto. Todėl visa studento organizmo veikla — slapta ir audringa — užsibaigia tuščiu gliukozės degimu raumenyse ir šilumos išskyrimu. Įvairių kūno vietų termoreceptoriai siunčia į stuburo i galvos smegenis nerimastingus signalus apie gresiantį perkaitimą, ir smegenys atsiliepia į Juos vienintele įvykdoma komanda: išplėsti odos poras! Bilumos nešiotojas — kraujas — ima plūsti į odą (tai studentui sukelia šalutinį relleksą — jam parausta skruostai), pradeda šildyti orą tarp kūno ir drabužių. Atsiveria prakaito liaukos drėgmei išgarinti, kad nors tuo pagelbėtų studentui. Egzaminatoriaus klausimo sužadintų refleksų ratas galiausiai užsidarė.

Aš manau, kad išvadas iš to, kas pasakyta apie žinių vaidmenį, taisyklingai reguliuojant žmogaus organizmą mūsų sudėtingoj nūdienėj aplinkoj, kaip ir apie jų vaidmenį, reguliuojant studento organizmą per būsimąją sesiją, padarysite jūs patys…

Iš pioi. V. A. Androsiašvilio kurso paskaitos lema „ŽMOGAUS FIZIOLOGIJA”

…Taip, jis išvažiavo, kad taptų pats savimi, o ne tuo Krivošeinu, kuris gyvena ir dirba Dneprovske. Dar traukinyje jis išmetė pro langą raktą nuo buto, kurį Valia rūpestingai įkišo jam į kišenę; užrašų knygutėje užtepliojo pažįstamų maskviečių (dargi giminaitės tetos Lapanaldos) adresus ir telefonus. Neturi jis nei pažįstamų, nei giminių, nei praeities, tik dabartį — nuo įstojimo į biologijos fakultetą, — ir ateitį. Jis žinojo paprastą, bet tikrą būdą, kaip įteisinti save ateityje: darbą. Sis būdas jo niekada neapvylė.

Bet buvo ne vien tai.

…Kažkada fizikai tobulino šviesos greičio matavimo metodus — tiesiog šiaip sau, norėdami pasiekti didelį tikslumą. Pasiekė. Ir nustatė skandalingą faktą: šviesos greitis nepareina nuo šviesos šaltinio judėjimo greičio. „Negali būti! Prietaisai meluoja! Tai juk prieštarauja klasikinei mechanikai…” Patikrino. Išmatavo šviesos greitį kitu metodu — tas pats rezultatas. Ir bemaž užbaigta, logiškai tobula visata, pastatyta ant stačiakampių koordinačių pastolių, griuvo, sukėlusi siaubingas dulkes. Prasidėjo „fizikos krizė”.

Žmogaus protas dažnai siekia ne nuodugniai pažinti pasaulį, o suderinti visus jo faktus; svarbiausia — kad viskas būtų kuo paprasčiau ir logiškiau. O paskui nežinia iš kur išnyra klastingas, nenumatytas faktelis, neišsitenkantis idealiai vienas pri kito pritaikytuose pasaulio vaizdiniuose, ir tenka viską pradėti iš naujo,

Mintyse jie irgi surezgė paprastą ir aiškų vaizdą, kaip mašina, vadovaudamasi informacija apie žmogų, kuria žmogų. O „mašina motina” užsiiminėjo vaikišku žaidimu kubiukais: elektriniais impulsais iš molekulių skystoje terpėje kombinavo molekulių grandines, iš molekulių grandinių — ląsteles, o iš ląstelių — audinius, tik su tuo skirtumu, kad „informacinių kubiukų” čia buvo nesuskaičiuojami milijardai. Tas faktas, kad šitokio žaidimo vaisius buvo ne pabaisa ir netgi ne kitas žmogus, o jis, informacinis Krivošeino antrininlkas, bylojo, kad uždavinys teturėjo vieną sprendimą. Na, suprantama, kitaip ir būti negalėjo: juk iš kubiukų įmanoma sudėlioti tik tą paveiksliuką, kurio detalės yra jų sienelėse.

Kiti gi variantai (fragmentiška Lena, fragmentiškas tėvas, atminties „kliedesys”, akys ir čiuptuvai) buvo stačiai informacinis šlamštas ir negalėjo egzistuoti skyrium nuo mašinos.

Šis požiūris nebuvo klaidingas — jis buvo tiesiog paviršutiniškas. Ir jis patenkino juos, kol faktai liudijo, kad jie vienodi ir išvaizda, ir mintimis, ir poelgiais. Bet kai tarp jų kilo atkaklūs nesutarimai, naudoti ar ne darbe biologiją, šis požiūris pasirodė esąs nepagrįstas.

Taip, būtent tai, kad jiedu nesuprato kits kito, o ne pats susižavėjimas biologija (kuris Krivošeinui Nr. 2 galėjo praeiti ir be pasekmių), buvo jo atradimui tas pat, kas reliatyvumo teorijai šviesos greičio pastovumo faktas. Žmogus niekad nežino, kas jame banalu, kas originalu; tai galima suvokti tik palyginus save su kitais žmonėmis. O Krivofeinas-dubletas, skirtingai nuo paprastų žmonių, galėjo lyginti save ne tik su pažįstamais, bet ir su „savo etalonu”.

Dabar aspirantas Krivošeinas aiškiai suprato, kuo jiedu skyrėsi: skirtingi buvo jų atsiradimo keliai. Valentinas Krivošeinas atsirado daugiau kaip prieš tris dešimtmečius tokiu pat būdu, kaip ir visos gyvos būtybės — iš embriono, kuriame tam tikra tvarka išdėstytomis baltymų molekulėmis ir radikalais buvo užrašyta per tūkstančius amžių ir tūkstančius gentkarčių gerai parengta žmogaus organizmo konstravimo programa. O „mašinai motinai”, nors ji ir vadovavosi individualia krivošeiniška, bet vis vien laisva informacija, teko iš naujo ieškoti ir sandaros principų, ir visų biologinės informacijos sistemo detalių. Ir mašina rado kitą kelią, palyginus su gamta: biocheminį montažą vietoj embrioninės raidos.

Taip, dabar jis daug ką supranta. Per metus jis nuėjo kelią nuo jutimų iki žinių ir nuo žinių iki savo organizmo apvaldymo. O tuomet… tuomet buvo tik nenugalimas potraukis į biologiją ir žodžiais nenusakomas įsitikinimas, kad ieškoti reikia čia. Dargi Krivošeinui neįstengė nieko dorai paaiškinti.

Į Maskvą jis atvyko, miglotai jausdamas, kad su juo kažkas ne taip. Neserga, nekvailioja, o būtent turi perprasti save, įsitikinti, kad jo pojūčiai — ne įkyri idėja, ne hipochondrinės haliucinacijos, o realybė.

Jis dirbo taip, kad dienos, praleistos Dneprovsko institute, atrodydavo kaip atostogos. Paskaitos, laboratorijos, lavonų skrodimo salė, biblioteka, paskaitos, kolokviumai, laboratorijos, paskaitos, klinika, biblioteka, laboratorijos… Pirmąjį semestrą jis neišvažiuodavo iš Lenino kalnų, tik prieš miegą nueidavo prie parapeto, ant Maskvos upės šlaito, parūkyti, pasigrožėti horizonte su žvaigždėmis susiliejančiais žiburiais.

Per Androsiašvilio paskaitas, kurių Krivošeinas ateidavo klausyti, šalia jo visada įsitaisydavo kažkuo į Leną panaši pilkaakė antrakursė. Kartą ji paklausė: „Jūs toks solidus, rimtas, tur būt, po kariuomenės?” — „Po kalėjimo”, — atsakė jis, nuožmiai atkišęs žandikaulį. Daugiau mergina juo nebesidomėjo. Nieko nepadarysi — merginoms reikia laiko.

…Ir per kiekvieną bandymą, kiekvieno skaičiavimo metu, jis įsitikindavo: taip, iš smegenų į hipofizio žirnelį einančios nervų pynSs atpiovoje po mikroskopu iš tikrųjų galima suskaičiuoti apie šimtą tūkstančių nervinių skaidulų — vadinasi, hipofizį pilnutinai valdo smegenys. Taip, kartu su bananų koše beždžionei iš vivariumo sušėrus beta radioaktyvaus kalcio svėrinį, o po to Geigerio vamzdeliu suskaičiavus ženklintus atomus jos išskyrose, iš tikrųjų paaiškėja, kad kaulų audiniai atsinaujina maždaug dukart per metus. Taip, įsmeigus adatas-elektrodus į raumens nervo skaidulas ir nukreipus sustiprintas biosroves į ausines, galima išgirsti ritmingą nervinių signalų kriksėjimą ar dažną stuksenimą; ir savo pobūdžiu šie garsai atitinka tai, ką jis junta! Taip, odos ląstelės tikrai juda išvidaus į paviršių, keičia struktūrą, miršta, kad iSpleiskanotų ir užleistų vietą kitoms.

Jis tyrinėjo ir savo kūną: ėmė kraujo ir limfos mėginius; išrėžė iš dešiniosios šlaunies raumenų audinių atpiovą ir įdėmiai ištyrė ją iš pradžių optiniu, o paskui ir elektroniniu mikroskopu; apšmeižė save, kad klinikoje jam padarytų „Vasermano punkciją” (kankinančią operaciją stuburo smegenų skysčiui iš nugarkaulio paimti sifilio diagnostikai)… Ir nustatė, kad jo organizme viskas normalu. Dargi nervų kiekis ir išdėstymas jo audiniuose buvo toks pat, kaip mokomųjų lavonų anatomikume. Nervai ėjo į smegenis, bet ten su laboratorine technika jis negalėjo prasiskverbti: pernelyg daug būtų tekę įauginti į savo kiaušą adatinių elektrodų ir su pernelyg dideliu skaičiumi oscilografų sujungti juos, kad perprastų savo organizmo paslaptis. Pagaliau ir ar biitų perpratęs? O gal vėl būtų išėjęs „streptocido striptizas” — tik ne žodžiais ir skaitmenimis, o dantytomis elektroencefalogramų linijomis?

Situacija, kai gyvas žmogus stengiasi pažinti save, bet, dargi pasitelkęs.prietaisus, negali suvokti savo organizmo paslapčių — pati savaime paradoksali. Juk kalbama ne apie nematomų „radiožvaigždžių” atradimą ar antidalelių sintezę — visa informacija jau yra žmoguje. Belieka tik molekulių, ląstelių ir nervinių impulsų kodą išversti į antrosios signalinės sistemos kodą — žodžius ir sakinius.

Žodžiai ir frazės reikalingi (o ir tai ne visada), kad vienas žmogus galėtų suprasti kitą. Tačiau ar būtini jie, kai reikia suprasti save patį? Krivošeinas to nežinojo. Todėl jam pravertė viskas: tyrimai su prietaisais, vaizduotės darbas, knygų skaitymas, jutimų analizė savo kūne, pokalbiai su Androsiašviliu ir kitais dėstytojais, klinikos ligonių stebėjimai, skrodimai…

Visi Vano Aleksandrovičiaus prieštaravimai per tą atmintiną pokalbį gruodžio mėnesį buvo teisingi, nes juos nulėmė Androsiašvilio žinios apie gyvybę, jo tikėjimas neabejotinu visų gamtos kūrinių tikslingumu.

Nežinojo profesorius vieno — kad kalbasi su dirbtiniu žmogumi.

Netgi Vano Aleksandrovičiaus abejonės, ar jo užmanymas pasiseks, buvo visai pagristos, nes Krivošeinas pradėjo kaip tik nuo inžinerinio, „mašininio”, sprendimo. Be to, tuomet, gruodžio mėnesį, jis ėmėsi projektuoti „elektropotencialinį induktorių” — vis tos pačios „Monomacho kepurės” veikimo principu. Šimtai tūkstančių adatų — mikroskopinių elektrodų, sujungtų su savarankiškai žinias įsisavinančio automato matricomis (bionikos laboratorijoje tame automate buvo modeliuojami sąlyginiai refleksai), turėjo perduoti smegenų ląstelėms papildomus krūvius, per kiaušą nukreipti Į jas dirbtines biosroves ir tuo būdu smegenų žievės mąstymo centrus susieti su vegetatyvine nervų sistema.

Krivošeinas šyptelėjo: keistuolis, tuo primityviu įrenginiu norėjo pataisyti savo organizmą! Gerai bent, kad dėl to projekto neužmetė fiziologinių tyrimų.

…Skrosdamas eilinį lavoną, jis mintyse atgaivindavo jį: įsivaizduodavo, kad jis pats guli ant pakylos sekcijinėje salėje; kad tai jo paties baltos nervų skaidulėlės skverbiasi pro raumenis ir kremzles į violetinę, geltonomis riebalų patakomis apėjusią širdį, į vandeningus seilių liaukų grumulus po žandikauliu, į pilkus sukritusių plaučių skarulius. Kitos skaidulėlės susiveja į baltus nervų virželius, eina į nugarkaulį, į stuburo smegenis ir toliau — pro kaklą po kiaušu. Iš ten jais skrieja signalai komandos: sutraukti raumenis, paspartinti širdies darbą, išsunkti seiles iš liaukų!

Studentų valgykloje jis tokiu pat būdu stebėjo kiekvieną kąsnį, slenkantį į skrandį, stengėsi įsivaizduoti ir pajusti, kaip ten, tamsioje erdvėje, jį pamažėle minko glotnūs raumenys, skaido druskos rūgštis ir fermentai, kaip į žarnų sieneles įsigeria drumzlinai geltona tyrelė, — ir kartkartėmis užsisėdėdavo po dvi valandas prie ataušusio šnicelio.

Tikrai sakant, jis tik atsimindavo. Devynias dešimtąsias jo atradimo nulėmė tai, kad jis atsiminė ir suprato, kaip viskas buvo.

„Mašinai motinai” tiesiog nebuvo reikalo pradėti nuo gemalo: ji turėjo užtektinai medžiagos, kad „surinktų” suaugusį žmogų; Krivošeinas originalas tuo pasirūpino. Iš pradžių neaiškiame biologiniame bako mišinyje tebuvo tik „klaidžiojančios” srovės ir „plaukiojantys” potencialai iš išorinių schemų — šias vaizdingas teorinės elektrotechnikos sąvokas kalbamuoju atveju reikia suprasti tiesiogiai. Paskui atsirado vaiskios nervų skaidulos ir ląstelės — elektroninių mašinos schemų tąsa. Informacinės pusiausvyros ieškojimai vyko toliau: nervų tinklas darėsi vis sudėtingesnis ir apimlesnis, iš nervinių ląstelių sluoksni tame tinkle susiformavo žievė ir požievis — taip atsirado jo smegenys, ir nuo šio momento jis jau egzistavo.

Pačioje pradžioje jo smegenys irgi buvo mašinos schema, jos tęsinys. Bet dabar jau jis pats priiminėjo išorinės informacijos impulsus, rūšiavo ir derino variantus, ieškojo, kaip įdaiktinti informaciją biologinėje terpėje — montavo save! Bake išsiskleidė — kol kas dar padrikas — nervų tinklas; aplink nervus ėmė rastis raumenų audiniai, kraujagyslės, kaulai, vidaus organai — beveik tokio skysto pavidalo, kada nervinių impulsų poveikyje viskas gali ištirpti, susimaišiyti, pakeisti sandarą… Ne, tai nebuvo apgalvotas kūno montavimas pagal brėžinį, kaip nebuvo ir brėžinio; tebevyko žaidimas kubiukais, daugybės variantų peržiūrėjimas ir parinkimas iš jų to vienintelio, kuris tiksliai atspindėtų informaciją apie Krivošeiną. Bet dabar — kaip elektroninė mašina dvejopais elektriniais signalais įvertina kiekvieną uždavinio sprendimo variantą, taip jo smegenys-mašina vertino kūno sintezę dvejetaine pojūčių aritmetika: „taip” — malonu, „ne” — skauda. Nevykusios ląstelių kombinacijos, neteisingas organų išdėstymas smegenyse atsiliepdavo maudžiančiu ar dygiu skausmu, nusisekę deriniai ir teisingas išdėstymas — džiugiu pasitenkinimu.

Ir ieškojimų atsiminimas, besiformuojančio kūno pojūčių atsiminimas liko jo organizme.

Gyvenimas sukuria žmones, mažai tesiskiriančius organizmo savybėmis, bet nepaprastai skirtingus psichika, charakteriais, žiniomis, sielos subtilumu ar grubumu. „Mašina motina” pasielgė atvirkščiai. Aspirantas buvo tapatus Krivošeinui psichika ir intelektu, nagi tat ir suprantama: juk gyvenime šios žmogaus ypatybės formuojamos tuo pačiu atsitiktinių ieškojimų ir laisvos prasmingos informacijos atrinkimo būdu; mašina stačiai pakartojo tuos ieškojimus. O biologiškai jie skyrėsi, kaip knyga ir tos knygos rankraščio juodraštis. Dargi ne vienas juodraštis, o visi variantai, ir apmatai, iš kurių gimė išnešiotas ir išbaigtas kūrinys. Galutinis turinys vienodas, bet juodraščiuose pataisomis, prierašais, išbraukymais užrašytas visas ieškojimo ir žodžių parinkimo kelias.

„Beje, šis palyginimas irgi netobulas, — susiraukė aspirantas. — Knygų juodraščiai atsiranda anksčiau už knygas, o ne atvirkščiai! O jei ir supažindintume grafomaną su visais juodrašt niais „Karo ir taikos” variantais, argi tai padarytų jį genijum? Beje, ko nors, tur būt, išmokytų… Ė, ne, geriau be palyginimų!”

Tai, ką žino, žmogus prisimena tik dviem atvejais: kai reikia prisiminti — į tikslą nukreiptas prisiminimas — ir kai susiduria su kuo nors, kas bent iš tolo panašu į įrašus jo atmintyje; tai vadinama asociatyviniu prisiminimu. Biologijos knygutės ir buvo toji užuomina, sužadinusi jo atmintį. Bet jis jautėsi kebliai, nes prisiminė ne žodžius ir dargi ne vaizdus, o pojūčius. Jis ir dabar negali visko persakyti žodžiais — beje, tur būt, ir niekad negalės…

Tačiau ne tai svarbiausia. Svarbu, kad tokia informacija yra. Pajėgė juk tos „žinios pojūčiuose” pagimdyti aiškią, prasmingą idėją: apvaldyti medžiagų apykaitą savyje.

…Pirmąsyk jam tai pavyko sausio dvidešimt aštuntos vakarą bendrabutyje. Atsitiko visai kaip Pavlovo šunims: dirbtinai išsiskyrė seilės. Tik skirtingai nei anie jis galvojo ne apie maistą (kaip kartas buvo pavakarieniavęs kefyro su daktariška dešra), o apie nervinį seilių liaukų reguliavimą. Savo įpratimu stengėsi įsivaizduoti ir pajausti visą nervinių signalų kelią nuo skonio receptorių liežuvyje per smegenis iki seilių liaukų ir staiga pajuto, kaip burna prisipildo seilių!

Dar pilnai neįsisąmoninęs, kaip tat atsitiko, jis sutelkė mintis, išgąstingai protestuodamas: „Ne! — ” — ir burna bematant perdžiūvo!

Tą vakarą jis tol kartojo mintyse įsakymus „Seilės!” ir „Ne!”, kol gumburų nepradėjo traukyti mėšlungis…

Visą kitą savaitę jis sėdėjo savo kambaryje — gerai, kad studentams buvo atostogos, nereikėjo gaišti su paskaitomis ir laboratoriniais. Įsakymų, duodamų įsivaizduotais pojūčiais, klausė ir kiti organai! Iš pradžių juos valdyti tesisekė apgrabiai: iš akių liejosi ašarų upeliai, gausus prakaitas tai išmušdavo visą kūną, tai vienu mirksniu išdžiūdavo, širdis arba glebiai aprimdavo it pusiau nualpus, arba imdavo pašėlusiai stuksenti po šimtą keturiasdešimt dūžių per minutę — vidurio nebuvo. O kai jis pirmąkart įsakė skrandžiui nutraukti druskos rūgšties išskyrimą, vos spėjo nulėkti iki tualeto — taip umariai jam paleido vidurius… Bet pamažu jis išmoko lengvai ir lokalia valdyti išorines išskyras; kartą netgi sugebėjo prakaito lašeliais ant dilbio odos užrašĮyti „PAVYKO!” — it tatuiruotę.

Paskui jis bandymus perkėlė į laboratoriją ir visų pirma pakartojo su savim žinomą Klodo Bernaro „cukraus injekcijos” efektą. Tiktai dabar nereikėjo atvožti kiaušo ir badyti adata tarpinių smegenų: cukraus kiekis kraujyje padidėdavo minties įsakymu.

Bet šiaipjau su vidiaus sekrecija viskas buvo įkur kas kebliau — pakitimai jos darbe po komandų-pojūčių nebūdavo pastebimi išorėje. Jis susibadė pirštus ir raumenis, tiikrindamas, ar liaukos vykdo smegenų įsakymus išskirti į kraują adrenaliną, insuliną, gliukozę, hormonus; kai sąmoningai kaitaliojo skrandžio rūgštingumą, zondu susižalojo stemplę, atrinkdamas sultis… Viskas pavykdavo — ir viskas buvo labai sudėtinga.

Tada jis susiprotėjo: organizmui reikia kelti bendrus tikslus — padaryti tai ir tai, atlikti reikiamus pakitimus. Iš tikrųjų, juk eidamas jis neįsakinėja raumenims: „Tiesusis dešiniosios šlaunies raumuo — susitraukti! Dvigalvis raumuo — atsipalaiduoti! Kairės blauzdos raumuo — susitraukti…” — jam tai nerūpi. Sąmonė duoda bendrą nurodymą: eiti greičiau ar lėčiau, aplenkti stulpą, pasukti į laiptinę. O užduotis raumenims paskirsto patys nerviniai centrai. Taip turi būti ir čia: ne jo dalykas rūpintis, kokios liaukos ir kraujo indai vykdys įvairias reakcijas. Kad tik jie darytų tai, ko jis nori!

…Trukdė žodžiai, trukdė vaizdai. Jis mėgino išaiškinti iki smulkmenų: kepenims — kaip iši amino rūgščių ir riebalų sintetinti glikogeną, suskaidyti glikogeną į gliukozę, išskirti ją į kraują; skydinei liaukai — susitraukti, išsunkti į kraują tiroksino lašelius; kraujotakos sistemai — išplėsti kapiliarus didžiųjų krūtinės raumenų audiniuose, maksimaliai susiaurinti kitus kraujo indus — ir nieko neišeidavo, krūtinės raumenys neišaugdavo. Juk kepenys nežinojo, kad jos kepenys, skydinė liauka supratimo neturėjo apie terminą „tiroksinas” ir negalėjo įsivaizduoti jo lašelių. Aspirantas Krivošeinas keikė save už perdėtą stropumą paskaitose ir bibliotekoje. Tų pastangų rezultatas tebūdavo galvos skausmas.

Mat, pertvarkant medžiagų apykaitą savyje reikėjo vengti skaičių, terminų ir netgi vaizdų, o mąstyti vien jutimais. Visas uždavinys buvo „žinias pojūčiuose” paversti trečiąja signaline sistema, kuri, pojūčių padedama, valdytų vidaus sekreciją.

…Juokingiausia, kad tam neprireikė nei laboratorinių prietaisų, nei valdymo schemų. Tiesiog gulėti tamsiame kambaryje, užmerkus akis, plastilinu užsilipdžius ausis, ir pusiausnūda įsiklausyti Į save. Keisti pajautimai atklysdavo nervais: peršėjo, atnaujindama kraują, blužnis, kutenančiai susitraukinėjo žarnos, šaldė po žandikauliu seilių liaukos; maloniu traukuliu į nervų signalus atsiliepdavo antinkstis, adrenalinu ir gliukoze praturtinta kraujo porcija plito kūnu, skleisdama šilumą it stipraus vyno gurkšnis; lengvu dilgčiojimu pranešinėjo apie save nesveikos raumenų ląstelės.

Išsireiškus techniniu terminu, jis patikrino savo kūną nervais, kaip montažininkas patikrina elektroninę schemą testeriu.

Tuo laiku jis jau aiškiai įsivaizdavo dvejetainę pojūčių aritmetiką: „skauda” — „malonu”. Ir jam dingtelėjo, kad pats paprasčiausias būdas ląstelėse vykstančius procesus pajungti sąmonei — priversti jas sirgti. Labai galimas daiktas, kad prie to išradimo prisidėjo įvykis su ledtaku: idėja atėjo į galvą po jo.

Iš tikrųjų, ląstelės, kurios dėl įvairių priežasčių iro ir žuvo, gana juntamai pranešdavo apie save. Jos maudė, peršėjo, dygčiojo — tarytum šaukėsi pagalbos. Organizmas ir pats, be komandos „iš viršaus”, siuntė joms į pagalbą kraujo leukocitus, karščiuojančio audinio šilumą, fermentus ir hormonus; beliko sąmonės pastangomis arba spartinti, arba stabdyti tuos mikroskopinius mūšius už gyvybę.

…Jis badė ir plauste raumenis visur, kur tik galėjo pasiekti adata ar lancetu. Svirkštėsi po oda mirtinas šiltinės ir choleros bakterijų dozes. Kvėpavo gyvsidabrio garais, gėrė gyvsidabrio dichlorido tirpalą ir medžio spiritą (sparčiau veikiančių nuodų, tiesa, neišdrįso gerti). Ir kuo toliau, tuo paprasčiau jo organizmas nugalėdavo visus suvokiamus pavojus.

O paskui jis susisargdino vėžiu. Susisargdinti vėžiu! Bet kuris gydytojas spiautų jam į akis už tokį pareiškimą. Sukelti vėžį, argi tai įmanomas dalykas? — pirma juk reikia žinoti, nuo ko atsiranda vėžio navikai. Atvirai sakant, jis nesiryžtų tvirtinti žinąs vėžio priežastis — stačiai todėl, kad negali išversti į žodžių kalbą visų tų pojūčių, lydėjusių odos ląstelių išsigimimą dešiniajame šone… Jis pradėjo nuo to, kad iškamantinėjo pacientus, atsiųstus gama terapijos kursui į radiobiblogijos laboratoriją: ką jie junta? Klausinėti įgąsdintus, prislėgtus, persikreipusius iš skausmo žmones apie jų kančias ir nieko nežadėt mainais buvo žiauru, — bet taip jis įsigyveno į vėžiu sergančio ligonio būseną.

…Navikas plėtėsi, ėjo kietyn. Nuo jo pradėjo šakotis išaugos — vinguriuotos ir žalsvai violetinės, kaip kalafioro. Skausmas graužė šoną ir petį. Studentų poliklinikoje, kur jis nuėjo pasitikrinti, jam pasiūlė tuojau pat operuotis, nenorėjo net iš kabineto išleisti. Jis išsisuko, primelavo norįs iš pradžių išeiti gama terapijos kursą…

Aspirantas Krivošeinas, maigydamas papirosą, išėjo į balkoną. Buvo šilta naktis. Užmiesčio plentu, švytuodama žibintų šviesomis, pralėkė automašina. Nuo Gulbės žvaigždyno link Lyros skubiai danginosi du žiburėliai — raudonas ir žalias; užpakaly jų slinko reaktyvinių variklių kauksmas. Kaip degtukas per dėžutę brūkštelėjo per dangų meteoras.

…Kai savo kambaryje, stovėdamas prieš veidrodį, jis sutelkė valią ir jutimus, auglys rezorbavosi per ketvirtį valandos. Po dvidešimties minučių jo vietoje bebuvo tik melsvai raudona lėkštelės dydžio dėmė; dar po dešimties minučių — įprasta švari, nuo žvarbos spuogeliais pašiurpusi — it žąsies — oda: kambaryje buvo gana vėsoka.

Tačiau žinių, kaip išgyvendinti vėžį, jis kol kas negali išreikšti receptais ir rekomendacijomis. Tai, ką jis galėtų nupasakoti žodžiais, nieko neišgydys — nebent tokius, kaip jis pats, dubletus, atsirandančius pirmąsyk. O ir visos jo žinios tetinka tiktai jiems.

Ilgainiui tikriausiai pasiseks įveikti barjerą tarp „mašinos motinos” dubletų ir paprastų žmonių. Juk biologiškai jie mažai kuo skiriasi. O žinių yra. Na, nepasiseks jų išreikšti žodžiais — užrašys į magnetines biopotencialų svyravimo juostas, nubraižys temperatūrų lapus, skaičiavimo mašinomis apdoros analizių duomenis; nūnai medicina — tikslus mokslas. Ir galų gale išmoks užrašinėti ir perdavinėti tikslius pojūčius. Žodžiai nebūtini: ligoniui svarbiausia pasveikti, o ne parašyti disertaciją apie savo išgijimą. Ne čia esmė…

Aspiranto dėmesį patraukė apačioje sužibusi ugnelė. Jis įsižiūrėjo: atsišliejęs į žibinto stulpą, degėsi papirosą neseniai matytas plačiapetis tįsia su lietpalčiu — seklys. Antai jis numetė degtuką, ėmė vienodai vaikštinėti šaligatviu.

„Surado vis dėlto, velnias jį rautų! Ot, prikibo!” Krivošeinui iškart sugedo nuotaika. Jis grįžo į kambarį ir sėdo prie stalo skaityti dienoraščio.

DEVINTAS SKYRIUS

Gyvenimas trumpas. Jo vos užtenka, kad padarytum ganėtiną kieki klaidų. O jau kartoti jas — neleistina prabanga.

K. Prutkovas, inžinierius, mintis Nt. 22

Dabar aspirantas užrašus skaitė priekabiai, su pavydžiu smalsumu: nagi, ką pasiekė tas, kuris ketino „rankenėles sukioti”?

„Birželio 1. Uff… viskas! Informacinė kamera gatava. Rytoj pradedu bandymus su triušiais. Laikantis visuotinės tradicijos, reiktų pradėti nuo varlių… bet kad aš imčiau į rankas tą biaurastį! Ne, rupūžėmis lai užsiima mano dubletas aspirantas. Aspirantas — pirmas mokinys moksle, jam dera stropumas.

Kaipgi jam ten klojasi?”

„Birželio 2. Pritaisiau triušiams daviklius, suleidau į kamerą — visus sykiu. Lai peni informaciją.”

„Birželio 7. KeturiaS dienas triušiiai gyveno kameroje: smaguriavo morkomis ir kopūstlapiais, virpino šnirpšles, pešėsi, poravosi, snaudė. Šiandien rytą padariau pirmąjį mėginimą. Užsidėjau „Monomacho kepurę”, mintimis sukomandavau „Galima!” — ir „mašina motina” pradėjo veikti! Keturi triušiai dubletai per pusantros valandos.

It kalnas nuo pečių nuslinko — mašina veikia.

Įdomi detalė: triušių formavimasis darosi matomas (kas vyksta iki tol, aš nežinau), kai ima rastis kraujotakos sistema; raudonai melsvos kraujagyslės auksaspalviame skystyje išryškėja lygiai taip, kaip vištos užperėto kiaušinio trynyje.

Atgiję triušiai išnirdavo. Aš juos gaudžiau už ausų, maudžiau šiltutėlius ir drebančius dubenėlyje, po to tupdžiau šalia paprastųjų. Natūraliųjų triušių ir dirbtinių antrininkų susitikimas buvo dar trivialesnis, negu kažkada mudviejų su dubietu. Jie suglumę sprogindavo akis vieni į kitus, apsiuostydavo ir (kadangi neturi antrosios signalinės sistemos pasiaiškinimams)

imdavo peStis. Paskui pavargdavo, vėl apsiuostydavo ir po to pradėdavo normalų triušišką gyvenimą.

Svarbiausia, mašina dirba pagal mano paliepimą, nekišdama savo dvylekio. Užsidedi „kepurę”, prisimeni (pageidautina regimai), kurį būtent triušį tu nori dubliuoti, mintyse duodi leidimą pradėti — ir po 25–30 minučių jis kepurnėjasi bake. Priešingą operaciją — beatsirandančio triušio ištirpinimą pagal komandą „Ne!” „mašina molina” irgi vykdo nepriekaištingai.

Už pasiekimus ir stropumą aš sušeriu jai druskų, rūgščių, glicerino, vitaminų ir kitų reaktyvų pagal sąrašą. Lygiai kaip silkę dresiruotam ruoniui.”

„Birželio 20. Kai sekasi, tai sekasi. O šit kai nesiseka, nors galvą į sieną daužyk… Visas tas dienas mėginu sustabdyti triušio sintezę kurioje nors stadijoje. Kokių tik įsakymų neišbandžiau: „Stop!”, „Nurimk!”, „Gana!”, „Nulis!” — ir mintimis, ir žodžiais — ir vis viena: arba sintezė vyksta iki galo, arba triušis ištirpsta.

Panašu, kad „mašina motina” dirba kaip skaičiavimo mašinos trigeris, kuris arba užsidaro, arba atsidaro, o tarpinėje padėtyje sustoti negali. Taip, bet sudėtingai mašinai derėtų elgtis sumaniau, negu tai paikai schemiūkštei.

Pabandysim dar.

„Liepos 6 d. Gyvybės pristabdyti negalima — štai, kaip matote, koks reikalas. Bet koks gyvybės pristabdymas yra mirtis. Tačiau mirtis — tik akimirka, po kurios prasideda irimo arba — šiuo atveju — tirpimo procesas. O aš sintetinu gyvas sistemas. Pagaliau ir pati „mašina motina”, tiesą sakant, — gyvas organizmas, ir todėl niekas joje sustingti negali.

O gaila, tai būtų labai paranku…

Šiandien išvydo pasaulį pirmas prieauglis iš dirbtinio patino ir paprastos triušės — aštuoni baltutėliai triušiukai. Tur būt, svarbus faktas. Tiktai ir be jų labai jau daug aš turiu triušių.

Velnias griebtų, bet turėtų gi „mašina motina” paklusti subtilesnėms komandoms, negu „Galima!” ir „Ne!” Aš turiu valdyti sintezės procesą, antraip visi mano užmanymai garma į Tartarą…”

„Liepos 7. Tai šit kaip tu dirbi, „mašina motina”! Ir kaip viskas paprasta…

Šiandien aš įsakiau mašinai dar kartą atgaminti triušį albinosą Vašką. Kuomet jis it perregimas vaiduoklis pasirodė vidury bako, aš sutelkiau dėmesį į jo uodegėlę ir įsivaizdavau ją ilgesnę. Jokių pakitimų neįvyko. Cia buvo kažkas ne tai. Aš taip ir pagalvojau su apmaudu: „Ne tai…” — ir tuomet triušyje viskas pradėjo keistis! Kūno kontūrai iš lėto susiūbavo: triušio kūnas, ausys, letenos ir uodega tai ilgėjo ir storėjo, tai trumpėjo ir menko; vidaus organai pulsavo tuo pačiu ritmu. Net kraujo spalva ėmė kisti nuo tamsiai vyšninės iki šviesiai raudonos ir atvirkščiai.

Aš pašokau nuo kėdės. Triušį „tebepurtė”. Jo formos darėsi vis labiau iškraipytos, karikatūriškos; tirtėjimas — dažnesnis ir erdviškesnis. Pagaliau albinosas išskydo į pilkai violetinį ūką ir ištirpo.

Pradžioje aš išsigandau: vaizdas priminė aną mašinos „kliedesį”! Va tik ritmas. Visi dydžių ir atspalvių pasikeitimai buvo nuostabiai darnCis…

Ir čia aš viską supratau. Pats supratau, velniai rautų! — ir noriu tai pažymėti.

Pirminę informaciją apie triušį mašina gavo konkrečią ir vienareikšmę. Ji derino visas informacijos detales, ieškojo tikslaus varianto; bet, ieškok neieškojęs, — kas įrašyta, tą ir atgaminsi. Iš motociklo detalių nesurinksi dulkių siurblio.

Ir staiga mašina gauna signalą „Ne tai!” — ne teigimą ir ne neigimą — abejonės signalą. Jis sutrikdo informacinį triušio sintezės proceso pastovumą; grubiai kalbant, išmuša mašiną iš vėžių. Ir ji pradeda ieškoti: kas gi tuomet „tai” — paprastu išmėginimo metodu (šiek tiek daugiau, šiek tiek mažiau), kad nesuardytų sistemos… Bet mašina nežino, kas yra „tai”, o aš nepatvirtinu, kad jos ieškojimai teisingi. Tuomet sistema visai suyra ir ištirpsta: ne tai — vadinasi, ne tai…

Ir tada (va kuo geras tyrinėtojo darbas: aptikai gyslą ir per dieną, vadovaudamasis viena dviem idėjomis, gali nudirbti darbą, kurio kitaip neįveiktum nė per keletą metų!) aš vėl užsidėjau „Monomacho kepurę” ir sukomandavau mašinai „Galima!” Dabar aš žinojau, ką darysiu su triušio dubletu. Jis susiformavo. Aš sutelkiau dėmesį į jo uodegą (ryšio grandinė: bioimpulsai iš akių tinklainės, kur susidaręs triušio uodegos vaizdas, perėjo i smegenis — į „Monomacho kepurę” — į masiną, o jau mašina, lygindama ir atrinkdama informaciją, nustatė, kas mane domina) ir netgi susiraukiau, kad išraiškingiau atrodytų: „Ne tai!”

Į mašiną nuskriejo galingas, pusiausvyrą trikdantis informacijos impulsas.

Ir uodegėlė ėmė trumpėti. Tik tik…

„Ne tai!”

Uodegėlė virptelėjo, kiek pailgėjo…,

„Va va! Tai!”

Uodega apmirė. „Ne tai!” Dar pailgėjo…

„Tai!” Apmirė. „Ne tai! Tai! Ne tai! Tai!” — ir darbas pajudėjo. Sunkiausia buvo nukreipti pasikeitimus reikiama linkme — ir paskudrinti. Paskui aš transliavau „mašinai motinai” jau ne elementarias komandas „tai — ne tai”, o stačiai bežodį raginim.ą. Uodega ilgėjo; joje išaugo smulkių slankstelių grandinėlė, juos padengė raumenų skaidulos, rausva oda, balta vilna… Po dešimties minučių dubletas Vaska čaižė sau per šonus šlapia balta uodega it įsiutintas tigras.

O aš sėdėjau ant kėdės su „Monomacho kepure”, ir galvoje kunkuliavo nenusakoma maiaalienė iš „Na-na!..”, „Cia tai bent!”, „Po velnių!”, „Uff…” — kaip visuomet, kai dar negali visko išsakyti žodžiais, bet jauti: perpratai dalyko esmę, dabar jis niekur nedings! Ir mano veidas, tur būt, išreiškė tą begalinę palaimą, kokią jaučia tik apsiseilėjęs idiotas.

Viskas. Jokios mistikos. „Mašina motina” dirba pagal tą pačią sistemą „taip — ne”, kaip ir paprastos skaičiavimo mašinos…”

— Teisingai, — linktelėjo aspirantas. — Bet… tai gana atgrabus valdymas. Beje, mašinai… ką jau ten, šaunuolis!

,„..Bet, velnias, kaip vis dėlto puiku! Pagal mano komandą „taip”, „ne tai”, „ne” mašina formuoja ląsteles, audinius, kaulus… Tai gali tik gyvi organizmai, o ir tai žymiai lėčiau.

Na, balandėle, dabar aš išsunksiu iš tavęs viską!”

„Liepos 15. Dabar mudu su mašina, kaip sakoma, susigiedojome. Teisingiau, ji išmoko priiminėti, iššifruoti ir vykdyti mano smegenų įsakymus, nuosakiai neišskaidytus į „tai” ir „ne tai”. Grįžtamojo ryšio esmė ir komandų turinys liko toks pat, kaip anksčiau — stačiai viskas vyko labai greitai. Aš tik įsivaizduoju, ką ir kaip reikia pakeisti besiformuojančiame triušyje dublete. Na, tas pats lyg aš lipdyčiau ar pieščiau to triušio atvaizdą.

Nūnai mašina — mano elektroninės biocheminės rankos. Kaip tai prašmatnu, iškilnu — minties pastangomis lipdyti visokiausius išsigimėlius triušius! Su šešiom kojom, trim uodegom, dvigaivius, be ausų arba priešingai — su nulėpusiomis gauruotomis sarginio šuns ausimis. Ką ten daktaras Moro su savo skalpeliais ir karbolio rūgštim! Vienintelis darbo įrankis — „Monomacho kepurė”; nereikia nė rankenėlių sukioti.

Įdomiausia, kad tie išsigimėliai gyvena: kasosi keturiomis letenomis ir kemša morkas į dvejus žiodmenis…”

— Lengvas darbelis, — su pavydu burbtelėjo aspirantas. — Stačiai kaip kine: sėdėk, žiūrinėk… Niekas neskauda, nėra ko bijotis. Ir jokių tau stiprių aistrų — techninis darbas…

Jis atsiduso, prisiminęs savo išgyvenimus. Prie skausmų per įvairiausias autovivisekcijas jis priprato palyginti nesunkiai: kai žinai, kad liga praeis, žaizda užgis, skausmas virsta paprasčiausiu dirgikliu, nelyginant ryški šviesa ar trankus garsas — nemalonu, bet nebaisu. Kai žinai… Darydamas nuodugniai apgalvotus bandymus, jis tai žinojo. Bet kokį naują pakeitimą irgi pradėdavo nuo mažų išmėginimų — tikrino, kaip organizmas jį pakelia; blogiausiu atveju po ranka visuomet buvo vaistai, neutralizatorių ir antibiotikų ampulės, telefonas, kuriuo galėjo išsikviesti „Greitąją pagalbą”. Bet vieną bandymą jis padarė neapgalvotą ir vos nežuvo… Tikrai sakant, tai buvo dargi ne bandymas.

…Vyko fakultatyvinis radiobiologijos praktikumas. Trečiakursiai studentai apspito mokomojo urano reaktoriaus baseiną, pagarbiai žiūrėjo į tamsų akytą cilindrą gilumoje, skleidžiantį vandenyje žalią ramią šviesą, į mažyčius trosus, nikeliuotus strypus, svertus ir šturvalėlius virš jo.

— Sita graži, jaunos žolės spalvos pašvaistė aplink reaktoriaus korpusą, — sodriu baritonu kalbėjo profesorius Valernas, — vadinasi Cerenkovo švytėjimu. Jis atsiranda nuo supergreitų elektronų judėjimo vandenyje, o elektronai savo ruožtu atsiranda, skylant urano-235 branduoliams…

Krivošeinas asistavo, tai yra paprasčiausiai sėdėjo nuošaly, nuobodžiavo ir laukė, kol profesorius jį pakvies atlikti parodomąjį bandymą. Tiesą sakant, Valernas tą „bandymą” puikiausiai būtų galėjęs atlikti pats arba paprašyti studentą, bet jam pagal mokslinį rangą priderėjo kvalifikuotas asistentas. „Stai ir sėdėk…” — niūriai mąstė Krivošeinas. Paskui jam šovė į galvą, kad jis su savim dar neibandė spindulinės ligos. Jis nusikratė snauduliu, ėmė galvoti, kaip tai padaryti. „Pąsem,si iš reaktoriaus kolbą vandens ir pradžiai suruošim sau lengvą radiacinį nudegimą… Dalykas juk rimtas!”

— …Intensyvus Cerenkovo švytėjimas vandenyje liudija intensyvią radiaciją aplink reaktoriaus korpusą, — nuobodžiai aiškino Valernas, — o tai ir nenuostabu: grandininė reakcija. Didėjantis ryškumas liudija didėjantį radiacijos intensyvumą, ryškumo mažėjimas — atitinkamai rodo priešingą dalyką. Stai prašau pasižiiirėti, — jis pasuko šturvalėlį ant nedidelio skydo į dešinę dr į kairę; žalia šviesa baseine sumirksėjo.

— O jeigu sukteltume visai į dešinę, sprogimas įvyktų? — baikščiai pasiteiravo rudaplaukis šlakuotas jaunuolis su akiniais.

— Ne, — vos sulaikydamas žiovulį, atsakė profesorius (tokį klausimą jis gaudavo per kiekvieną užsiėmimą). — Yra ribotuvas. Ir be to dar — reaktoriuje numatytas autoblokavimas. Kai tik grandininės reakcijos intensyvumas viršys leistinas ribas, automatas numes į reaktorių papildomus grafito strypus… ana tuos, matote? Jie sugeria neutronus ir slopina reakciją… O dabar susipažinsime su radioaktyvaus spinduliavimo poveikiu gyvam organizmui. Valentinai Vasiljevičiau, prašom!

Krivošeinas prirideno prie baseino vežimėlį su akvariumu, kuriame juodu, pelekų spurganomis apkraštuotu kūnu rangėsi ir smulkius dantis šiepė pusmetrinis ungurys.

— Stai upinis ungurys, Anguilliformes, — nepasukdamas galvos, paskelbė Valernas, — pati gyvybingiausia upių žuvis. Kai Valentinas Vasiljevičius tėkštels jį į baseiną, ungurys, paklusdamas instinktui, tuoj pat ners į gelmę… mm… ko aš — asmeniškai jo vietoj nedaryčiau, kadangi patys dalingiausi egzemplioriai po dviejų trijų minučių iškyla pilvu į viršų. Beje, pasižiūrėkite patys, Prašau užfiksuoti laiką. Valentinai Vasiljevičiau, pradėkite!

Krivošeinas išvertė akvariumą į baseiną, spragtelėjo sekundometrą. Studentai persilenkė per barjerą. Juodas žaibas metėsi į pilkais kokliais išgrįstą baseino dugną, apibrėžė ratą, kitą, perkirto žalią atošvaistę virš cilindro. Ten ungurys, kaip matyt, apako ir atsitrenkė į priešingą sienelę, šūstelėjo atgal…

Staiga švytėjimas baseine pasidarė ryškesnis — ir toje žalioje šviesoje Krivošeinas pamatė tai, nuo ko jam pagaugai nuėjo per nugarą: ungurys susipainiojo trosuose, ant kurių kabojo grafito strypai — reakcijos reguliatoriai, ir ėmė blaškytis tar jų! Vienas Strypas iššoko iš narvelio ir it žalias pagaliukas nulėkė į šalį. Švytėjimas pasidarė dar ryškesnis.

— Visi atgal! — greitai įvertinęs padėtį, sukomandavo išblyškęs Valernas. Jo baritonas kažkaip iškart pritilo. — Prašau pasišalinti!

Nervus nukrėtė avarinis skambutis. Suspragsėjo blokavimo aparato kontaktoriai. Šviesa vandenyje sužybsėjo, lyg baseine kas būtų ėmęsis suvirinimo elektra, ir pasidarė dar ryškesnė. Dangstydamiesi veidus, studentai siūbtelėjo link išėjimo. Duryse kilo spūstis.

— Prašau nesijaudinti, draugai! — pametęs galvą, sušuko Valernas suvis jau falcetu. — Urano-235 koncentracija šilumą išskiriančiuose reaktoriaus elementuose per maža atominiam sprogimui! Bus tik šiluminis sprogimas — kaip garo katile!

— O viešpatie! — riktelėjo kažkas.

Triokštelėjo durys. Kažkuri mergina suspiegė pakvaišusiu balsu. Kažkas nusikeikė. Strazdanotas akiniuotis studentas nesutrikęs pačiupo nuo stalo dviejų pūdų sinchronoskopą Sl-8, ištrenkė juo lango rėmą ir paskui jį pats šoko žemyn… Per keletą sekundžių salė ištuštėjo.

Pirmąją panikos akimirką Krivošeinas metėsi įkandin visų, bet susitvardė ir priėjo prie reaktoriaus. Nuo cilindro kilo stambūs burbulai, kunkuliavo vanduo — vietoj ramaus švytėjimo baseine dabar liepsnojo žalias laužas. Ungurys nebesiautėjo, bet jo išmušti grafito strypai persikreipė ir užsipleištavo lizduose.

„Užvirs vanduo — ir radioaktyvaus garo debesis pasklis po visą apylinkę, — karštligiškai svarstė Krivošeinas. — Tai neblogiau už atominį sprogimą… Na, galiu? Bijausi… Nagi! Kuriems velniams visi mano bandymai, jei aš bijausi? O jei įstrigsiu kaip ungurys?.. E, velnias!”

(Netgi dabar aspirantas Krivošeinas pasijuto nejaukiai: kaip jis galėjo ryžtis? Įsivaizdavo, kad jam jau viskas niekai? Ar pradėjo veikti motociklininko psichika, pasivaideno, tarytum lėktų tarp dviejų priešpriešinių sunkvežimių: svarbiausia — negalvoti, pirmyn!.. Svaiginanti pavojaus akimirka, mašinų kauksmas — ir tvaksinčia širdimi išsiverži į asfaltuotą erdvę! Bet juk ten buvo ne „akimirka” — puikiausiai galėjo likti baseine su pastipusiu unguriu.

Jį pagavo motociklininkiškos drąsos šuoras. Traukydamas sagas, jis nusimetė drabužius, perkėlė koją per barjerą, bet — „Stop! Ramiau, Valia!” — šoktelėjo nuo baseino prie preparavimo stalo, užsimovė gumines pirštines, užsidėjo hermetinius akinius („Ech, būtų dabar akvalangas!..” — švystelėjo mintis). Įtraukė i plaučius oro ir tėškėsi į baseiną.

Netgi atstu nuo reaktoriaus vanduo buvo šiltas. „Tūkstantis vienas, tūkstantis…” — instinktyviai gręždamas veidą į šalį, Krivošeinas slidžiomis plytelėmis žengė į baseino centrą. „Tūkstantis šeši…” — ėmė grabinėti kunkuliuojančiame vandenyje. Guminėmis pirštinėmis kažką lietė, o ką būtent — negalėjo suprasti, teko vis dėlto žvilgtelti; ungurys, susivijęs į kilpą tarp lynų, kybojo kiek žemiau. „Tūkstantis dešimt, tūkstantis vienuolika…” — atsargiai, kad netyčiom neištrauktų strypų, timptelėjo išgležusį žuvies kūną. „Tūkstantis šešiolika…” Rankos ėmė kaisti, norėjo atitraukti, bet susilaikė ir palengva pradėjo pinklioti ungurį iš trosų rezginio. Akiniai pasirodė ne tokie jau hermetiški, radioaktyvaus vandens srovelės prasisunkė prie vokų. Prisimerkė. „Tūkstantis dvidešimt, tūkstantis dvidešimt vienas…” Išpinkliojo! Žalioji pašvaistė sumirguliavo, strypai be garso slystelėjo į cilindrą. Baseine iškart pasidarė tamsu.

„Tūkstantis dvidešimt penki!” Staigiai atsistūmęs, Krivošeinas šūstelėjo prie sienelės, iššoko ligi pusisiujo iš vandens, įsitvėrė barjero, išlipo. „Tūkstantis trisdešimt…”

Užteko proto pašokčioti ir nusipurtyti pernelyg gausią žudančią drėgmę, dargi pasivolioti ant grindų. Kelnėmis sausai nusišluostė veidą, akis. „Kad tik neapakus anksčiau, nei nubėgsiu.” Šiaip taip apsirengė, puolė iš salės.

Kontrolinėje būdelėje gergždamas sukriokė apšvitinimo signalizatorius. Išlindo, užkirsdamos kelią, autoturniketo sąvaros. Jis peršoko turniketą ir pasileido bėgti tiesiai per šviežiai sukastą gazoną į bendrabutį.

Smegenys mašinaliai skaičiavo laiką: „Tūkstantis septyniasdešimt, tūkstantis septyniasdešimt vienas…” Pažįstamų nesutiko — gelbėjo sutemos, tik prie „B” zonos aptvaro kažkas šūktelėjo pridurmui: „Ei, Valia, kur skubi?” — berods, aspirantas Nečiporovas iš gretimos katedros. „Tūkstantis aštuoniasdešimt, aštuoniasdešimt vienas…” Oda perštėjo, niežėjo, paskui ją pradėjo badyti milijonai adatų: tai nervų sistema, išmiklinta ankstesniuose bandymuose, pranešinėjo, kad suskilusių branduoli protonai ir gama kvantai apšaudo baltymų molekules epitelio ląstelėse ir odos nervų galūnėse, pramuša kraujotakos indų sieneles, sužeidžia baltuosius ir raudonuosius kraujo kūnelius. „Tūkstantis šimtas… tūkstantis šimtas penki. Dabar dygčiojimas persimetė į raumenis, į pilvą, po kiaušu; plaučiuose ėmė peršėti, tarytum užtraukus stipriausio naminio tabako. Tai kraujas išnešiojo susprogdintus atomus ir suskaldytus baltymus po visą kūną.

— „Tūkstantis du šimtai penki… du šimtai aštuoni… idiotas, ką aš padariau! Du šimtai dvylika…” — jau nebebuvo užmanymų, nebebuvo polėkio. Buvo baimė. Noras gyventi. Pilvą pradėjo tampyti vimdančios spazmos, burna prisipildė seilių su vario prieskoniu. Bebėgdamas užkliudęs rhasyvias lauko duris, kad tos net sugaudė, Krivošeinas suprato: svaigsta galva. Akyse pritemo. „Du šimtai keturiasdešimt vienas… nenubėgsiu?” Reikėjo pasikelti į ketvirtą aukštą. Jis atgalia ranka sušėrė sau per skruostus — galvoje prašviesėjo.

Kartu su juo į kambario tamsą įsiveržė niūrus švytėjimas. Pirmąsias sekundes Krivošeinas glebiai ir beprasmiškai klaidžiojo po kambarį. Baimė, toji sąmonei nepavaldi baimė, kuri gena sužeistą žvėrį į urvą, vos nepražudė ir jo: jis užmiršo, ką reikia daryti. Siaubingai pagailo savęs, kūnas pritvinko spengiančio silpnumo, sąmonė geso. „Na ir nugaišk, kvaily”, — abejingai pagalvojo jis ir pajuto nepaprastą pyktį ant savęs. Tai jį ir išgelbėjo.

Drabužiai su žaliomis — it kerpės ant medžių — dėmėmis nulėkė ant grindų; kambaryje pasidarė dar šviesiau: švietė kojos, ant rankų matėsi gyvaplaukiai ir venų piešinys. Krivošeinas puolė į dušą, pasuko čiaupo rankenėlę. Smogė šaltas vanduo, blaivindamas ėmė srūti galva, kūnu, ant guminio kilimėlio atsirado smaragdo tonais mirguliuojantis klanas, ir Krivošeinas kelias mintimis ir valiai sukaupti taip reikalingas akimirkas pažvalėjo.

Dabar jis nelyginant strategas vadovavo kūne įsisiūbavusiai kovai už gyvybę. Kraujas, kraujas, kraujas kunkuliavo visose gyslose! Karštligiški širdies tvinksniai aidėjo smilkiniuose. Miriadai kapiliarų plovė iš kiekvienos liaukų raumenų ląstelės, čiulpė iš limfos sužalotas molekules ir dalelytes; baltieji kūneliai veržliai ir švelniai gaubė jas, skaidė į paprasčiausias medžiagas, nešė Į blužnį, plaučius, kepenis, inkstus, žarnyną, mėt į prakaito liaukas… „Atitverti kelią į kaulų čiulpus!” — įsivaizduotais pojūčiais jis paliepė nervams, laiku atsiminęs, kad radioaktyvumas gali užkrėsti kraujo kūnelius gaminančias kaulų smegenis.

Praėjo keliolika minučių. Dabar jis iškvėpdavo radioaktyvų orą ir silpnai švytinčius vandens garus; spiaudė švytinčias seiles, kuriose kaupėsi suardytos radioaktyvios smegenų ir galvos raumenų ląstelės; plovė nuo kūno žalsvokus prakaito lašus, tolydžio šlapinosi gražia smaragdine čiurkšle. Po valandos išskyros paliovė švietusios, bet kūną dar tebebadė.

Taip jis duše praleido tris valandas: rijo vandenį, mazgojosi ir šalino iš organizmo visa, ką pažeidė radiacija. Į kambarį grįžo po pusiaunakčio, svirduliuodamas iš silpnumo ir fizinio išsekimo. Nuspyrė toliau į kampą švytinčias drabužių driskanas, griuvo į lovą — miegoti!..

Kitą dieną jam visą laiką norėjosi gerti. Užėjo į radiometrinę laboratoriją, pavedžiojo aplink save Geigerio skaitiklio plokštelę — prietaisas traškėjo kaip paprastai, registruodamas tik retas kosmines dalelytes.

— Po velniais, kada tu spėjai taip sublogti? — nusistebėjo aspirantas Nečiporovas, susitikęs jį prie auditorijos…

„Taip, pagal rezultatus, tai, be abejo, buvo žymus bandymas, — šyptelėjo aspirantas. — Įveikiau didesnę, nei mirtina, apšvitinimo dozę! Bet atlikimo požiūriu… ne, tokiais „bandymais” linksmintis per brangu. Geriau va kaip jis.”

„Liepos 27. Dubletų ir išsigimėlių pas mane prisiveisė didelė daugybė, — toliau skaitė dienoraštį aspirantas. — Normalius triušius paleidžiu į parką, išsigimėlius po vieną išnešu iš teritorijos sportiniame lagaminėlyje, išvežu į Raudonąją Giraitę už Dnepro.

Na, viskas. Mėgavimasis atradimo naujumu praėjo. Tos patyčios iš gamtos man jau šleikščios; nors ir triušis, o visgi gyvas padaras. Šitos akys dviejose galvose ant vieno kaklo, glumiai žvairuojančios vienos į kitas… brr! Beje, kokio velnio? Aš atradau biologinės sintezės valdymo būdą, išbandžiau ir nušlifavau jį. Pagaliau mokslas kuria metodus — ne konstrukcijas, ne medžiagas, ne apyvokos reikmenis, o būtent metodus, kaip visa tai padaryti. Ir joks tyrinėtojas nepraleis progos išsunkti iš savo metodo visa, kas tik galima.

Beje, vakar instituto valgykloje pasirodė patiekalas „Kepta triušis, su šviežiomis bulvėmis, kaina 45 kap.”. „Mm? Sakysim, kad tai sutapimas. Tačiau galimas ir toks atradimo panaudojimas: auginti mėsai triušius, karves, gerinti jų veislę… organizavus pramoninę gamybą, tai, be abejonės, būtų pelningiau, nei įprasta gyvulininkystė…

Rytoj grįžtu prie žmogaus sintezės bandymų. Metodika aiški, nėra ko vilkinti. Ir vis dėlto, vien pagalvojus apie tai, man pradeda mausti paširdžiuose. Grįžti prie žmogaus sintezės… Vienas dalykas, kuomet mano antrininkas atsirado pats savaime, bemaž nejučiomis, kaip tat ir būna gyvenime; kitas dalykas gaminti žmogų sąmoningai, kaip triušį. Iš esmės, man teks ne „grįžti”, o pradėti…

Ir kas per biitybė — žmogus, kad aš negaliu dirbti su juo, kaip su triušiais?

Prisiminkime mastus. Plaukioja juodoje erdvėje žvaigždžių debesis — Metagalaktika. Joje linzės pavidalo dulkelė iš žvaigždžių — mūsų Paukščių Takas. Jo pakraštyje Saulė, aplinkui ją — planetos. Vienoje jų — nei pačioje didžiausioje, nei pačioje mažiausioje — gyvena žmonės. Trys su puse milijardo, ne taip daug. Jei išrikiuotume visus žmones į karė, žmoniją būtų galima apžvelgti iš Eifelio bokšto. Jeigu juos suguldytume vienus ant kitų, išeitų kubas, kurio kraštinė — maždaug vienas kilometras, ir tiek. Kubinis kilometras gyvos ir mąstančios materijos, molekulė Visatos mastu… Ir kas?

O tas, kad aš pats žmogus. Vienas jų. Nei visų žemiausias, nei visų aukščiausias. Nei visų protingiausias, nei visų kvailiausias. Nei pirmas, nei paskutinis. O rodos, kad pirmas. Ir jaučiuosi esąs atsakingas už viską…”

DESIMTAS SKYRIUS

Rūpinantis artimu, svarbiausia — nepersistengti.

K. Prutkovas, inžinierius, mintis Nr. 33

„Liepos 29. Sėdžiu informacijos kameroje, davikliųapsuptas, ant galvos „Monomacho kepurė”. Rašau dienoraštį, nes daugiau absoliučiai nėra kuo užsiimti. Šią savaitę man ir nakvoti teks kameroje, ant sudedamos lovelės.

Sėdžiu, atseit, ir gudiagalviauju.

Taigi, žmogus. Aukščiausia gyvosios materijos forma.

Vamzdinių kauliukų karkasas, minkšti baltymų gumulėliai, kuriuose slypi tai, ką mokslininkai ir inžinieriai stengiasi išanalizuoti ir atkurti loginėse schemose bei elektroniniuose modeliuose, — Gyvybė, sudėtinga, nepaliaujamai funkcionuojanti ir nepaliaujamai kintanti sistema. Milijonai bitų informacijos kas sekundę prasismelkia į mus per akių, ausų, odos, nosies, liežuvio nervų galūnes ir virsta elektriniais impulsais. Sustiprinus juos, garsiakalbyje galima išgirsti charakteringus „dr-r… dr-r” — sykį man bionikai demonstravo. It kulkosvaidžiu paleistos impulsų serijos išsišakoja nervais, sustiprėja arba nuslopina vienos kitas, jungiasi, įstringa molekuliniuose atminties narveliuose. Milžiniškas komutatorius — smegenys — rūšiuoja jas, lygina su cheminiais vidinės programos įrašais, kuriuose yra viskas: svajonės ir troškimai, pareiga ir tikslas, savisaugos instinktas ir alkis, nieilė ir neapykanta, įpročiai ir žinios, prietarai ir smalsumas, — o po to duoda įsakymus vykdantiesiems organams. Ir žmonės kalba, bėga, bučiuojasi, rašo eiles ir skundus, skrenda į kosmosą, kasosi pakaušį, spaudo mygtukus, auklėja vaikus, abejoja…

Kas gi svarbiausia?

Mano galvoje ryškėja valdomos žmogaus sintezės būdas. Galima įvesti papildomą informaciją ir pakeisti žmogaus formą bei turinį. Taip bus — ta linkme einama. Tačiau kokią informaciją įvesti? Ką taisyti? Šit, sakykim, aš. Tarkim, mašina sintetins mane (juo labiau, kad taip ir yra): ką aš norėčiau savyje ištaisyti?

Taip iškart nė nepasakysi. Prie savęs aš pripratau. Manė kur kas labiau domina aplinkiniai, nei mano paties asmenybė… Va va, visi mes taip — gerai žinome, ko norime iš kitų: kad jie nenuodytų mums gyvenimo. O ko mes patys iš savęs norime?

Vakar įvyko toks pokalbis:

— Sakyk, Lena, kokį sūnų tu norėtumei turėti?

— O… kas?

— Na, kokį tu jį norėtum matyti, pavyzdžiui, jam jau suaugus?

— Gražų, sveiką, protingą, talentingą, netgi.„dorą ir gerą.

Lai būna maždaug tavo ūgio… ne, geriau aukštesnis! TegU jis taptų smuikininkas, o aš vaikščiočiau klausyti jo koncertų. Lai būtų panašus į… nagi viešpatie, ko tu prašnekai apie tai? Oi, suprantu: tu nusprendei man pasipiršti! Taip? Kaip įdomu! Pradėk pagal visas taisykles, gal aš ir sutiksiu. Na!

— Mm… ne, aš šiaip, bendrai…

— Ak, bendrai! Abstraktus sūnus, taip?

— Kaip tik.

— Tuomet šį klausimą tau reikia svarstyti su kokia nors abstrakčia moterim, o ne su manim!

Moterys viską suvokia stebėtinai konkrečiai.

Beje, iš to, ką ji pasakė, galima išskirti vieną ypatybę — būti protingam. Kaip tik tai, kas man aišku.

Žmonės logiškai mąsto kur kas blogiau, negu elektroninės sistemos. Informacijos apdorojimo greitis menkas: 15–20 bitų per sekundę, — todėl nuolat tenka įjungti „gaišaties linijas”. Paklausk žmogų netikėtai ko nors sudėtingesnio, negu „Kiek valandų?” — ir išgirsi atsakymą: „A?” arba „Ką?” Tai nereiškia, kad pašnekovas apykurtis — tiesiog per tą laiką, kol tu kartoji klausimą, jis karštligiškai svarsto, ką atsakyti. Kartais ir šito laiko nepakanka, tuomet pasigirsta: „Mm… matote… ee… kaip čia jums geriau paaiškinus… mat…”

Pertrauka. Užsisėdėjau. Į laisvę!

Rytas panašus į smuiko melodiją. Žaluma gaivi, dangus mėlynas, oras grynas…

Antai per parką į instituto garažą žingsniuoja Paša Pūkinas — šaltkalvis, gėrovas ir klasčius; jis vyriškai neša ant nuožulnių pečių savo šeimos prakeiksmą. Tuojau aš jį išbandysiu.

. — Sakyk, Paša, ko tu geidi iš gyvenimo tokį rytą?

— Valentinai Vasiljevičiau! — šaltkalvis tarytum laukė šio klausimo, žiūri į mane džiaugsmingai ir įkvėptai. — Jums aš pasakysiu kaip saviškiui: dešimt rublių iki algos! Dievaži, atiduosiu!

Suglumęs aš išimu dešimtinę, duodu ir tik po to sumoju, kad Paša niekam ir niekuomet nėra skolų grąžinęs. Nėra buvę tokio fakto.

— Ačiū, Valentinai Vasiljevičiau, amžius neužmiršiu! — Pūkinas skubiai slepia pinigus. Pabrinkusiame jo veide matyti a gailestavimas, kad nepaprašė daugiau. — O ko jūs geidžiate iš gyvenimo lokį rytą?

— Mm. tiesą sakant… matai… n-na… kad ir pinigus atgauti.

— Jau ką man davėt — neprapuls! — ir Paša žygiuoja toliau.

M-taip… kaipgi čia aš? Vadinasi, ir su mano loginiu mąstymu ne kas? Keista: mano nervų tinklas kiekvieną sekundę perdirba visą Niagarą informacijos, jo padedamas aš atlieku sudėtingiausius, jokioms mašinoms neįmanomus judesius (rašau, pavyzdžiui), o šit laiku susigaudyti… Žodžiu, į „mašiną motiną” dera paruošus įvesti informaciją, kaip būti protingam, greitai susivokti. Jei man dievas nedavė, reikia nors naujuoju antrininku pasiriipinti. Lai bus protingesnis už mane, rasi nepakenks.”

„Rugpiūčio 3. Taip, bet… norint į mašiną įvesti informaciją, reikia ją turėti. O jos nėra.

Dabar aš dalinu laiką tarp informacinės kameros ir mašinos. Peržiūrėjau ne mažiau kaip toną literatūros — ir nieko doro.

Galima būtų padidinti dubleto smegenų apimtį — tai nesunku: aš matau, kaip atsiranda smegenys. Bet žmogaus protas nuo smegenų svorio nepareina: Anatolio Franso smegenys svėrė kilogramą, Turgenevo — du, o vieno kretino smegenų svoris siekė kone tris: 2 kilogramus 850 gramų.

Būtų galima padidinti smegenų žievės paviršių, vingių skaičių; tai irgi nesunku. Bet intelektas nuo vingių skaičiaus taip pat nepareina: strazdas turi daug daugiau vingių, negu mūsų artimiausias giminaitis orangutangas. Va tau ir paukštiška smegeninė!

Aš žinau, su kuo susijęs žmogaus protas; su mūsų nervinių ląstelių veiklos sparta. Tai visiškai aišku, elektroninėms mašinoms veiklos sparta — visų svarbiausia. Nesuskubo mašina išspręsti uždavinio per tą trumpą laiką, kol startuojančioje raketoje sudegė kuras, — ir raketa, užuot išėjusi į orbitą, kūlvirsčiomis lekia žemėn.

Didžiumą kvailysčių ir mes padarome analogiškai — per reikiamą laiko tarpą nespėjame išspręsti uždavinio, nespėjame susivokti. Gyvenimo uždaviniai — ne menkesni už raketos išvedimo į orbitą uždavinius. O laiko visuomet trūksta. Baisu pagalvoti, kiek kvailysčių pridaroma pasaulyje dėl to, kad mes per sekundę tegalime apdoroti tiktai dvi dešimtis, o ne dvi šimtines bitų loginės informacijos!

Ir ką gi? Didelė daugybė straipsnių, ataskaitų, monografijų apie skaičiavimo mašinų logikos tobulinimą ir darbo spartinimą (nors jų veiklos sparta jau bemaž siekia 10 milijonų operacijų per sekundę) — ir nieko, kaip pagreitinti žmogaus mąstymą ir pagerinti jo mąstymo logiką. Batsiuvys vaikšto be batų.

Žodžiu, kad ir kaip būtų liūdna, šį sumanymą teks atidėti geresniems laikams…”

Aspirantas Krivošeinas mąsliai patrynė kaklą. Taip, iš tikrųjų… Jis nesvarstė šios problemos, kažkaip neteko, — gal todėl, kad iš aspiranto stipendijos ne ką tepaskolinsi? Vienintelis dalykas, kuriuo jis užsiiminėjo — atminties tobulinimas, o ir šitai prasidėjo savaime: perdirbant save, pernelyg daug ką reikėjo atsiminti vienu metu. O kai bandymas baigdavosi, nereikalinga informacija trukdydavo naujam darbui. Todėl jam teko išmokti naudotis kryptingo užmiršimo chemija: „ištrinti” smegenų žievėje tas mažareikšmes naujų žinių detales, kurias paprasčiau vėlei sugalvoti, negu atsiminti.

Bet tai visai kas kita. O apie loginės smegenų veiklos spartą jis negalvojo. Aspirantui pasidarė nesmagu: taip įsikniso į biologiją, net užmiršo, kad pasirinko ją, ketindamas kaip inžinierius sistemologas ieškoti naujų galimybių žmoguje… Vadinasi, ne jis vadovavo darbui, o darbas vadovavo jam? Jis darė tai, kas ėjosi. „Žmonija gali žūti, jei kiekvienas darys tik tai, kas jam eisis”, — pasakė Androsiašvilis. Ir labai paprastai.

Bet tą problemą nelengva išspręsti: informaciją žmoguje perneša jonai, jų nepriversi skrieti tokiu greičiu, kaip guvius ir lengvus skaičiavimo mašinos elektronus… Ė, aš, rodos, teisinu save! Žmogus sugeba labai greitai spręsti sudėtingus uždavinius: judėti, dirbti, kalbėti, o logikos srityje jis stačiai maža teturi biologinio patyrimo. Gyvūnams evoliucijos procese nereikėjo galvoti, visose situacijose jiems teko „imtis priemonių”: įkąsti, sustaugti, pašokti, prišliaužti — ir kuo greičiau, tuo geriau. Va jeigu sėkmingai kovai už būvį gyvūnams būtų prireikę spręsti lygčių sistemas, vesti diplomatines derybas, prekiauti ir perprasti pasaulį… nemanyk, ir dar kaip būtų išsivystęs jų protas! Cia reikia pamąstyti, paieškoti…”

„Rugpiūčio 4. SSM-12 pulto lemputės ėmė mirkčioti ramiau. Tai reiškė, kad „mašina motina” įsiminė visą informaciją apie mane. Kur dabar jos, mano svajonės, charakterio trūkumai, žarnyno sandara, mintys ir neeilinė išvaizda — „magnetinės atmi ties” kubuose? Kristalobloko narveliuose? O gal ištirpo auksaspalviame bako skystyje? Nežinau, bet tai nesvarbu.

Rytoj — bandomasis atgaminimas. Tik išbandymas, ir nieko daugiau.”

„Rugpii: ičio 5. 14 valandų 5 minutės — „Galima!” Iš saulės spalvos skysčio bake pradėjo formuotis naujas vaiduokliškas „aš”. Vaizdas toks pat, kaip ir atsirandant triušiui, tik vienu metu su kraujotakos sistema viršutinėje bako dalyje susidaro pasklidas pilkšvas krešulys; iS jo paskui formuojasi smegenys. Smegenys, kuriems pagerinti aš neturiu informacijos. Akys mato, tik rankos nepasiekia…

Ketvirtą valandą naujasis dubletas materializavosi iki neperregimos stadijos; ant jo buvo žymu trumpikės ir sportiniai marškinėliai…

…Jei prieš pusmetį kas nors man būtų sakęs, kad į mano bandymų metodiką įeis gyvybės ir mirties, moralės ir baudžiamųjų įstatymų klausimai, aš vargu ar būčiau pajėgęs deramai įvertinti tokį sąmojų. O šiandien aš stovėjau prie bako ir galvojau: „Štai tuojau jis atgis, išnirs iš skysčio… Kam? Ką aš su juo veiksiu?”

— Aš egzistavau ir prieš atsirasdamas mašinoje, — pasakė man pirmasis dubletas. — Aš buvau tu.

Ir jis buvo nepatenkintas savo padėtimi. Ir su šituo mums prasidės bendro gyvenimo grožybės: nesutarimai dėl Lenos, būgštavimai, kad kas neužkluptų drauge, tachtos ir sudedamosios lovos problema… Ir svarbiausia: čia ne tai, ko aš laukiau ig naujojo bandymo. Aš noriu valdyti žmogaus sintezę, o čia tik mėginimas. Mėginimas nusisekė — mašina atkuria mane. Reikia eiti toliau.

Bet jeigu aš jį ištirpinsiu, įsakęs „Ne!” — juk tai bus mirtis? Tik, atleiskite, kieno mirtis? Mano? Ne, aš gyvensiu. Antrininko bake? Bet juk jis dar negyvena…

Ar tik mano eksperimentai — ne teismingas dalykas? O antra vertus, jei aš per kiekvieną bandymą dauginsiu savo dubletus, ar tai nebus piktnaudžiavimas tarnybine padėtimi? Dubleto aspiranto teisybė: čia tikrai „darbelis kaip reikiant”!

Visos tos mintys, ko gero, iš silpnadvasiškumo. Šiuolaikiniame pasaulyje žmonės politinių tikslų ir idėjų vardan patys eina ir kitus siunčia žudyti ir mirti. Yra idėjų ir tikslų, kurie tai pateisina. Aš irgi turiu didelę idėją ir dideli tikslą: sukurti būdą,

kuris padėtų tobulinti žmogų ir žmonių visuomenę; jos labui aš, jei prireiks, ir savęs nepagailėsiu. Tai kodėl gi aš bijausi savo darbo interesais sukomanduoti „Ne!”? Reikia biTiti žiauresniam, jei jau sykį ėmeisi tokio darbo.

Tuo labiau kad tai vis dėlto ne mirtis. Mirtis yra visiškas informacijos apie žmogų išnykimas, tačiau „mašinoje motinoje” informacija neišnyksta, o tik pereina iš vienos formos (elektriniai impulsai ir potencialai) į kitą, į žmogų. Sulig pirmu pareikalavimu aš visuomet galiu pagaminti naują dubletą…”

Aš svarsčiau, kol Slangai, išsišakojantys nuo bako, pradėjo ritmingai trūkčioti, siurbdami atliekamą skystį. Tuomet užsidėjau „kepurę” ir įsakiau mašinai „Ne!”

Labai nemalonu matyti: buvo žmogus — ir ištirpo. Ir dabar negera… Nieko, vaikine, neskubėk. Aš tave pagaminsiu taip, kad bus miela malonu. Tiesa, aš negaliu tau įdėti proto daugiau, negu pats turiu, bet išorę aš tau padarysiu tokią — apsvaigsi. Juk tavyje — kaip ir manyje — daug kliaudų: kreivokos kojos, pernelyg plačios ir storos šlaunys, gungtelėjusi nugara, liemuo kaip rąstgalys, baisybė nereikalingų plaukų ant kojų, ant kriitinės ir nugaros. O atvipusios ausys, o žandikaulis, teikiantis mano veidui pareigingo bukagalvio išraišką, o kakta, o nosis… ne, btikime savikritiški: tokia išorė nė velniui netinka!”

„Rugpiūčio 6. Antras mėginimas — kaskart sunkiau! Šiandien aš užsigeidžiau vienu moju pataisyti naujojo antrininko išvaizdą ir taip apsikvailinau, kad ir prisiminti nemalonu.

Aš pradėjau bandymą, tiksliai žinodamas, kas mano išorėje „ne tai” (tiesą sakant, viskas ne tai, jei galiu pakeisti). Tačiau kas — „tai”? Bandymuose su triušiais „tai” kriterijumi buvo visa, kas tik man kniosteldavo į galvą. Bet žmogus — ne triušis; nors ir sakoma: viena galva gerai, o dvi dar geriau, bet niekas ir niekuomet šito nesuprato biologine prasme.

Kai po komandos „Galima!” pasirodė naujojo antrininko pavidalas ir pusiau vaiskūs šviesiai violetiniai pilvo raumenys ėmė dengtis geltonomis riebalų apnašomis, aš daviau signalą „ne tai!” Mašina, paklusdama mano vaizduotei, ištirpdė riebalų sluoksnį ten, kur aš jį mačiau: ant pilvo ir apie kaklą. O ant nugaros ir šonų riebalai liko…

Aš tai ne iškart pastebėjau, nes ėmiausi taisyti veidą. Vaizduotėje dutileto kaktai suteikiau kilnius bruožus, o kai dir telėjau iš šono, mane apėmė siaubas: kiaušas susiplojo ties viršugalviu! O ir kaktos forma aiškiai neatitiko likusios veido dalies.

Žodžiu, aš pasimečiau. Mašina mano sutrikimą visai pagrįstai suprato kaip visišką „ne tai!” ir ištirpdė dubletą.

Aš atsidūriau aklavietėje. „Tai” — be abejonės, žmogaus kūno grožis. Klasikiniai pavyzdžiai yra. Bet… per dvi sintezės valandas paversti dubletą maloniu antikinių formų vyriškiu — uždavinys neįkandamas ne tik man, nepasiruošusiam, o ir labiausiai kvalifikuotam TSRS Dailininkų sąjungos skulptoriui! Vienintelė viltis, kad mašina įsimena visus dublete daromus pakeitimus.

Tuomet aš dar kartą sukomandavau „Galima!” Taip, „mašina motina” viską įsimena: dublete išliko mano betalentės pataisos. Šitaip jau geriau, galima dirbti tiek seansų, kiek prireiks.

Per šį seansą aš galutinai nuėmiau nereikalingus riebalus nuo dubleto kūno. Dingo jo pilvukas, netgi išryškėjo talija, kaklas įgavo aiškias apybrėžas… Pradžiai užteks. „Ne!” Viskas sutirpo, aš išlėkiau į miesto biblioteką.

Dabar sklaidau profesoriaus G. Gicesku Plastinės anatomijos atlasą (atsargoje dar keturios gausiai iliustruotos knygos apie Atgimimo epochos meną), gilinuosi į žmogaus kūno proporcijas, renku dubletui išvaizdą kaip kostiumą. Leonardo da Vinčio kanonai, Diurerio kanonai, Smito-Fričo proporcijos… Pasirodo, proporcingai sudėto vyro sėdmenys yra kaip sykis pusėj augumo. Kas galėtų pagalvoti!

Dieve, kuo tik vargšui inžinieriui netenka užsiimti!

Pagrindu imu Herkuli Farnezietį, nes jis atlase parodytas iš visų pusių.”

„Rugpiūčio 14. Dvylika mėginimų — ir vis ne tai. Grubu, vulgaru. Tai viena koja išeina trumpesnė už kitą, tai rankos nevienodos. Štai ką: verčiau dubletą projektuosiu pagal diureriškas Adomo proporcijas.”

„Rugpiūčio 20. Proporcijos yra. O veidas — nors verk. Beakis negyvas lipdinys su Krivošeino bruožais. Stambios marmurinės rausvai geltonos spalvos garbanos vietoj plaukų. Žodžiu, šiandien buvo dvidešimt pirmasis „Ne!”

Kažkas atsargus ir nepatiklus manyje vis klausinėja; „O čia tai? Būdas, kurį tu dabar ruoši, ar tai jau tas būdas?”

Mano manymu, taip. Šiaip ar taip — tai žingsnis ta linkme. Kol kas aš žmogaus sintezei į mašiną įvedu tik aukštos kokybės informaciją apie jo kūną. Tačiau juk „mašinai motinai” tokiu pat būdu galima (ilgainiui mes sugalvosime, kaip tat padaryti) perteikti bet kokią žmonijos sukauptą informaciją apie pačias geriausias žmogaus savybes ir sukurti ne tik gražios išvaizdos, fiziškai stiprius, o ir protu bei dvasia gražius ir stiprius žmones. Paprastai žmonėse gera sumigę su bloga: tas protingas, bet silpnadvasis, kitas turi stiprią valią, bet iš kvailumo ar nemokšiškumo eikvoja ją niekams, o trečias ir protingas, ir tvirtos valios, ir geras, bet menkos sveikatos. O šis būdas padės atmesti visa, kas bloga, ir sintetinti žmoguje lik pačias geriausias žmonių savybes.

„Sintetinis bebaimis ir nepriekaištingas riteris” — tai, tur būt, siaubingai skamba. Tačiau galų gale koks skirtumas: sintetinis ar natūralus? Kad tik jų būtų daugiau. Juk jų labai maža, tokių „riterių” — asmeniškai aš juos pažįstu tik iš knygų ir kino filmų. O jie laibai reikalingi gyvenime: kiekvienam atsiras ir vietos, ir darbo. Ir kiekvienas jų gali turėti įtakos geresniam dalykų iklostymuisi pasaulyje.”

„Rugpiūčio 28. Pavyko! Ech jūs, terliai nelaimingi, besistengiantys teptuku ar plaktuku negyvoje medžiagoje įkūnyti gyvo žmogaus grožį ir jėgą! Stai jis, mano „teptukas”; elektroninė cheminė mašina, mano smegenų, mano vaizduotės tąsa. Ir aš — inžinierius, ne dailininkas! — nekišdamas rankų, minties pastangomis atgaminu gyvos būtybės grožį gyvoje būtybėje.

Grakščios ir tikslios Diurerio Adomo proporcijos ir reljefinė Herkuleso muskulatūra. Ir veidas malonus… Dar du trys pataisymai — ir viskas.”

„Rugsėjo 1, pirmoji kalendoriaus dienai Tuojau einu į laboratoriją. Kelnes jam turiu, marškiniai yra, bateliai yra. Į lagaminėlį! Nagi, kad tik neužmiršus kino kameros — filmuosiu iškilnaus dubleto atsiradimą. Iš anksto gardžiuojuosi, kaip šio mėgėjiško filmo demonstravimas kada nors sukrės protus!

Tuoj nueisiu, užsidėsiu „Monomacho kepurę” ir mintyse sukomanduosiu… ne, pasakysiu, tarsiu, velniai griebtų, galingu ir gražiu balsu, kokiu kažkada panašioje situacijoje bylojo dievas Sabaotas:

— Galima! Užgimk, dublete Adomai — Herkuli — Krivošeinai!

„Ir išvydo dievas, kad gerai išėjo…”

Žinoma, aš ne dievas. Aš žmogų kilriau mėnesį, o jis susitvarkė per sutrumpintą darbo dieną, šeštadienį. Bet argi tat buvo darbas?”

VIENUOLIKTAS SKYRIUS

Žmogus visuomet save laikė protingu — netgi kai vaikščiojo Iceturiomis ir rietė uodega nelyginant arbatinuko ąsą. Kad taptų protingas, jis turi bent kartą rimtai pasijusti kvailiu.

K. Prutkovas, inžinierius, mintis Nr. 59

Paskesnis įrašas dienoraštyje aspirantą Krivošeiną apstulbino nelygiu, tartum net pakitusiu braižu.

„Rugsėjo 6. Bet juk aš nenorėjau… nenorėjau, visai nenorėjau aš šito! Dabar man dera surikti: nenorėjau aš tol Aš stengiausi, kad viskas būtų gerai… be chaltūros ir klaidų. Dargi naktimis nemiegodavau, gulėdavau užmerktomis akimis, įsivaizduodavau su visomis smulkmenomis Herkulio kiiną, po to Adomo, planuodavau, ką pakeisti dublete.

Ir aš neįstengdavau visko padaryti per vieną seansą. Niekaip neįstengdavau, todėl ir ištirpdydavau… Neišleisi juk į gyvenimą luošio nevienodo ilgumo kojomis ar rankomis. Ir nė žinoti nežinojau, kad ištirpdydamas aš kiekvienąsyk nužudau jį. Iš kur aš tai galėjau žinoti?

…Kai tik skystis slūgdamas apnuogino jo galvą ir pečius, antrininkas savo galingomis rankomis įsitvėrė į bako kraštą, iššoko — o aš kaip sykis sukiojau kino kamerą, fiksavau istorinę akimirką, kaip žmogus atsiranda iš mašinos — ir parkrito priešais mane ant linoleumo, springdamas nuo kimaus staugiančio verksmo. Aš puoliau prie jo:

— Kas tau?

Lipniomis rankomis jis glėbė mano kojas, trynė į jas galvą, bučiavo mano rankas, kai aš mėginau jį pakelti:

— Nežudyk manęs! Nebežudyk manęs! Už ką tu mane, ooo! Nereikia! Dvidešimt penkis kartus… dvidešimt penkis kartus tu mane nužudei, o-o-o-o!

Bet juk aš nežinojau. Aš negalėjau žinoti, kad jo sąmonė atgydavo per kiekvieną bandymą! Jis suprato, kad aš pertaisinėju jo kūną, išsidirbinėja su juo kaip tinkamas, ir nieko negalėjo padaryti. Ir po mano komandos „Ne!” pradžioje tirpdavo jo kūnas, o paskui gesdavo sąmonė… Ko gi anas dirbtinis idiotas tylėjo, kad sąmonė pradeda veikti anksčiau, nei kūnas?!”

— Ak, velnias! — suglumęs burbtelėjo aspirantas. — Juk iš tikrųjų — smegenys ir išsijungti turi paskutinės… Pala, kada tai buvo? — Jis pasklaidė puslapius, peržiūrėjo datas ir atsiduso dargi su kažkokiu palengvėjimu: ne, jis nekaltas. Rugpiūtyje ir rugsėjyje jis nieko negalėjo pranešti, pats dar nieko nesuprato. Būtų šį bandymą daręs jis — lygiai tai pat būtų apsirikęs.

„..Ir susiformavo klasikinio kūno sudėjimo, malonios išvaizdos ir palaužtos užuito vergo psichikos žmogus. „Bebaimis ir nepriekaištingas riteris”…

Vangstykis dabar, ieškok kaltų, atmata! Nežinojai, stengeisi! Ar tik stengeisi? Bene nebuvo puikavimosi savimi, bene tu nesijautei dievu, išdidžiai sėdinčiu debesyse, nomenklatūriniame, oda apmuštame krėsle? Dievas, nuo kurio minties krustelėjimo parėjo, atsiras ar ištirps žmogus, bus jis ar nebus. Negi nepatyrei tu tokio kaip ir intelektualinio geidulingumo, kai vėl ir vėl įsakinėdavai „mašinai motinai”; „Galima!”, „Ne tai!”, „Ne!”?

…Tą pačią minutę jis pamėgino ištrūkti iš laboratorijos, pabėgti. Vos prikalbėjau jį nusiprausti ir apsirengti. Jis visas drebėjo. Apie tai, kad jis drauge su manim dirbtų laboratorijoje, negalėjo būti nė kalbos.

Penkias dienas jis gyveno pas mane, penkias baisias dienas. Aš vis tikėjausi: atsigodės, atgis… Kur ten! Ne, jis sveiko kūno, viską žino, viską atsimena — „mašina motina” jam sąžiningai perteikė mano informaciją, mano žinias, mano atmintį… Tačiau visa tai gožė nei jo valiai, nei mintims nepavaldi patirtų kančių baimė. Jau pačią pirmąją dieną jo plaukai pražilo nuo atsiminimų.

Man jis jautė nenugalimą siaubą. Kai aš grįždavau namo, jis iškart pašokdavo ir atsistodavo nuolankia poza; jo gladiatoriška nugara susikūprindavo, rankos su galingais raumenų gūbriai glebiai nukardavo — jis tarytum stengdavosi būti mažesnis. O akys… ak, tos akys! Jos žvelgdavo į mane maldaujamai, kupinos užguito ryžto nežinia kuo sužadinti gailestį. Man darydavosi baisu ir nepatogu. Niekada nemačiau, kad žmogus taip žiūrėtų.

O šiąnakt, maždaug apie ketvirtą valandą… pats nežinau, kodėl aš pabudau. Ant lubų sklido pilka negyva dujinių gatvės žibintų šviesa. Dubletas Adomas stovėjo palinkęs ties manimi, užsimojęs man į galvą hanteliu. Aš aiškiai mačiau, kaip dešiniosios rankos raumenys įsitempė smūgiui. Keletą sekundžių mudu sustingę žiūrėjome į kits kitą. Paskui jis nervingai sukrizeno ir atsitraukė — basos kojos nušlepsėjo parketu.

Aš atsisėdau ant tachtos, įjungiau šviesą palubėje. Jis susigūžė ant grindų prie spintos ir įkniaubė galvą į kelius. Ir pečiai, ir hantelis jo rankoje nervingai trūkčiojo.

— Ką gi tu? — piktai paklausiau aš. — Reikėjo smogti, jei nusitaikei. Vis būtų širdyje palengvėję.

— Negaliu užmiršti, — mėšlungiškai kūkčiodamas, murmėjo jis aidžių baritonu, — supranti, negaliu užmiršti, kaip tu mane žudei… dvidešimt penkis kartus!

Aš atidariau stalčių, išėmiau savo pasą, inžinieriaus diplomą, pinigus, kiek buvo, papurčiau jį už pečių:

— Stokis! Renkis ir išeik. Išvažiuok kur nors, įsitaisyk, dirbk, gyvenk. Drauge mums nieko neišeis: nei tau nebus ramybės, nei man… Aš nekaltas! Velniai rautų, tu gali suprasti, kad aš nežinojau? Aš dariau tai, ko dar niekas nedarė, — galėjau gi aš kai ko nežinoti? Žmogus gali gimti luošys arba beprotis, gali toks pasidaryti po ligos, po avarijos, bet tuo atveju nėra ko kaltinti, nėra kam perskelti kiaušo hanteliu. Atsidūręs būtum tu mano vietoje, viskas būtų susiklostę taip pat, nes tu — tai aš, supranti?

Jis traukėsi atbulas prie sienos. Kretėdamas. Tai mane prablaivė.

— Atleisk. Imk mano dokumentus, aš čia kaip nors išsiversiu. Štai žiūrėk, — aš atskleidžiau pasą, — fotonuotraukoje tu dargi labiau panašus į mane, negu aš pats… Fotografas tikriausiai irgi stengėsi patobulinti mano fizionomiją. Imk pinigus, lagaminą, drabužius — ir dumk, kur akys veda. Pagyvensi savarankiškai, padirbėsi — gal atitoksi.

Prieš dvi valandas jis išėjo. Susitarėme, kad parašys iš ten, kur įsikurs. Neparašys…

Vis dėlto gerai, kad jis kėsinosi mane užmušti. Vadinasi, ne vergas — skriaudą jaučia. Gal jis ir atsitaisys?

O aš sėdžiu… nė vienos minties galvoje. Reikia pradėti iš naujo… Oi gamta, kokia vis dėlto tu bestija! Kaip tau patinka juoktis iš mūsų sumanymų! Pamagini, o paskui…

Liaukis! Liaukis, kaltų ieškai — gamta čia niekuo dėta, ji tavo darbe tėra tik kaip pradinė medžiaga. O visa kita — tavo, nėr ko išsisukinėti.

Sučirškė žadintuvas: ketvirtis aštuntos — laikas keltis, praustis, skustis, eiti į darbą… Blausi saulė virš namų, padūmavęs, murzinas dangus, it beplaunant sujuodinta užuolaida. Vėjas kelia dulkes, plaiksto medžius, pučia į balkono duris. Apačioje, prie namo, troleibusas iš sustojimo vietos sušlemščia žmones. Žmonių vėl prisirenka, ir visų veiduose vienoda išraiška: kad tik nepavėlavus į darbą!

Ir man reikia į darbą. Tuojau nueisiu į laboratoriją, įrašysiu į žurnaliūkštį nesėkmingo eksperimento rezultatą, pasiguosiu nuvalkiotais moralais: „iš klaidų mokomės”, „moksle nėra pramintų kelių…” Imsiuosi kito bandymo. Ir vėl klysiu, žalosiu ne bandinius — žmones?.. Savimyla, įsisvajojęs kretinas, apsiginklavęs naujausia technika!

Vėjas plaka medžius… Ieškojimų ir atradimų dienos, apmąstymų vakarai, svajonių naktys… visko buvo. Va tu ir atėjai, blaivas pagelus ryte, kai protas aiškesnis. Negailestingas ryte! Tikriausiai kaip tik tokiu blaiviu metu moterys, kiaurą naktį prasvajojusios apie kūdikį, eina daryti aborto. Ir mane ištiko abortas, persileidimas… Aš svajojau, aš norėjau žmonėms laimės, o sukūriau jau du nelaimingus. Nesusidorosiu aš su tuo darbu. Aš silpnas, niekingas ir kvailas. Reikia imtis ko nors vidutiniško, kas neviršytų jėgų — straipsnio, disertacijos… Ir viskas bus gerai.

Vėjas plaka medžius. Vėjas plaka medžius… Gretimanie balkone radiola groja Mocarto „Rekviem”. Mano kaimynas docentas Priščepa iš pat ryto stengiasi nusiteikti matematiškai. „Rekvi… rekviem…” — visiškai ir nesugrąžinamai kažką palydi iš gyvenimo balsai. Tokiai muzikai grojant; bepigu būtų nusišauti — niekas neatkreiptų dėmesio į šūvį.

Vėjas plaka medžius…

Ką gi aš padariau? O juk dvejojau, paskui ir nebedvejojau — žinojau. Žinojau, kad bet koks pakeitimas, kurį aš sukeliu jame, lieka, kad „mašina motina” viską atmena. Neteikiau reikšmės? Kodėl?

Glūdėjo mintis, dargi žodžiais neišreikšta, kad nebūtų taip gėda. O gal palaimingo saugumo jausmas, ar ką: juk tai ne aš. Tai dedasi ne su manim… Ir dar — nebaudžiamumo jausmas: ką panorėsiu, tą ir padarysiu, nieko man už tai nebus…

Nenusišausi, niekše! Nieko tu sau nepasidarysi — nugyvensi iki pensininko amžiaus ir dar savo gyvenimą statysi pavyzdžiu kitiems.

Vėjas plaka medžius. Troleibusas šlamščia žmones iš sustojimo…

Aš nenoriu eiti į darbą.”

„Rugsėjo 20. Pilkas asfaltas. Pilki debesys. Motociklas ryja kilometrus — kaip lakštinius. Apmirė prie kelio vaikiščias, ir iš jo pozos natyti, kad jis ką tik nepajudinamai nusprendė: užaugsiu didelis — būsiu motociklininkas, važinėsiu raudonu motociklu. Būk motociklininkas, berniūkšti, tik nebūk tyrinėtojas…

Vis didinu greitį. Spidometro rodyklė persirito per devyniasdešimt. Vėjas įsismaginęs talžo veidą. Priešpriešiais išniro savivartė — spaudžia, žinoma, pačiu kelio viduriu, dargi užkabindamas kairiąją pusę. Tie nevidonai savivarčių vairuotojai motociklininkų žmonėmis nelaiko, taikstosi nuginti į kelkraštį: Na, šitam aš nesitrauksiu iš kelio.

Ne, aš neįsirėžiau į savivartę. Gyvas. Šit aprašinėju, kaip šiandien dūmiau pastėrusiomis akimis nežinia kur ir ko. Reikia juk kažką rašinėti… Savivartė paskutinę sekundę metėsi dešinėn. Užpakalinio vaizdo veidrodėlyje aš mačiau, kaip vairuotojas, iššokęs ant kelio, man pavymui mojavo kumščiais.

Tiesą sakant, jei ir būčiau užsimušęs, koks skirtumas? Maskvoje yra atsarginis Krivošeinas… Negaliu, kaip man dabar viskas biauru. Net ir aš pats sau.

…Kaip jis drebėjo, kaip glėbesčiavo mano kojas — stiprus, gražus „ne aš”! O juk aši galėjau nuvokti ir užkirsti kelią jo negandui, galėjau! Bet nusprendžiau: bus gerai ir taip, ką čia! Juk jis — ne aš.

O viskas buvo taip įdomu, gera, gražu: mes svajojome ir postringavome, rūpinomės žmonių gerove, iškilmingai pasiž dėjome… kokia gėda! O dirbdamas nesiskaičiau su tuo, kad kuriu žmogų. Apie viską galvojau: apie dailingas formas, apie intelektualinį turinį, o tai, kad jam gali būti skaudu ir baisu, kažkaip nė į galvą neatėjo. Sulipdžiau greitosiomis „įrodymą”, kad informacinės mirties bandyme nėra — ir gerai. O pats prievartos aktas prieš jį ir buvo mirtis.

Kaipgi tai atsitiko? Kaip atsitiko?

Balti stulpeliai palei plentą atmuša motoro čiaudėjimą: čiakčiak-čiak-kaip atsitiko? Ciak-čiak-čiak-kaip atsitiko? Spidometras rodo šimtą dešimt, šmėkščioja pilkai žali žemės ir medžių ruožai. Tokiu greičiu aš galėčiau pabėgti nuo persekiotojų ar išgelbėti ką nors, laiku atvykęs. Bet man nėra nuo ko bėgti ir nėra ką gelbėti. Aš turėjau ką gelbėti, bet ten reikėjo sąžiningai galvoti, o ne akseleratoriaus rankenėlę sukinėti. Sąžiningai galvoti…

Aš galiu įveikti visokias aukštumas, stichijas — ir minties pastangomis, ir raumenų jėga, ką ten! Su stichijomis aišku, jas įveikti galima, O va kaip įveikti save?

Ką tik aš persklaidžiau dienoraštį — ir net baisu pasidarė: kokia begėdiška ir paslaugi mano mintis! Stai aš samprotauju, kad žmonių nelaimės kyla dėl jų neprincipingumo, dėl to, kad jie laikosi pažiūros „ne mano kiaulės, ne mano pupos”, o už keliolikos puslapių aš suktai kuriu savo požiūrį „ne mano pupos”: nereikia prasidėti su Hariu Chiloboku, lai rašo savo daktarinę disertaciją… Štai aš svarstau, kaip padaryti, kad iš atradimo turėtume tik „gera”, o šit, remdamasis žmogžudystėmis pasaulyje, raginu save būti žiauriu… Stai aš (arba mudu su antrininku — aspirantu, vis tiek) nusižeminu iki vidutinio inžinieriaus, kuriam sunku ir neįprasta dirbti tokį darbą — moralinis apsidraudimas, jei nepasisektų; o šit kai pradėjo sektis, aš lyginu save su dievu… Ir visa tai aš rašiau nuoširdžiai, nepastebėjau jokių prieštaravimų.

Nepastebėjau? Nenorėjau pastebėti! Taip malonu ir. patogu buvo puikuotis, meluoti sau pačiam iš grynos širdies, tinkinti idėjas ir faktus savo dvasiniam komfortui. Išeina, iš esmės aš galvojau ne apie žmoniją, o apie save patį? Vadinasi, šis darbas, vertinant jį ne moksliniu, o moraliniu požiūriu, buvo stačiai neeilinis pižoniškumas. Žinoma, kur jau ten rūpinsies kažkokiais eksperimentiniais pavyzdžiais!

Kas tu per žmogus, Krivošeinai?”

„Rugsėjo 22. Nedirbu. Negalima man dabar dirbti… Šiandien nežinia kuriam galui motociklu suvažinėjau į Berdičevą. Beje, ta proga perpratau, ką reiškia mįslingoji frazė, kurią kažkada užrašė spausdinimo automatai. DvideSimt šešios kapeikos — tai degalų pripylimo kaina: penki litrai benzino, du šimtai gramų tepalo — kaip sykis užtenka nuo Berdičevo iki Dneprovsko… Atidengiau dar vieną „paslaptį”!

Kurgi dabar antrininkas Adomas, kur jis išvažiavo?

…Ir ta būtybė, kurią mašina bandė padaryti tuoj po pirmojo antrininko: pusiau Lena, pusiau aš… Ji tikriausiai irgi pergyveno mirties siaubą, kai mes įsakėme „mašinai motinai” ją ištirpdyti? Ir tėtušis… O velnias! Kam aš galvoju apie tai?

Tėtušis… paskutinis Krivošeinų giminės kazokas. Pasak šeimos padavimo, mano proseniai kilę iš Zaporožės Sečės. Gyveno kažkada šaunus kazokas, sužalojo jam kaklą mūšyje — štai ir paėjo Krivošeinai. Kai imperatorė Katia išvaikė Sečę, jie persikėlė į Užvolgį. Mano senelis Karpas Vasiljevičius primušė popą ir apskrities pristavą, kai tie nutarė kaime uždaryti zemstvos mokyklą, o vietoj jos įsteigti parapinę. Aš ir supratimo neturiu, kuo jos skiriasi, tačiau senelis mirė katorgoje.

Tėtušis dalyvavo visose revoliucijose, per pilietinį kovėsi pas Čiapajevą kuopos vadu.

Pastarajame kare, jau būdamas senukas, kovojo tik pirmuosius dvejus metus. Traukėsi iš Ukrainos, ties Charkovu išvedė savo batalioną iš apsiausties. Paskui dėl sužeidimo ir nerikiuotės amžiaus buvo perkeltas į užnugarį, kariniu komisaru į Užuralę. Ten, stanicoje, jis, kareivis ir valstietis, m.okė mane jodinėti, prižiūrėti ir kinkyti arklius, arti, plauti šieną, šaudyti iš šautuvo ir pistoleto, dirbti žemę, osoaviachimo kardu kirsti gluosnius; vertė ir vištas plauti, ir kiaules skersti plokščiu durtuvu po dešiniuoju mentikauliu, kad kraujo nebijočiau. „Gyvenime pravers, sūneli!”

…Beveik prieš pat jo mirtį nuvažiavome mudu į jo tėviškę, į Mironovką, pas pusbrolį Jegorą Stepanovičių Krivošeiną. Besėdint pirkioje, begirsnojant susitikimo proga, parlėkė senelio Jegoro anūkėlis:

— Seneliuk, Avių dauboje, kur užtvanką stato, škiletą molyje atkasė!

— Avių? — perklausė tėtušis. Seniai susižvalgė. — Nagi, nueikim, pažiūrėsim…

Darbininkų ir smalsuolių minia prasiskyrė, duodama kelią dviem sunkiai žingsniuojantiems senukams. Pilki sudūlėję kaulai buvo sudėti į krūvą. Tėvas pabaksnojo lazda kaukolę — ta apsivertė ir parodė skylę virš dešiniojo smilkinio.

— Mano! — tėtušis pergalingai pažvelgė į Jegorą Stepanovičių. — O tu taigi prašovei pro šalį. Rankos drebėjo?

— Iš kur tu žinai, kad tavo? — įsižeidęs atkragino barzdą tas.

— Na, negi užmiršai? Jis juk į kaimą grįžo. Aš dešinėje kelio pusėje gulėjau, tu — kairėje… — ir tėtušis, kad būtų įtikinamiau, lazda nubraižė molyje schemą.

— Tai kieno gi čia palaikai, seniai? — griežtai paklausė jaunyvas darbų vykdytojas puošniu kombinezonu.

— Esaūlo, — prisimerkęs paaiškino tėtušis. — Per pirmąją revoliuciją mūsų kaime Uralo kazokėliai buvo apsistoję — tai čia jų esaūlas. Tu milicijos netrikdyk, sūnau. Nutrauksim bylą dėl įsisenėjimo.

…Kaip tat buvo šaunu: guli naktį stepėje už kaimo su tėvo berdanu, lauki esaūlo — tiek iš idėjos, tiek ir dėl to, kad jis, pašlemėkas, prasčiokus bizūnu čaižė, mergas po kluonus tąsė! Arba skrendi ant žirgo, jausdamas kalavijo sunkumą rankoje, prisitaikai: kirsti va tą, barzdylą, nuo perpetės, įkypai!

O aš paskutinį kartą mušiausi maždaug prieš aštuonioliką metų, ir tai ne iki pergalės, o iki skambučio pamokai. Ir ant žirgo nešuoliavau nuo Užuralės laikų. Visas mano šaunumas — aplenkti ką motociklu priešais pat ateinantį transportą.

Nebijau aš, tėti, nei kraujo, nei mirties. Tik nepravertė man tavo paprastas mokslas. Dabar revoliucija vyksta kitomis priemonėmis, atradimai ir išradimai — ginklai rimtesni, svaresni už kardus. Ir bijau aš, tėti, suklysti…

Meluoji! Meluoji! Vėl puikuojiesi prieš save, pižone! Nenugalimas veržimasis į pižonus… Ak, kaip gražiai parašyta: „Bijau aš, lėti, suklysti” ir apie revoliuciją. Nedrįsk apie tai!

Tu rengiesi žmonėse (taip, žmonėse, o ne dirbtiniuose antrininkuose!) sintetinti dvasios kilnumą, kurio tavyje nėra, grožį, kurio tu neturi, poelgių ryžtingumą, kurio tu neišsiugdei, pasiaukojimą, apie kurį tu neturi supratimo…

Tu kilęs iš geros šeimos; tavo protėviai mokėjo ir dirbti, ir ginti teisingą reikalą, ir mušti niekšus — kada kumštim, kada berdanu — nenuolaidžiaudavo… O kas tu esi? Ar stojai tu už teisyl)ę? Ale, nebuvo tinkamos progos? O ar nesivangstei tu — gudragalviškai ir apdairiai — tokių progų? Ką, nesinori prisiminti?

Taigi tas ir yra, kad aš visko bijau: gyvenimo, žmonių. Netgi Leną myliu kažkaip baikščiai: bijau suartėti, bijau ir prarasti. Ir, sergėk dieve, kad nebūtų vaikų. Vaikai komplikuoja gyvenimą…

O argi ne iš baimės aš slapstausi su savo atradimu, iš baimės, kad neįstengsiu nukreipti jo vystymo teisinga linkme? Ir tiesa: neįstengsiu. Aš skystablauzdis. Iš tų protingųjų skystablauzdžių veislės, kuriems geriau nebūti protingiems, nes protas jiems duotas vien tam, kad suprastų savo smukimą ir bejėgiškumą…”

Aspirantas Krivošeinas užsirūkė, ėmė nervingai vaikščioti po kambarį. Sunku buvo skaityti tuos užrašus — juk rašoma ir apie jį. Jis atsiduso, grįžo prie stalo.

„…Ramiau, Krivošeinai. Ramiau. Taip galima nusišnekėti iki isteriškų poelgių. O darbas vis dėlto ant tavo pečių… Dar ne viskas prarasta, ne toks jau tu kalės vaikas, kad, nieko nelaukiant, reiktų pasismaugti.

Galiu net palankiai save įsivaizduoti. Aš nepanaudojau savo atradimo asmeninei sėkmei ir nepanaudosiu. Aš dirbau išsijuosęs, neslainikavau. Dabar aš suvokiu dalyko esmę. Taigi, aš ne blogesnis už kitus. Suklydau. O kas neklydo?

Taip, bet mano darbe lyginimas pagal santykinę skalę — blogesnis aš už kitus ar geresnis — netinka. Kiti tyrinėja sau kristalus, kuria mašinas; jie atsakančiai išmano savo darbą, ir to pakanka. Valdingieji jų charakterio bruožai nuodija gyvenimą tik jiems patiems, laboratorijos bendradarbiams ir artimiausiems giminaičiams. O mano darbo ne ta specifika. Norint kurti Žmogų, maža žinoti, maža turėti tyrinėtojo gyslelę, sumaniai „sukioti rankenėles” — reikia pačiam būti Žmogui; ne geresniam ar blogesniam už kitus, o absoliučia prasme — bebaimiui ir nepriekaištingam riteriui. Aš nieko prieš tokiu tapti, tik nežinau kaip. Neturiu aš tokios informacijos…

Vadinasi, šis darbas ne mano nosiai?”

„Spalio 8. Mūsų parke geltai raudonas ruduo, o aš negaliu dirbti. Pilna sausų lapų, menkiausias lietutis juose sukelia baisų čežesį, o paskui it kava pakvimpa pelėsiais. O aš negaliu dirbti…

Gal nieko nė nereikia? Geras paveldimumas, kokybiškas darbinis auklėjimas, higieniškos gyvenimo sąlygos… Lai protingi žmonės patys atgamina save: priveisia daugiau vaikų su geru paveldimumu. Išmaitinti galės, uždarbio užteks — juk jie protingi žmonės… Ir auklėti sugebės — jie juk protingi žmonės… Ir nereikės jokių mašinų…

Šiandien skambino Haris Chilobokas. Institute organizuojama nuolat veikianti paroida „Tarybinės sistemologijos laimėjimai”, ir, žinoma, Haris jos kuratorius.

— Ar neduosite ko nors, Valentinai Vasiljevičiau?

— Ne.

— Ko gi jūs taip? Sit Ipolito Ilarionovičiaus Voltampernovo skyrius tris eksponatus pateikia, kiti skyriai ir laboratorijos daug ką duoda. Reiktų nors vieno eksponato jūsų tema. Nejau ligi šiol nieko neturite?

— Ne. Kaip sekasi su biodaviklių sistema, Hari Charitonovičiau?

— E, Valentinai Vasiljevičiau, ką reiškia viena sistema, palyginus su visa sistemologija, che-che! Darysime, o kaipgi, bet kol kas, patys suprantate, visas jėgas metame parodos stendų, maketų, demonstracinių tablo apiforminimui, trafaretinius užrašus trimis kalbomis darome, o kaipgi, galva sukasi, ir laboratorija perkrauta, ir dirbtuvės, bet jei jūs, Valentinai Vasiljevičiau, surasit šj tą parodai, priimsime, jūsų darbams pas mus durys atviros…

Aš vos nepasakiau jam, kad man biodaviklių sistema kaip tik ir reikalinga, norint praturtinti parodą savo eksponatu (tegu daro, o paskui matysim), bet susilaikiau. Tau vis kad tik gudrauti, Krivošeinai!

Išsivaikščiojo mano eksponatai po margąjį pasaulį. Vienas graužia biologijos mokslo granitą Maskvoje, kiti — žoleles ir kopūstus daržuose. Vienas ir visai pabėgo nežinia kur…

Gal išstatyti parodoje „mašiną motiną” akademinei viešuomenei sukrėsti? Pademonstruoti kaip gaminami dvigalviai ir šešiakojai triušiai — po du egzempliorius per valandą… Bent būtų triukšmo.

Ne, brol. Sis įrenginys daro žmogų. Ir niekur” tu nuo to nesidėsi.”

DVYLIKTAS SKYRIUS

Kiekviena veikla įpareigoja. Neveiklumas niekuo neįpareigoja.

K. Prutkovas, inžinierius

„Spalio 11. Kartoju reguliuojamos sintezės bandymus su triušiais — šiaip sau, kad mechanizmai nestovėtų be darbo. Viską filmuoju. Bus kino dokumentas. Piliečiai, parodykite kino dokumentus!”

„Spalio 13. Radau būdą, kaip patikimai ir sparčiai sunaikinti biologinę informaciją „mašinoje motinoje”. Jį galima pavadinti „elektriniu lastiku”; į kristalobloko ir SSM-12 įvadus paleidžiu srovę iš triukšmo generatoriaus, ir po 15–20 minučių apie triušius mašina viską užmiršta. Kad taip anksčiau vietoj komandos „Ne!” būčiau žinojęs šį būdą, dubletą Adomą kiekvienąsyk būčiau sunaikinęs visiškai ir negrįžtamai.

Tiktai nežinau, ar jam tai būtų buvę maloniau…

Laikas bėga, barsto medžių lapus, stingdo orą. O darbas stovi. Vėl imtis rimtų bandymų negaliu — drąsos stinga. Pasimečiau…

Šit kas, Krivošeinai! Gali laikyti, jog įrodyta, kad tu — ne dievas ir ne Žemės centras. O jei jau taip, tenka ieškoti kitų pagalbos. Reikia eiti pas Arkadijų Arkadjevičių.

— Aha! — susiraukė aspirantas Krivošeinas.

„…Reikia veikti nustatyta tvarka. Jis — mano viršininkas. Pagaliau ne tai svarbu: jis — protingas, nusimanantis ir įtakingas žmogus. Ir puikus metodistas, sugeba tiksliai formuluoti bet kokias užduotis. O „suformuluota užduotis, — kaip rašoma jo „Sistemologijos įvade”, — yra neaiškia forma užrašytas šios užduoties sprendimas”. Man kaip tik to ir trūksta. Ir mano temą ji,s palaikė mokslinėje taryboje. Tiesa, Azarovas be saiko išdidus ir garbėtroška, bet susišnekėsime. Jis juk protingas žmogus, supras, kad šlovė šiame darbe — ne visų svarbiausia.

Ė, palauk! Geri ketinimai savo keliu, o protingas atsargumas nepakenks. Nei iš šio, nei iš to išplepėti Azarovui šventų švenčiausią atradimo paslaptį, kad „mašina motina” gali sintetinti gyvas sistemas — nevalia. Verčiau pradėti nuo ko nors paprastesnio. „O paskui žiūrėsim”, — kaip jis pats mėgsta sakyti.

Mašinoje reikia sintetinti elektronines schemas. Kažkada dėl jų mane užsipuldinėdavo senis Voltampernovas, na ir jos, taip sakant, yra mano oficiali tema artimiausiems pusantrų metų.

„Reikia, Valentinai Vasiljevičiau, reikia!”

Apmesime bandymo schemą. Į skystį įvedame šešis laidus: du — maitinimui, du — kontroliniam oscilografui ir du — impulsų generatoriui. Per „Monomacho kepurę” pateikiu mašinai tipinių schemų parametrus ir apytikrius matmenis. Cia aš tikrai žinau, kas — „tai” ir kas — „ne tai” — dalykas įprastas.”

„Spalio 15. Bake atsiranda rudi suapvalėję kvadratėliai, panašūs į getinaksą. Ant jų nusėda iš skysčio susikristalizavusios schemos laidininkų metalinės linijos, izoliatorių tarpsluoksniai, viena ant kitos gula kondensatorių plėvelės, gretimai išsirikiuoja varžų juostelės, diodų ir tranzistorių dėmės… Tai panašu į plėvelių technologiją, dabar besivystančią mikroelektronikoje, tik be vakuumo, elektros iškrovų ir kitokios pirotechnikos.

Betgi ir malonu po visų tų pinklių košmarų spragsėti perjungikliais, rankenėlėmis, reguliuoti spindulio ryškumą bei intensyvumą oscilografo ekrane ir pagal atžymas skaičiuoti mikrosekundinius impulsus! Viskas tikslu, aišku, įmanoma. Lyg būtum grįžęs namo iš tolimų kraštų… Velnias mane nešė į tuos kraštus, į neįžvelgiamas džiungles, vadinamas „žmogumi”, be palydovo ir be kompaso. O kur rasi tokį palydovą? Ir tokį kompasą?

Gerai. Schemų parametrai atitinlca, 154-osios temos užduotis pusiau atlikta; tai bent apsidžiaugs Ipolitas Ilarionovičius!

Einu pas Azarovą. Parodysiu pavyzdžius, šį tą paaiškinsiu ir užsiminsiu apie tolesnes perspektyvas. Nueisiu rytoj ir pasakysiu:

— Arkadijau Arkadjevičiau, aš atėjau pas jus kaip protingas žmogus pas protingą žmogų..

„SpaIito 16. Buvau nuėjęs… Kaip sykis pataikiau į išskėstas rankas!

Taigi rytą nuodugniai apgalvojau pokalbį, pastvėriau pavyzdžius ir patraukiau prie senojo korpuso. Rudenio saulė nutvieskė sienas su besaikėmis architektūrinėmis puošmenomis, granito pakopas ir mane, lipantį tomis pakopomis.

Jau prie durų pasijutau prislėgtas. O, tos valstybinės trimetrinės raižyto ąžuolo durys raitytomis aršino ilgio rakenomis ir stangriomis pneumospyruoklėmis! Jos tarytum specialiai pad rytos ilgšiams plačiasnukiams žaliūkams biurokratams su didžiulėmis, it keptuvė tuzinui kiaušinių, letenomis: lengvu trūktelėjimu žaliūkai atidaro duris ir eina tvarkyti didelių svarbių reikalų. Įsmukęs pro duris, ėmiau galvoti, kad pokalbio su Azarovu nevertėtų pradėti šokiruojančia fraze („Aš atėjau pas jus kaip protingas pas protingą…”); reikia laikytis subordinacijos: jis — akademikas, aš — inžinierius.

O kai kopiau marmuriniais laiptų maršais su ranka neapimamais turėklais, per kilimus, prisegtus nikeliuotais strypais, širdyje jau buvau pagarbiai pasirengęs sutikti su viskuo, ką akademikas sakys ir rekomenduos… Žodžiu, jei prie granito pakopų šmaikščia eisena atžygiavo Krivošeinas — pirmasis atradėjas, tai į direktoriaus priimamąjį, brūkšėdamas kojomis, įėjo Krivošeinas — prašytojas sukumpusia nugara ir prasikaltusia marmūze.

Sekretorė Ninočka šoko man skersai kelio su tokiu umaru, kokio pavydėtų net vartininkas Levas Jašinas.

— Ne, ne, ne, draugas Krivošeinai, negalima, Arkadijus Arkadjevičius ruošiasi į kongresą, į Naująją Zelandiją, jūs juk žinote, kaip man kliūna, kai aš ką įleidžiu! Nieko nepriima, matote?

Priimamajame iš tikrųjų buvo daug bendradarbių ir komandiruojamųjų. Visi jie priešiškai pasižiūrėjo į mane. Aš pasilikau laukti — nelabai tikėdamasis, kad pasiseks, šiaip sau: kiti laukia — lauksiu ir aš. Kad neatitrūkus nuo kolektyvo. Kvaila situacija.

Žmonių padaugėjo. Visų veidai buvo rūškani, negražūs. Niekas nesikalbėjo.

Kuo daugiau žmonių rinkosi į priimamąjį, tuo menkesnis rodėsi mano reikalas. Dingtelėjo į galvą, kad mano pavyzdžiai tik išmatuoti, bet neišbandyti, kad Azarovas, ko gera, pradės įrodinėti, esą, technologiniai elektronikos darbai — ne mūsų profilis. „Ir iš viso, ko aš lendu? Kol pasibaigs terminas, skirtas temai gvildenti — dar metai su vir.šum. Kad Chilobokas vėl žarstytų pikantiškas sentencijas?”

Vilką minim — vilkas čia: veržli Chiloboko povyza išdygo duryse;,aš laiku užėmiau patogią poziciją ir įkandin jo šmurkštelėjau į kabinetą.

— Arkadijau Arkadjevičiau, man reikėtų…

— Ne, ne, Valentinai… e-e… Vasiljevičiau, — paimdamas iš Hario kažkokius popierius, dėbtelėjo į mane Azarovas, suraukęs antakius. — Negaliu! Niekaip negaliu. Su viza sugaištis, dar šit mašininkė perspausdino pranešimą, reikia ištikrinti… Savo klausimu kreipkitės į Ipolitą Ilarionovičių — šį mėnesį jis pavaduos mane; arba į Harį Charitonovičių. Ne vienas gi aš pasaulyje galų gale!

Stai taip. Žmogus skrenda į Naująją Zelandiją, kokia čia gali būti šneka! Į kongresą ir susipažinti su naujovėmis. Ir kaip čia man kniostelėjo į galvą stvarstyti jį už skvernų? Juokinga. Darbuokis sau, kol nepareikalaus ataskaitos.

Kada nors dėl šito darbo bus pertraukti vyriausybės posėdžiai… Taip, bet kodėl tai turi būti kada nors?

Niekas nepertrauks posėdžių, nesijaudink. Tave išklausys antraeiliai valdininkai, kurie niekad neišdrįs ko nors imtis savo atsakomybe, — tokie pat skystablauzdžiai, kaip ir tu…

Skystablauzdis. Skystablauzdis, ir viskas! Reikėjo pakalbėti, jei jau ryžaisi. Negalėjai. Pataikaujamu balsu atsiprašei ir išėjai iš kabineto. Taip, sugundyti savo darbu už okeano skubantį Azarovą — ne „mašinai motinai” komanduoti.

Ir vis dėlto čia kažkas ne taip…”

„Spalio 25. O va čia, rodosi, taip! Mūsų miestą aplankė žymus mikroelektronikos specialistas, technikos mokslų kandidatas, būsimasis tų pačių mokslų daktaras Valerijus Ivanovas. Jis man šiandien skambino. Susitiksime rytoj, aštuntą valandą, „Dinamo” restorane. Apsirengti kaip pridera. Galimas daiktas, bus ir damų.

Valera Ivanovas, su kuriuo gamybos organizavimo paskaitose stumdavome laiką, žaisdami „žioplį” arba „žodžius”, su kuriuo gyvenome viename bendrabučio kambaryje, kartu važiuodavom į praktiką ir į vakarus bibliotekininkystės institute! Valera Ivanovas, mano buvęs viršininkas ir dviejų išradimų bendraautoris, ginčininkas ir drąsių idėjų žmogus! Valera Ivanovas, su kuriuo ranka rankon plušėjome penkerius metus! Aš džiaugiuosi.

„Klausyk, Valera, — pasakysiu aš jam, — mesk savo mikroelektroniką, danginkis atgal. Cia tiek darbo!”

Tegu net laboratorijai vadovauja, jei jau kandidatas. Aš sutinku. Dirbti jis sugeba.

Na, pažiūrėsim, kas jis per žmogus pasidarė pastaraisiais metais.”

„Spalio 26, naktis. Gyveniiire niekas nepraeina dovanai. Tik žvilgtelėjęs į Ivanovą, aš supratau, kad ankstesnio sielų sąskambio nebebus. Ir ne išsiskyrimo metai kalti. Tarp mūsų įsibrovė toji Hario niekšybė. Dėl jos nekaltas nei aš, nei Ivanovas, bet mudu atsidūrėrne kaip ir skirtingose stovyklose. Jis, išdidžiai atsistatydinęs, trenkęs durimis, kažkaip labiau teisus, negu aš, likęs ir nepasidalinęs su juo to aitraus išdidumo. Todėl mus visą vakarą slėgė lengvas, bet neatsikratomas nesmagumas ir kartėlis, kad nepajėgėme tuomet tos niekšybės įveikti. O dabar mudu kažkaip mažiau bepasitikėjome ir mažiau betikėjome vienas kitu… Gerai, kad atsivedžiau Leną, bent ji pagražino mūsų susitikimą.

Beje, pokalbis buvo įdomus. Jį verta aprašyti.

Susitikome 20.00. Priešais mane sėdėjo peterburgietis. Importinis smulkiai languotas pilkas švarkas be atlapų, balti krakmolyti marškiniai, šešiasieniai akiniai ant tiesios nosies, korektiškas juodų plaukų ežiukas. Net įdubę skruostai man sukėlė atsiminimus apie blokadą.

Lena irgi nenuvylė. Kai ėjome per salę, visi į ją gręžiojosi. Tik aš vienas buvau apsileidėlių apsileidėlis: languoti marškiniai ir ne per daug suglamžytos pilkos kelnės; du antrininkai gerokai apmažino mano garderobą.

Laukdami, kol atneš, ką užsakėme, mes su malonumu apžiūrinėjome kits kitą.

— Na, — sutrikdė tylą peterburgietis Ivanovas, — kriuktelk ką nors.

— Aš žitiriu, tavo snukis kažkoks asimetriškas…

— Asimetrija — nūdienos požymis. Tai dėl dantų, — jis susirūpinęs palietė skruostą, — perpūtė traukinyje.

— Duok uždrošiu — praeis.

— Ačiū. Aš verčiau konjakėliu…

Įprastinis mūsų pasimankymas prieš rimtą pokalbį.

Atnešė konjaką ir vyno damai. Išgėrėme, eršketu drebučiuose numaldėme pirmąjį alkį ir vėl lūkuriuodami įbedėm akis į viens kitą. Aplinkui mus pokyliavo. Liemeningas vyras už sustumtų stalų kėlė tostą „už mokslą — mamą” (matyt, laistė kažkieno disertaciją). Įkaušęs vienišas žmogus už gretimo staliuko grūmojo pirštu degtinės grafinėliui ir vebleno:

— Aš tyliu… Aš tyliu! Jį draskė kažkokia paslaptis.

— Klausyk, Valia!..

— Klausyk, Valerai.

Mes suglumę pažiiirėjome į viens kitą.

— Na, pradėk tu, — linktelėjau aš.

— Klausyk, Valia, — gundomai sublyksėjo Ivanovo akys pro akinius, — mesk tu tą savo… tą savo sistemologiją, kraustykis pas mus. Perkėlimu aš pasirūpinsiu. Mes dabar tokiam darbui užsimojome! Mikroelektroninis kompleksas — mašina, gaminanti mašinas, nutuoki?

— Pastovios schemos?

— Ką ten pastovios schemos — niekniekiai, praeitas etapas! Elektroniniai ir plazminiai spinduliai plius elektrofotografija plius katodinis plėvelių padengimas plius… Žodžiu, idėja tokia: elektroninės mašinos schema išklojama elektronų ir jonų pluošitais, kaip vaizdas televizoriaus ekrane, ir viskas. Ji gatava, gali dirbti. Elementų tankumas — kaip žmogaus smegenyse, supranti?

— Ir visa tai jau padaryta?

— Nagi, matai… — jis pakėlė antakius. — Jei būtų padaryta, kam aš tave kviesčiau? Padarysim nustatytu laiku.

(Žinoma, man reikia mesti sistemologiją ir eiti paskui jį! Negi jam paskui mane, ant mano pavadžio… Suprantama! Taip visada buvo.)

— O ką amerikiečiai?

— Jie irgi stengiasi. Klausimas, kas pirmiau. Dirbame išsijuosę, aš jau dvylika paraiškų padaviau, supranti?

— Na, o tikslas?

— Labai paprastas: gaminti skaičiavimo mašinas masiškai ir pigiai, it laikraščius. Žinai, kaip aš užšifravau temą? „Poema”. Ir tai iš tikrųjų technologinė poema! — Nuo svaigalų Valerai ėmė blizgėti nosis. Jis stengėsi iš visų jėgų ir tikriausiai neabejojo pasisekimu: mane visada būdavo nesunku prikalbėti. — Skaičiavimo mašiinų gamykla ne ką didesnė už televizorių, įsivaizduoji? Mašina fabrikas! Ji gauna iš teletaipo užduotis naujoms mašinoms, perskaičiuoja TU į schemas, koduoja apskaičiavimus elektriniais impulsais, o šie vaiko spindulius po ekraną, spausdina schemą. Dvidešimt sekundžių, ir mašina gatava. Tai lapelis, kuriame telpa ta pati elektroninė schema, daba užimanti ištisą salę, įsivaizduoji? Lapelis voke pasiunčiamas užsakovui, šis įdeda jį į vykdantįjį įrenginį… Na, sakysim, į chemijos gamyklos komandinį punktą, į miesto šviesoforų valdymo sistemą, į automobilį, kur patinka — ir visa tai, ką anksčiau lėtai, negralbiai, klysdamas atlikdavo žmogus, dabar elektroniniu tikslumu atlieka protingas mikroelektroninis lapelis! Supranti?

Lena susižavėjusi žiiirėjo į Valerą. Tikrai, iškilo toks prašmatnus vaizdas, jog aa ne išsyk supratau: kalbama juk apie tas pačias plėvelių schemas, kurias man neseniai pavyko gauti „mašinos motinos” bake. Tiesa, jos paprastesnės, bet iš principo galima gaminti ir „protingus” lapelius mašinas.

— O kam vakuumas ir visokie ten spinduliai? Kodėl ne chemija… tikriausiai taip pat galima?

— Chemija… Nuo to laiko, kai docentas Varfolomejevas mums surengė „varfolomejeviška-s įskaitas”, asmeniškai aš nelabai bemėgstu chemiją. (Tai buvo pasakyta Lenai. Ji įvertino ir nusijuokė.) Bet jei tu turi cheminės mikroelektronikos idėjų, — prašau. Aš — už. Vadovausi šiai krypčiai. Galų gale nesvarbu, kokiu būdu padarysi, svarbiausia — padaryti. O tada… tada bus galima užsimoti! — Jis svajingai atsilošė kėdėje. — Spręsk pats, kuriam galui mašinai fabrikui mes dar turime programuoti užduotis schemoms? Tai tuščias darbas. Jai reikia perduoti tiesiog informaciją apie problemas. Juk dabar visur — gamyboje, buityje, transporte, gynyboje — dirba mašinos. Kam gi jų impulsus paversti žmonių kalba, jei paskui ją vėl teks versti impulsais! Įsivaizduoji: mašinoms-fabrikams informaciją per radiją perduoda mašinos-dukterys iš gamybos, planavimo, produkcijos realizavimo, transporto sferų.„iš visur — netgi apie orą, derliaus perspektyvas, žmonių poreikius. Pačios viską paverčia reikiamomis schemomis ir išsiuntinėja…

— Mikroelektronines rekomendacijas?

— Direktyvas, mielasis! Kokios ten rekomendacijos: matematiškai pagrįstos elektroninės valdymo schemos, taip sakant, gamybos refleksai. Su matematika nepasiginčysi!

Mes išgėrėme.

— Na, Valera, — pasakiau aš, — jeigu tu įgyvendinsi šią idėją, taip išgarsėsi, kad tavo portretus spausdins dargi ant tualetinio popieriaus!

— Ir tavo taip pat, — didžiadvasiškai pridūrė jis. — Kartu puikuosimės.

— Bet, Valerijau, — pasakė Lena, — juk išeina, kad jūsų komplekse nebėra vietos žmogui. Kaipgi taip?

— Lena, jiis juk inžinierius… — atlaidžiai krustelėjo antakius Ivanovas. — Pažiūrėkime į šį objektą, tai yra — į žmogų, kaip inžinieriai: kam jam ten vieta? Bene gali žmogus priiminėti radijo signalus, ultra ir infra garsus, šiluminius, ultravioletinius ir rentgeno spindulius, radiaciją? Ar gali jis gyventi vakuume, nuodingoje aplinkoje, ar pakelia jis šimtų atmosferų dujų slėgimą, perkrovimus, šimtus kartų didesnius už Žemės trauką, rezonansines vibracijas, termosmūgius, besikeičiančius kas valandą nuo minus šimto dvidešimt laipsnių Celsijaus iki plius šimto dvidešimt, suskystinto helio šaltį? Negi gali jis skrieti artilerijos sviedinio greičiu, pasinerti į vandenyno dugną arba į išlydytą metalą? Negi sugeba jis per dalį sekundės suvokti dešimties — bent dešimties! — faktorių sąveiką? Ne.

— Jis visa tai gali, mašinų padedamas, — užsistojo žmoniją Lena.

— Taip, bet mašinos visa tai sugeba ir be jo pagalbos! Sit ir belieka jam mūsų rūsčiame atominiame elektroniniame amžiuje tik mygtukus spaudyti. O šias operacijas kaip sykis lengviausia automatizuoti. Jūs juk žinote: nūdienos technikoje žmogus — ipati nepatikimiausia grandis. Ne veltui visur įrengiami saugikliai, blokuotės ir kitokia „apsauga nuo kvailių”.

— Aš tyliu! — grasinamai šūktelėjo girtasis.

— Bet juk žmogų, tur būt, galima patobulinti, — prasižiojau aš.

— Patobulinti? Alpstu iš juoko! Juk tai tas pats, kaip tobulinti garvežius, užuot juos pakeitus motorvežiais ar elektrovežiais. Ydingas pats žmogaus struktūros fizinis principas: joninės reakcijos tirpaluose, medžiagų apykaitos procesas. Tu apsižvalgyk, — jis plačiai mostelėjo ranka į salę, — prakeiktas procesas žmonėms atima visas jėgas!

Aš apsidairiau. Už sustumtų staliukų puotautojai skeryčiodamiesi bučiavo šviežiai iškeptą kandidatą — plikagalvį jaunuolį, išsekintą darbų ir jaudinimosi. Salimais švytėjo jo žmona. Greta oriai sotinosi dvylika užsienio turistų. Klegesys ir dūmai gaubė staliukus. Estradoje, nepadoriai persikreipęs ir atkišęs pilvą,

saksofonistas plėšė solo su variacijomis; sinkopavo triubos su dulsikliais, nertėjo mušamieji — orkestras grojo tvisto ritmu stilizuotą „Iš už salos į sraunią tėkmę”… Palei estradą, nepajudėdamos iš vietos, visomis kūno dalimis jausmingai rangėsi poros. „Aš tyliu!” — šaukė mūsų kaimynas, įdėbęs akis į tuščią grafiną.

— Tiesą sakant, vienintelis žmogaus pranašumas — universalumas, — atlaidžiai pastebėjo Ivanovas. — Nors ir blogai, bet jis daug ką gali padaryti. Bet universalumas — sudėtingumo produktas, o sudėtingumas — kiekybinis faktorius. Išmoksime elektroninių joninių spindulių pluoštais gaminti mašinas iš dešimčių milijardų elementų — ir viskas. Žmonių dainelė sudainuota.

— Kaip tai sudainuota? — nerimastingai paklausė Lena.

— Jokių baisybių nebus, nereikia gąsčioti. Tiesiog tykiai, padoriai ir nepastebimai susidarys situacija, kai mašinos galės išsiversti be žmonių. Be abejo, mašinos, gerbdamos savo kūrėjų atminimą, bus maloningos ir kitiems žmonėms ir tenkins jų nesudėtingus poreikius medžiagų apykaitos srityje. Daugeliui žmonių tai, be abejonės, bus patogu — nesutramdomos savimei-, lės apakinti, jie dargi manys, kad mašinos jiems tarnauja. O mašinoms tai bus kažkas panašu į antraeilį nesąlyginį refleksą, paveldėtą Įprotį. O gal jose ir neliks tokių įpročių; juk mašinos pagrindas — racionalumas… Kuriems galams joms įpročiai?

— Beje, racionalios mašinos ir šiuo metu mums tarnauja! — karštai pertraukė jį Lena. — Jos tenkina mūsų poreikius, argi ne?

Ašį gudriai tylėjau. Valera susijuokė.

— Cia jau kaip žiūrėsim, Lenočka! Mašinos taip pat pagrįstai gali skaityti, kad žmonės tenkina jų reikmes. Jeigu aš būčiau, sakysim, elektroninė mašina „Ural-4” — neturėčiau žmonėms jokių pretenzijų: gyveni šviesiame kambaryje su kondicionuotu oru, yra pastovi ir kintama srovė — karšto ir šalto vandens ekvivalentas, taip sakant. Dar ir tarnai baltais chalatais laksto dėl kiekvieno tavo kaprizo, apie tave rašo laikraščiuose. O darbas — nė dulkelės: perjunginėk sau sroves, praleisk impulsus… Ko negyventi!

— Aš tyliu! — paskutinį kartą pratarė kaimynas, po to atsitiesė ir ėmė šūkaloti ant visos salės kažką nešvankaus.

Prie jo tučtuojau šoko metrdotelis ir draugovininkai.

— Na, ir kas, kad aš girtas! — kėlė skandalą dėdė, už parankių tempiamas prie išėjimo. — Už savo geriu, už uždirbtus. Vogti — irgi darbas…

— Antai jis, jiisų rūpesčių objektas, visoje grožybėje! — Valera perkreipė plonas lūpas. — Savęs vertas palikuonis to dykaduonio, kuris įsigėręs klykė: „Žmogus — tai skamba išdidžiai!” Jau nebeskamba… Na tai ką. Valia, — jis pasisuko į mane. — Kraustykis, drauge imsimės mūsų temos, tuomet ir tu šj tą paliksi ateičiai. Protingos mašinos fabrikai, veiklios ir visagalės elektroninės smegenys, ir jose — tavo idėjos, tavo kūryba, visa, kas mumyse geriausia… supranti? Žmogus kūrėjas — dar kol kas skamba išdidžiai. O tai, kas jame geriausia, liks ir plėtosis netgi tuomet, kai mažaraštė bobšė Gamta galutinai apsikvailins su savo „homo sapiens”!

— Bet juk tai baisu, ką jūs kalbate! — pasipiktino Lena. — Jūs… kaip robotas! Jūs stačiai nemylite žmonių!

Ivanovas žvilgtelėjo į ją švelniai ir globėjiškai:

— Mes juk nesiginčijame, Lena. Aš paprasčiausiai aiškinu jums, kas ir kaip.

To jau buvo per daug. Lena įdūko ir nutilo. Aš taip pat nieko neatsakiau. Tyla darėsi nejauki. Aš pašaukiau oficiantą, atsiskaičiau. Mes išėjome į Markso prospektą, į patį „Dneprovsko Brodvėjų”. Pro šalį defiliavo dykinėtojai.

Staiga Valera skaudžiai sugriebė mane už rankos.

— Valia, girdi? Matai?

Iš pradžių aš nesupratau, ką reikia girdėti ir matyti. Pro mus ėjo vaikinas su mergina, abu vienodomis šukuosenomis, abu storais megztiniais. Po vyruko kaklu trenkė džiazą tranzistorinis imtuvas geltonoje perlamutrinėje dėžutėje su įstrižu raketos siluetu. Aplinkui įtaigiai sklido švarūs saksofono garsai ir ryškios triūbų sinkopės… Aš būčiau pažinęs šio tranzistoriaus skambesį tarp šimtų įvairiausios markės imtuvų bei radiolų, kaip motina pažįsta savo mažylio balsą vaikų darželio klegesyje. „Triukšmą slopinantis plataus diapazono stiprintuvas”, kurs jame įtaisytas, — mano ir Valeros išradimas.

— Vadinasi, serijinę gamybą pradėjo, — padariau išvadą. — Galima reikalauti iš gamyklos autorinių… Ei, jaunuoli, kiek paklojai už tranzistorių?

— Penkiasdešimt dolerių, — išdidžiai pareiškė gražeiva.

— Va, matai: penkiasdešimt dolerių — lygiai keturiasdešimt penki „tugrikai”. Aiškus antkainis už garso kokybę. Turėtum džiaugtis!

— Džiaugtis? Džiaukis pats! Stai tu sakai: baisu… (iš teisybės, taip sakė Lena, o ne aš). Jau geriau baisu, negu šitai!

M-taip… Kažkada mudu gilinomės į kvantinę fiziką, stebėjomės nesuvokiamu elektrono — „bangos dalelės” — dvilypumu; studijavome puslaidininkių teoriją ir technologiją, mokėmės įvaldyti subtiliausius laboratorinės technikos metodus. Puslaidininkiniai prietaisai tuomet tebebuvo elektronikos ateitis: apie juos rašė populiarintojai, svajojo inžinieriai. Daug tų svajonių būta: vienos išsipildė, kitas atmetė technika. Bet va — apie tai, kad tranzistoriai papuoš spuogais aptekusių prospekto pižoniūkščių tualetus — niekas nesvajojo.

O kiek mudu su Valera pliikėmės su ta triukšmo problema! Mat, elektronai puslaidininkio kristale plinta kaip dažų kruopelytės vandenyje — tie patys chaotiSki ir beprasmiški „Brauno judesiai”. Dėl to ausinėse arba garsiakalbyje girdisi triukšmas, panašus į patefono adatos džerškimą ir drauge į tolimos bangų mūšos šnaresį. Žodžiu, ten ištisa istorija… Tai buvo mano pirmasis išradimas — it kokia iškilminga muzika skambėjo frazė TSRS Išradimų reikalų komitetui: „Prie pareiškimo pridedame žemiau išvardintus dokumentus, prašome išduoti autorinį pažymėjimą išradimui, pavadintam”…

Na, gerai: kažkas ten išgyveno pažinimo džiaugsmą, degė kūrybinių ieškojimų ugnimi, patyrė sėkmę kaip inžinierius, — o kas rūpi vargšui gražeivai? Juk jam tų džiaugsmų nėmaž nekliuvo. Sit ir belieka: paaukok kruvinu prakaitu uždirbtus „tugrikus”, nuspausk mygtuką, pasuk reguliatorių — ir vaikščiok kaip kvailys, užrietęs sprandą…

Ivles palydėjome Valerą iki viešbučio.

— Tai kaip? — paklausė jis, paduodamas man ranką.

— Reikia pagalvoti, Valera.

— Pagalvoti? — Lena piktai žiūrėjo į mane. — Tu dar galvosi?

Vis dėlto ji — nesantūrus žmogus. Patylėtų verčiau…

Įdomiausia, kad Valera dargi nepasidomėjo, ką aš veikiu, —

jam buvo visiškai aišku, kad Sistemologijos institute nieko gera negali būti ir reikia dangintis pas jį.

Ką gi, verta pagalvoti”..

„Spalio 27. Skambino Ivanovas:

— Apsigalvojai?

— Dar ne.

— Ak, tos moterys! Aš tave, žinoma, suprantu… Ryžkis, Valia, kartu dirbsime. Aš tau paskambinsiu rytoj prieš išvažiuodamas, gerai?

…Jeigu tada, kovo mėnesį, kai mano kompleksas dar tik pradėjo projektuotis ir kurtis, aš būčiau sustabdęs bandymą ir ėmęs analizuoti galimus raidos kelius — viskas būtų pasukę mikroelektroninių blokų sintezės kryptimi, nes aš taip ir įsivaizdavau savo darbo tikslą. Dabar aš jau būčiau pralenkęs Valerą. Darbas riedėtų kitais bėgiais, ir nei man, nei kam kitam nė į galvą neateitų, jog čia pražiūrėtas gyvų organizmų sintezės būdas.

Tačiau jis nepražiūrėtas, šis būdas…

O kaip malonu buvo, pasitelkus inžinieriaus patirtį, vien minties jėga montuoti bake plokšteles su mikroschemomis: trigeriais, invertoriais, dešifratoriais! Ta jo „Poema”, jeigu prie jos pridėtume mano „mašiną motiną”, — tikras dalykas. Tiesą sakant, „mašina motina” jau dabar yra ne kas kitas, kaip jo „mašina fabrikas”. Aš ir čia daug pasiekiau. Dar nevėlu pasukti ta linkme…

O tokie darbai iš tikrųjų gali baigtis nuo žmonių nepriklausomo mašinų, ne robotų, o būtent viena kitą papildančių įvairiausių mašinų pasaulio (ar visuomenės) sukūrimu. O gal tai iš tiesų natūralus evoliucijos tęsinys? Žiūrint iš šalies, nieko baisaus: na, buvo Žemėje baltyminės (joninės cheminės) sistemos — jų informacijos pagrindu išsivystė elektroninės kristalinės sistemos. Evoliucija vyksta toliau…

Taip, bet jei žiūrėsime iš šalies, tai ir pasaulinė termobranduolinė katastrofa visai nebalsi. Na, ten kažkas plykstelėjo, suintensyvėjo radioaktyvus atmosferos fonas. Betgi Žemė sukasi aplink savo ašį? Sukasi. Aplink Saulę? Sukasi. Vadinasi, Saulės sistema nesuiro, kaip buvo, ir liko stabili, viskas tvarkoj.

„Jūs nemylite žmonių!” — pasakė Lena Ivanovui. Kas tiesa, tas tiesa: chilobokiškas dvokas, pasitraukimas iš instituto, vakarykštis susidūrimas su mūsų išradimu — tai vis pakopos žmonių neapkentimo laiptais. Bene maža jų, tų — pakopų, kiekvieno veiklaus žmogaus gyvenime! Palygink savo kasdienę patirtį s inžinieriaus darbo patirtimi ir iš tikrųjų gali įsikalbėti, kad kur kas paprasčiau tobulinti mašinas, nes jose viskas racionalu ir aišku.

Na, gerai, o aš ar myliu žmones? Kaip tik nuo to pareina, kas man toliau daryti.

Niekad apie tai negalvojau… Na, aš myliu save, kad ir kaip tai siaubinga. Mylėjau tėvą. Myliu (sakykim) Leną. Jei kada nors turėsiu vaikų, tur būt, mylėsiu ir juos. Valerą nepasakyčiau, kad myliu, bet gerbiu. Bet mylėti visus žmones, kurie vaikšto gatvėje, su kuriais susiduriu darbe, valdinėse įstaigose, apie kuriuos skaitau laikraščiuose ir girdžiu šnekas… ko jie man turi rūpėti? arba aš jiems? Man patinka gražios moterys, protingi, linksmi vyrai, bet už nieką laikau kvailius ir girtuoklius, negaliu pakęsti autoinspektorių, esu abejingas seniams. O rytais keleivių spūstyje mane kartais ištinka TTP — tramvajinės troleibusinės pasiutligės priepuoliai, kuomet norisi visiems daužyti per galvas ir greičiau išsikrapštyti laukan… Žodžiu, žmonėms aš jaučiu pačius skirtingiausius jausmus.

Aha, čia jau kažkas apčiuopiamesnio. Santykiuose su žmonėmis mes jaučiame pagarbą, meilę, panieką, gėdą, baimę, pasididžiavimą, simpatiją, pažeminimą ir taip toliau. O mašinų atžvilgiu? Taip, jos irgi sukelia emocijas: su gera mašina, smagu dirbti; jei kas be reikalo sugadina mašiną ar prietaisą — gaila; o jau kitąsyk kiek prisikeiki, kol aptinki gedimą!. Bet tai visai kas kita. Tai, tiesą sakant, jauti ne maSinoms, o žmonėms, kurie jas gamino ar naudojo. Arba gali naudoti. Netgi atominių bombų baimė — tik baimės atspindys: mes bijome ne bombų, o žmonių, kurie jas darė ir kėslauja paleisti į darbą. Lygiai taip pat kelia baimę ir ketinimai kurti mašinas, kurios nustums žmogų į antrą planą.

Aš myliu gyvenimą, noriu viską pajausti — tą jau tikrai žinau. Na, o koks gi gali būti gyvenimas be žmonių? Juokinga… Žinoma, hipotetinei Ivanovo „mašinai fabrikui” reikia priešpastatyti „mašiną motiną”!

Aišku, aš pasirenku žmones!

O Valera — protingas ir stiprus vaikinas — pasirodo silpnesnis už mane. Ne jis renkasi darbą, o darbas renkasi jį…

(Nagi, o jeigu sąžiningai, Krivošeinai? Visai visai sąžiningai: jeigu tu šiuo metu savo rankose neturėtum būdo žmogui kurti,

argi nepamokslautum elektroniniij mašinų naudai? Kiekvienas iš mūsų, specialistų, stengiasi savo darbą pagrįsti idėjiškai — negi imsi ir prisipažinsi užsiimąs juo tik todėl, kad nieko kito nesugebi! Kūrybiniam darbuotojui toks prisipažinimas tolygus bankrotui.

Beje, o ar aš m.oku padaryti tai, ko imuosi?..)

Užteks! Žinoma, labai inteligentiška ir miela: apspiaudyti save, paverkšlenti, kad esi netobulas, pasikamuoti, kad svajonės ir poelgiai dvilypiai… O kur jis, tas dvasios riteris su aukštuoju mokslu ir reikiamos specialybės darbo stažu, riteris, kuriam aš galiu ramiai atiduoti temą? Ivanovas? Ne. Azarovas? Nepavyko perprasti. O darbas stovi.

Todėl, kad ir koks aš būčiau, lai mano pirštas kol kas dar paguli ant šio mygtuko.”

„Spalio 28. Skambutis laboratorijoje.

— Na, Valia, apsisprendei? (Koks subtilus klausimas!)

— Ne, Valera.

— Gaila. Mudu su tavim šauniai padirbėtume. Beje, aš tave suprantu. Linkėjimų jai. Labai miela moteris, džiaugiuosi, tau pasisekė.

— Ačiū. Perduosiu.

— Na, kol kas. Būsi Leningrade, aplankyk.

— Būtinai! Laimingai parskristi, Valera.

Nė kelmo tu, Valera, nesupranti… Na, tiek to. Viskas! Aš, rodos, pajutau darbo įniršį. Ačiū tau, Valera, nors už tai!”

TRYLIKTAS SKYRIUS

Niekada nežinai, kas gera, kas bloga. Antai, stenografija atsirado iš negražaus braižo, patikimumo teorija — iš mašinų lūžimų bei gedimų.

K. Pruthovas, inžinierius, mintis Nr. 100

„Lapkričio 1. Taigi aš, pats to nenorėdamas, įrodžiau, kad, pasitelkus informaciją apie… sakysim, vidutinį žmogų, galima susintetinti psichopatą ir vergą. Taip atsitiko todėl, kad papild ma informacija buvo įvesta šiurkščiai, prievarta (ak, neišsitenka Šis „rezultatas” akademinėse frazėse!). Dabar man bent minimaliai būtina įrodyti priešingą galimybę.

Bandyme su dubletu Adomu pozityvu tai, kad jis gyvas ir jo kūnas sveikas. Ir jo išorė tokia, kokią aš užmaniau. Ir dar: dabar aš įgijau patyrimą, kaip pakeisti žmogaus kūno formas… Negatyvu: „patogus” daugkartinių perdirbimų bei ištirpinimų būdas kategoriškai atpuola — viską reikia padaryti išsyk. Ir koregavimo būdą „tai — ne tai” reikia naudoti tik tais atvejais, kada aš tvirtai žinau, jog — „tai”, ir galiu kontroliuoti palkitimus; paprastai kalbant, taisyti tik nežymius. išorės trūkumus.

Žodžiu, ir trečią kartą tenka pradėti iš nieko…

Aš noriu sukurti pagerintą savo paties variantą: gražesnį ir protingesnį. Vieninteli.s įmanomas būdas — drauge su savo informacija įrašyti mašinon ir savo pageidavimus. Jinai gali juos suvokti, gali ir nesuvokti; kraštutiniu atveju išeis toks pat Krivošeinas, ir viskas. Svarbu — ne blogesnis.

Su išore daugmaž aišku: užsidėsiu „Monomacho kepurę” ir kuo apčiuopiamiau — iki haliucinacijų — įsivaizduosiu esąs lieknas, be defektų fizionomijoje (šalin šlakus, randą virš antakio, ištaisyti nosį, sumažinti žandikaulį ir t. t.) ir kūne (suauginti kelio raištį, pašalinti riebalų perteklių). Ir plaukai kad būtų tamsesni…

O kaip padidinti protinius sugebėjimus?.. Stačiai panorėti, kad naujasis mano antrininkas bū.tų protingesnis už mane? „Mašina motina” į tai nekreips dėmesio — ji suvokia tik konstruktyvią informaciją… Reikia pagalvoti.”

„Lapkričio 2. Turiu idėją. Primityvią kaip vyža, tačiau idėją. Skirtingu dienos metu aš nevienodai protingas. Po pietų, kaip žinia, atbunki — tai dargi kažkaip biologiškai pagrįsta (kraujas atslūgsta iš galvos). Vadinasi, informaciją apie save mašinon įrašyti tik nevalgius. Ir neprisirūkyti iki apkvaitimo.

Ir dar į vieną savo mąstysenos ypatybę verta atsižvelgti: artėjant nakčiai, blaivias mintis ir samprotavimus išstumia svajonės, vaizduotės ir jausmų žaism_as. Tai irgi niekam netinka, svajingumas man jau pridarė nemalonumų. Vadinasi, kai tik vakaras — lauk iš kameros. Tegu mano naujasis dubletas bus blaivaus proto, nuovokus ir susivaldantis!”

„Lapkričio 17. Prasidėjo trečia savaitė, kai aa mokau „mašinč} motiną”, kaip mane patobulinti. Taip ir knieti per „Monomaclio kepurę” įsakyti: „Galima!”, pažiūrėti, kas išeis. Bet ne: ten — žmogus! Lai mašina įsiurbia visas mano mintis, vaizdinius, pageidavimus. Lai supranta, ko aš noriu.”

„Lapkričio 25, vakaras. Ant baltų žibintų vamzdelių krinta sniegas, krinta ir krinta, tarytum jam reiktų viršyti normą… Štai vėl pro mūsų namą eina toji mergaitė su ramentais — grįžta iš mokyklos. Tur būt, ji sirgo poliomielitu, jai paralyžiavo kojas.

Kiekvienąsyk, kai matau ją — su didele kuprine ant smailų pečių, kaip ji neįgudusiai iriasi ramentais, kreivai įkypai pakimba tarp jų, — man gėda. Gėda, kad aš pats sveikas — kuolu nepartrenksi; gėda, kad aš, protingas ir išsimokslinęs žmogus, niekuo negaliu jai padėti. Gėda, kai jauti kažkokią didžiulę gyvenime glūdinčią beprasmybę.

Vaikai neturi vaikščioti su ramentais. Ko vertas visas pasaulio mokslas ir technika, jeigu vaikai vaikšto su ramentais!

Nejau aš ir dabar darau kažką ne tai? Ne tai, kas reikalinga žmonėms? Juk mergaitei tas mano būdas niekuo nepadės.

…Greit mėnuo, kai aš, iš anksto nusistatęs, apie ką galvoti, einu į informacijos kamerą, tvirtinu prie kūno siųstuvo kontaktus, užsidedu „Monomacho kepurę”, galvoju, balsiai kalbu. Kartais mane ima ir apninka abejonės: o jeigu „mašinoje motinoje” vėl kas nors ne taip išeina? Nėra kontrolės, velnias griebtų! Ir aš baiminuosi, taip baiminuosi, net imu nuogąstauti, kad toji baimė neatsilieptų būsimojo dubleto charakteriui…”

Kitas Įrašas dienoraštyje buvo padarytas pieštuku.

„Gruodžio 4. Na, štai… Iš teisybės, dabar man reiktų džiūgauti: pavyko. Bet negaliu — nėra nei jėgų, nei minčių, nei emocijų. Pavargau. O, kaip aš pavargau! Tingiu dargi plunksnakotį susiieškoti.

Mašina didžia dalimi atsižvelgė į mano pageidavimus dėl išorės. Kai ką aš pataisiau sintezės procese. Joks patyrimas nedingsta; kai dublelas pradėjo formuotis, man nereikėjo skaičiuoti, matuoti — įgudusi akis iškart pastebėdavo, kur ir kas jo sandaroje „ne tai”, ir kontroliavo, kaip mašina ištaiso šituos „ne tai”.

Prie bako aš pastačiau trapą, padėjau jam išlipti. Jis stovėjo priešais mane nuogas, lieknas, muskulingas, gražus, tamsiaplaukis — kažkuo panašus ir jau nebepanašus į mane. Aplink jo pėdas plito skysčio klanai.

— Na, kaip? — mano balsas kažkodėl užkimo.

— Viskas tvarkoj, — šyptelėjo jis.

O paskiau… paskiau man pradėjo virpėti Itipos, veidas, drebėjo rankos. Aš dargi negalėjau užsirūkyti. Jis uždegė man cigaretę, įpylė pusę menzūros spirito, šnekėdamas: „Na, na… viskas tvarkoj, ką jau čia”, — žodžiu, ramino. Juokinga…

Dabar bandysiu užmigti.”

„Gruodžio 5. Šiandien aš tikrinau loginius dubleto-3 sugebėjimus.

Pirmasis turas (žaidimas „žioplys”) — 5:3 jo naudai. Antrasis turas (žaidimas „žodžiai”): iš žodžio „abreviatūra” per 10 minučių jis sudarė 8 žodžiais daugiau, negu aš; iš žodžio „pertempimas” — 12 žodžių daugiau. Trečiasis turas — lenktyniavome, spręsdami loginius uždavinius iš Azarovo sistemologijos uždavinyno aukštajai mokyklai. Pradėjome 223 numeriu. Per dvi darbo valandas aš išsprendžiau tiktai iki 235 nr., jis — iki 240 nr.

Apie jokią suktybę iš mano pusės negali būti nė kalbos — mane patį pagavo azartas. Išeina, kad jis 25 — 30-čia procentų suvokia greičiau už mane — ir visa tai dėka menkos namudininkiškos naujovės! O kaip būtų galima padidinti žmogaus sugebėjimus, pasitelkus tikrą mokslą!

Bet pažiūrėsim, kaip jis dirbs.”

„Gruodžio 7. Kol kas mūsų darbas neintelektualus — tvarkomės laboratorijoje. Ne vien tik vielų ir gyvojo skysčio šlangų sampynas narpliojame. Šluostome ir siurbliais sugeriame dulkes, valome pelėsius iš kolbų, nuo prietaisų ir panelių.

— Sakyk, kaip tu žiūri į biologiją?

— Į biologiją? — jis nesusivokdamas pažvelgė į mane, prisiminė. — A, štai apie ką tu! Zinai, aš jo taip pat nesuprantu… Mano manymu, tos jo keistybės — iš per didelio noro įrodyti savo vertę.”

— Fiut! — švilptelėjo aspirantas Krivošeinas ir iš netikėtumo dargi pašoko kėdėje. — Cia tai bent!

Kaipgi čia… juk dubletas-3 taip pat buvo „mašinos motinos” kūrinys, tik paskesnis. Vadinasi… vadinasi, mašina jau išmoko kurti žmogaus organizmą? Na, žinoma. Juk jis buvo pirmas, todėl reikėjo atlikti sudėtingus ieškojimus. O dabar mašina įsiminė visus ieškojimų kelius, išsirinko iš jų tuos, kurie veda stačiai į tikslą, ir susidarė žmogaus sintezės programą.

Taigi, jo atrastas vidinių pertvarkymų būdas — tikrai unikalus. Jį reikia saugoti… Užvis geriausia įrašyti savo atmintį į „mašinos motinos” kristaloblokus: šįsyk ne miglotą ieškojimų atmintį, o tikslias ir patikrintas žinias, kaip perdirbti save. Tik kuriems galams?

— Et, kiek galima apie tai galvoti! — susiraukė aspirantas ir vėl įsikniaubė į dienoraštį.

„Gruodžio 18. Nepamenu; ar šitie šalčiai vadinami didžiaisiais, ar tie, kurie esti sausyje? Siaurės rytų vėjas atginė mūsuosna tokią sibirietišką žiemą, kad garinis apšildymas vos pajėgia susidoroti su šalčiu. Parke balta balta, ir laboratorijoje prašviesėjo.

Ar pagal biblijinį grafiką, ar ne, bet naujojo dubleto krikštynos įvyko. Ir krikštatėviu buvo Haris Chilobokas.

O buvo taip. Į institutą metinei praktikai atvyko Charkovo universiteto studentai. Užvakar aš užėjau į jaunųjų specialistų bendrabutį, kur juos apgyvendino, ir „psichologiniams bandymams” pasiskolinau studento bilietą bei nukreipimą praktikon. Studentai žiūrėjo į mane su drovia pagarba, jų akys spindėjo — įmanytų, mokslo labui atiduotų ne tik studentų bilietus, o ir pusbačius. Pasą aš paėmiau iš Pašos Pūkino.

Su šių dokumentų forma ir turiniu mes supažindinome „mašiną motiną”: vartėme prieš objektyvus, šlaminome lapelius… Kuomet pasas, studento bilietas ir nukreipimo blankas pasirodė bake, aš užsidėjau „Monomacho kepurę” ir metodu „tai — ne tai” atkoregavau visus įrašus, kaip mums reikėjo.

Dubletas-3 pakrikštytas Kravecu Viktoru Vitaljevičiumi. Jam, atseit, 23 metai, jis rusas, karo prievolininkas,Charkovo Valstybinio universiteto fizikos fakulteto penkto kurso studentas, gyvena Charkove, Šaltasis kalnas, 17… Labai malonu susipažinti!

Ar taip jau ir malonu? Sios operacijos metu mudu su ką tik iškeptu Kravecu šnekėjomės pusbalsiu ir jautėmės pinigų klastotojais, kuriuos tuoj tuoj sučiups. Nesikeičianti inteligentų pagarba teisėtumui!

Kai kitą dieną mes iškakome pas Chiloboką (Kravecas apsiforminti, o aš — paprašyti, kad studentą paskirtų į mano laboratoriją), mudu irgi jautėmės kaip nesavi. Aš, be kita ko, būgštavau, kad Haris jo nepasiųstų į kitą laboratoriją. Bet viskas baigėsi gerai. Studentų šiais metais buvo pilna kaip grybų po lietaus. Kuomet Chilobokas išgirdo, kad studentui Kravecui aš garantuoju medžiagą diplominiam darbui, jis bandė man įpiršti dar du.

Haris, žinoma, atkreipė dėmesį, kad mes panašūs.

— Ar jis ne jūsų giminaitis, Valentinai Vasiljevičiau?

— Kaip čia jums pasakius… Šiek tiek. Trečios eilės sūnėnas.

— A-a, na, tuomet suprantama! Žinoma, žinoma… — jo veidas rodė, kad jis supranta mano giminiškus jausmus ir nuolaidžiauja jiems. — Ir gyvens jis pas jus?

— Ne, kuriems galams? Lai gyvena bendrabutyje.

— Taip, taip, žinoma, kaipgi… — iš Hario veido buvo matyti, kad ir mano santykiai su Lena — jam ne paslaptis. — Suprantu jus, Valentinai Vasiljevičiau, ak, kaip aš jus suprantu!

Dieve, kaip biauru, kai tave „ak, kaip supranta” Cliilobdkas.

— O kaip jums sekasi daktaro disertacija, Hari Charitonovičiau? — paklausiau aš, norėdamas pakeisti pokalbio temą.

— Disertacija? — Chilobokas su nepasitikėjimu pažvelgė į mane. — Šiaip sau… o kodėl jūs susidomėjote, Valentinai Vasiljevičiau? Juk jūs diskretininkas, analoginė elektronika — ne jūsų sritis.

— Aš dabar ir pats nežinau, kur mano, o kur ne mano sritis, Hari Charitonovičiau, — nuoširdžiai prisipažinau.

— Sit kaip? Ką gi, tai pagirtina… Bet aš dar negreit ginsiu disertaciją: reikalai vis atitraukia, kasdienybė, nėr kada kūrybiškai padirbėti. Jūs pats greičiau už mane apginsite, Valentinai Vasiljevičiau, ir kandidato, ir daktaro, che-che…

Į laboratoriją grįžome biauriai nusiteikę. Mūsų darbe yra kažkokio įtartino dvilypumo: laboratorijoje mes dievai, o ka tenka susidurti su mus supančia aplinka, pradedame politikuoti, apgaudinėti, vangstytis. Kas tai — tyrinėjimų specifika? Ar tikrovės specifika? O gal mūsų charakterių specifika?

— Galų gale ne aš sugalvojau kvitų sistemą žmonių vargui: pasus, prirašymo lapelius, aniketas, leidimus, pažymėjimus, — pasakiau aš. — Be popierėlio tu — vabalėlis, su popierėliu — jau žmogus.

Viktoras Kravecas neatsiliepė.”

„Gruodžio 20. Na, pradedame dirbti drauge.

— Ar tau neatrodo, kad su savo priesaika mes smarkiai prašovėme pro šalį?

— ?!

— Na, ne su visa priesaika, o su tuo sakramentiniu punktu…

—,„..kol nebūsim absoliučiai tikri, kad atradimo negalima panaudoti žmonių nenaudai?

— Būtent. Mes įgyvendinome keturis sintezės būdus: pagal informaciją apie žmogų susintetinome žmogų, vėliau susintetinome pagerintus ir nepagerintus triušius, elektronines schemas ir patobulintą žmogų. Ar bent vienas jų absoliučiai garantuoja naudą žmonėms?

— M-m… ne. Bet paskutinysis būdas iš principo įgalina…

— …daryti „bebaimius ir nepriekaištingus riterius”, Georgijaus kavalierius bei liepsningus kovotojus?

— Sakysime paprasčiau: gerus žmones. Tu prieš?

— Mes dar kol kas ne balsuojame, o svarstome. Ir man atrodo, kad ši idėja pagrįsta — atleisk, žinoma — labai vaikišku vadinamųjų „gerų žmonių” įsivaizdavimu. Abstrakčiai „gerų” ir abstrakčiai „blogų” žmonių nebūna — kiekvienas žmogus kam nors geras ir kam nors blogas. Objektyvių kriterijų čia nėra. Todėl ir tikrieji bebaimiai, nepriekaištingi riteriai turėjo daugiau priešų, negu bet kas kitas. Visiems geras tik gudrus ir šlykštokas egoistas, kuris, siekdamas savo tikslų, nori su visais sutarti. Yra, teisybė, „kvaziobjektyvus” kriterijus: geras tas, kurį palaiko dauguma. Ar tu sutiktum moraliai pagrįsti paskutinįjį būdą, remdamasis tokiu kriterijumi?

— M-m… leisk pagalvoti.

— Ar verta, jei aš jau pagalvojau — juk išvada bus ta pati… (Žiūrėk, koks!). Šis kriterijus netinka: ko tik nuo amžių nepalaikydavo dauguma… Yra dar du kriterijai: „gera tai, k aš laikau gera (arba geras tas, kurį aš laikau geru) ir „gera tai, kas gera man”. Mes, kaip ir didžioji dauguma žmonių, profesionaliai besirūpinančių žmonijos gerove, vadovavomės abiem kriterijais — tik per savo naivumą manėme, kad vadovaujamės pirmuoju, dargi laikėme jį objektyviu…

— Na, čia jau tu persūdei.

— Nė kiek nepersūdžiau! Aš nepriminsiu nelaimingojo dubleto Adomo, bet juk netgi tada, kai tu sintetinai mane, rūpinaisi, kad man būtų gera (tiksliau, tavo supratimu „gera”) ir kad būtų gera tau pačiam. Argi ne taip? Bet šitas kriterijus subjektyvus, ir kiti žmonės…

— …naudodamiesi mūsų metodu, kurps tai, kas, jų išmanymu, gera jiems?

— Žinoma.

— N-taip… Sakykim, kad taip. Vadinasi, reikia ieškoti dar kitokių sintezės ir informacijos pertvarkymo žmoguje būdų.

— Kokių gi, būtent?

— Nežinau.

— Aš tau pasakysiu, koks būdas reikalingas. Mūsiškę „mašiną motiną” reikia paversti nepaliaujamos „gėrio” gamybos įrenginiu, kurio našumas būtų… sakysim, pusantro milijono gerų poelgių per sekundę. O drauge padaryti ją tokio pat našumo blogų poelgių siurbtuvu. Pagaliau pusantro milijono — tai lašas jūroje. Žemėje gyvena trys su puse milijardo žmonių, ir kiekvienam jų kasdien išpuola keletas dešimčių poelgių, iš kurių nė vienas nebūna neutralus. Taip pat dar reikia sugalvoti būdą šiai — hm! — produkcijai tolygiai paskirstyti Žemės sausumos paviršiuje. Žodžiu, turi išeiti kažkas panašaus į derliaus nuėmimo ir silosavimo agregatą su magnetronais iš nedegtų plytų.

— Tyčioj ies, taip?

— Taip. Trypiu kojomis švelnią svajonę — kitaip ji mus velniaižin kur nuves.

— Tu manai, kad aš?..

— Ne. Aš nemanau, kad tu dirbai neteisingai. Keistai atrodytų, jeigu aš taip manyčiau. Tačiau supranti: subjektyviai tu ir svajojai, ir sumanei, o objektyviai darei tik tai, ką lėmė atradimo galimybės. Stai kur šuo pakastas! Reikia derinti savo užmanymus su savo darbo galimybėmis. O tu ketinai kažkokią mašiniūkštę priešpastatyti kasdieniniams šimtui milijardų įvairiaušių žmonijos poelgių. Juk icaip tik jie, tie šimtas milijardų plius nesuskaičiuojami milijardai praeities poelgių, nulemia socialinius procesus Žemėje, jų gėrį ir blogį. Visas mokslas bejėgis priešintis tiems galingiems procesams, tai poelgių ir reikalų lavinai: pirma, todėl, kad mokslo reikalai sudaro tik mažą dali pasaulio reikalų, o antra — tai ne jo specialybė. Mokslas nekuria nei gėrio, nei blogio — jis ruošia naują informaciją ir teikia naujas galimybes. Ir viskas. O kaip pritaikyti ir panaudoti šią informaciją, apsprendžia minėtieji socialiniai procesai ir socialinės jėgos. Mes irgi suteikiame žmonėms tik naujas galimybes gaminti į save panašius, o jau jų valia panaudoti tas galimybes savo nenaudai ar savo labui arba visai jų nepanaudoti.

— Tai ką, tu manai, kad reikia paskelbti atradimą ir nusiplauti rankas? Na, žinai! Jei jau mums nusispiauti, kur gyvenimas jį pritaikys, tai kitiems — juo labiau.

— Nesikarščiuok. Aš nemanau, kad reikia paskelbti ir nusispiauti. Reikia dirbti toliau, tirti galimybes — taip visi daro. Bet ir tyrinėjant temą Nr. 154, ir sumanant, ir netgi svajojant apie ją, reikia turėti galvoje: tai, kas bus, įgyvendinus šią temą, visų pirma, priklauso nuo paties gyvenimo, arba, kultūringai pasakius, nuo socialinės politinės situacijos pasaulyje. Jei situacija klostysis palankiai, galima skelbti. Jeigu ne — kuriam laikui nutraukti arba visai sunaikinti darbą, kaip ir numatyta toje pačioje priesaikoje. Ne mūsų jėgoms išgelbėti žmoniją, bet mes galime nepadaryti jai žalos.

— Hm… kažkaip labai jau kuklu. Mano manymu, tu nepakankamai vertini šiuolaikinio mokslo galimybes. Dabar, paspaudus mygtuką arba keletą mygtukų, nesunku sunaikinti žmoniją. Kodėl gi negalėtų būti alternatyvaus būdo: paspaudus mygtuką, išgelbėti žmoniją arba apsaugoti ją? Ir kodėl, velnias griebtų, šitas būdas negali sutapti su mūsų ieškojimų kryptimi?

— Siuo atveju — negali. Mūsų kryptis kūrybinė. Tiltą kur kas sunkiau pastatyti, negu susprogdinti.

— Sutinku. Tačiau tiltai statomi.

— Bet niekas dar nepastatė tokio tilto, kurio nebūtų galima susprogdinti.

Taip mudu pakliuvome į savotišiką scholastinę aklavietę. 210

Bet koks jis, a? Juk, iš esmės, jis man sumaniai ir aiškiai išdėstė visas mano miglotas abejones; jos mane seniai vargino… Dargi nežinau, ar man liūdėti, ar džiaugtis.”

„Gruodžio 28. Taigi, nuo to laiko, kai aš, planuodamas neaiškų bandymą, sėdėjau ant neišpakuoto impulsinio generatoriaus vidury naujai įkurtos laboratorijos, praėjo metai. Tik metai? Ne, vis dėlto laikas matuojamas įvykiais, o ne 2emės sukimusi: man atrodo, kad praėjo vos ne dešimt metų. Ir ne vien dėl to, kad daug padaryta — daug išgyventa. Aš pradėjau daugiau galvoti apie gyvenimą, geriau suprasti žmones ir save, netgi šiek tiek pasikeičiau — duok dieve, kad į gerąją pusę.

Ir vis viena esu toks pat: kažkoks nepatenkintas — tur būt, iš per didelio polinkio svajoti. Visa, ką sumanydavau — įgyvendindavau, bet įgyvendindavau kažkaip ne taip; sunkiai, per dideles painiavas, per nusivylimus… Šitaip ir būna gyvenime: žmogus niekada nesvajoja, kuo čia jam nusivylus arba kur čia žnektelėjus veidu į purvą, — tai atsitinka savaime. Protu aš viską puikiausiai suprantu, o susitaikyti su tuo vis tiek niekaip negaliu.

…Kai aš sintetinau dubletą-3 (pasauliui — Kravecą), miglotai vyliausi: kažkas spragtels „mašinoje motinoje” ir užgims iš tikrųjų bebaimis ir be priekaišto riteris! Niekas nespragtelėjo. Jis geras, nieko nepasakysi, bet ne riteris: blaivaus proto, išmaningas ir atsargus. O ir iš kur rasis riteris — iš manęs, ar ką?

Kvailys, įsisvajojęs kvailys! Tu vis tikiesi, kad gamta pati išras, pati įduos tau Į rankas „absoliučiai patikimą būdą”. Nieko ji neišras ir nieko neduos. Ji neturi tokios informacijos.

Velnias, nejaugi negalima?.. Nejau mano patobulinto Krivošeino Kraveco tiesa?

…Yra vienas būdas pasauliui išgelbėti mygtuko spustelėjimu, ir termobranduoliniame kare jį galima panaudoti. Gilioje šachtoje reikia paslėpti didelę atsargą reaktyvų ir keletą „mašinų motinų”, kurių atmintyje būtų įrašJyta informacija apie žmones (vyrus ir moteris). Ir jeigu išdegintoje Žemėje nebeliks žmonių, mašinos išsaugos ir vėl atgaivins žmoniją. Vis šiokia tokia išeitis iš padėties.

Bet vėlgi viskas ne taip susiklostys. Sviesi į pasaulį tokį būdą, jis suardys nusistovėjusią pusiausvyrą ir, ko gero, p stūmės žmoniją į branduolinį karą. „Žmonės liks gyvi, atominės bombos nebaisios — nagi įkrėskime jiems! — nuspręs koks nors išmaningas politikierius. — Artimųjų Rytų problema? Nėra Artimųjų Rytų! Vietnamo problema? Nėra Vietnamo! Pirkite atomines slėptuves sieloms gelbėti!”

Vadinasi, irgi — „ne tai”. Kas gi tuomet — „tai”? Ir išvis ar yra tas „tai”?”

TREČIOJI DALIS BLAIVUMAS

(savęs išbandymas)

PIRMAS SKYRIUS

Miegas — geriausia priemonė prieš snaudulį.

K. Prutkovas, inžinierius. „Enciklopedijos metmenys”

Greit prabėga birželio naktis: ar seniai čia pietvakariuose užgeso violetinės saulėlydžio žaros, o šit pietryčiuose, už Dnepro, jau vėl šviesėja dangus. Nors ir trumpa naktis — vis tiek naktis; ji visada vienodai veikia žmones. Miega gyventojai užtemdytoje planetos dalyje. Miega Dneprovsko miesto piliečiai. Miega dažnas aprašomųjų įvykių dalyvis.

Matvejaus Apolonovičiaus Anisimovo miegas neramus. Užmigti jam ilgai nesisekė: jis rūkė, vartėsi patale, nedavė ramybės žmonai — galvojo apie tą įvykį. Galų gale pavargęs užsnūdo, ir įjaudrinta psichika surezgė biaurų sapną: biik tai trijuose miesto parkuose rasti trys šaunamuoju ginklu nužudytų žmonių lavonai. Teismo medicinos ekspertas Zubata, tingėdamas tirti kiekvieną žmogžudystę skyrium, sugalvojo versiją: visi trys užmušti vienu šūviu, atseit, peršauti kiaurai, ir savo teisumui įrodyti susodino lavonus sekcijinėje salėje ant marmuro lentos taip susikabinusius, kad kulkos skylės sutaptų.

Ir Matvejus Apolonovičius, kuriam paprastai sapnuodavosi juodai balti ir blausūs — kaip sudėvėtoje kino juostoje — sapnai, regėjo šį paveikslą stereoskopišką, su spalvomis ir kvapais; sėdi trys Krivošeinai — didžiuliai, nuogi, rausvi, atsiduodantys mėsa. Žiūri į jį, fotogeniškai šypsodamiesi… Apimtas protesto jausmo, Anisimovas pabudo. Bet (sapnas išsipildė!) galvoje ėmė ryškėti į tiesą panaši versija: ten, laboratorijoje, jie virino nugalabyto Krivošeino lavoną! Juk lavonas — visada svarbiausias įkaltis, o paslėpti ar užkasti jį pavojinga, nesaugu — gali aptikti ir atpažinti. Taigi jie ir virino ar skaidė lavoną specialiame mišinyje, o kadangi čia dalykas nekasdieniškas, kažko neapskaičiayo ir apvertė baką. Todėl ir lavonas tebebuvo šiltas, kai technikas Prachovas jį surado bake! Todėl taip greit ir suiro minkšti lavono audiniai, prisisunkę jų chemijos, liko tik skeletas. Laborantą pritrenkė bakas, o antrasis bendrizrinkas — tas, kur vakar prieš jį išsidarinėjo (mistifikatorius, cirkininkas — pripučiamos kaukės ar ištreniruota mimika — jie mitrūs, aišku!), pabėgo. Ir susikūrė alibi — savo kaukėmis ir mimotechnika jis galėjo ir maskviški profesorių suklaidinti. O jo dokumentai — tik puiki klastotė.

Matvejus Apolonovičius užsirūkė dar vieną papirosą. Ir vis dėlto šis reikalas kvepia ne šiaip sau kriminalu. Jeigu nusikaltėliai veikia ir Maskvoje, ir čia, o savanaudiškumo motyvų, asmeninių sąskaitų ir sekso nėra, tai… tur būt, Krivošeinas tikrai padarė rimtą išradimą ar atradimą. Ne, ryt jis primygtinai pareikalaus Aleksejų Ignatjevičių, kad šios bylos imtųsi ir saugumo organai! (Nors Anisimovas niekada nesužinos, kaip viskas buvo, negalima nepripažinti jo tardytojiškų sugebėjimų. Iš tikrųjų: ne kiekvienas gali, visiškai nesuprasdamas dalyko esmės, remdamasis vien išoriniais atsitiktiniais faktais, sukurti logiškai neprieštaringą versiją!).

Šitaip pagalvojęs, Matvejus Apolonovičius nusiramino ir užmigo. Dabar jis sapnuoja malonius dalykus: kad už šios bylos išaiškinimą jį paaukštino… Tačiau sapnai dar mažiau pavaldūs mūsų svajonėms, negu reali tikrovė — ir šit tardytojas apmaudžiai mykia, o prabudusi žmona rūpestingai klausia: „Matiuša, kas tau?” Anisimovui prisisapnavo, kad miesto milicijos skyriuje kilo gaisras ir sudegė naujas etatų sąrašas…

Arkadijus Arkadjevičius Azarovas užmigo visai neseniai, ir tai tik prarijęs dvi tabletes migdomųjų: rytą nubudus vėl kamuos neurastenija. Jį irgi galavo mintys apie įvykį naujų sistemų laboratorijoje„. Jau skambino iš partijos miesto komiteto: „Jūsuose vėl avarija, Arkadijau Arkadjevičiau? Yra aukų?” Ir iš kur jie taip greit sužino! Dabar prasidės: iškvietimai, komisijos, pasiaiškinimai… Ką gi, tam tu ir direktorius, daug pinigų gauni, kad tave visur tampytų! Stai dėl tokių dalykų, nors jis nekaltas ir negali būti kaltas, pradedama abejoti j geru, sąžiningu darbu! Arkadijus Arkadjevičius jautėsi vienišas ir nelaimingas.

„…Nevertėjo organizuoti tos „atsitiktinių paieškų” laboratorijos. Nepaklausei proto balso. Juk pati idėja, kad atsitiktiniais bandymais ir laisvai pasirinktomis faktų kombinacijomis galima užčiuopti, tiesą ir tikrus sprendimus moksle, buvo visai nepriimtina tavo mąstysenai, Ir dabar nepriimtina. Monte Karlo metodas… jau pats pavadinimas ko vertas! Tikėti atsitiktinumu — kas gali būti baisesnio tyrinėtojui! Užuot logiškai analizavus problemą, su pasitikėjimu ir iš lėto artėjus prie jos išsprendimo- bandyti, tegu ir mašinomis bei prietaisais, savo lošfikišką laimę! Žinoma, ir tokiu būdu galima sudarinėti tariamai mokslines sistemas bei algoritmus, bet ar nepanašios jos Į tas „sistemas”, kuriomis naudodamiesi, ruletės mėgėjai viliasi išlošti ir prakiša visus savo turtus… Pamanyk tik, pakeičiau laboratorijos pavadinimą. Bet esmė juk liko ta pati. Palikau savieigai, gSlvojau: yra tokia kryptis pasaulinėje sistemologijoje — tegu ir mūsuose išsivyst37s… Stai ir „išsivystė”!”

Tuokart Arkadijus Arkadjevičius neišsakė Krivošeinui savo abejonių, kad neatšaldytų jo entuziazmo, tik paklausė: „Ką jūs ketinate pasiekti… e… atsitiktiniais ieškojimais?” — „Pirmiausia įsisavinti metodiką”, — atsakė Krivošeinas, ir toks atsakymas Azarovui patiko labiau, nei jis būtų ėmęs trykšti idėjų fontanu.

„Ne, jis ne tik į metodiką gilinosi, — Arkadijus Arkadjevičius prisiminė laboratoriją, į aštuonkojį panašų įrenginį, daugybę prietaisų ir kolbų. — Pradėjo kažkokį didelį eksperimentinį darbą… Apie ką jis kalbėjo savo pranešime mokslinėje taryboje? Nejaugi jam šis tas išėjo?.. Bet viskas pasibaigė lavonu. Griaučiais virtusiu lavonu! — Azarovą apėmė pasibiaurėjimas ir įtūžis. — Reikia sumažinti eksperimentinius darbus, amžinai su jais kas nors atsitinka! Būtinai! Sistemologija iš esmės yra spekuliatyvus mokslas, bet kurių sistemų analizę ir sintezę reikia daryti matematiškai — ir nėr čia ko… Teoriją reikia plėtoti! O jei norite dirbti su mašinomis — prašau, programuokite savo užduotis ir eikite į mašinų salę… Ir išvis tie eksperimentai, — akademikas šyptelėjo apsiramindamas, — niekada nežinai, ką padaręs: kvailystę ar atradimą!”

Arkadijus Arkadjevičius su eksperimentiniu mokslu turėjo senų sąskaitų, jo nuomonė apie jį buvo galutinė ir nepajudinarna. Prieš trisdešimt su viršum metų jaunas fizikas Azarovas tyrinėjo helio suskystinimo procesą. Kartą jis įkišo į diuarą keletą stiklo šiaudelių kapiliarų, ir skystis, atšaldytas iki dviejų laipsnių pagal absoliučią skalę, nepaprastai greit išgaravo. Du litrai tuo metu labai brangaus helio nuėjo perniek, eksperimentas sužlugo! Įsikarščiavęs Azarovas apkaltino laboratorijos stiklapūtj, kad tas pakišęs diuarą su defektais; stiklaptitj nubaudė… O po dviejų metų universiteto bendrakursis Piotras Kapica analogišku bandymu (kapiliarus panardinti į indą) atrado helio supertekamumo reiškinį!

Nuo to laiko Arkadijus Arkadjevičius nusivylė eksperimentine fizika, pamėgo patikimą ir griežtą matematikos pasaulį ir nė sykio dėl to neapgailestavo. Matematika jį kaip tik ir išaukštino — jo matematiniai metodai nematematikos problemoms spręsti. Trisdešimtaisiais metais jis savo metodus panaudojo bendrosios reliatyvumo teorijos problemoms, kurios tuomet buvo užvaldžiusios mokslininkų protus; vėliau jo tyrinėjimai padėjo išspręsti svarbius urano ir plutonio grandininių reakcijų teorijos uždavinius; po to jis savo metodus pritaikė cheminės polimerų katalizės problemoms; o dabar jis ėmė vadovauti diskretinių sistemų krypčiai sistemologijoje.

„E, aš vis ne apie tai! — pyktelėjo ant savęs Azarovas. — Kas gi vis dėlto įvyko Krivošeino laboratorijoje? Praeitą rudenį, pamenu, jis buvo atėjęs pas mane, norėjo apie kažką pasikalbėti… Apie ką? Apie darbą, žinoma. Atsikračiau, nebuvo kada… Visuomet manai, kad tai, kas neatidėliotina, — svarbiausia! O reikėjo pasikalbėti, dabar bent žinočiau, kas ir kaip. Daugiau Krivošeinas, į mane nebesikreipė. Na, žinoma, tokie žmonės išdidūs ir drovūs… Pala pala, kokie žmonės? Koks Krivošeinas? Ką tu apie jį žinai? Keletas pranešimų seminaruose, kalba mokslinėje taryboje, kelios replikos ir klausimai kitiems pranešėjams; na, dar pasisveikindavome susitikę. Ar iš to galima spręsti apie jį? Galima, ne taip jau blogai tu pažįsti žmones, Arkadijau… Jis buvo veiklus ir kūrybingas žmogus, štai kas. Tokius pažinsi iš vieno klausimo, iš frazės — iš laikysenos. Tokių žmonių mintis nepaliaujamai dirba — ne kiekvienas tai pastebi, bet juk tu pats toks, gali pastebėti… Žmogus valgo, vaikšto į darbą, sveikinasi su pažįstamais, žiūri kiną, kivirčijasi su bendradarbiais, skolinasi pinigus, kaitinasi pliaže — visa tai jis daro iš tikrųjų, ne dėl akių — ir galvoja, ga voja. Apie viena. Apie idėją, kuri nėra susijusi nei su jo poelgiais, nei su buitiniais rūpesčiais; bet nuo tos minties jo niekas neatitrauks. Ji — jo esmė: iš jos gimsta naūja… Ir Krivošeinas toks buvo. Ir labai gaila, kad buvo, — su kiekvieno tokio žmogaus mirtimi kažko labai svarbaus netenki gyvenime. Ir jautiesi dar labiau vienišas. E, užteks, ką aš čia dabar? — susizgribo Arkadijus Arkadjevičius. — Miegoti, miegoti!”

Haris Charitonovičius Chilobokas tą naktį taip pat ilgai negalėjo užmigti: vis žvalgėsi į gretimą namą, į apšviestus Krivošeino buto langus ir spėliojo: kas gi ten yra? Vienuoliktą valandą iš laiptinės vikriai išžingsniavo Lena Kolomijec (Haris Charitonovičius ją pažino iš figtiros bei eigasties ir išsiblaškęs pagalvojo: „Reiktų dabar su ja artimiau susipažinti, turiu kuo sudominti”), tačiau šviesa tebedegė. Chilobokas užgesino šviesą savo bute, pasilypėjo ant palangės su teatriniu žiūronu, bet rakursas buvo niekam tikęs — jis pamatė tik knygų spintos kampą ir trafaretą iš olimpinių žiedų ant sienos. „Pamiršo užgesinti lempą, ar ką? O gal ten dar kas nors yra? Paskambinti į miliciją? Bala jų nematė, lai patys aiškinasi. — Haris Charitonovičius saldžiai nusižiovavo. — Gal kas iš jų ten daro kratą..

Jis grįžo į [kambarį, uždegė naktinę lempą — nuogos moters figūrėlę iš dirbtinio marmuro su lempute viduje. Švelni šviesa apšvietė meškeną ant grindų, mėlynas sienas su auksaspalviais apmušalų gandrais, poliruotus rašomojo stalo šonus, knygų spintą, rūbų spintą, televizoriaus stalelį, dygsniuotą rožinės spalvos kušetę, tamsiai raudoną kilimą su antikinės puotos scena — viskas aplinkui žadino svaigią palaimą. Haris Charitonovičius nusirengė, priėjo prie spintos veidrodžio ir ėmė apžiūrinėti save. Jis mėgo savo veidą: tiesi stamboka nosis, glotnūs, bet neišsipūtę žandai, tamsūs ūsai — kažkuo panašus į Gi de Mopasaną… Ne taip seniai jis prieš šį veidrodį derino savo veidui technikos mokslų daktaro išraišką. „Ko jam reikėjo, tam Krivošeinui? — Haris Charitonovičius pajuto viduje kunkuliuojant aršią neapykantą. — Ką tokio aš jam padariau? Ir už jo temą balsavau, ir giminaitį padėjau įtaisyti į laboratoriją… Pats negina disertacijos ir kitiems pavydi! O gal jis pyksta, kad nepadariau jo užsakytos EDS-2? Na, argi ne vis tiek — nebėra daugiau Krivošeino. Iškepė. Stai taip. Galiausiai gyvenime laimi tas, kas pergyvena priešininką.”

Chiloboką pradžiugino netikėtas šios minties sąmojingumas. „Hm… Reikia įsiminti ir paskleisti plačiau.”

Šiaipjau, reikia pripažinti, Haris Charitonovičius nebuvo toks kvailas, kaip galėjo pasirodyti iš jo elgsenos. Tiesiog, kad gyvenime geriau sektųsi, jis vadovavosi taisykle: iš kvailio mažiau reikalaujamą. Iš jo niekas niekada nesitikėjo nei dalykiškų minčių, nei žinių, todėl tais retais atvejais, kai jis parodydavo nusimanymą ar suregzdavo nors ir menkutę, bet savą mintį, būdavo tikrai malonus siurprizas; bendradarbiai imdavo galvoti: „Vis dėlto mes nepakankamai vertiname Harį Charitonovičių…” ir stengdavosi savo palankumu ištaisyti šią klaidą. Taip į rinkinį „Sistemologijos klausimai” patekdavo jo straipsniai, kuriuose redaktoriai, iš anksto nieko gera nesitikėdami, nelauktai aptikdavo prasmės kruopelyčių. Tokiu pat būdu Haris Charitonovičius atiduodavo atliktus užsakymus iš anksto jo elgesio ir kalbų demoralizuotiems užsakovams. Tik šĮtai su daktaro disertacija neišdegė. Na, nieko, jis savo atsiims!

Harį Charitonovičių užliūliavo malonios mintys ir džiugios viltys. Dabar jis miegojo kietai ir be sapnu kaip, tur būt, miegodavo žmonės akmens amžiuje.

Grįžęs iš naktinio budėjimo mieste, miegojo ir laimingas šypsojosi pro miegus milicininkas Gajevojus.

Širsdama ant Krivošeino ir savęs, paverkė ir užmigo L.ena.

Bet miega ne visi… Sėkmingai kovoja su snūduliu milicijos viršila Golovorezovas, saugąs naujųjų sistemų laboratoriją; jis sėdi fligelio prieangyje, rūko, žiūri į žvaigždes virš medžių. Stai netoliese žolėje kažkas sučiužėjo. Jis pašvietė žibintuvėliu: iš varnalėšų į jį žiūrėjo raudonakis triušis albinosas. Viršila kostelėjo — triušis šoko į tamsą. Golovorezovas nežinojo, koks tai triušis,

Viktoras Kravecas vis vartėsi kietoje atverčiamojoje lovoje tardomojo kalinimo vienutėje po gelumbiniu dezinfekcija atsiduodančiu apklotu. Jis buvo tokioje nervinio įsijaudrinimo būklėje, kuomet neįmanoma užmigti.

„Kaipgi dabar bus? Kaip bus? Išsisuks aspirantas Krivošeinas ar laboratorija ir darbas žlugs? Ir ką aš dar galiu padaryti?

(jintis? Prisipažinti nusikaltus? Kuo? lilieti tardytojau, aš kaitas, icad turėjau gerų ketinimų — gerų ketinimų, kurie nielcam nepadėjo… Ką gi, tur būt, tai sunki kaltė, jei taip atsitiko. Visi skubino: greičiau, greičiau! — pilnai įsisavinti atradimą, prisikasti iki „absoliučiai patikimo” būdo. Aš irgi, nors pats sau šito ir neprisipažinau, laukiau, kad mes atrasime tok; būdą… Evoliucija kiekvieną naują informaciją diegė į žmogų palaipsniui, mažų bandymų ir mažų nukrypimų metodu, tikrino jos naudingumą nesuskaičiuojamais eksperimentais. O mes — viską per vieną bandymą!

Reikėjo iš pat pradžių išmesti iš galvos minti apie galimas socialines pasekro.es, dirbti viešai ir ramiai, kaip visi. Galų gale žmonės — ne maži vaikai, patys turi žinoti, kas ir kaip. Viską mes perpratome: kad žmogus — supersudėtinga baltyminė kvantinė-molekulinė sistema, kad jis- natūralios evoliucijos produktas, kad jis — informacija, užrašyta tirpale. Viena tik išleidome iš akių; žmogus — tai žmogus. Laisva būtybė. Savo gyvenimo ir savo poelgių šeimininkas. Ir jis laisvas pasidarė daug anksčiau, negu prasidėjo visi maištai ir revoliucijos, tą tolimą dieną, kai žmogbeždžionė susimąstė; galima įlipti į medį ir nurėkšti vaisių, bet galima ir pamėginti jį nudaužti pagaliu, suspaustu letenoje. Kaip geriau? Ji ne šiaip sau susimąstė, toji beždžionė; ji matė, kaip audros nulaužta šakelė numušė vaisius… Laisvė — tai galimybė pasirinkti elgesio variantus, jos ištakos — žinojimas. Nuo to laiko kiekvienas atradimas, kiekvienas išradimas teikė žmonėms naujas galimybes — jie darėsi vis laisvesni ir laisvesni.

Tiesa, buvo ir tokių atradimų (jų nedaug), kurie bylojo žmonėms: negalima! Negalima pagaminti pirmos ir antros rūšies amžinųjų variklių, negalima viršyti šviesos greičio, negalima tuo pačiu metu tiksliai išmatuoti elektrono greičio ir padėties… Betgi mūsų atradimas nieko nedraudžia ir nieko neatšiaukia, jis sako: galima!

Laisvė… Ne taip paprasta įsisąmoninti savo laisvę šiuolaikiniame pasaulyje, protingai ir blaiviai pasirinkti elgesio variantus. Žmogų slegia milijonai praeities metų, kai biologijos dėsniai vienareikšmiškai apsprendė jo protėvių gyvulių elgseną, ir viskas buvo paprasta. Jis ir dabar taikstosi suversti savo klaidas ir kvailystes aplinkybėms, piktam likimui, sudėti viltis į dievą, į stiprią asmenybę, į sėkmę — tik ne į save patį. O ka villys sudūžta, žmonės ieško ir randa atpirkimo ožį; tik patys žmonės, puoselėję viltis, čia nieliuo dėti!.. Iš esmės, žmonės, einantys mažiausio pasii:)riešinimo keliu, nepažįsta laisvės…”

Skritulėlis kameros duryse pasisuko į šoną, praleisdamas šviesos spindulį, bet jį uždengė budėtojo veidas. Tur būt, tikrina, ar nenuorama tardomasis nesugalvojo vėl pabėgti? Viktoras Kravecas negirdimai susijuokė: ką ir kalbėti, cypė — pati tinkamiausia vieta apmąstymams apie laisvę! Ir patenkintas suvokė, kad, nežiūrint visų sukrėtimų, jumoro jausmas jo dar neapleido…

Dubletas Adomas Herkulis sėdėjo ištuštėjusioje gatvėje ant suoliuko prie troleibusų sustojimo ir stengėsi prisiminti. Vakar, kai jis ėjo iš geležinkelio stoties, apmąstydamas trijų informacijos srautų (mokslo, gyvenimo ir meno) poveikį žmogui, jam kilo miglota, bet labai svarbi idėja. Sutrukdė tie trys su savo kvailu dokumentų tikrinimu, kad juos… Liko pojūtis, kad jis vos neužčiuopė vertingos minties — geriau jau jo nebūtų, to pojūčio, dabar nebenusiraminsi!

„Pabandysime dar kartą. Aš svarsčiau: kaip ir kokia informacija galima sutaurinti žmogų? Juk aš perėmiau Krivošeino idėją susintetinti „bebaimį ir nepriekaištingą” riterį; išsižadėti jos negalima… Aš atmečiau informaciją, gaunamą iš aplinkos ir iš mokslo, nes jųdviejų poveikis žmogui lygia dalim gali būti ir teigiamas, ir neigiamas… Liko būdas „gerus jausmus pažadint lyra” — Menas. Tikrai, jis žadina. Tik lyra — netobulas instrumentas: kol skimbčioja, žmogus kilnesnis, o nutilo — vėl viskas praeina. Kažkas lieka, žinoma, bet maža — paviršutiniškas įspūdis apie matytą spektaklį ar perskaitytą knygą… Na, gerai, o jeigu, sintetindamas kokį nors žmogų, šią informaciją įvestum į „mašiną motiną”, sakysim, įrašytum daugelio knygų turinį, parodytum geriausius filmus? Bus tas pats — atminties paviršiuje užsiliks turinys, ir daugiau nieko. Juk ta knyga — ne apie jį!

Aha, apie tai aš irgi galvojau: tarp Meno informacijos šaltinio ir jos priėmėjo — konkretaus žmogaus — stovi kažkokia vaiski sienelė. Kas gi tai per sienelė? Velniai rautų, nejau gyvenimo patirtis visada bus svarbiausias faktorius, formuojant žmogaus asmenybę? Nejau būtina pačiam kentėti, kad suprastum kitų kančias? Klysti, kad išmoktum teisingai elgtis? Kai kūdikiui — pirma apsideginti, kad nekištum pirštų į ugnį… Bet juk gyvenimo patirtis — labai sunkus mokslas, ir ne kiekvienas jį įkąs. Gyvenimas mus gali padaryti kilnesnius, bet gali ir įniršinti, suniekšinti; žmogus gali tapti išmintingas, bet gali ir iškvailėti…”

Jis užsiriikė ir ėmė vaikštinėti šaligatviu palei suolelį.

„Meno informacijos žmogus neapdoroja iki galo, jos pavyzdžiu nesprendžia savo problemų gyvenime. Pala! Informacijos neįsisavina iki galo, jos pavyzdžiu nesprendžia problemų… tai jau buvo. Kada buvo? Nagi, bandymo pradžioje; pirminis kompleksas „siųstuvai — kristaloblokas — SSM-12” nepriėmė informacijos iš manęs… iš Krivošeino — vis tiek! Ir tada aš panaudojau grįžtamąjį ryšį!”

Dabar Adomas jau ne vaikščiojo, o lakstė apspiaudytu šaligatviu nuo urnos iki žibinto stulpo.

„Grįžtamasis ryšys, kad jį kur nelabasis! Grįžtamasis ryšys, kuris padidina informacinių sistemų efektyvumą tūkstančius kartų… Sit iš kur „sienelė”, šit kodėl mažas Meno efektyvumas — nėra grįžtamojo ryšio tarp informacijos šaltinio ir priėmėjo. Sis tas, teisybė, yra: atsiliepimai, skaitytojų konferencijos, kritikos akibrokštai, bet čia — ne tai, ko reikia. Turi būti beiarpiškas techninis grįžtamasis ryšys, kuris į žmogų įvedamą Meno informaciją pakeistų ir pritaikytų jo individualybei, charakteriui, atminčiai, gabumams, dargi išvaizdai ir anketiniams duomenims. Tokiu būdu sintetinant galima surepetuoti jo elgesį kritiškomis aplinkybėmis (tegu pats klysta, mokosi iš klaidų, ieško teisingų sprendimų!), atskleisti jam įo, — o ne išgalvoto herojaus — dvasinį pasaulį, gabumus, privalumus ir trūkumus, padėti jam permanyti ir atrasti save… Ir tuomet ši didžiulė informacija — lygiai kaip ir buitinė — pasidarys jo gyvenimiškąja patirtimi, taps jam apibendrinta tiesa, lygiai kaip ir mokslo tiesos. Bet tai jau bus kažkoks kitoks Menas — ne literatūra, ne vaidyba, ne muzika, o viskas drauge, išreikšta biopotencialais ir cheminėmis reakcijomis. Tai bus Žmogaus Sintezės Menas!”

Staiga jis sustojo. „Taip, bet kaip visa tai padaryti „mašinoje motinoje”? Kaip organizuoti tokį grįžtamąjį ryšį? Ne taip paprasta… Na, nieko — bandymai, bandymai, bandymai — padarysim! Juk sugebėjome jį organizuoti tarp komplekso blokų. Svarbiausia — pati idėja!.,”

Nemiegojo ir Vano Aleksandrovičius Androsiašvilis savo vasarnamyje Pamaskvėje. Jis stovėjo verandoje ir klausėsi nakties lietaus šnaresio… Šiandien katedros posėdyje buvo svarstomi aspirantų darbo rezultatai. Blogiausias pasirodė Krivošeinas: per metus jis neišlaikė nė vieno kandidatinio egzamino, paskaitas ir laboratorijas pastaruoju metu lankė labai retai, temos kandidato disertacijai dar neišsirinko. Profesorius Vladimiras Venjaminovičius Valernas pareiškė nuomonę, kad žmogus tuščiai užima vietą, gauna stipendiją ir neblogai būtų išlaisvinus vakansiją stropesniam aspirantui. Vano Aleksandrovičius buvo ketinęs patylėti, bet nesusilaikė ir prišnekėjo Vladimirui Venjaminovičiui daug kandžių ir karštų žodžių apie inertiškumą, vertinant jaunųjų tyrinėtojų darbus, apie panieką jiems… Valernas buvo priblokštas, o pats Androsiašvilis dabar jautėsi nesmagiai: Vladimiras Venjaminovičius, apskritai imant, tokių priekaištų nenusipelnė.

Ne vieną vakarą Vano Aleksandrovičius mąstė apie stebuklingą aspiranto išfgijimą po to, kai jį partrenkė pūdo svorio varveklis, prisiminė kalbėjęs su juo apie medžiagų apykaitos valdymą organizme ir priėjo išvadą, jog Krivošeinas išaiškino ir išsiugdė sugebėjimą sparčiai regeneruoti audinius, — ypatybę, gamtoje būdingą tiktai paprasčiausiems duobagyviams. Jį kamavo mintis, kad neįstengia suprasti, kaip Krivošeinas tai padarė. Jis laukė, kad šis vis dėlto ateis ir pasipasakos; Vano Aleksandrovičius buvo pasiruošęs užmiršti nuoskaudą, jei prireiks, pasižadėti niekam nė šnipšt apie tai, kad tik sužinotų! Bet Krivošeinas tylėjo.

Dabar Androsiašvilis giežė apmaudą ant savęs, kam vakar, pakviestas prie milicijos televideofono, neišsiteiravo, kodėl ir už ką aspirantas sulaikytas. „Jis kažką iškrėtė? Tik kada jis suspėjo: dar rytą buvo užėjęs į katedrą pranešti kelioms dienoms išskrendąs į Dneprovską! Antroji Krivošeino paslaptis…” Profesorius šyptelėjo. Bet susirūpinimas neatlėgo. Gerai, jei šiaip koks nesusipratimas, o jei kas nors rimta? Ką besakytum, Krivošeinas — svarbaus atradimo apie žmogų autorius ir kol kas vienintelis saugotojas. Sis atradimas neturi pražūti.

„Man reikia skristi į Dneprovską”, — netikėtai šovė į galvą mintis. Išdidus kalniečio ir MA nario korespondento kraujas užvirė: jis, Vano Androsiašvilis, lėks gelbėti neaiškion bėdo pakliuvusio aspiranto! Aspiranto, kurį iš gailesčio priėmė į katedrą ir kurio nepatiklumas jį smarkiai įžeidė!

„Cche, lėks! — Vano Aleksandrovičius, tvardydamasis krestelėjo galvą. — Visų pirma, tu, Vano, netiki, kad Krivošeinas padarė kažkokį nusikaltimą — ne toks jis žmogus. Ten arba nelaimė įvyko, arba nesusipratimas. Reikia gelbėti. Antra, tu svajojai įgyti jo pasitikėjimą, suartėti su juo. Cia kaip tik tokia proga. Gal, būt, jis turi rimtą priežastį slapukauti. Bet tegu negalvoja, kad Androsiašvilis — žmogus, kuriuo negalima pasikliauti, kuris nusigręš, niekingų tikslų paskatintas. Ne! Žinoma, aš ir Dneprovske jo nekamantinėsiu — panorės, pats išsipasakos. Tačiau šį atradimą reikia saugoti. Jis svarbiau už mano savimeilę.”

Vano Aleksandrovičius susitvardė ir protingai nusprendė — jam pasidarė lengva ir ramu širdyje…

Aspirantas. Krivošeinas taip pat nemiegojo. Jis tebeskaitė dienoraštį.

ANTRAS SKYRIUS

Pagal Budos mokymą, norint atsikratyti kančių, reikia vengti prieraišumo. Tegul man pasako, kokio prieraišumo reikia vengti, kad liautiisi skaudėję iltinį dantį. Ir greičiau!

K. Prutkovas, inžinierius, mintis be numerio

„Sausio 5. Štai dr aš tapau žmogumi juodraščiu tobulesnei kopijai. Ir nors pats esu kopijos kūrėjas — malonumo maža.

— O tavo giminaitis įdomus, — pasakė Lena po to, kai aš juos supažindinau Naujųjų metų vakare. — Simpatiškas.

Grįžęs namo, aš visą valandą apžiūrinėjau save veidrodyje: graudus vaizdas… Ir pašnekėti jis miklus, kur ten man su juo lygintis.

Ne, su Lena Viktoras Kravecas elgiasi džentelmeniškai. Ar jį veikia ligtoliniai prisiminimai, ar jis jaučia savogalią žavėti širdis, bet iš pažiūros Viktoras abejingas jai. O jei pasistengtų — neberegėčiau Lenos.

…Kai mes su juo einame per Alcademinį miestelį ar instituto parką, sutiktos merginos, anksčiau vos linkteldavusios man, dabar skardžiai ir džiaugsmingai labina:

— Sveiki, Valentinai Vasiljevičiau! — o pačios skvarbiai šnairuoja Į nepažįstamą vaikiną šalia manęs.

O kaip jis slidinėja! Vakar mes trise leidomės i užmiestį — tai jiedu su Lena paliko mane toli užpakaly.

O kaip jis šoko naujametiniame baliuje!

Net sekretorė Ninočka, kuri anksčiau nė kelio į fligelį nežinojo, dabar kur buvus nebuvus ir užneš man kokį popierių iš priimamojo.

— Laba diena, Valentinai Vasiljevičiau! Sveikas, Vitia… Oi, kaip čia pas jus įdomu, vieni vamzdeliai!

Žodžiu, dabar aš kasdien ne tik stebiu save, koks esu, bet ir koks galėčiau būti, jeigu ne… jeigu ne… kas? Jei ne karo ir pokario badmiriavimas, jei ne paveldėtas panašumas į nelabai gražų — deja! — gimdytoją („Pats tėtušis, papūstžandis!” — graudindavosi, būdavo, giminaičiai), jei ne duobės gyvenimo kelyje, ne tokia nesveika gyvensena: laboratorija, biblioteka, kambarys, pašnekesiai, apmąstymai, reaktyvų miazmos — ir jokio fizinio krūvio. Aš tikrai netroškau pasidaryti negražus, storas, susikūprinęs lėtūnas — taip išėjo.

Iš teisybės aš turėčiau didžiuotis: aplenkiau gamtą! Bet kažkas trukdo…

Ne, vis dėlto ši idėja žalinga. Sakykim, valdomos sintezės būdą mes ištobulinsim iki standarto. Sintetinsime puikius žmones: stiprius, gražius, energingus, gabius, nusimanančius- na, tikrus gyvenimo šeimininkus, tokius, kaip plakate „Pinigus kasoj taupysim — naujus baldus įsigysim!” O tie, iš kurių juos dubliuosime, tebus, atseit, tik paskubomis gyvenimo apmesti juodraščiai? Už ką gi juos žeminti? Geras „atpildas už gyvybę”: apgailestavimas, kad esi netobulas, mintys, kad niekada nebūsi tobulas, nes tave pagimdė paprasčiausia mama, o ne gerai sureguliuota mašina! Vadinasi, mūsiškis žmogaus sintezės būdas vis dėlto atsigręžia prieš žmones? Ir ne vien blogus — prieš visus, nes kiekvienas mūsų kuo nors netobulas. Vadinasi, ir geriems, bet paprastiems (ne dirbtiniams) žmonėms teks susispausti gyvenime?

(Va! Stai toks tu ir esi, Krivošeinai — storaodis… Kol paties nepaima už sprando, nieko nesupranti. „Nors kuolą ant galvo tašyk”, kaip tėtušis sakydavo. Na, gerai: nesvarbu, kokiu būdu supratai — svarbiausia, kad supratai.)

Yra apie ką pagalvoti… Matyti, visos žmonių ydos kilusios iš vieno šaltinio — iš kraštutinumų. Kad ir patiklumas, pavyzdžiui — gera, maloni charakterio savybė, bendraujant tarpusavyje. Jis yra mumyse nuo pat vaikystės. Bet pašykštėjo gamta, pakenkė auklėjimas, ne taip susiklostė gyvenimo aplinkybės — ir vietoj patiklumo atsirado snūdus kvailumas. Tokiu pat būdu vietoj protingo atsargumo atsiranda bailumas, vietoj gyvenime būtino pasitikėjimo savimi — tariama savikliova, vietoj atvirumo ir sveiko skepticizmo — cinizmas, vietoj blaivios drąsos — įžūlumas, amžinas chamiškumas, vietoj proto — klasta.

Prieš žmonių netobulumą mes bejėgiai ir savo silpnumui dangstyti turime daugybę žodžių: juokaujamų („šlapiu maišu trenktas”, „tarp dviejų auklių — vaikas be galvos”), tariamai moksliškų („anemija”, „asmenybės degradacija”, „nepilnavertiškumo kompleksas”), šiokiadienių („jam nebuvo skirta”, „tokia jo laimė”)… Anksčiau sakydavo; „dievo dovana”, mūsų materialistiniame amžiuje — „gamtos dovana”, o iš esmės — tas pats velnias, vis tiek ne žmogaus galioje ką nors pakeisti. Vieniems duota, kitiems — ne.

Vis dėlto galima numanyti, kodėl „neduota”. Pirmykščiame gyvenime ir vėlesnėse visuomeninėse formacijose tobulumas žmogui nebuvo būtinas. Gyveni, dirbti ir daugintis gali, medžioti moki — ir gerai! Tik dabar, kai mūsų vaizduotę ėmė užvaldyti ne utopinė, o konstruktyvi komunizmo idėja, Žmogui keliami tikri reikalavimai. Mes ugdome žmones, darome viską, kad jie įsisąmonintų šią puikią idėją, ir mums skaudu matyti tai, į ką anksčiau nė dėmesio nekreipdavome…”

„Sausio 8. Išdėsčiau savo mintis Kravecui.

— Nori panaudoti sintezę paprastiems žmonėms reorganizuoti? — greitai sumojo nuovokusis dubletas-3.

— Taigi. Tik kaip? — aš pažvelgiau į jį su viltimi: o gal jis ir tai žino?

Jis suprato mano žvilgsnį ir nusijuokė.

— Neužmiršk, kad aš — tai tu. Šiaip ar taip — bent jau pagal žinias.

Aš parodžiau į baką.

— Bet gal tu geriau žinai, kas tai per skystis? Juk tu iš jo gimei kaip… kaip Afroditė iš jūrų putos. Jo sudėtį ir kita?

— Dviem žodžiais?

— Galima ir trim.

— Prašau. Sis skystis — žmogus. Jo sudėtis — žmogaus kūno sudėtis. Be to, šis skystis — kvantinė-molekulinė biocheminė skaičiavimo maaina, kuri pati save moko ir turi didžiulę atmintį; kiekvienoje skysčio molekulėje glCidi tara tikra sava informacija… Atseit, ar šiaip suk, ar taip, „mašinos motinos” skystis — tiesiog žmogus skystoje fazėje. Iš šio fakto gali daryti mokslines, praktines ir organizacines išvadas.

Jaučiau, kad naujoji problema jį domina daug menkiau, nei mane. Pabandžiau įkaitrinti jo vaizduotę.

— Vitekai, o ką, jei šis būdas bus kaip tik „tai”? Juk jis — paprastiems žmonėms, o ne…

— Eik tu po…! (Ai, ai — o dar dirbtinis žmogus!) „Tai” — „ne tai”!. Aš griežtai atsisakau traktuoti mūsų darbą iš tų pozicijų ir laikytis priesaikos, kurios aš nedaviau! Mūsų laikais reikia šalčiau žiūrėti į priesaikas! (Na, jei šitai galima pavadinti šaltu požiūriu…) Tu nori panaudoti atradimą žmonėms perdirbti?

— Į angelus… — dar pakiršinau aš.

— Velniop angelus! Informacinis „homo sapiens” perdirbimas, ir viskas! Tokiu akademiniu aspektu ir traktuokime problemą!

Aš pirmąsyk pamačiau, kaip jis nesusivaldė ir… atvirto manimi. Kad ir kaip stengtumeis, krivošeiniška natūra parodo save. Bet svarbiausia- jis užsidegė. O tai būtina, kai pradedi naujus tyrinėjimus, būtina užsidegti, pajusti darbo įkarštį. Po šlešių valandų pokalbio (su pietų pertrauka) mes žengėme keturis žingsnius, įprasmindami naująją problemą.

Pirmas žingsnis. Dirbtiniai ir natūralūs žmonės, sprendžiant iš visko (na, kad ir iš to, jog įprastinis maistas — ne nuodai dubletams), — biologiškai vienodi. Vadinasi, visa, ką „mašina motina” daro su antrininkais, iš principo (jeigu paliksime nuošaly techninės realizacijos sunkumus, kaip rašfoma straipsniuose) galima pritaikyti paprastiems žmonėms.

Antras žingsnis. Perdirbimus bake pagal komandas „mašina motina” vykdo be jokių mechaninių įrenginių ar kontrolinių prietaisų. Vadinasi, pats skystis yra ir kontrolinė valdymo schema, ir vykdantysis biocheminis mechanizmas; bake jo dėka, kaip pasakytų biologai, vyksta valdoma medžiagų apykaita…”

— Ot, velniai! — burbtelėjo aspirantas ir nervingai užsirukė.

„…arba tiksliau — išorinę informaciją jis paverčia struktūriniais įrašais medžiagoje: organinėmis molekulėmis, ląstelėmis, kūneliais, audiniais…

Trečias žingsnis. Kokiu būdu iš principo galima perdirbti žmogų „mašinoje motinoje”? Dirbtinis antrininkas, užgimęs joje, yra ne kas kita, kaip mašininės schemos tąsa ir tolimesnė jos raida. Dar tebėbūdamas vaiskus, jis jau junta ir suvokia save kaip žmogus, bet aktyviai veikti negali (bandymas su Adomu ir Kraveco liudijimas). Po to dubletas sumaterialėja, virsta neperregimu, atsijungia nuo „mašinos motinos” skystosios schemos (arba schema nuo jo), apvaldo savo kūną ir išlenda iš… — ne, ne, reikia akademiškai! — atsiskiria nuo mašinos. Su paprastu žmogumi, matyt, reikia pasielgti priešingai, tai yra visų pirma „įjungti” jį į mašinos schemą. Techniškai: panardinti žmogų į skystį.

Ketvirtas žingsnis. Bet ar žmogus įsijungs į „mašinos motinos” schemą? Juk reikia nei daugiau, nei mažiau (aš vis dėlto pakankamai išmanau neurofiziologiją, skaičiau Ešbį), kad tarp žmogaus nervų tinklo ir skysčio būtų pilnutinis kontaktas. O mūsų laidininkus nervus nuo išorinės aplinkos izoliuoja oda, audiniai, kiaušo kaulai. Kad juos pasiektų, skystis schema turi įsisunkti į žmogaus vidų.

Mes padarėme išvadą, kad jis gali įsisunkti: juk žmogus — tai tirpalas. Tik tirpalas ne vandenyje (kitaip žmonės ištirptų besimaudydami): laisvo vandens žmoguje ne tiek daug. Viską temdo kiekybinė analizė, prakeikta skaitmenų hipnozė — kai, išskaidę gyvą audinį, gauname iškalbingus skaičius; vandens — 75 procentai, baltymų — 20 procentų, riebalų — 2 procentai, druskų — 1 procentas ir taip toliau. Žmogus — biologinis tirpalas, visos jo sudėtinės dalys susijusios tarpusavyje ir sudaro vieningą visumą. Kūne yra „skystų skysčių”: seilių, šlapimo, kraujo plazmos, limfos, skrandžio sulčių — jų galima įpilti į mėgintuvėlį. Kiti skysčiai užpildo ląstelinius audinius — raumenis, nervus, smegenis; kiekviena ląstelė jau pati savaime mėgintuvėlis. Net kaulai prisisunkę biologinio skysčio — kaip kempinė… Taigi, nors ir nesupiltas į atitinkamą indą, žmogus turi daug daugiau pagrindo laikyti save skysčiu, negu, sakysim, keturiasdešimties procentų natrio šarmo tirpalas.

Jeigu tiksliau: žmogus — tai informacija, užrašyta biologiniame tirpale… Užsimezgus gemalui, tame tirpale vyksta pakitimai — formuojasi raumenys, vidaus organai, nervai, smegenys, odą. Tas pats — tik kitaip ir sparčiau — dedasi ir „mašinos motinos” biologiniame skystyje. Taigi kad ir kaip žiūrėtum, šiedu skysčiai labai giminingi ir — visai galimas daiktas — linkę skverbtis į vienas kitą…

Kad ir kaip magėjo kiekvieną mintį bei kiekvieną spėlionę tuojau pat patikrinti „mašinoje motinoje”, mes įveikėme save ir visą dieną užsiiminėjome teorija. Gana žaisti atsitiktinumais, reikia viską apgalvoti iš anksto.

Tad pirmiausia — įsijungti.”

„Vasario 1. Ak, kokios puikios buvo teorijos, kuriomis grindėme tai, kas jau padaryta! Žaidimas kubiukais, aritmetika „tai — ne tai” — malonu prisiminti, kaip sklandžiai viskas ėjosi… Sukurti teoriją, kuri padėtų pasiekti naujus rezultatus, kur kas sudėtingiau.

Kol kas teoriškai perprastas skystis (skystoji schema) bake elgiasi kaip vulgarus vanduo. Tik tiek, kad tirštesnis.

Ar bereikia rašyti, kaip kitą dieną kuo anksčiau iš ryto atskubėjome į laboratoriją, kaip, apmirusiomis širdimis ir iš anksto gardžiuodamiesi, kyštelėjome į baką smilių galiukus — „įsijungėme”. Ir nieko. Skystis buvo nei šiltas, nei šaltas. Prastovėjome šitaip apie valandą; jokių pojūčių, jokių pakitimų.

Ar bereikia aprašinėti, kaip mes plukdėme skystyje paskutinius du triušius, bandydami juos įjungti į mašiną? „Mašina motina” neklausė dargi komandos „Ne!” ir net netirpdė jų. Pasibaigė tuo, kad triušiai prigėrė, o atgaivinti jų mes nepajėgėme.

Ar beverta priminti, kaip mes gramzdinome į skystį laidus ir oscilografe stebėjome plūduriuojančių potencialų virpesius? Potencialai virpa, kreivė panaši i dantytą elektroencefalogramą. Ir kas?

Stai šitaip visuomet… Būčiau naujokas, jau būčiau pabūgęs.”

„Vasario 6. Bandymas: aš įmerkiau pirštą į skystį, Kravecas užsidėjo „Monomacho kepurę” ir savo pirštu ėmė liesti įvairius daiktus. Aš jutau, kokį paviršių jis liečia! Šit kažkas šilta (radiatorius), antai šalta ir šlapia (jis pakišo pirštą po čiaupu)…

Vadinasi, mano pirštas įsijungė? Mašina man per jį pe duoda išorinę pojūčių informaciją… Taip, bet tai ne tie pojūčiai. Man reikalingi signalai (tegu ir pojūčiuose) apie skystosios schemos darbą bake!”

„Vasario 10. Jei ranką skystyje laikai gana ilgai ir susikaupi, odoje junti labai silpną peršėjimą ir dygčiojimą. Gal tai savitaiga? Labai jau silpnai junti, veik neužčiuopiamai…”

„Vasario 15. Mažytis, nekaltas, nereikamigas rezultatėlis. Savo mastu jis neprilygsta dargi triušių gamybai. Tiesiog šiandien aš įsipioviau kairiojo delno minkštimą ir užsigydžiau įpiovą.

— Supranti, — rytą mąsliai pasakė Kravecas, — kad pajustume skystosios schemos veikimą, ji turi veikti. O ką jai, atleiskit, veikti? Kuriam galui jai „įsijungti” į tave, į mane, į triušius? Viskas mumyse jau padaryta, visur išlaikyta informacinė pusiausvyra.

…Nežinau, ar aš iš tikrųjų greičiau už jį sumojau, ką toliau daryti (meilikauju sau!), ar jis paprasčiausiai nepanoro kęsti skausmo. Tačiau bandymą pradėjau aš: pažeidžiau informacinę pusiausvyrą savo organizme.

Skalpelis buvo aštrus, per neįgudimą išariau mėsą iki pat kaulo. Kraujas užliejo ranką. Įkišau delną į baką: skystis aplink jį ėmė dažytis tirštu purpuru. Skausmas nenyko.

— Kepurę užsidėk, kepurę! — sušuko Kravecas.

— Kokią kepurę, kam? — iš skausmo ir matydamas kraują, aš nelabai besusigaudžiau.

Tada jis užmaukšlino man ant galvos „Monomacho kepurę”, suspragsėjo tumbleriais — ir skausmas išsyk liovėsi; po keliolikos sekundžių skystis apsivalė nuo kraujo. Plaštaka ėmė kažkaip maloniai peršėti, ir prasidėjo stebuklas: ji darėsi perregima. Mano akivaizdoje.

Iš pradžių pasirodė raudonos raumenų pynės. Po minutės jos išskydo — pro rausvą želė ėmė ryškėti balti pirštų kauliukai. Prie riešo sausgyslių, varinėdama kraują, greitai storėjo ir vėl bliuško šviesiai violetinė kraujagyslė.

Man pasidarė baisu, ir aš ištraukiau ranką iš bako. Tuoj pat suskaudo. Plaštaka buvo sveika, tik žvilgėjo kaip ištepta; nuo perregimų pirštų varvėjo sunkūs lašai. Aš mėginau pajudinti pirštus — jie neklausė. Ir staiga pastebėjau, kad varvantys lašai pradėjo stingti ant pirštų galiukų… Pasidarė visai baisu.

— Kišk atgal, neteksi rankos! — suriko Kravecas.

Įkišau ir sutelkiau visą dėmesį į žaizdą; maloniai maudė būtent ten. „Taip, mašina… tai… tai…” — raginau aš. Peršėjimas pamažu silpo, ir plaštaka vėl pasidarė neperregima! Su palengvėjimu atsidusęs, aš ištraukiau ją: žaizdos jau nebebuvo, jos vietoj iškilo raudonai mėlynas randas. Rando įtrūkiuose ištryško vaiskūs kraujuotų pūlių lašeliai; jis nepakenčiamai dilgčiojo ir niežtėjx3. Tikriausiai dar kažkas buvo ne visai gerai, ir aš vėl įmerkiau ranką į skystį… Vėl — vaiskumas, perštėjimas, „tai, mašina… tai…” Galų gale perštėti nustojo, plaštaka pasidarė neperregima.

Visas bandymas truko dvidešimt minučių. Dabar aš ir pats negalėčiau parodyti vietos, kur persirėžiau skalpeliu.

Reikia išsiaiškinti… Įdomiausia, kad „mašinai motinai” neprireikė specialios informacijos, kaip išgydyti įpiovą, — beje, to aš ir negalėjau jos pamokyti. Gal ir mano raginimai „tai… tai…” buvo nereikalingi: skausmo pojūtis mano smegenyse ir be to pagimdė užtektinai iškalbingas biosroves.

Vadinasi, „mašiną motiną” į žmogų įjungia signalas, kad sistemoje pažeista informacinė pusiausvyra. Tačiau tokiu signalu gali būti ne tik skausmas — valingas įsakymas kai ką pakeisti savyje, nepasitenkinimas („ne tail”). O toliau jau galima valdyti pojūčiais.

Menkutis, neefektyvus bandymas palyginti su visais kitais. Juk įpiovą buvo galima patepti jodu, subintuoti — būtų užgiję ir taip…

O vis dėlto šis bandymas — visų svarbiausia, ką padarėme per ištisus metus! Dabar atradimas gali būti panaudotas ne tik dirbtiniams antrininkams sintetinti bei tobulinti, o ir perdirbti sudėtingai informacinei sistemai, slypinčiai sudėtingiausiame biologiniame tirpale, kurį mes supaprastintai vadiname „žmogumi”. Bet kurio žmogaus perdirbimas!.

„Vasario 20. Taip, skystoji schema į žmogaus organizmą įsijungia ir valios įsakymu. Šiandien aš tokiu būdu pašalinau kairiosios rankos gyvaplaukius iki pat alkūnės. Panardinau ranką į baką, užsidėjau „kepurę”. Sutelkęs dėmesį į gyvaplaukius, sukomandavau „Ne tai!”. Peršėjimas ir niežulys sustiprėjo. Oda pasidarė perregima. Po minutės plaukai išnyko.

Kravecas šiuo metodu per penkias minutes ant mažojo piršto ir smiliaus užaugino dviejų centimetrų ilgumo nagus. Vėlia panardino į skystį abu delnus ir įprastą odos raštą pirštų pagalvėlėse pavertė kažkuo panašiu į automobilio padangos protektoriaus „eglutę”. Po to jis mėgino atkurti pirmykštį raštą, bet užmiršo, koks jis anksčiau buvo.

Dabar aišku, kodėl mudviem nieko neišėjo su triušiais — juk jie neturi sąmonės, neturi valios, nejaučia nepasitenkinimo savimi. Sis būdas žmogui. Ir tik žmogui!”

Toliau aspirantas Krivošeinas skaitė greitomis, kad įsidėmėtų. Sklaidė dienoraščio puslapius ir tartum fotografavo juos atmintyje. Jam viskas buvo aišku: Krivošeinas ir Kravecas padarė tą patį, ką ir jis, — įvaldė medžiagų apykaitą žmoguje. Tiktai kitu būdu, pasitelkę mašiną.

Ir labai svarbu, kad pasitelkę mašiną: dabar jo atradimas — ne unikumas, ne išsigimimo atmaina, o mokėjimas perdirbti save. Maža žinoti perdirbimo būdą — reikia turėti išsamią informaciją apie žmogaus organizmą. Jie jos neturi ir negalėjo turėti. O jo „žinias pojūčiuose” dabar galima įrašyti į „mašiną motiną” ir per ją perduoti visiems. Kiekvienam žmogui. Ir kiekvienas žmogus po to įgis negirdėtą galią.

Aspirantas susisvajojęs užmerkė akis, atsilošė kėdėje… Ką jau ten — kova su ligomis: jas greit užmiršim! Žmogui bus pavaldžios visos stichijos. Ir be mašinų.

…Žydros okeanų gelmės, kur nūn nenusileisi be naro kostiumo, be batiskafo. O žmogus delfinas, užsiauginęs žiaunas ir pelekus, galės mėgautis vandens stichija, gyventi joje, dirbti, keliauti.

…Patrauks į orą — galima išsiauginti sparnus, skraidyti, sklęsti ereliu šiltose oro srovėse.

…Priešiškos svetimos planetos: apgaubtos nuodinga chloro dujų atmosfera, saulės kaitros ir neataušusios magmos įkaitintos arba kosminio šalčio sukaustytos, apkrėstos mirštamomis bacilomis. O žmogus ten galės gyventi laisvai, kaip Žemėje, be skafandro ir biologinės apsaugos: jam tereiks pertvarkyti savo organizmą, kad vietoj deguonies ląstelės įsisavintų chlorą, arba, gal būt, įprastinius baltymus teks pakeisti organiniais silicio junginiais.

Juk žmoguje svarbiausia ne tai, kad jis kvėpuoja deguonimi. Ir rankos kojos — ne visų svarbiausia. Galima išsiauginti žiaunas, sparnus, pelekus, kvėpuoti fluoru, pakeisti baltymus organiniais silicio junginiais — ir likti žmogumi. Tačiau galima t rėti normalias galūnes, baltą odą, galvą bei dokumentus — ir nebūti juo!

— Taip, bet… — aspirantas susimąstęs užsikvempė ant stalo. Žvilgsnis vėl įsmigo į tikrojo Krivošeino užrašus.

,„.. — Išnyks ligos ir luošumai, nebebaisios tous žaizdos, apsinuodijimai. Kiekvienas galės pasidaryti stiprus, drąsus, gražus, sugebės mobilizuoti organizmo resursus, kad nudirbtų darbus, kurie anksčiau rodėsi nepakeliami. Žmonės bus nelyginant dievai!. Na, ko čia taip išmintingai šypsaisi? Tai juk iš tikrųjų ir yra tas žmogaus begalinio tobulinimo būdas, kurio mes iešr kome!

— Išmintingas, tai ir šypsausi, — šaltai atsiliepė Kravecas. — Tu vėl lakioji padebesiais. Ne vien šitai gali būti.

— Na, liaukis! Bene netrokšta kiekvienas žmogus būti geresnis, tobulesnis?

— Trokšta — bet tik to, kas, jo supratimu, gera ir tobula. Galima, pavyzdžiui, pagal mūsų metodą įrengti „kosmetines Krivošeino vonias”.

— Kokias vonias?

— Na, tokias… po penkis rublius už seansą. Ateina pilietukė, nusirengia už širmos, pasineria į biologinį tirpalą. Operatorius — ten koks nors Zora Serverpupa, buvęs kirpėjas, — užsimaukšlina „Monomacho kepurę”, nusilenkia: „Ko pageidausite?” — „Dabartės norėčiau kaip Bridžita Bardo, — pareiškia klientė. — Tik kad truputėlį putlesnė ir tamsesnio gymio. Mano Vašia mėgsta, kai tamsesnio gymio…” Ko vaipaisi? Dar ir arbatpinigių Zorai duos. O vyriškos lyties klientai transformuosis pagal supervyriškį Zaną Marė arba šiaurės gražuolius Olegus Striženovus. O kitą sezoną įeis į madą Lolobridžidos ir Vitalijai Zubkovai, kaip dabar jų atvirukai…

— Bet juk „mašinai motinai” galima nurodyti kažkokias kraštutines ribas informacijos atrankai… kokį nors filtrą lėkštumui ir kvailystėms išbrokuoti. Arba įvesti griežtą programą…

— …kuri drauge su formulėmis masiniam vartotojui bruktų turtingą vidinį turinį? O jeigu jis nenorės? Turi jis teisę nenorėti už savo pinigus? „Ką aš — nenormali, ar ką? — ims.spiegti ta pati poniutė, — kad jūs norite mane taisyti? Patys jūs puskvailiai!” Supranti, tuo ir remiasi menkystos ir miesčionio gelžbetoniška pozicija, kad jie laiko norma kaip tik savo elgesį.

— Bet galima padaryti taip, kad „mašinai motinai” jis nebūtų norma.

— Hm… Siūlau padaryti paprastą bandymą. Būk geras, įkišk pirštą į skystį.

— Kurį?

— Kurio negaila.

Aš įkišau į skystį bevardį. Antrininkas užsidėjo „kepurę”, priėjo prie medicininės spintelės.

— Dėmesio!

— Oi, ką tu darai? — aš ištraukiau pirštą. Jis buvo praplautas, iš jo sunkėsi kraujas.

Viktoras Kravecas pačiulpė savo bevardį, po to nušluostė kraują nuo skalpelio.

— Dabar supratai? Mašinai nėra ir negali būti elgesio normos. Jai į viską nusispiauti — ką įsakysi, tą ir daro…

Mes užgydėme sužeistus pirštus.

Nuleido mane Kravecas iš dangaus į žemę — kūlvirsčia it laiptų pakopomis. Linkę mes, išradėjai, pasvajoti. Ir Edisonas, tuT būt, manė, kad jo telefonu žmonės perdavinės vieni kitiems tik malonias ir reikalingas žinias, nieku gyvu neliežuvaus, neįskundinės anonimiškai ir pramogos dėlei nekvietinės „Greitosios pagalbos” absoliučiai sveikiems pažįstamiems… Visi mes šitaip — svajojame apie gėrį, o kai gyvenimas atskleidžia išvirkščiąją išradimo idėjos pusę, plojame sau per šonus kaip medkirčiai šaltyje: ką gi jūs, žmonės, darote?

Mokslo prakeiktis, kad jis kuria būdus, ir nieko daugiau. Stai ir mes turėsime viso labo tik „būdą informacijai biologinėje sistemoje pertvarkyti”. Galima beždžionę paversti žmogumi. Bet ir žmogų beždžione — taipogi.

Tačiau negalima, negalima, negalima manyti, kad ir po mūsų atradimo viskas bus kaip buvę! Ne mokslui — gyvenimui negalima. Mūsų atradimas kaip tik gyvenimui: jis nešaudo, nežudo — jis kuria. Gal būt, mes ne ten ie,škome? Gal viską lemia ne mašinos, o žmogaus savybės?”

Aspirantas Krivošeinas toliau skaitė dienoraStį, kamuojamas šitokių nerimastingų minčių. Nejaugi veltui vargintasi — jų atradimas per ankstyvas, ir jis gali užgriūti žmones? Maskvoje jis maža galvojo apie tai: atreidimas slypi vien tik jame, nieko jis daugiau neliečia — tyrinėk sau sveikas ir tylėk… Tiesa, po maudynės reaktoriaus baseine jam labai magėjo pasidalyti sav žiniomis ir išgyvenimais ir su Androsiašviliu, ir su vaikinais bendrabutyje: radiaciją ir spindulinę ligą galima įveikti! Bet tos jo žinios buvo susijusios su karu…

„Dėl visuomenės atmatų! — Krivošeiną pagavo įniršis. — Dėl atmatų, kurių yra gal vienas iš tūkstančio ir kuriems paslaugi prostitutė, vadinama Mokslu, ruošia būdus, kaip sprogdinti miestus ir naikinti tautas! Tiktai būdus, tik tiek. Velnias, pradėti rauti su šaknimis tuos biaurybes, kad nė smarvės neliktų, ar ką? Niekas manęs nesučiups, niekas nepašaus… Ir pats nueisiu jų keliais? Ne. Čia irgi — „ne tai”.

Aspirantas užvertė sąsiuvinį, pakėlė akis. Stalinė lempa tebedegė, nieko neapšviesdama. Buvo šviesu. Už lango, tarp žalumynų, vienodi geltonų Akademinio miestelio namų veidai žvelgė į nematomą saulę; atrodė, namų banda tuoj pat išdūlins pasitikti šviesulio. Laikrodis rodė pusę aštuonių ryto.

Krivošeinas užsirūkė, išėjo į balkoną. Apačioje, troleibusų sustojime, rinkosi žmonės. Plačiapetis vyras mėlynu lietpalčiu vis tebevaikščiojo po medžiais. „Nagi, nagi! — nusistebėjo jo ištverme Krivošeinas. — Tiek to. Reikia gelbėti, ką dar galima išgelbėti.”

Jis grįžo į kambarį, nusirengė, nusiprausė po šaltu dušu. Pažvalėjo. Po to atidarė drabužių spintą, kritiškai išnaršė negausią drapanų atsargą. Išsirinko ukrainietiškus marškinius išsiuvinėta apykakle ir apvadais, apsivilko. Dvejodamas nužvelgė mėlyną padėvėtą kostiumą — atsiduso, apsivilko ir jį.

Paskui aspirantas ketvirtį valandos pasitreniravo priešais veidrodį ir išėjo iš buto.

TREČIAS SKYRIUS

— Ei, sustokite! Nebūkit asilas!

— Lengva pasakyti… — burbtelėjo asilas ir pasileido šalin.

Nūdienė pasaka.

Žmogus su lietpalčiu pastebėjo Krivošeiną, pasisuko visu korpusu į jį ir įbedė akis.

„Viešpatie, koks primityvus detektyvas! — pasipiktino Krivošeinas. — Vitrinoje sektų mano atspindį ar prisidengtų laikrašciu — ne, spokso, kaip neandertalietis į tarpmiestinį autobusą! Instrukcijų jie, neturi, ar ką? Nors komiksus skaitytų kvalifikacijai pakelti. Išaiškinsi su tokiais nusikaltimą, kaipgi!”

Krivošeiną suėmė pyktis. Jis priėjo prie pat žmogaus.

— Klausykite, kodėl jūsų nepakeičia? Negi sekliams netaikomas septynių valandų darbo dienos įstatymas?

Tas nustebęs pakėlė antakius,

— Valia… — išgirdo aspirantas švelnų baritoną. — Valentinai… nejau tu manęs nepažįsti?

— Hm… — Krivošeinas sumirksėjo, įsižiūrėjo į jį ir švilptelėjo. — Taigi čia… atseit, jūs antrininkas Adomas Herkulis? Sit kas! O aš maniau…

— O… jūs, vadinasi, ne Krivošeinas? Tai yra Krivošeinas, bet… iš Maskvos?

— Tikra teisybė. Na, sveiki… sveikas, Valentinai Adomai, pragaišusi siela!

— Sveikas.

Jie paspaudė viens kitam rankas. Krivošeinas apžiūrinėjo vėjo nugairintą, įdegusį Adomo veidą: jo bruožai buvo grubūs, bet gražūs. „Žiūrėk tu man, visgi Valia gerokai pasistengė”. Tiktai šviesiose akyse po išblukusiomis blakstienomis slypėjo drova.

— Daug dabar bus Valentinų Vasiljevičių Krivošeinų.

— Gali mane vadinti Adomu. Aš pasiliksiu šį vardą.

— Kurgi tu buvai, Adomai?

— Vladivostoke, viešpatie… — tas šyptelėjo, tartum abejodamas, ar turi teisę juCkauti. — Vladivostoke ir netoli jo.

— Ir ką? Puiku! — Krivošeinas su pavydu pasižiūrėjo į jį. — Montavai uostuose įrengimus?

— Ne ištisai. Sprogdinau povandenines uolas. Štai… grįžau dirbti.

— O ar nebaisu?

Adomas pasižiūrėjo Krivošeinui tiesiai į akis.

— Baisu, bet… supranti, man kilo idėja. Užuot sintetinus dirbtinius žmones, „mašinoje motinoje” bandyti perdirbinėti paprastus. Na… panardinti į skystį, paveikti išorine informacija… tur būt, galima, a?

Vis dėlto Adomas drovėjosi, suprato, jog drovisi, ir apma davo, kad per tą drovumą taip nesklandžiai išsakė ilgai brandintą idėją.

— Gera idėja, — tarė aspirantas. Jis dar smalsiau pažvelgė į Adomą. „Iš esmės, ne tokie jau mes ir skirtingi. O gal tai vidinė atradimo logika?” — Tik šitai jau buvo. Valia. Nardino jie į mūsų gimtąją stichiją įvairias kūno dalis. Rodos, jau buvo ir visai pasinėrę.

— Ir kas nors išeina?

— Išeina… tik su paskutiniuoju bandymu dar neaišku.

— Juk tai šaunu! Supranti… juk tai… tuomet galima įvesti į žmogų Meno informaciją, atrenkant ją grįžtamojo ryšio principu… — Ir Adomas, vis taip pat drovėdamasis ir painiodamasis, išdėstė Krivošeinui savo mintis, kaip sutaurinti žmogų, pasitelkus meną.

Aspirantas suprato.

— „…Savo darbe mes turime vadovautis tuo, kad žmogus veržiasi į gėrį, — jis su šypsena pacitavo įrašą iš Krivošreino dienoraščio, — kad niekas ar beveik niekas niekšybių ir kvailysčių nenori ir nedaro sąmoningai, o atsiranda jos iš nesupratimo. Gyvenime viskas sudėtinga, ne iškart suprasi, ar tu elgiesi biauriai, ar ne; šitai aš iš savo patirties žinau. Ir jeigu žmogui suteiktume aiškią, su jo psichika, jo veikla ir poelgiais susišaukiančią informaciją, kas gera, kas bloga, kas kvaila, jeigu jis aiškiai suprastų, kad bet kokia jo niekšybė ar kvailystė anksčiau ar vėliau pagal nerašytą įstatymą atsigręš prieš jį patį, nei jo, nei dėl jo nebūtų ko baimintis. Tokią informaciją galima įvesti ir į „mašiną motiną”…”

— Kaip, ir tai jau išbandė? — nustebo Adomas.

— Ne. Jie tik neaiškiai suprato, kad to reikėtų. Kad be tokios informacijos visa kita neturi prasmės… Taigi tavo idėja labai laiku. Ji, kaip sakoma akademiniuose sluoksniuose, užpildo spragą… Klausyk! — netikėtai įtūžo Krivošeinas. — Ir tu su tokia idėjia vaikščiojai kaip seklys man iš paskos, slankiojai po langais! Negalėjai šūktelti ar įeiti i butą?

— Supranti… — sutriko Adomas, — aš juk maniau, kad tu — tai jis. Praeini pro šalį, nepastebi, dediesi nepažįstąs. Pagalvojau: nenori matyti. Mudviem su juo tuomet taip kvailai išėjo… — Jis nuleido galvą.

— Taip… Ir laboratorijoje nebuvai?

— Laboratorijoje? Betgi aš neturiu leidimo. O dokumentai — Krivošeino, ten jie žinomi.

— O per tvorą?

— Per tvorą?.. — Adomas sumišęs patraukė pečiais — ši mintis jam nė į galvą neatėjo.

— Žmogus puoselėja neregėto drąsumo sumanymus ir idėjas, o gyvenime… dieve mano! — Krivošeinas nepritariamai palingavo galvą. — Kratytis reikia tos atgrasios žmonių bailės — kitaip prapulsime. Ir darbas žus… Na, gerai, — jis padavė jam raktus, — eik tvarkytis, ilsėkis. Kiaurą naktį slampinėjai aplinkui, tai protas!

— O kur… jis?

— Norėčiau aš pats žinoti, kur jis, kas su juo? — Aspirantas paniuro. — Pamėginsiu viską išaiškinti. Vėliau susitiksime. Kol kas, — jis šyptelėjo. — Vis dėlto puiku, kad tu atvažiavai.

„Ne, ne taip lengva žmogų išmušti iš vėžių! — mintyse svarstė Krivošeinas, eidamas į institutą. — Didis darbas, rimta idėja gali pajungti sau viską, priversti užmiršti ir nuoskaudas, ir asmeninius potroškius, ir netobulumą… Žmogus veržiasi į gėrį, viskas teisingai!”

Pro šalį lėkė perpildyti rytmetiniai troleibusai ir autobusai. Viename jų aspirantas pastebėjo Leną: ji sėdėjo prie lango ir išsiblaškiusi žiūrėjo priešais save. Jis stabtelėjo, palydėjo ją žvilgsniu. „Ak, Lena, Lenai Kaip tu galėjai?” Dienoraščio skaitymas aspirantui padarė tokį poveikį, kokio nebūtų padaręs niekam kitam: jis jautėsi tartum šiuos metus būtų išgyvenęs Dneprovske. Dabar jis buvo tiesiog Krivošeinas — ir jam suspaudė širdį, prisiminus, kaip jį (taip, jį!) įskaudino šita moteris.

„…Aš žinau, kur krypsta mūsų tyrinėjimai, nėr ko apsimetinėti: man teks lįsti į baką. Mudu su Kravecu atliekame nedidelius mokomuosius bandymus su savo galūnėmis, neseniai aš skystąja schema netgi suauginau kadai kados nutrauktą kelio raištį ir dabar nebešlubčioju. Visa tai, žinoma, medicinos stebuklas, bet mes juk užsimojome daugiau — perdirbti visą žmogų! Cia smulkintis negalima, mes dar 20 metų pramindžikuosime aplink baką. Ir lįsti reiks būtent man, paprastam natūraliam žmogui, — Kravecui bake jau nebėra kas veikti.

Iš esmės, prieš akis ne „mašinos motinos” išbandymas — savęs. Visos mūsų žinios ir mūsų metodai gero žodžio neverti, je žmogui neužteks valios ir ryžto pačiam pasinerti ir savo kailiu išmėginti informacinių pertvarkymų skystyje.

Žinoma, iš tos krikštinės aš negrįšiu pasikeitęs. Pirma, mes neturime reikiamos informacijos nuodugniam žmogaus organizmo ir intelekto pertvarkymui, o antra, pradžiai to ir nereikia: užtenka išbandyti, ar į „mašiną motiną” galima pilnai įsijungti, įrodyti, kad tai nepavojinga, — na, ir kažką pakeisti savyje. Taip sakant, padaryti pirmąjį apsisukimą aplink Zemę.

Ar tai įmanoma? Ar tai nepavojinga? Ar grįšiu aš iš „krikštytuvės”, iš orbitos, iš bandymo — ar grįšiu? Sudėtingas daiktas „mašina motina”: kiek naujovių joje aptikome, o kaip reikiant jos nepažįstame… Kažkodėl man kelia nerimą didinga mūsų tyrinėjimų perspektyva.

Dabar man pats laikas vesti, štai kas. Velniop apdairų elgesį su Lena! Man jos reikia. Noriu, kad ji biitų su manim, kad rūpintųsi, nerimautų ir bartų, kai grįšiu vėlai, bet kad pirma duotų pavakarieniauti. Ir (kadangi su antrininkų sinteze jau viskas aišku) lai nauji Krivošeinai ateina į pasaulį ne iš mašinos, o gerų, aukštos moralės tarpusavio santykių dėka. Ir lai apsunkina mums gyvenimą: aš — „už”! Vesiu! Kaip man anksčiau tai neatėjo į galvą?

Teisybė, vesti dabar, kai mes ruošiame šį eksperimentą… Ką gi, blogiausiu atveju liks pats tvirčiausias atminimas apie mane — stinus arba duktė. Kažkada žmonės ėjo į frontą, palikdami žmonas ir vaikus, — kodėl man negalima dabar taip pasielgti?

Gal birt, ir ne visai tauru vesti, kai yra tikėtinumas palikti našlę. Tačiau tegu mane pasmerkia tie, kas ėjo ar kas eis tokiu keliu. Tuomet aš prisiimsiu kaltę.”

„Gegužės 12.

— Tekėk už manęs, Lena. Gyvensim drauge. Turėsime vaikų: gražių, kaip tu, protingų, kaip al. A?

— O tu iš tikrųjų laikai save protingu?

— O kas?

— Būtum protingas, nesiūlytum šito.

— Nesuprantu…

— Va, matai. O dar tikiesi protingų vaikų.

— Ne, tu paaiškink, kas yra? Kodėl tu nenori tekėti už manęs?

Ji įbedė į plaukus paskutinį smeigtuką ir pasisuko nuo veidrodžio į mane.

— Dievinu, kai tu šitaip atkiši lūpas. Ak tu, mano Valia! Ak tu, mano rudi! Atseit, subrandinai rimtus ketinimus? Ak tu, mano mielasis!

— Palauk! — aš išsivadavau iš jos glėbio. — Tu sutinki tekėti už manęs?

— Ne, mano brangiausiasis.

— Kodėl?

— Todėl, kad šeimyniniame gyvenime susigaudau kiek geriau už tave. Todėl, kad žinau — nieko gera mudviem neišeis. Tu prisimink: ar bent kartą mes apie ką nors rimta kalbėjome? Šiaip sau — susitikdavome, leisdavome laiką… Prisimink, argi nebūdavo: ateinu pas tave, o tu užsiėmęs savo mintimis, darbais ir nesidžiaugi, dargi nepatenkintas, kad aš atėjau? Žinoma, tu apsimeti, stengiesi kiek įmanydamas, bet juk aš jaučiu… O kas gi bus, kai mes visą laiką būsime drauge?

— Vadinasi… vadinasi, tu manęs nemyli?

— Ne, Valečka, — ji žiūrėjo į mane skaidriomis ir liūdnomis akimis. — Ir nepamilsiu. Nenoriu pamilti. Anksčiau norėjau… Pasakysiu sąžiningai, aš juk tyčiomis su tavim suartėjau. Galvojau: šitas, tylusis ir negražusis, mylės ir brangins… Tu neįsivaizduoji, Valia, kaip man reikėjo šilumos! Tik nesušilau aš prie tavęs. Tu juk mane taipogi nelabai myli… Tu ne mano, aš matau. Tu turi kitą: jos vardas — Mokslas! — Ji piktai nusijuokė. — Irgi prasimanė sau žaisliukų: mokslas, technika, politika, karas, o moteris — šiaip, tarp kitko. O aš nenoriu tarp kitko. Žinoma, mes, bobos — kvaišos: viską priimame rimtai, meilėje nežinome saiko ir niekaip priveikti savęs negalime… — Jos balsas suvirpėjo, ji nusigręžė. — Aš tau vis tiek tai būčiau pasakiusi… Vėl tu apsirikai, Lena!

Beje, smulkmenos niekam nereikalingos. Aš ją išvariau. Šit sėdžiu prie dienoraščio, guodžiuosi… Vadinasi, viskas buvo iš išskaičiavimo. „Gražus bernužėlis — vėjo botagėlis, negražus bernelis — tai plati širdelė.” Užsidek tu taip sukurti sveiką šeimą…

Salta. Oi, kaip šalta!..

„O už ką mane mylėt Fraskitai? Neturiu nė franko…” Nagi liaukis! Lena ne tokia. O kokia? Ir apskritai, ji teisingai pasakė; bene aš pats to nesupratau? Dar kaip! Tik anksčia aš neturėjau nieko prieš — man patiko tokie paviršutiniški ryšiai su ja… „Jūs nieko prieš?” — kaip sako pardavėjos gastronome, vietoj sviesto siCilydamos margariną.

Niekas gyvenime nepraeina veltui. Stai ir aš pats pasikeičiau, viską įsisąmoninau, o ji vis daužosi… Pasidaviau knygiškoms iliuzijoms, keistuolis. Įsigeidžiau sušilti.

Ir tai — viskas. Nieko daugiau mano gyvenime nebebus. Neberastu tokios, kaip Lena. O pigiis meilės ryšiai man ne prie širdies.

Nepanoro Lena tapti mano našle.

Salta…

Mes praradome nuoširdumą, sugebėjimą elgtis, kaip liepia jausmai: mylėti be atodairos — todėl, kad mylime, tikėti — todėl, kad tikime. Gal būt, taip atsitiko todėl, kad per tą nuoširdumą kiekvienas ne sykį nudegėm nagus, arba todėl, kad teatre ir kine mes matome, kaip daromi jausmai, arba kad sudėtingas pats gyvenimas, nes jame reikia viską apmąstyti ir apskaičiuoti, — nežinau. „Sielų švelnumas, išdėstytas į Teiloro eilę…” Išdėstėme…

Dabar mums reikia iš naujo protu suvokti, kokie reikšmingi pilnaverčiai ir stiprūs jausmai žmogaus gyvenime. Ką gi, gal ir gerai, kad tai reikia Įrodyti. Tai galima įrodyti. Ir tai bus įrodyta. Tuomet žmonės įgaus naujovišką, išminties sustiprintą jausmų ir poelgių natūralumą, supras, kad kitaip — ne gyvenimas.

O kolei kas — šalta…

Ak, Lena, Lena, vargše, gyvenimo įbauginta mergaitei Dabar aš, rodos, iš tikrųjų tave myliu.”

Pusę devynių rytą prie naujųjų sistemų laboratorijos priėjo tardytojas Anisimovas. Budintis viršila Golovorezovas sėdėjo pačioje saulėkaitoje fligelio prieangyje, atsirėmęs į duris, ant akių užsmaukta kepure. Aplink pražiotą burną ir per skruostus rėplinėjo musės. Viršila trūkčiojo veido muskulais, bet neprabudo.

— Sudegsite darbe, drauge viršila, — griežtai tarė Anisimovas.

Dežuruotojas iškart nubudo, pasitaisė kepurę, atsistojo.

— Taigi viskas ramu, draugas kapitone, naktį jokių įvykių nebuvo.

— Aišku. Raktus turite?

— Tikrai taip, — viršila ištraukė iš kišenės raktus, — kaip juos man padavė, taip aš juos ir tebeturiu.

— Nieko neįleiskite.

Anisimovas atidarė fligelio duris, užtrenkė jas paskui save. Lengvai orientuodamasis tamsiame koridoriuje, prikrautame dėžių ir prietaisų, surado duris į laboratoriją.

Laboratorijoje jis įdėmiai apsižvalgė. Ant grindų sustingę drebučių pavidalo klanai; apdžiiivę jų kraštai rietėsi į vidų. „Mašinos molinos” šlangai glebiai karojo, apsiviję didžiulius butelius ir kolbas. Lemputės elektroninės mašinos pulte nedegė. Elektros skydo feiritikliai stirksojo, atsikišę į:šalis. Anisimovas dvejodamas įkvėpė kiek pašvinkusį orą, suktelėjo į šoną galvą: „Sit kaip!” Paskiau nusivilko mėlyną Švarką, akuračiai pakabino jį ant kėdės atlošo, pasiraitojo marškinių rankoves ir ėmėsi darbo.

Pirmiausia jis praplovė vandeniu, pakėlė ir pastatė į vietą tefloninį baką, sukišo į jį alangų ataugas ir laidų galus. Paskui apžiūrėjo kabelį — apačioje, grindų ir sienos sandūroje, rado rūgščių išėstą ir apdegusią trumpojo sujungimo vietą; iš ištraukiamosios spintos pasiėmė gumines pirštines, šaltkalvio stale susirado instrumentus, grįžo prie kabelio ir ėmėsi valyti, jungti vieną su kita, vyturiuoti izoliacine juosta apsilydžiusias varines gyslas.

Per keletą minučių viskas buvo padaryta. Anisimovas kvapstydamasis atsitiesė, pasukęs skydo kirtiklius, įjungė elektros energiją. Tyliai suūžė SSM-12 transformatoriai, sušnarėjo dulkių nupūtimo ventiliatoriai, sustaugė, didindamas rotoriaus apsisukimų skaičių, traukos motoras. Elektroninės mašinos pulte pakrikai sužibsėjo žalios, raudonos, mėlynos ir geltonos lemputės.

Iš susijaudinimo kramtydamas apatinę lūpą, Anisimovas pasėmė didžiąją. kolbą vandens iš distiliatoriaus, pripilstė visus butelius; Krivošeino stale susirado laboratorijos žurnalą ir, pasikaitydamas įrašus, į butelius ir į kolbas ėmė berti reaktyvus. Visa tai užbaigęs, lūkuriuodamas sustojo vidury kambario.

Virpanti signalinių lempučių šviesa šokinėjo pulte iš vieno krašto į kitą, iš apačios į viršų ir iš viršaus į apačią — blaškėsi kaip patrakusioje kino reklamoje. Bet palaipsniui netvarkingas mirgėjimas pradėjo virsti laužtinių linijų piešiiniu. Žaliosios tiesės ryškino mėlynąsias ir geltonąsias. Raudonųjų lempučių žybs16 Savcįs alradi]iius 241

niai sulėtėjo, veikiai jos visai užgeso. Anisimovas įtemplai laukė, kad viršutinėje pulto dalyje kaip mat įsižiebs signalas „Stop!” Penkios minutės, dešimt, penkiolika — signalas neįsižiebė.

— Atrodo, veikia… — Anisimovas stipriai pabraukė delnu per veidą.

Dabar reikėjo laukti. Kad veltui nesikamuotų, jis prisipylė kibirą vandens, susirado koridoriuje skudurus ir išplovė grindis. Paskui izoliacine juosta apvyniojo nutrauktų „Monomacho kepurės” laidų galus; perskaitė įrašus žurnale, paruošė dar keliolika tirpalų, pripildė didžiuosius butelius. Daugiau nebebuvo kas veikti.

Koridoriuje pasigirdo žingsniai. Anisimovas staigiai pasisuko į duris. Įėjo viršila Golovorezovas.

— Draugas kapitone, ten mokslinis sekretorius Chilobokas prašosi įleidžiamas, sakosi, norįs su jumis pakalbėti. Įleisti?

— Ne. Tegu palaukia. Aš taipgi noriu su juo pakalbėti.

— Klausau, — viršila išėjo.

„Ką gi, teks pasišnekėti ir su Hariu, — Šyptelėjo Anisimovas. — Pats laikas jam priminti nesenus įvykius.”

Gegužės 17. O juk pagudravo tuomet Haris Chilobokas,

kad jam, girdi, nesą kada rašyti disertaciją! Pagudravo. Vakar, pasirodo, įvyko išankstinis jo daktaro disertacijos gynimas uždarame mokslinės tarybos posėdyje. Mūsuose, kaip ir daugelyje kitų institutų, tokia tvarka: prieš išleidžiant disertantą į platesnes sferas, jis išklausomas saviškių tarpe. Šiomis dienomis Lenos konstruktorių biure disertacija bus giniaima oficialiai.

Oi, ne be reikalo Haris gudrauja! Cia kažkas ne taip.”

„Gegužės 18. Šiandien aš pabaladojau į langelį, šalia kurio kažkoks instituto poetas, dėl visa ko panoręs likti nežinomas, pieštuku parašė ant sienos:

Būkit geros formos, nusipelnę, orūs.

Priešas nesnaudžia!

Majoras Proninas

Aš kaip sykis nusipelnęs. Todėl Johanas Johanovičius įsileido mane į uždarąją skaityklą ir davė susipažinimui egzempli rių t. m. k. H. Ch. Chiloboko disertacijos technikos mokslų daktaro laipsniui įgyti, tema… beje, apie tai — šiukštu.

Na, broliukai… Pirma, minėtoji tema glaudžiai siejasi su tais atminties blokų tyrinėjimais, kuriuos kažkada vykdėme mudu su Valera, ir išeina, kad Haris buvęs vos ne jų autorius ir vadovas; tiesiai tat nepasakyta, bet susiprotėti galima. Antra, aiškiiidamas gautus rezultatus, jis ėmė nepagrįstai spėlioti, įsitraukė į laisvas improvizacijas ir visiškai nusimelavo. Trečia, jo disertacijoje netgi seniai žinomi faktai, nustatyti užsienio sistemotechnikų ir elektronikų, pateikiami po frazės „Tyrimais konstatuota…” Kaipgi šitai praleido miisų mokslinė taryba?.. Gegužės mėnuo, pusė žmonių komandiruotėse ir atostogose.

Ne, tai jam šiaip sau nepraeis.”

„Gegužės 19.

— Tu aritmetiką moki? — paklausė Kravecas, kai aš jam išdėsčiau reikalo esmę ir savo ketinimus.

— Moku, o kas?

— Tuomet skaičiuok: dvi dienos pasiruošimui dalyvauti disertacijos gynime plius gynimo diena… plius mėnuo nervų gadinimo po jos — tu juk ne mažas, žinai, kad tokie pokštai dovanai nepraeina. Kas svariau: mėnuo mūsų tyrinėjimų, kurių rezultatai su laiku paveiks pasaulį labiau, nei visa niidienė technika, ar chaltūriška disertacija, kuri niekam neturės poveikio? Viena daugiau, viena mažiau — ir tiek.

— Mm… taip… o dabar aš tau išdėstysiu kitokią aritmetiką. Stai mudu su tavim vienodi žmonės ir vienodi specialistai, kai kur tu dargi pranašesnis už mane. Bet jei aš dabar nueisiu pas tą patį mokslinį sekretorių Chiloboką ir, ne itin vargindamasis su įrodymais, pareikšiu jam, kad praktikantas Kravecas kvailas, nenutuokia skaičiavimo technikos pagrindų (net aritmetiką menkai teišmano), gadina prietaisus ir slapčiomis geria spiritą… kas bus su praktikantu Kravecu? Lauk iš instituto ir lauk iš bendrabučio. Niekam jis nieko neįrodys, nes jis — tik studentas. Stai tokią pat jėgą, palyginus su mumis, įgis Chilobokas, tapęs mokslų daktaru. Ar įtikinau?

Aš jį taip įtikinau, kad jis tuojau pat leidosi į biblioteką rinkti ištraukų iš neįslaptintų literatūrinių šaltinių.

Galiu dar ir kitaip motyvuoti: mums reikia galvoti ne tik apie tyrinėjimus, — kuomet nors teks ginti atradimą, grumtis,

kad jis būtų tinkamai panaudotas. O šito mes nemokame. Sito reikia mokytis.

Nagi, velniop atsargius motyvus! Galų gale ar gyvenu aš pasaulyje ar man tik taip atrodo?”

„Gegužės 22. Viskas prasidėjo kaip paprastai. Mažojoje KB salėje susirinko nedidelė, bet solidi auditorija. Haris Charitonovičius prisegė prie lentos vatmano lapus su įvairiaspalvėmis schemomis ir grafikais, vaizdinga poza atsistojo šalia ir pasakė nustatytą dvidešimties minučių kalbą. Tie, kuriems buvo leista dalyvauti gynime, klausėsi, jausdami įprastą nesmagumą. Vieni visai nesuprato, apie ką kalbama; kiti kai ką suprato, kai ko ne! treti viską suprato: ir kas tas Haris Chilobokas, ir koks tas jo darbas, ir kodėl jis jį įslaptino… Bet kiekvienas niūriai galvojo, kad nėr ko lįsti į svetimą daržą, pagaliau ir jis pats negi toks tobulas, kad kritikuotų kitus? Įprasti mieguisti samprotavimai, per kuriuos Į mokslą jau prasmuko ne vienas tūkstantis betalenčių ir sukčių.

Haris baigė. Pirmininkaujantis perskaitė atsiliepimus. Malonūs atsiliepimai, nieko nepasakysi (kas gi ims rašyti nemalonius tokiam reikalui?). Išties netikėta man buvo vien tai, kad ir Arkadijus Arkadjevičius parašė atsiliepimą. Po to kalbėjo oficialūs oponentai. Kas toks yra oficialus oponentas, gerai žinoma: norėdamas pateisinti savo vardą, jis nurodo kai kuriuos neišbaigtumus, kai kuriuos neatitikimus, „o apskritai, darbas atitinka… autorius nusipelno. Beje, nemeluosiu: oponentas iš Maskvos labai kvalifikuotai pasišaipė iš visų disertacijos teiginių ir davė suprasti, kad ją galima sumalti į miltus, bet jo užuominos buvo tokios subtilios ir atsargios, kad vargu ar pats Haris jas perprato; „o apskritai, darbas vertas…”

Ir pagaliau: „Kas nori pasisakyti?” Apie tą laiką paprastai visi ima bodėtis tuo, kas vyksta, niekas nieko nenori, disertantas dėkoja — viskas.

Laboratorijos vedėjas V. Krivošeinas giliai įkvėpė ir iškvėpė orą (tuo metu aš įsisąmoninau, kad skandalas bus rimtas) ir pakėlė ranką. Haris Charitonovičius buvo nemaloniai apstulbintas. Aš, kaip ir jis, kalbėjau 20 minučių ir, plėtodamas savo įrodymus, perdavinėjau tarybos nariams žurnalus, monografijas, brošiūras, kur be jokių nuorodų į Chiloboką buvo aiškinami jo ginamieji rezultatai; paskui lentoje iš naujo atvaizdavau j schemą… nesvarbu, kokią būtent: juo labiau, kad vienintelė jos gera savybė buvo „originalumas”, ir įrodžiau, kadangi… tai reikiamo diapazono dažnumais schema nedirbs. Salėje kilo triukšmas.

Po to kalbėjo mokslų kandidatas V. Ivanovas, atskridęs (ne be mano skambučio) iš Leningrado. Jis irgi patikslino prioritetinius duomenis ir išnarpliojo „originaliąją” disertacijos dalį; Valerijaus kalba buvo kupina erudicijos ir aštraus jumoro. Salė dar labiau įsidrąsino, ir prasidėjo!

Mano senas pažįstamas 2albekas Balbekovičius Pšembakovas paprašė Harį patikslinti, kaip schemoje Nr. 2 realizuojama… (apie tai irgi neverta kalbėti). Chilobokas nežinojo kaip, bet mėgino atsiginti smegenis praskiedžiančių tauškalų porcija. Po to įdomią kalbą užvedė kiti KB darbuotojai. Galiausiai pasisakė vyriausiasis KB inžinierius, profesorius ir laureatas… (jo pavardę nerekomenduojama be reikalo minėti). „Man iš pat pradžių atrodė, kad čia kažkas ne taip”, — pradėjo jis.

Žodžiu, nepadėjo Chilobokui gera forma. Sudorojom jo disertaciją kaip šiltą vilną. Į Harį buvo gaila žiūrėti. Visi skirstėsi prie savo darbų, o jis segiojo nuo lentos prašmatnius vatmanus — ir stangrūs lapai susivyniodami mušė jį per ūsus. Aš priėjau padėti.

— Ačiū jau, nereikia, — murmtelėjo Chilobokas. — Ką? Patenkinti? Patys neginate ir kitiems neduodate. Lengvai gyvenate, Valentinai Vasiljevičiau, gamta apdovanojo jus gabumais…

— Nieko sau, lengvai! — apglumau aš. — Atlyginimas dvigubai mažesnis negu jūsų, atostogos — taip pat. O darbų ir rūpesčių ligi ausų…

— Patys sau ir didinate rūpesčius. Kam jums reikėjo veltis į šį reikalą? — Haris, vyniodamas lapus, dėbtelėjo į mane reikšmingai ir piktai. — Apie institutą reikia galvoti, ne vien tik apie save ir apie mane… Na, bet čia ne vieta mums apie tai kalbėti!

Šitaip jau įprasta. Ir vis dėlto; aš dabar stebėtinai gerai jaučiuosi. Toks pojūtis, tarytum būčiau padaręs jei ne reikšmingesnį, tai be abejonės reikalingesnį darbą, negu mūsų atradimas — prispaudžiau biaurybę. Vadinasi, galima? Ir ne taip baisu, kaip atrodė.

Dabar ir rnūsų darbo ateitis kažko nebe taip baimina. Galima įveikti ir ne tokias problemas.”

— O darbui vis dėlto šitai turėjo įtakos… — sumurmėjo Anisimovas-Krivošeinas, stebėdamas „mašiną motiną”. — E, ir kas tik neturi įtakos darbui!

„Gegužės 29. Šiandien buvau iškviestas pas jo šviesybę Azarovą. Jis ką tik grįžo iš komandiruotės.

— Jiis suprantate, ką pridarėte?

— Bet, Arkadijau Arikadjevičiau, juk disertacija…

— Kalba eina ne apie Hario Charitonovičiaus disertaciją, o apie jūsų elgseną! Jūs pakirtote instituto prestižą, ir kaip pakirtote!

— Aš išsakiau savo nuomonę.

— Taip, tačiau kur išsakėte? Kaip išsakėte? Nejau sunku suprasti, kad aukštesnei organizacijai jūs — ne paprastas inžinierius, siekiantis… e-e… suvesti mokslines sąskaitas su kažkuo (na, jau Haris priskiedė!), o Sistemologijos instituto atstovas! Kodėl jūs nepareiškėte savo nuomonės per parengtinį disertacijos gynimą?

— Aš nežinojau apie jį.

— Vis tiek jūs netgi po jo galėjote išsakyti savo nuomonę mano pavaduotojui — į ją būtų buvę atsižvelgta! (Tik jau ne Voltampernovui!..)

— Į ją nebūtų buvę atsižvelgta.

— Aš matau, mudu nesusikalbėsime. Kokie jūsų tolimesni planai?

— Atsisakyti darbo aš nesirengiu.

— Aš jums to ir nesiūlau. Bet man atrodo, kad jums dar anksti vadovauti laboratorijai. Mokslininkas, dirbąs kolektyve, privalo turėti galvoje kolektyvo interesus, šiaip ar taip, bent jau savo veiksmais nepadaryti jam žalos. Spėju, kad artėjančiame konkurse jums bus sunku patekti į laboratorijos vedėjo vietą… Viskas. Aš jūsų nebetrukdau.

Stai taip. Dabar visame institute tik ir girdisi užgaulus kalakutiškas burbuliavimas: „Inžinierius priea kandidatą! Prieš daktarą!” Hario pastangomis reikalas įsivaizduojamas taip, lyg aš būčiau suvedinėjęs sąskaitas su juo. Mini senas mano nuodėmes: papeikimą, avariją Ivanovo laboratorijoje (ūkvedys Matiušinas laksto, tikėdamasis išieškoti iš manęs pinigus už padarytus nuostolius). Susigriebė, kad aš nepristatęs metinės darbo ataskaitos, nors laikas, skirtas 154 temai, baigiasi tik šiais metais. Šneka, ar nereikėtų sudaryti komisijos laboratorijos darbui patikrinti.

Fiktanoriai rėkia, geralinkiai apsidairydami užjaučiamai šnibžda: „Šauniai tu Chiloboką sudirbai… Taip jam, galvijui neraliuotam, ir reikia… Na, dabar tave suės…” Ir patarinėja, kur pereiti. „O jūs užsistotumėte!” — „Nagi, matai… — skėsčioja rankomis kad ir tas pats nuoširdusis vaikinas Fenia Zagrebniakas. — Ką aš galiu? Tai juk ne mano specialybė…”

Vis dėlto atgrasus siauro specialisto gyvenimas. Sotus, aprūpintas, bet atgrasus. Visi gyvybiniai tokio specialisto interesai sutelkti ties kažkokiais pasyviosios atminties elementais, ir ne bet kokiais elementais, o ties kriotronais, ir tai ne ties bet kokiais kriotronais, o plėveliniais, ir tai ne iš bet kokių plėvelių, o tik iš švininių alavinių… Darbininkas, valstietis, technikas, plataus profilio inžinierius, mokytojas ir netgi kanceliarijos raštininkas savo jėgas ir žinias gali pritaikyti daugelyje užsiėmimų, daugybėje įmonių bei įstaigų, o tomis triskart prakeiktomis plėvelėmis domisi vos du trys institutai visoje Sąjungoje. Kur dėtis vargšui Feniai, jei kas? Sėdėk ir nečirkšk… Iš tikrųjų, siaura specialybė — tai būdas sau pavergti.

Todėl mūsuose, siaurų specialistų tarpe, beveik niekad nebūna, kad visi stotų už vieną (išskyrus atvejus, kai tas vienas — Azarovas); visi prieš vieną — kitas reikalas, taip lengviau. Todėl, kai pažeidžiama mokslinė subordinacija, kiekvienąkart ir įsiliepsnoja aistros. „Taip juk kiekvieną galima sukirsti!” — užklykė Voltampernovas. Ir prasidėjo…

Tiek to, iškentėsime. Atlaikysime. Svarbiausia — reikalas atliktas. Aš juk žinojau, kam ryžtuosi. Tik biauru. Nebesitveriu — biauru…”

Anisimovas užgesino papirosą, įsmeigė akis į mašiną. Slangų išsidėstyme kažkas lėtai ir nejuntamai pasikeitė. Jie tarsi įsitempė. Kai kurie susitraukdami virptelėjo. Ir — Anisimovas net krūptelėjo — iš kairiojo tamsiai pilko šjango į bako dugną skambiai paptelėjo pirmasis lašas.

Anisimovas pastatė prie bako kopėtėles, pasilypėjo jomis Pakišo delną po šlangu. Per minutę į delną prilašėjo tiršt auksaspalvio skysčio klanelis. Pro jį, kaip pro padidinamąjį stiklą, ryškėjo odos linijos. Jis sutelkė dėmesį: oda išnyko, apsinuogino raudoni raumenų plaušeliai, balti falangų kauliukai, sausgylių grįžtės… „Ak, jeigu jie būtų tai žinoję ir sugebėję, — atsiduso jis, — bandymas būtų ne taip praėjęs. Nežinojo… Ir tai padarė įtakos.”

Jis šliustelėjo skystį į baką, nusileido ant grindų, nuplovė po kranu ranką. Lašų skambesys iS visų šilangų dabar aidėjo pavasariškai linksmai ir smulkiai.

— Dirba! Stipri gi tu, mašina, — pagarbiai pasakė Anisimovas-Krivošeinas. — Stipri kaip gyvybė.

Jam aiškiai nesinorėjo išeiti iš laboratorijos. Bet, dirstelėjęs į laikrodį, jis ėmė skubintis, apsivilko švarką.

— Labas rytas, Matvejau Apolonovičiau! — džiaugsmingai pasveikino jį Chilobokas. — Jau dirbate? Aš šit jūsų lūkuriuoju, pranešti noriu, — jis prikiš-o ūsus prie Anisimovo ausies. — Vakar į Krivošeino butą šitoji… moteris, jo buvusioji, Jelena Ivanovna Kolomijec, buvo atėjusi, kažką pasiėmė ir išėjo. Ir dar kažkas ten buvo, visą naktį šviesa degė.

— Aišku. Gerai, kad pranešėte. Teisingumas, kaip sakoma, jūsų neužmirš.

— Ką gi, aš visada, prašau. Mano pareiga!

— Pareiga tai pareiga, — Anisimovo balsas pasidarė griežtas. — O ar neskatina jūsų, pilieti Chilobokai, kokie nors kiti, šalutiniai motyvai?

— Tai yra… kokie motyvai?

— Pavyzdžiui, kad Krivošeinas sukirto jūsų daktarinę disertaciją.

Hario Charitonovičiaus veidas akimirką suglebo, bet tuoj pat jame pasirodė nuoskauda dėl žmonijos.

— Tai žmonės, a! Jau suspėjo kažkas praneūti… Na, kas per žmonės pas mus, jūs tik pagalvokite, dievaž! Na, ką jūs, Matvejau Apolonovičiau, kaip jūs galėjote abejoti, aš iš tyros širdies. O ir ne taip jau smarkiai paveikė gynimą Krivošeinas, kaip jums papasakojo. Ten rimtesnių už ji specialistų buvo, ir gyrė daugelis, o jis, aišku, pavyduliavo. Na ir, žinoma, rekomendavo dar padirbėti, nieko ypatinga, greit iš naujo pateiksiu… Na, beje, jeigu jūs manim nepasitikite, žiūrėkite viską patys, mano reikalas — pasakyti, o jūs ten… Viso gero!

— Viso gero.

Haris Charitonovičius atsitolino kaip nesavas: ir iš ano pasaulio jį pasiekia Krivošeinas!

— Smarkiai jūs jį, draugas kapitone! — pritarė viršila.

Anisimovas neišgirdo. Jis žiūrėjo Chilobokui įdurmu.

„…Visada vienas ir tas pats. Nenorom susimąstysi: o ar verta?

Sakyk atvirai, Krivošeinai: juk šis bandymas gali nuvaryti į grabą. Labai paprastai; peržvelk savo paties sėkmingų ir nesėkmingų bandymų statistiką. Mokslas — mokslu, metodika — metodika, tačiau iš pirmo karto niekad kaip reikiant nepasiseka — senas dėsnis. O klaida šiame bandyme — ne sugadintas modelis.

Juk aišku, kad į baką aš karsiuos tiesiog kaip siauras Sio dalyko specialistas. Tokia jau mano specialybė — kaip Penios Zagrebniako kriotroninės plėvelės. Bet galiu ir nesikarti — niekas neprivers… Juokinga: lįsti į tą abejotiną terpę, kuri be niekur nieko tirpdo gyvus organizmus viso labo tik dėl to, kad nevykusiai pasirinkai specialybę!

Dėl žmonių? Galas jų nematė! Ką? Man daugiau negu kitiems reikia? Gyvensiu ramiai, savimi tesirūpindamas. Ir bus gerai.

…Ir viskas pasidarys aišku. Tik aiškumas bus beaistris. Paskučiausias niekšo aiškumas. Ir savo atsitraukimą teks visą gyvenimą teisinti, — kad visi žmonės tokie, ne geresni už tave, o dar blogesni, kiekvienas tik savęs žiūri. Ir teks kuo greičiau atsikratyti visų vilčių ir svajonių apie ką nors geresnio, kad jos tau neprimintų: tu išdavei žmones! Tu juos išdavei ir neturi teisės iš jų laukti nieko gera.

Ir tuomet pasaulyje pasidarys visai šalta gyventi…”

Viršila Golovorezovas kažko klausė.

— Ką?

— Aš sakau, draugas kapitone, ar greit bus pamaina? Juk pradėjau dežuruoti dvidešimt dvi nulis nulis.

— Nejau neišsimiegojote? — linksmai prisimerkęs, dirstelėjo į jį Anisimovas. — Valandą pusantros jums dar teks panuobodžiauti, paskui pakeis — prižadu. Raktus aš pasiimsiu — taip patikimiau. Nieko čionai neleiskite!

KETVIRTAS SKYRIUS

Ir Einšteinas turėjo viršininkų, ir Faradėjus, ir Popovas… bet tų viršininkų kažkodėl niekas neprisimena. Tai — subordinacijos pažeidimas!

K. Prutkovas, inžinierius, mintis Nr. 40

Azarovo kabineto langai-buvo atgręžti į parką. Matėsi liepų viršūnės ir viršum žalumynų kylantis pilkas naujojo korpuso paralelepipedas su stiklo juostomis. Tuo peizažu Arkadijui Arkadjevičiui niekad nenusiboMavo grožėtis. Rytais jam tai padėdavo įveikti neurasteniją; padidindavo jėgas. Bet šiandien, žvilgtelėjęs į langą, jis tik rūgščiai susiraukė ir nusisuko.

Vienišumo ir kažkokios kaltės jausmas, atsiradęs vakar, nepraėjo. „E! — bandė italMurii;bti!ranka Azarovas. — Kuomet kas nors miršta, jautiesikaltašjaū vien dėl to, kad likai gyvas. Ypač jei velionis jaiinėsiiis už tave. O vienatvė moksle natūrali ir įprasta kiekvienam kūrybiniam darbuotojui. Kiekvienas mūsų žino viską apie nieką — ir kiekvienas savaip. Kits kitą suprasti sunku. Todėl savitarpio supratimą mes dažnai pakeičiame tyliu sutikimu nesikišti į kitų darbus… Tačiau ką gi jis žinojo? Ką jis veikė?”

— Galima? Labas rytas, Arkadijau Arkadjevičiau! — skleisdamas odekolono kvapą, kilimu priartėjo Chilobokas.

…Anisimovo priekaištas sujaudino Harį Charitonovičių: jam toptelėjo į galvą, jog kai kas gali pamanyti, jog jis suvedinėjęs sąskaitas su Krivošeinu dėl disertacijos, persekiojęs jį ir tuo prisidėjęs prie jo mirties. „Žinoma, kai žmogus žūsta, visuomet kaltų ieško. O pas mus gali, mūsų žmonės tokie…” — niauriai lyg ujamas galvojo docentas. Jis dar nežinojo tiksliai, ko ir kurių būtent žmonių jam reikia bijotis, bet bijotis reikėjo, kad nepražiopsotų.

— Tai, vadinasi, aš, Arkadijau Arkadjevičiau, šit paruošiau įsakymo projektėlį apie įvykį su Krivošeinu, kad, vadinasi, viskas pas mus apie jį… ir tą įvykį būtų kaip reikiant apiforminta. Šičia iš viso du punktai: dėl komisijos ir dėl laboratorijos apsaugos, susipažinkite, prašau, Arkadijau Arkadjevičiau, jeigu jūs neprieštaraujate.

Chilobokas pasilenkė virš lakuoto stalo, padėjo priešais akademiką popieriaus lapą su mašinėle spausdintu tekstu.

— Tai, vadinasi, į komisiją šiam įvykiui tirti aš įtraukiau draugą Bezmerną, saugumo technikos inžinierių, jam pagal etatą privalu tokiais reikalais užsiimti, che-che… Ipolitą Ilarionovičių Voltampernovą — kaip elektroninės technikos specialistą, Aglają Mitrofanovną Garažu — kaip vietos komiteto narę darbo apsaugai, Liudmilą Ivanovną iš raštinės — kaip komisijos techninę sekretorę… na ir pats vadovausiu, jeigu jiis, Arkadijau Arkadjevičiau, neprieštarausite, prisiimsiu ir šitą vargą, che-che! — jis atsargiai pažvelgė į akademiką.

Arkadijus Arkadjevičius apžiūrinėjo savo ištikimąjį mokslinį sekretorių. Docentas kaip visada buvo kruopščiai nusiskutęs, išlygintais drabužiais. Ant iškrakmolytų marškinių rangėsi siauras skaisčiai raudonas kaklaraištis, kaip kraujo srovė iš apykakle perplauto kaklo. Bet kažkodėl ir išvaizda, ir gerai nutaisytas Hario Charitonovičiaus balsas akademikui kėlė slopų pasidygėjimą. „Tas pataikūniškas manęs prisibijojimas… Tas apsimestinis unteroficieriškas paikumas… Juk perprantu aš tave, Hari Charitonovičiau, kiaurai perprantu! Gal kaip tik todėl aš ir laikau jį pas save, kad perprantu? Todėl, kad iš jo negalima laukti nieko netikėto ar didingo? Todėl, kad jo tikslai aiškūs? Kai funkcinės sistemos tikslai aiškūs, jos elgesį tūkstantį kartų lengviau numatyti, negu tada, kai jos tikslai nežinomi, — yra toks teiginys sistemologijoje… O gal man tiesiog patinka jaustis pranašesniam, kasdien lyginant save su juo? Gal būt, kaip tik dėl to ir atsiranda vienišumas, kad apsupame save žmonėmis, tarp kurių lengva būti pranašesniam?”

— O antrasis punktas — dėl apsaugos, taip sakant, darbų pristabdymo naujų sistemų laboratorijoje, kol komisija tirs įvykį… Na, o po komisijos jau bus aišku, ką mums toliau daryti su ta laboratorija: išformuoti ar priskirti kokiam nors kitam skyriui…

— Darbai ten savaime nutrūko, Hari Charitonovičiau, — nelinksmai šfyptelėjo Azarovas. — Nebėra kam ten dabar dirbti. Ir išformuoti nėra ko… — Atmintis vėl nupiešė Krivošeino lavoną išsiurbtomis akimis, sielvartingai išsišiepusį. Akademikas patrynė pirštais smilkinius, atsiduso. — Beje, iš principo aš sutinku su jūsų mintimi dėl komisijos. Tik komisijos sudėtį reikia kiek pakoreguoti, — jis prisitraukė lapelį, atsuko automatinį plunksnakotį. — Ipolitą Ilarionovičių galima palikti, saugumo technikos inžinierių taipgi, techninis sekretorius irgi reik lingas. O kitų nereikia. Vadovausiu komisijai aš pats, prisiimsiu, kaip jūs išsireiškėte, tą vargą, kad jūsų neapsuiikinčiau. Noriu kaip reikiant išsiaiškinti, ką veikė Krivošeinas.

— O… o aš? — pritilusiu balsu paklausė mokslinis sekretorius.

— O jūs žiūrėkite savo pareigų, Hari Charitonovičiau.

Chilobokas pasijuto visai biauriai: nuogąstavimai ėmė pildytis. „Nušalina!” Dabar jis bijojo ir neapkentė mirusio Krivošeino labiau, nei gyvo.

— Štai! Stai, prašau, prisidirbo jis, a? — Chilobokas susisielojo, palenkė galvą prie peties. — Kiek dabar rūpesčių! Ak, Arkadijau Arkadjevičiau, negi aš nematau, kaip jūs jaudinatės, negi aš nesuprantu! Bet ar verta jums pačiam atsitraukti nuo darbo, nervintis… Juk apie tai visas miestas sužinos, kalbės, kad Sistemologijos institute pas Azarovą vėl… ir kad jis, girdi, stengiasi šį dalyką užtrinti — jūs gi žinote, kokie dabar žmonės pasidarė. Ak, tas Krivošeinas, tas Valentinas Vasiljevičius! Ar aš jums nesakiau, Arkadijau Arkadjevičiau, ar aš nepranašavau, kad iš jo be eibių ir nemalonumų jokios naudos nebus! Nereikėjo jums, Arkadijau Arkadjevičiau, palaikyti jo temos…

Azarovas klausėsi, raukėsi ir juto, kaip jo smegenis užvaldo įprastas beviltiškas sustingimas, tarytum vėl atsinaujintų neurastenija. Ilgiau pasikalbėjus su Chiloboku, jį visada apimdavo panašus glumas ir versdavo sutikti su Hariu. Dabar gi akademiko galvoje sukosi keista mintis, kad didžiausių protinių pastangų, ko gero, reikalauja ne matematiniai tyrinėjimai, o mokėjimas priešintis tokiems tauškalams.

„O kodėl man jo neišginus? — netikėtai atėjo į galvą dar viena mintis. — Išginti lauk iš instituto, ir viskas. Galų gale juk tai niekinga… Taip, bet už ką? Su savo pareigomis jis susidoroja, turi išspausdinęs 18 darbų, dešimties metų mokslinio darbo stažą, praėjo konkursą (teisybė, kitos kandidatūros nebuvo) — nėra prie ko prikibti! Ir dar aš parašiau tą nelemtą atsiliepimą apie jo disertaciją… Išvaryti stačiai už kvailumą ir netalentingumą? Nagi.. tai būtų ypatingas precedentas molksle.”

— Davė užsakymus, naudojo medžiagas ir įrengimus, užėmė atskirą patalpą, dirbo dvejus metus — ir štai, šiekit, prašau! — įkaito nuo savo paties žodžių Chilobokas. — O kaipgi jis elgės per disertacijos gynimą… juk jis ne tik man gėdą padarė — man tai kas, nesvarbu, bet juk ir jums, Arkadijau Arkadjevičiau, jums!.. Et, būtų mano valia, Arkadijau Arkadjevičiau, aš tam Krivošeinui už tai, kad jis šitaip padarė įsigudrinti… tai yra, įgudrino padaryti — tfu, atsiprašau! — įsigudrino padaryti… aš jam už tai! — docentas palinko virai stalo, jo rusvose akyse švytėjo nepakenčiamas netikėtos minties blizgesys. — Et, gaila, kad mūsuose po mirties priimta tik apdovanoti, rašyti pagarsinimus ir visokius nekrologus, „de mortuis aut bene, aut nihil”, jūs suprantate!.. O štai pareikštume Krivošeinui papeikimą po mirties, kad ir kitiems nesinorėtų! Dargi griežtą! Dargi su įraSymu…

— …antkapyje. Tai bent mintis! — pridūrė balsas už jo nugaros. — Ai, ir biaurybė gi jūs, Chilobokai!

Haris Charitonovičius atsitiesė taip umariai, tarytum jam būtų suvarę druskos užtaisą žemiau nugaros. Azarovas pakėlė galvą: tarpduryje stovėjo Krivošeinas.

— Sveiki, Arkadijau Arkadjevičiau, dovanokite, kad aš nepranešęs. Leisite įeiti?

— Sv… sveiki, Valentinai Vasiljevičiau! — Azarovas pakilo ia už stalo. Staiga jam padūkusiai sutvaksėjo širdis. — Sveiki… uf, vadinasi, jūs ne… džiaugiuosi jus matydamas gyvą ir sveiką! Įeikite, prašom!

Akademikas drąsiai ištiesė ranką. Krivošeinas ją paspaudė (Azarovas su palengvėjimu atsikvėpė: Krivošeino ranka buvo šilta) ir pasisuko į Chiloboką. Haris be garso prasižiojo ir užsičiaupė.

— Hari Charitonovičiau, ar jūs nepaliktumėt mūsų vienų? Aš jums būsiu be galo dėkingas.

— Taip, Hari Charitonovičiau, eikite, — pritarė Azarovas.

Chilobokas atatupstas atsitraukė prie durų, skambiai atsidaužė pakaušiu į sieną, sugraibė rankeną ir iššoko laukan.

Atsigodęs iš netikėtumo, Arkadijus Arkadjevičius giliai įkvėpė ir iškvėpė orą, kad nurimtų širdis, atsisėdo į direktoriškąją kėdę ir suirzo. „Vadinasi, aš tapau kažkokio žaidimo auka?. ”

— Ar nemalonėsite, Valentinai Vasiljevičiau, paaiškinti man, ką visa tai reiškia? Kas čia per istorija su jūsų, atleiskite, lavonu, skeletu ir visa kita?

— Nieko nusikalstamo, Arkadijau Arkadjevičiau. Galima? — Krivošeinas atsisėdo į oda apmuštą krėslą prie stalo. — Pati s ve organizuojanti mašina, kurios idėją aš iškėliau mokslinėje taryboje praėjusią vasarą, iš tikrųjų sugebėjo savaime vystytis ir vystėsi… ir pasiekė stadiją, kurioje bandė sukurti žmogų. Mane. Na, ir kaip įprasta, pradžia visuomet sunki…

— Taip, bet kodėl aš apie tai nieko nežinojau? — nesitverdamas savyje, paklausė Azarovas, prisiminęs užvakarykštį pokalbį su tardytoju ir kitus pastarųjų dienų išgyvenimus. — Kodėl?

Krivošeiną pagavo siutas.

— Velnias rautų! — Jis įtūžęs pasilenkė į priekį, trinktelėjo kumščiu į minkštą krėslo ranktūrį. — O kodėl jūs neklausiate, kaip mes tai padarėme? Kaip mums tai pasisekė padaryti? Kodėl jums pirmiausia rūpi asmeninis prestižas, subordinacija, kitų pažiūra į jūsų direktoriškąjį „aš”?

Iš pradžių Krivošeino pranešimą Azarovas suvokė pačiu bendriausiu pavidalu: gautas tam tikras rezultatas. Maža apie kokius rezultatus jam pranešinėjo skyrių ir laboratorijų vedėjai, sėdėdami štai lygiai taip pat priešais jį odiniame krėsle! Ir tik gerokai sugaišęs, Arkadijus Arkadjevičius pradėjo nutuokti, koks tai rezultatas. Pasaulis susvyravo, minutę pasidarė nerealus. „Negali būti! Ne, tas ir yra, kad gali… Tuomet viskas sutinka ir viskas paaiškinama.”

Akademikas prakalbo kitu tonu.

— Be abejonės, tai… tai didinga… Sveikinu, Valentinai Vasiljevičiau. Ir… prašau atleisti. Aš pasikarščiavau, nevykusiai išėjo. Tūkstantį kartų atsiprašau! Tatai iš tiesų labai didelis… e-e… išradimas, nors žmoguje glūdinčios informacijos perdavimo ir sintezės idėjas kėlė dar velionis Norbertas Vineris. (Krivošeinas šyptelėjo.) Beje, šitai savaime suprantama, nemažina… Aš atsimenu jūsų idėją, užvakar mačiau laboratorijoje kai kuriuos… e-e… darbo rezultatus. Kadangi aš pats tam tikru būdu susijęs su sistemologija (Krivošeinas vėl šyptelėjo), tai, vadinasi, esu pakankamai išprusęs, kad suprasčiau, ką jūs pasakėte. Žinoma, aš iš širdies sveikinu jus! Bet sutikite, Valentinai Vasiljevičiau, kad šis mokslui toks džiugus įvykis galėjo būti ne tiek gluminančio ir netgi tam tikru laipsniu skandalingo pobūdžio, jeigu jūs per pastaruosius metus būtumėt mane nuolat informavę apie darbą.

— Pas jus sunku patekti, Arkadijau Arkadjevičiau.

— Hm… leiskile vis dėlto nelaikyti jūsų argumento pamatuotu, Valentinai Vasiljevičiau! — Azarovas suraukė antakius. — Mano manymu, jus žemina priėmimo procedūra (nors visi instituto darbuotojai praeina ją, o ir man pačiam tenka jai paklusti įvairiose instancijose). Bet jūs galėjote man paskambinti, palikti raštelį (nebūtinai nustatytos formos pranešimą), pagaliau atsilankyti pas mane Į butą!

Arkadijus Arakdjevičius vis dėlto nepajėgė nuslopinti savo įžeidumo. „Stai šitaip… dirbi, dirbi!” — sukosi jo galvoje. Nuo senų laikų, nuo to meto, kai, kitas tyrinėtojas, sėkmingai pakartojęs jo nepavykusį bandymą su heliu, atrado supertekamumą, Arkadijus Arkadjevičius slapta vylėsi pamatyti, aptikti ir suprasti ką nors nauja gamtoje, pasaulyje. Jis svajojo apie atradimą džiugiai ir baikščiai, kaip vaikigalis apie nekaltybės nustojimą. Bet nesisekė. Kitiems sekėsi, o jam ne! Turėjo kvalifikuotą, reikalingą, daugeliu premijų ir vardų pagerbtą darbą, bet atradimo — pažinimo viršūnės — nebuvo.

Ir šit jam patikėtame institute buvo padarytas ir pro pat jį praėjo milžiniškas atradimas, su kuriuo palyginus, ir jo paties veikla, ir viso instituto veikla atrodo pigmėjiška! Išsivertė be jo. Dar daugiau: regis, kad jo vengė. „Kaipgi čia? Gal jis mane laikė nedoru žmogumi? Kokią aš daviau dingstį taip galvoti apie save?” Seniai jau akademikui Azarovui neteko patirti tokių stiprių jausmų, kaip dabar.

— Mm… taip… Drauge su jumis džiaugdamasis atradimu, Valentinai Vasiljevičiau, — toliau kalbėjo akademikas, — vis dėlto aš esu nustebintas ir nuliūdintas tokio jūsų elgimosi. Gal būt, tai skamba šokiruojančiai, bet man šis klausimas rūpi ne kaip mokslininkui ir ne kaip jūsų direktoriui, o kaip žmogui: kodėl gi taip? Juk jūs negalėjote nesuprasti: tai, kad aš būčiau žinojęs apie jūsų darbą, jums nebūtų pakenkę, o tik padėję — jūs būtumėt turėjęs patikimą vadovybę, galėjęs konsultuotis. Jeigu aš būčiau manęs, kad jūsų temai atlikti reikalingi papildomi darbuotojai ar papildomas tiekimas, būtų buvę padaryta ir tai. Tad kodėl gi, Valentinai Vasiljevičiau? Aš, žinoma, nemanau, kad jūs baiminotės dėl savo autorinių teisių…

— Ir vis dėlto nesusilaikėte to nepasakęs, — liūdnai šyptelėjo Krivošeinas. — Na tiek to. Apskritai paėmus, gerai, kad jums šis faktas pirmiausia rūpi kaip žmogui, tai teikia vilčių… Vienu tiarpu mes dvejojome — papasakoti jums apie darbą ar ne,

mėginome susitikti su jumis. Kontakto nustatyti nepavyko. O paskui nutarėme, kad kol kas, ieškojimų etape, taip bus geriau. — Jis pakėlė galvą, pažiiirėjo į Azarovą. — Mes nelabai tikėjome jumis, Arkadijau Arkadjevičiau. Kodėl? O kad ir todėl, jog šit ir dabar jūs, nesužinoję dalyko esmės, pirmučiausia bandėte pastatyti atradimą ir jo autorius į vietą: Vineris kėlė… Nagi kuo čia dėta Vinerio „televizinė” idėja — mūsų viskas kitaip! Kokios jau ten būtų buvusios konsultacijos: jūs, akademikas, ir rodysitės neišmanėliu prieš pavaldžius inžinierius… Ir dar todėl, kad jūs, puikiai suprasdamas, jog tyrinėtojo vertės nenulemia nei jo laipsnis, nei vardas, vis dėlto niekuomet nedrįsote apriboti „laipsniuotųjų”, jų neliečiamų „teisių” vadovauti, užimti vakansiją, turėti neklaidingą nuomonę. Manote, aš iš pat pradžių nežinojau, koks vaidmuo man buvo skirtas, kuriant naująją laboratoriją? Manote, šiam paskutiniajam bandymui neturėjo įtakos jūsų įspėjimas po skandalo su Chiloboku? Turėjo. Todėl ir su darbu skubinausi, rizikavau… Manote, santykių su jumis neveikia ta aplinkybė, kad mūsų institute užsakymai parodoms ir įvairiausiems rodinėjimams visada nustumia į šalį tai, kas būtina tyrimams.

— Atleiskit, bet tai jau smulkmeniška, Valentinai Vasiljevičiau! — irzliai susiraukė Azarovas.

— Ir iš tokios smulkmenos teko spręsti apie jus, nieko kito nebuvo. Arba iš tokios „smulkmenos”, kad tokia… toksai… na, žodžiu, Chilobokas, jums nuolaidžiaujant arba remiant, kaip jmns patinka, duoda toną institute. Žinoma, greta Hario Chiloboko galima jausti savo intelektualinį pranašumą netgi pirtyje!

Azarovo veidą užliejo raudonis: vienas dalykas, kai šį tą nutuoki tu pats, kitas dalykas, kai apie tai tau kalba pavaldiniai, Krivošeinas pastebėjo persūdęs, sušvelnino toną.

— Supraskite mane teisingai, Arkadijau Arkadjevičiau. Mes norėtume, kad jūs dalyvautumėt mūsų darbe — kaip tik dėl to, o ne norėdamas jus įžeisti, aš ir sakau viską atvirai. Mes dar daug ko nesuprantame tame atradime: žmogus — sudėtinga sistema, o jį daranti mašina dar sudėtingesnė. Cia užteks darbų tūkstančiams tyrinėtojų. Ir įtraukti į darbą protingus, sumanius, talentingus žmones — mūsų svajonė… Bet, suprantate, šiam darbui maža būti viso labo tik mokslininku.

— Norėčiau tikėti, kad jūs mane vis dėlto išsamiau supažindinsite su savo darbo turiniu, — Azarovas pamažu susitvardė, jam grįžo jumoro ir pranašumo jausmas. — Gal biit, aš jums vis dėlto praversiu — ir kaip mokslininkas, ir kaip žmogus.

— Duok dieve! Supažindinsime, tikriausia… ne aš vienas sprendžiu, bet supažindinsime. Jūs mums reikalingas.

— Valentinai Vasiljevičiau, — akademikas kilstelėjo pečius, — atleiskite, ar neketinate jiis drauge su savo laborantu praktikantu spręsti klausimą — leisti ar neleisti man dalyvauti jūsų darbe? Kiek aš žinau, nieko daugiau jūsų laboratorijoje nėra.

— Bala jo nematė… O viešpatie! — Krivošeinas išraiškingai atsiduso. — Jūs sutinkate, kad mašina gali sukurti žmogų, bet pripažinti, kad mūsų darbe laborantas gali reikšti daugiau už jus… virš jūsų jėgų! Beje, Michailas Faradėjus taip pat buvo laborantas, o štai pas ką jis dirbo laborantu, dabar jau niekas neatsimena… Vis dėlto, Arkadijau Arkadjevičiau, būkite pasiruošęs taikytis prie mūsų: kai jūs Įsitrauksite į mūsų darbą — o aš tikiuosi, kad jūs įsitrauksite! — tai nebus to akademiško „jūs — mūsų tėvai, mes — jūsų vaikai”. Dirbsime, ir viskas. Niekas iš mūsų nėra genijus, bet nė vienas nėra ir Chilobokas…

Jis žvilgtelėjo į Azarovą — ir užsikirto apstulbintas: akademikas šypsojosi! Ne taip fotogeniškai šypsojosi, kaip foto korespondentams, ir ne taip subtiliai, kaip mokslinėje taryboje ar seminare po replikos, iš anksto apgalvotos klausytojams palankiai nuteikti, bet paprastai ir plačiai. Tai atrodė ne itin gražiai — Arkadijaus Arkadjevičiaus veidą išvagojo daugybė raukšlių, — bet labai mielai.

— Klausykite, — pasakė Azarovas, — jūs man surengėte tokią pirtį, kad aš… na, tiek to Aš baisiai džiaugiuosi, kad jūs gyvas!

— Aš irgi, — tiek ir tesusigriebė pasakyti Krivošeinas.

— O kaip dabar bus su milicija?

— Manau, kad man pavyks ir juos… na, jeigu ne pradžiuginti, tai bent jau apraminti.

Krivošeinas atsisveikino ir išėjo. Arkadijus Arkadjevičius ilgai sėdėjo, pirštais barbendamas į stalo stiklą.

— N… taip… — pasakė jis.

Skaitytojus prašome atminti, kad priešais juos mokslinis fantastinis kūrinys. (Autoriaus pasl.)

Ir daugiau nepasakė nieko.

„Ką dar reikia turėti galvoje? — stengėsi prisiminti Krivoaeinas, žingsniuodamas į troleibuso sustojimą. — Aha, šit ką!”

„Gegužės 30. Įdomu vis dėlto apytikriai paskaičiuoti: aš važiavau įprastiniu iškylos greičiu — 60 kilometrų per valandą; tas idiotas salotinės spalvos „Moskvičiumi” kirto autostradą — vadinasi, jo greitis plento atžvilgiu lygus nuliui. O ir šiaip „Moskvičiaus” greitis, reikia pasakyti, mažai skyrėsi nuo nulio — važiavo lyg traktoriumi… Kas tokius asilus leidžia už vairo? Jeigu jau kerti plentą, pažeisdamas taisykles, bent daryk tai mitriai! O jis… tai truktels metrą, tai pristabdys. Kai aš supratau, kad „Moskvičius” manęs nepraleidžia, nebespėjau net stabdžio nuspausti.

.. — Viktoras Kravecas, važiavęs į 18-ąjį kilometrą motociklo palaikų, iki šiol kraipo galvą:

— Laimingai išsisukai, tiesiog nuostabiai! Jeigu tu būtum lėkęs septyniasdešimties kilometrų greičiu, tai iš „Javos” likučių aš dabar tau statyčiau paminklą, o ant numerio lentelės, rydamas ašaras, vedžiočiau raides: „Cia ilsisi Krivoaeinas — inžinierius dr motociklininkas.”

Taip, bet jei aš būčiau važiavęs septyniasdešimties kilometrų greičiu, nebūčiau įsirėžęs!

Įdomu, kaip užgaidingos aplinkybės fokusuojasi į fatalinį incidentą. Nebūčiau sustojęs miške parūkyti, paklausyti gegutės („Gegute, gegute, kiek metų man gyventi?” — ji iškukavo penkiasdešimt), būčiau pravažiavęs vieną ar du posūkius kiek didesniu ar kiek mažesniu greičiu — ir mes būtume prasilenkę, nurūkę savais reikalais. O dabar — lygiame kelyje, esant puikiam matomumui, — aš įsirėžiau į vienintelę mašiną, pasitaikiusią mano kelyje!

Vienintelis dalykas, ką aš spėjau pagalvoti, lėkdamas per motociklą: „Gegute, gegute, kiek metų man gyventi?”

Aš atsikėliau pats. „Moskvičiui” buvo įlenktas salotinis šonas. Persigandęs vairuotojas šluostėsi kraują nuo neskustos fizionomijos; alkūne aš išmušiau kabinos stiklą — taip jam, vėplai, ir reikia! Mano vargšė „Java” mėtėsi ant asfalto. Ji iškart pasidarė kažkaip trumpesnė. Žibintas, priešakinis ratas,

šakė, rėmų vamzdis, bakas — viskas buvo sudaužyta, suplota, sulankstyta.

…Taigi pradinį 17 metrų per sekundę greitį aš numušiau trumpesniame kaip metras kelio ruože. Tuo tarpu mano kūnas pakėlė 15 g perkrovimą! Oho!

Ne, kokia vis dėlto puiki mašina — žmogus! Mano kūnas mažiau kaip per dešimtąją dalį sekundės suspėjo išsilenkti ir sustingti taip, kad galėtų pasitikti smūgį pačiu patogiausiu būdu: alkūne ir petimi. O Valerijus įrodinėjo, kad žmogus neprilygsta technikai. Tai dar ne faktas! Ogi jei išverstume į anatominius terminus motociklo sužalojimus, išeitų, kad jam suknežinta „galva”, sulaužytos „priešakinės galūnės”, „krūtinės ląsta” ir „stuburkaulis”. Gera buvo mašiina, pati prašėsi greičiau varoma…

Teisybė, mano dešinysis petys ir krūtinė, matyt, patyrė didesnį perkrovimą. Dešiniąją ranką sunku pakelti. Tikriausiai triokštelėjo šonkauliai.

Na štai — viskas į gera. Dabar yra ką taisyti skystojoje „mašinos motinos” schemoje — ir ne iš viršaus, o kūno viduje. Sia prasme „Moskvičius” pasipainiojo kaip tik laiku. Pasitarnaus mokslo labui…”

PENKTAS SKYRIUS

— Išrašykite leidimą lavonui išnešti.

— O kurgi lavonas?

— Tuojau bus. (Saunasi.)

— Še tau! O kas gi išneš?

Iš singapūriečių legendos

Milicininkas Gajevojus sėdėjo budinčiojo kambaryje ir, glėbdamas nuo jausmų pertekliaus, rašė laišką ant popieriaus, skirto pasiaiškinimams. „Labas rytas, Valia! Tai rašo jums Gajevojus Aleksandras. Nežinau, atmenate jūs mane ar ne visai, o aš taip negaliu užmiršti, kaip Jūs žiūrėjote į mane prie šokių aikštelės, įsmeigusi savo juodas ir gražias akis, o mėnuo buvo didelis ir koncentrinis. Brangioji Valia! Ateikite rytoj vakare į drg. T. Ševčenkos vardo parką, aš ten dežuruoju iki 24.00…”

Įėjo Anisimovas, jo antakiai buvo rūsčiai suraukti. Gajevojus pašoko, sutrinksėjęs kėde, paraudo.

— Tardomasis Kravecas atgabentas?

— Tikrai taip, draugas kapitone! Atgabentas pusę dešimtos sutinkamai su jūsų parėdymu, sėdi suimtųjų kameroje.

— Palydėkite.

Viktoras Kravecas sėdėjo mažame kambarėlyje aukštomis lubomis, ant suolo su atrama, rūkė cigaretę ir leido dūmus į saulės spindulių pluoštą, sklindantį iš grotuoto lango. Jo skruostai buvo apaugę trijų dienų šeriais. Jis pažvairakiavo įėjusiųjų link, bet neatsisuko.

— Reiktų jums atsistoti, kaip pridera, — priekaištingai tarstelėjo Gajevojus.

— O aš savęs nelaikau areštuotu!

— Jūs ir ne areštuotas, pilieti Viktorai Vitaljevičiau Kravecai, — ramiai pasakė Anisimovas. — Jūs buvote sulaikytas išsiaiškinti. Dabar situacija aiškėja, ir aš manau, kad jus nebūtinai reikėtų ir toliau laikyti suimtą. Prireiks — pakviesime. Taigi jūs laisvas.

Kravecas atsistojo, nepatikliai žiūrėdamas į tardytoją. Sis permetė jį skeptišku žvilgsniu. Siauros Anisimovo lūpos vos pastebimai, su pašaipa krustelėjo.

— Tiesi kakta, ryškus smakras, taisyklingos formos nosis… žodžiu, tamsios garbanos supo jo gražią apvalainą arbūzo pavidalo galvą. Krivošeinas originalas gana provincialiai įsivaizdavo vyro grožį. Beje, tatai ir suprantama. (Kravecas išplėtė akis.) O kur motociklas?

— K-koks motociklas?

— „Java”, numeris 21–11 DNA. Remontuojamas?

— St… stoginėje.

— Aišku. Beje, telegramą, — Anisimovo akys piktai prisimerkė, — telegramą reikėjo siųsti prieš bandymą! Prieš, o ne po!

Kravecas stovėjo nei gyvas, nei miręs.

— Tiek to. Dokumentus jums grąžinsime kiek vėliau, — tęsė tardytojas oficialiu tonu. — Viso gero, pilieti Kravecai. Neužmirškite mūsų. Palydėkite jį, draugas Gajevojau.

Matvejus Apolonovičius po blogai praleistos nakties į darbą atėjo skaudama galva. Dabar jis sėdėjo už stalo savo kambaryje, sudarinėjo veikimo planą šiai dienai: „1. Pasiųsti skyst papildomai ekspertizei, kad surastų neištirpusių žmogaus kūno audinių liekanas. 2. Susisiekti su valstybės saugumo organais (per Aleksejų Ignatjevičių). 3…”

— Galima įeiti? — pratarė švelnus balsas, nuo kurio Anisimovą nukrėtė šiurpas. — Labas rytas.

Duryse stovėjo Krivošeinas.

— Ar man teisingai nurodė budintysis? Jūs ir būsite tardytojas Anisimovas, tiriantis atsitikimą mano laboratorijoje? Labai malonu, galima? — Jis atsisėdo ant kėdės, išsitraukė nosinę, nusišluostė prakaitu žvilgantį veidą. — Tik pamanykit, rytas, o jau toks karštis!

Tardytojas sėdėjo nustėręs.

— Taigi aš — Valentinas Vasiljevičius Krivošeinas, naujųjų sistemų laboratorijos vedėjas Sistemologijos institute, — šaltakraujiškai paaiškino lankytojas. — Man, suprantate, tik šiandien pasakė, kad jūs… kad milicijos organai domisi tuo apgailėtinu įvykiu, ir aš iškart atskubėjau čia. Žinoma, aš dar vakar ar netgi užvakar būčiau jums viską išsamiai paaiškinęs, bet… (jis gūžtelėjo pečiais) man nė į galvą neatėjo, kad dėl vieno nenusisekusio bandymo kils toks, atleiskite, sąmyšis, dargi milicija susidomės. O aš, būdamas po eksperimento nelabai kokios savijautos, ir guliniavau savo bute. Matote, draugas Anisimovai… dovanokite, kaip į jus kreiptis?

— Apolonas Matve… tai yra Matvejus Apolonovičius, — kimiu balsu pratarė Anisimovas ir atsikrenkštė.

— Matote, Matvejau Apolonovičiau, išėjo taip: eksperimento procese man teko pasinerti į baką su biologine informacine terpe. Deja, bakas buvo nestipriai pritvirtintas ir apvirto. Aš nukritau drauge su juo, trenkiausi galva į grindis, netekau sąmonės. Bijau, kad bakas krisdamas užkliudė ir mano laborantą — jis, kiek pamenu, paskutinę akimirką bandė sulaikyti… Aš atsipeikėjau po klijuote, ant grindų. Išgirdau, kad laboratorijoje kalbasi žmonės… — Krivošeinas kerinčiai nusišypsojo. — Sutikite, Matvejau Apolonovičiau, man būtų buvę labai nesmagu savo laboratorijoje pasirodyti pašaliniams tokia, švelniai tariant, šokiruojančia išvaizda — nuogam, sudaužyta galva. Be to, tas skystis… jis, žinote, limpa pikčiau nei muilo putos! Todėl aš patyliukais išlindau iš po ceratos, šmurkštelėjau, atleiskit, į dušą — apsiplauti, persirengti… Turiu prisipažinti, kad man ūžė galvoje, mintys painiojosi. Aš vargu ar benuvokiau, ką darąs.

Neprisimenu, kiek laiko isbuvciu duse, — pamenu tik, kad, man išėjus iš jo, laboratorijoje nieko nebebuvo. Ir aš patraukiau namo — išsigulėti… Štai bendrais bruožais ir viskas. Jei jūs pageidaujate, galiu pasiaiškinti raštiškai, ir baigsime visa tai.

— Taip, aišku… — Anisimovas pamažu ėmė rimti. — O kokius gi ten bandymus jūs darėte laboratorijoje?

— Matote… aš atlieku aukštųjų junginių biochemijos tyrinėjimus sistemologiniu aspektu, naudodamas polimorfinį antropologizmą, — ramiai pakėlė antakius Krivošeinas. — Arba aukštųjų sistemų sistemologijos tyrinėjimus biocheminiu aspektu, naudodamas antropologinį polimorfizmą. Kaip jums patinka.

— Aišku… O skeletas iš kur atsirado? — Matvejus Apolonovičius pašnairavo į dėžę, stovinčią ant stalo krašto. „Na, palauk!”

— Skeletas? Ale, taip, skeletas! — Krivošeinas nusišypsojo. — Matote, tą skeletą mes laikome laboratorijoje, taip sakant, kaip vaizdinę mokymo priemonę. Jis visada guli tame pat kampe, kur ir mane paguldė, kol buvau be sąmonės…

— O ką jūs į tai pasakysite? — Ir Matvejus Apolonovičius greitu judesiu nukėlė dėžę, po kuria buvo pakišta Krivošeino galvos lipdytinė kopija. Šviesiai pilki plastilinininiai giedravalkiai žiūrėjo tiesiai į lankytoją — lankytojo veidas viena akimirka papilkėjo ir subliuško. — Pažįstate?

Aspirantas Krivošeinas nuleido galvą. Tik dabar jis galutinai įsitikino tuo, ką seniai numanė ir su kuo iki paskutinės minutės nenorėjo susitaikyti: Valia eksperimento metu žuvo…

— Nesueina jums galas su galu, pilieti… nežinau, kas jūs ir kaip jus vadinti! — veltui stengdamasis užgniaužti džiūgavimą, Anisimovas atsilošė kėdėje. — Vakar jūs mane šitąjį… mistifikavote, bet šiandien nieko neišeis! Sit aši tuojau pat jums surengsiu akistatėlę su jūsų bendrininku Kravecu, ką jūs tuomet man pagiedosite?

Jis ištiesė ranką prie telefono, bet Krivošeinas sunkia plaštaka prispaudė ragelį.

— Nagi, ką jūs, leis… — karingai atmetė galvą Anisimovas ir užsikirto: priešais jį sėdėjo… jis pats. Plačiaskruostis veidas siauromis lūpomis ir smailiu smakru, plona nosis, raukšlės aplink burną ir po mažomis, pernelyg arti kita kitos sustatytomis akimis. Tik dabar Matvejus Apolonovičius atkreipė dėmesį į m lyną, kaip ir jo paties, pašnekovo kostiumą ir marškinius, ukrainietiškais raštais išsiuvinėta apykakle.

— Nekvailiokite, Anisimovai! Tai bus ne ta akistata — jūs pats atsidursite keblioje padėtyje, ir tiek. Ne daugiau kaip prieš dvidešimt minučių tardytojas Anisimovas paleido į laisvę tardomąjį Kravecą dėl įkalčių stokos.

— Tai, vadinasi… — Anisimovas pakerėtas žiūrėjo, kaip Krivošeino veidas suglebo ir pamažu ėmė atgauti ankstesnius bruožus; nuo skruostų slūgo kraujas. Jam užgniaužė kvapą. Daugelyje nemalonių įvykių teko dalyvauti Matvejui Apolonovičiui, dirbant milicijoje: ir jis šaudė, ir į jį šaudė, bet niekada jam nebuvo taip baisu, kaip dabar. — Vadinasi, jūs… tai jūs?

— Kaip tik: aš — tai aš, — Krivoaeinas pakilo, priėjo prie pat stalo; Anisimovas susigūžė nuo jo pikto žvilgsnio. — Klausykite, baikit jūs tą šurmulį! Visi gyvi, visi savo vietose — ko jums dar reikia? Jokiais lipdiniais, jokiais skeletais jūs neįrodysite, kad Krivošeinas mirė. Stai jis, Krivošeinas, stovi priešais jus! Nieko neįvyko, suprantate? Tiesiog toks darbas.

— Bet… kaipgi taip? — suvebleno Matvejus Apolonovičius. — Gal jūs vis dėlto paaiškinsite?

Krivošeinas apmaudžiai persikreipė į šoną.

— Ak, Matvejau Apolonovičiau, na, ką aš jums paaiškinsiu! Jūs visą sekimo techniką naudojote: televideofonus, daktiloskopiją, chemines analizes, išvaizdos atkūrimą Gerasimovo metodu — ir vis tiek… dargi tokios asmenybės, kaip Chilobokas, nevaliojote perprasti. Cia, kaip sakoma, viskas aišku. Nusikaltimo neįvyko, dėl to galite būti ramus.

— Bet juk… iš manęs pareikalaus ataskaitos. Man juk reikės atsiskaityti už bylą, garantuoti… Kaipgi dabar?

— Va čia tai dalykiška kalba. — Krivošeinas vėl atsisėdo ant kėdės. — Tuojau paaiškinsiu kaip. Įsiminkite, kodėl skeletas atitinka mano kūno sudėjimą. Sis skeletas — šeimos relikvija. Mano senelis iš motinos pusės Andrejus Stepanovičius Kotliaras, kitados žinomas biologas, prisakė prieš mirdamas nelaidoti jo, o išpreparuoti ir perduoti skeletą tiems palikuonims, kurie eis mokslo keliu. Seno mokslininko įgeidis, suprantate? Ir dar: dešinėje skeleto pusėje, jūs, tur būt, pastebėjote šonkaulių lūžius, kas, aiškus dalykas, kelia abejones… Tai va: senelis žuvo autokatastrofoje. Jis labai mėgo vaikyti motociklą neleistinu greičiu. Dabar aišku?

— Aišku, — guviai linktelėjo Anisimovas.

— Šitaip bus geriau. Aš tikiuosi, kad, nutraukus bylą, ta… šeimos relikvija bus grąžinta jos savininkui. Taip pat, kaip ir kiti „įkalčiai”, paimti iš laboratorijos. Ateis laikas, Matvejau Apolonovičiau, — Krivošeino balsas suskambo mįslingai, — ateis laikas, kai ši galva puikuosis ne ant jūsų stalo, o ant postamento… Na, man metas. Tikiuosi, aš jums viską paaiškinau. Būkit geras, grąžinkite man Kraveco dokumentus. Dėkoju jums. Taip, ir dar: viršila, kurį jūs maloniai pastatėte saugoti laboratoriją, prašosi pakeičiamas. Malonėkite atleisti jį, patys… Viso labo!

Krivošeinas įsikišo dokumentus į kišenę, pasuko prie durų. Bet pakeliui jam šovė į galvą mintis.

— Klausykite, Matvejau Apolonovičiau, — pasakė jis, grįžęs prie stalo, — neužsigaukite, susimildamas, ant manęs dėl to, ką aš jums pasiūlysiu. Ar nenorite pasidaryti protingesnis? Pradėsite mitriai suvokti, mąstysite plačiai ir giliai. Matysite ne tik įkalčius, o prasiskverbsite į daiktų ir reikšmių esmę, perprasite pačią žmogaus sielą! Į galvą jums ateis puikiausios idėjos — tokios, kad skruostai bals iš žavėjimosi jomis… Suprantate, gyvenimas sudėtingas, o toliau bus dar sudėtingesnis. Vienintelis būdas jame išlikti žmogumi, neprarasti žmogiškos vertės — viską suprasti. Kito kelio nėra… Ir tai įmanoma, Matvejau Apolonovičiau! Norite? Galiu padėti.

Anisimovo veidas truktelėjo iš nuoskaudos, ėmė plūsti kraujas.

— Tyčiojatės… — sunkiai ištarė jis. — Maža jums to, kad jūs… tai dar ir tyčiojatės. Keliaukite sau, pilieti!

Krivošeinas gūžtelėjo pečiais, pasuko į duris.

— Palaukite!

— Kas dar?

— Palaukite minutę, pilieti… Krivošeinai. Na tiek to: aš nesuprantu. Gal iš tikrųjų jūsų toks mokslas… Ir su jūsų versija aš sutinku — nieko man daugiau nelieka. Galite manyti apie mane, ką norite, jūsų reikalas… — Matvejus Apolonovičius niekaip negalėjo nuslopinti nuoskaudos. Krivošeinas raukėsi: kuriam galui jis tai sako? — Tačiau jei be versijų: juk žmogus žuvo! Kažkas juk kaltas?

Aspirantas įdėmiai pasižiūrėjo į jį.

— Visi po truputi, Matvejau Apolonovičiau. Ir jis pats, ir aš, ir Azarovas, ir kiti… ir netgi jūs šiek tiek, nors jūs jo niekada nepažinojote: pavyzdžiui, tuo, kad, neištyręs reikalo, profesionaliai įtarinėjote žmones. O kriminaliai, pagal baudžiamąjį kodeksą — niekas. Taip irgi būna.

— Atrodo ir su šiuo klausimu viskas, — su palengvėjimu pasakė pats sau aspirantas, sėsdamas į troleibusą.

„Rytoj bandymas. Tikrai sakant, dargi ne rytoj, o šiąnakt, po septynių aštuonių valandų. Prieš rimtą darbą man visada nesinori miego, o išsimiegoti reikia. Todėl šiandien aš kokias keturias valandas vaikščiojau ir važinėjau po miestą, kad nuvargčiau ir užsimirgčiau.

Kur tik aš nepabuvojau: centre, miesto pakraščiuose, parkuose, prie autobusų stoties — apžiūrinėj au žmones, namus, medžius, gyvulius. Priėmiau Gyvenimo paradą.

…Saulės įkaityje praklibinkščiavo pro mane išsekęs senis pageltusiais nuo laiko ūsais ir raudonu raukšlėtu veidu. Ant pilkos satino palaidinės maskatavo, skimbčiojo kas žingsnis trys Georgijaus kryžiai ir medalis, parišti dryžuotais kaspinais. Senis sustojo striukame liepos šešėlyje atsipūsti.

Taip, tėvuk, ir mes kažkada kažkuo buvome! Daug tu gyvenai regėjai, o, berods, ir dar nori: mat, išėjai pasipuikuoti — Georgijaus kavalierius! Kad taip įliejus tau į raumenis jėgos, nuskaidrinus akių lęšius, išvalius smegenis nuo sklerozės ir marazmo, atnaujinus nervus — parodytum tu mums, palydovų amžiaus jaunikliams, iš kur kojos dygsta!

…Spūdina berniūkščiai, aptardami kino filmą.

— O jis trrach! į jį iš atominio pistoleto!

— O jie: ta-ta-ta… tach-tach!

— Kodėl iš atominio?

— O iš kokio kitokio? Veneroje — ir paprastas pistoletas?

…Katė žiūri į mane nerimą keliančiomis akimis. Kodėl kačių tokios bauginančios akys? Jos kažką nuvokia. Nuvokia, bet nepasakys… „Skac, prakeiktoji!” — pranyko pavartėje.

…Didingai pražingsniavo vyrukas žema kakta, ežiuku pakirptais pilkais plaukais: aptemptos kelnės išryškina stiprias blauzdas ir šlaunis, teniso marškinėliai vos neplyšta ant išsivysčiusios krūtinės. Ir iš vyruko veido numanu, kad į visas gyvenimo.

problemas jis gali atžerti tiesioginiu iš dešinės į žandikaulį arba permesdamas per galvą.

O šit mes visiems išugdysirae tokius raumenis, visiems įdiegsime bokso ir sambo įgūdžius — kaip tada bus su tiesioginiu iš dešinės?

…Ševčenkos parke, laikydamiesi už rankų ir nieko aplink nepastebėdami, pro mane praėjo vaikinas su mergina.

Jums, įsimylėjėliai, nereikalingas mūsų atradimas. Jūs vienas kitam mieli ir taip. Sėkmės jums! Bet… gyvenime visaip būna. Ir jūsų meilės tyko pavojai: buitis, nesusiklausymas, sveikas protas, giminaičiai, persisotinimas — maža kas! Patys įveiksite — garbė ir šlovė jums. O ne — apsilankykite pas mus: atremontuosime jūsų meilę, pataisysime geriau, nei televizorių. Bus it naujutėlė — na, kaip aną dieną, kai jūs pirmą kartą pamatėte kits kitą eilėje prie kino teatro kasos.

…O kokią damą aš sutikau prospekte, prie universalinės parduotuvės! Superputlus kūnas įspraustas į brokato suknią, auksinė sagė, vėrinys iš dirbtinio gintaro, pažastyse ir ant nugaros lėkštės didumo prakaito dėmės! Žydras brokatas einant raibuliuoja visais šėlstančios jūros atspalviais.

Fu, madam! Argi galima tokiame karštyje lįsti į brokatą, juk tai ne Georgijaus kryžiai! Jūsų, matyt, nemyli vyras, madam, taip? Jis su siaubu žiūri į jūsų storas, it jo koja, rankas, į riebalų kukšterą ant nugaros… Jūs nelaiminga, madam, man jūsų negaila, bet aš suprantu. Vyras nemyli, vaikai nebrangina, gydytojai neužjaučia, o kaimynai… ak, tie kaimynai! Tiek to, madam, sugalvosime ką nors ir jums. Galų gale ir jūs turite teisę į papildomą laimės porciją kaip ir kiekvienas gyvas sutvėrimas. Beje, ta proga apie laimę, madam: jūsų skonis kelia nerimą. Ne, ne, aš suprantu: jūs įlindote į tą nepatogų brokatą, pasikabinote auskarus, auksinę sagę ir gintarus, kurie jums netinka, apmaustėte pirštus storais žiedais, norėdama įrodyti, kad jūs ne blogesnė už kitas, kad jūs visko turite… Bet atleiskite man, madam, nė velnio jūs neturite, Lr kaip sau norite, teks taisyti ne tik jūsų kūną, bet ir skonį, o tuo pačiu — ir protą, ir jausmus. Už tuos pačius pinigus, madam, nesibaiminkite. Kitaip nebus naudos, madam: iššvaistysite naujai įgytą grožį ir gaivumą restoranuose bei pobūviuose, iškeisite į meilužius… ar verta stengtis? Tikrasis grožis, madam, — tai kūno, proto ir dvasios harmonija,

…Dvi gražios merginos praėjo pro salį ir nė nežviigtelėjo į mane. Ko joms į mane žiūrėti! Dangus giedras. Saulė aukštai. Egzaminai išlaikyti. Ir tuo troleibusu galima nuvažiuoti iki pliažo.

…Vaikiščias, kurio neišleido palakstyti, priplojo nosį prie lango stiklo. Sugavo mano žvilgsni, padarė grimasą. Aš irgi padariau jam grimasą. Tada jis surengė visą pantomimą…

Aš myliu gyvenimą, aš labai myliu gyvenimą! Nereikia man geriau, tegu jis bus toks, koks yra, kad tik… Kas kad tik? Kas? Ech, tu!.

Taigi tas ir yra, kad reikia geriau. Labai daug kas negera pasaulyje.

Ir aš ryšiuos. Aš neišdaviau, žmonės. Daug ką bus galiiria šiuo metodu padaryti: pridėti žmonėms daugiau grožio ir proto, įdiegti naujus sugebėjimus, dargi naujas savybes. Sakysim, padaryti taip, kad žmogus turėtų radiojausmą, matytų tamsoje, girdėtų ultragarsą, į-ustų magnetinį lauką, skleistų radiosignalus, be chronometro skaičiuotų laiką sekundės dalies tikslumu ir net nuspėtų mintis per atstumą — norite? Beje, visa tai, tur būt, nėra svarbiausia.

O svarbiausia, kad aš ryšiuos. Ir dar kas nors ryšis, jei man kas išeis ne taip. Ir dar… Štai šitaip viskas ir bus!”

— Niekas nežuvo, kokio velnio! — kretėdamas troleibuse, šnibždėjo aspirantas Krivošeinas neklusniomis lūpomis. — Niekas nemirė…

„…Aš ryžtuosi, Gyvenime! Ačiū tau, likime, ar kaip ten tave, už viską, kas buvo su manimi. Baisu pagalvoti, kad aš galėjau pasitenkinti menkniekiu ir likti kuponus karpančia vidutinybe. Lai ir toliau mano gyvenimas bus ir sunkus, ir baisus, pilnas painiavos ir kančių, tik tenebus jis lėkštas. Tegu aš niekad nenusižeminsiu iki peštynių už palaimingą gyvenimą, už pasisekimą, tegu neimsiu drebėti dėl savo kailio rimtame darbe!

Laikas vėlyvas, o miego nesinori ir nesinori. Kvailas užsiėmimas — miegoti. Jo, tur būt, irgi galima atsikratyti. Sako, Jugoslavijoje yra vienas keistuolis, kuris nemiega jau apie trisdešimt metų — ir žvalus.

„Vidurnaktis Madride. Miegokite ramiai! Gerbkite karalių ir karalienę! Ir tegu velnias niekada neatsistoja jūsų kelyje…” Tais laikais mane tuoj ant laužo, ir viskas!

Nemiegokite ramiai, žmonės! Negerbkite nei karaliaus, nei karalienės! Ir tegu velnias atsistoja jiisų kelyje — nieko siaubingo.

Jaunystėje aš svajojau (apie ką tik aš nesvajojau!), kai teks imtis rimto, rizikingo darbo, jį baigus, pasikalbėti su tėvu. Neturėjau aš rimtų darbų, nesulaukė tėtušis. Ką gi, pabandysim dabar.

— Na štai, tėti, ryt man teks stovėti ant brustvero. Ar baisu buvo stovėti?

— Kaip čia tau pasakius? Baisoka, žinoma… Iki vokiečių apkasų kokie keturi šimtai metrų, taikinys aš matomas. Broliavomės dar nelabai smarkiai, protarpiais šaudydavo. Porą kartų ir į mane šovė — vokiečių taipgi visokių žmonių buvo. Bet nepataikė. Gal tik pagąsdinti norėjo…

— O kas tai per bausmė — tokia baisinga: stovėti ant brustvero?

— Laikinoji vyriausybė įvedė. Specialiai tiems, kas agitavo baigti imperialistinį karą. „Aha, jie tau broliai darbininkai ir broliai valstiečiai? Pažiūrėsim, Ikaip jie į tave pyškins.” Ir — dviem valandoms. O kitus ir keturioms.

— Sąmojinga, nieko nepasakysi… (Tėti, o tu žinojai… na, kad aš tavim netikėjau?)

— Žinojau, sūneli… Nieko. Laikas buvo toksai kvailas. Aš pats savim ne visada tikėjau… O tu ką ten sumanei?

— Eksperimentą. Noriu išbandyti informacijos valdymą savo organizme. Galiausiai turime rasti būdą, kuris žmogų įgalintų analizuoti ir sintetinti savo organizmą, psichiką, atmintį… supranti?

— Amžinai tu, Valia, pinkliai šneki. Neįkandu aš jūsų mokslo. Kažkada kulkosvaidį užrištomis akimis surinkdavau ir išnarstydavau. O šito tavo ketinimo nepermanau… Kokia nauda iš to bus?

— Nagi… Sit tu kariavai už visuotinę lygybę, teisingai? Pirmasis šio užmojo tarpsnis vykdomas: išgyvendinama,nelygybė tarp turtingo ir beturčio, tarp stipraus ir silpno. Visuomenė dabar suteikia lygias galimybes visiems. Tačiau be nelygybės, esančios visuomenėje, yra nelygybė, glūdinti pačiuose žmonėse.

žmogus be talento neprilygsta talentingam. Negražus neprilygsta gražiam. Ligonis ir luošys nesusilygins su sveiku… O jeigu mūsų sumanymas pavyks, kiekvienas žmogus galės pasidaryti toks, koks panorės: protingas, gražus, jaunas ir doras…

— Jaunas, protingas, gražus- tai aišku. Visi panorės. O šit doras — vargiai. Būti doram — užvis sunkiausia.

— Bet jei žmogus tiksliai žinos: ši informacija jį padarys niekšiškesnj ir vingresnį, o ši — sąžiningesni ir nuoširdesnį, neims gi jis dvejoti, ką rinktis?

— Kaip čia pasakius… Yra žmonių, kuriems svarbu prieš kitus rodytis dorais, o šiaip gali nors vogti — kad tik neįkliūtų. Tokie pasirinks vingrumą.

— 2inau… Nereikia apie juos dabar, tėti. Rytoj bandymas.

— Ir būtinai tau pačiam rizikuoti? Žiūrėk, sūnau…

— O kam gi kitam, jei ne man! Sakyk, ar tu būtum galėjęs nušokti nuo lirustvero į apkasą?

— Apačioje du karininkai sergėjo. Iškart būtų pribaigę.

— O permaldauti jų nebuvo galima?

— Kodėl gi ne? Reikėjo pasakyti, kad daugiau nebeagituosiu, kad pasitraukiu iš bolševikų tarpo, mieliausiai būtų paleidę.

— Kodėl gi tu nepasakei?

— Kad aš — jiems? Ir negalvojau aš apie tai. Apie kitką galvojau: jeigu mane pašaus, broliavimuisi mūsų bare — galas.

— O kodėl tu apie tai galvojai? Taip jau labai mylėjai žmones, a? Bet juk tu ir žudei žmones — ir iki tol, ir paskui.

— Ir aš žudžiau, ir mane žudė — toks metas buvo.

— Tai kodėl?

— Išdidus buvau, tur būt, todėl. Labai aš tada išdidus buvau. Galvojau, kad stoviu it užtvara visam karui.

— Va ir aš, tėti, dabar toksai išdidus.

— Žinoma, jei patekai ant brustvero — stovėti reikia išdidžiai. Tai tiesa. Tiktai tu savo darbo su tuo brustveru nelygink, sūnau. Aš juk dviejų valandų neišstovėjau: kareivių komitetas aliarmu pakėlė batalioną, karininkiūkščius pribaigėme, ir viskas… O tu ar turi ką pakelti aliarmu?

Į šį klausimą nieko negaliu atsakyti — ir pramanytas pokalbis baigiasi.

Na, užteks — miegoti! Gegute, gegute, kiek metų gyvensiu?”

SESTAS SKYRIUS

— Ten atvyko iš Žemės, jūsų tobulybe.

— Iš Že-mės?.. Že-mė, Žemė, hm…

— Tai ta pati planeta, kurioje sukurtas „Šikšnosparnis”, jūsų tobulybe.

— Al Triam-tiri-tiri, triam-tiri-riri, triampam-pam-pam! Puikus dalykėlis. Na, priimkite juos pagal trečiąją kategoriją.

Pokalbis Visatoje

Aspirantas Krivošeinas pasikėlė į penktąjį aukštą, įėjo į butą. Viktoras Kravecas ir antrininkas Adomas rūkė balkone; pastebėję ji, grįžo į kambarį. Krivošeinas nelinksmai nužvelgė juos.

— Trejetas iš vienos ankšties. O buvo ketvertas… — jis pažiūrėjo į laikrodį: laiko dar yra; atsisėdo. — Papasakok, Viktorai Kravecai, kas ten jums atsitiko?

Tas užsirūkė naują cigaretę, slopiu balsu pradėjo pasakoti.

…Bandymo programa buvo tokia: pasinerti į skystį iki kaklo — patikrinti pojūčius — užsidėti „Monomacho kepurę” — vėl patikrinti pojūčius — duoti „nepasitenkinimo komandą” („Ne tai!”) — abipusiai prasisunkiant, sueiti į kontaktą su skystąja schema — pasiekti reguliuojamo vaiskumo stadiją — suauginti sulaužytus šonkaulius — panaudoti šį „pasitenkinimo impulsą” įsakymui „Tai!” — vėl pasidaryti neperregimu — nutraukti kontaktą su skystąja schema — išlipti iš bako.

Visą tą metodiką Krivošeinas ir Kravecas paruošė ir išbandė ne vieną dešimtį kartų, panardindami galūnes. Abipusį skysčio ir kūno prasiskverbimą į vienas kitą buvo galima lengvai kontroliuoti ir reguliuoti.

— Suprantate, vaikinai, pasirodo, mūsų organizme visada esti kokių nors ne visai sveikų vietų, mažų sutrikimų, ar ką, na, panašiai kaip odoje, netgi sveikoje, kai kur būna spuogų, įdrėskimų, pratrynimų, vietinių uždegimų. Aš nežinau, kokio pobūdžio yra tie vidiniai „įdrėskimai”, bet, padirbėjęs skystyje, visuomet junti, kad ranka arba koja pasidarė sveikesnė ir stipresnė. Skystoji schema tuos smulkius trūkumus ištaiso. Ir kiekvieną tokį taisymą galima justi: perštėjimas toje vietoje iš pradžių sustiprėja, paskui staigiai rimsta. Ir jei, perštėjimui nurimus, tuoj pat duodi „teigiamą komandą” („Tai!”), mašina nuiraukia kontaktą tarp skystosios schemos ir ktino, ranka arba koja pasidaro neperregima… Aš apie tai kalbu, norėdamas akcentuoti, kad mums nebuvo jokių metodinių neaiškumų, kaip sueiti į kontaktą su skystąja schema ir kaip jį nutraukti…

— Kol panardindavote tik dešimt penkiolika procentų kūno, — įterpė Krivošleinas.

— Taip… Kad skystin panardintas žmogaus kūnas valdomo vaiskumo stadijoje išsaugo raumenų stangrumą, mes taip pat neabejojome. Kiek kartų mes rengėme „galėtynes” skystyje: jo ranka (vaiski) su mano nevaiskia arba dešinė su kaire, kai abi vaiskios. Atseit, skystoji schema pilnutinai išsaugo kūno gyvybingumą…

— Kūno dalies, — vėl priekabiai pataisė Krivošeinas.

— Taip. Gal būt, čia šuo ir pakastas, — atsiduso Kravecas.

…Žinoma, buvo baisu. Vienas dalykas įmerkti į skystį ranką arba koją — galima ištraukti, pajutus pavojų. Blogiausiu atveju liksi be rankos. Ir visai kas kita — pačiam pasinerti į baką, atsiduoti valiai sudėtingos ir, ką besakytum, mįslingos terpės, nuo kurios neatsiginsi, nepabėgsi.

Jiedu slėpė tą baimę nuo viens kito: Krivošeinas todėl, kad baiminosi dėl savęs, Kravecas — kad be reikalo negąsdintų draugo.

Bet viskas buvo paruošta kruopščiai, sąžiningai. Skysčio lygį bake nureguliavo taip, kad Krivošeinui būtų kaip sykis iki kaklo ir kad jis galėtų stovėti. Priešais baką pastatė didžiulį veidrodį (teko pirkti už savus — sandėlyje nebuvo): Krivošeinas pats galėjo stebėti ir kontroliuoti pakitimus savo kūne.

Norėdami iki minimumo sumažinti elektromagnetinių trukdymų poveikį „Monomacho kepurei” ir elektroninėms schemoms, bandymą nutarė atlikti naktį, po antros valandos, kai aplinkui išjungti visi įrengimai, o tramvajai ir troleibusai stovi depe.

Krivošeinas nusirengė nuogas, užsiropštė kopėtėlėmis ir, kaire ranka laikydamasis už krašto (dešinę po susidūrimo motociklu jis blogai valdė), pūkštelėjo į baką. Skystis susiūbavo. Krivošeinas stovėjo jame iki kaklo — galva rodėsi atskirta nuo kūno. Kravecas su „Monomacho kepure” stovėjo ant lipynės.

Krivošeinas aplaižė lūpas.

— Sūrus… — jo balsas pasidarė užkimęs.

— Kas?

— Skystis. Kaip jūros vanduo.

Palaukė minutę.

— Atrodo, tvarka. Jokių pojūčių, kaip ir reikėjo tikėtis. Duokš „kepurę”.

Kravecas glaudžiai užmovė jam ant galvos „Monomacho kepurę”, paspragsėjo jos tumbleriais, nulipo žemyn. Dabar jo uždavinys buvo stebėti Krivošeiną, patarti, jei prireiks, ir, iškilus nenumatytiems keblumams, pagelbėti jam apleisti baką.

Dar valandėlę Krivošeinas pratinosi prie naujos būsenos.

— Pojūčiai žinomi: perštėjimas, dygčiojimai, — pasakė jis. — Jokių staigmenų. Na, viskas… palinkėk man. Pradedu į.sijungti.

— Sėkmės, Valia…

— Velniop! Judam…

Daugiau jie nesikalbėjo.

…Krivošeino kūnas ryškėjo skystyje kaip spalvotas negatyvas. Po purpuriniais raumenimis su geltonų riebalų tarpsluoksniais šmėkšojo balti kaulų, sausgyslių kontūrai. Ritmingai kilo ir leidosi šonkauliai it sprengliai kalvės dumtuvėse. Ant dviejų dešiniųjų šonkaulių lūžimo vietose Kravecas pamatė baltus išsipūtimus. Violetiniai raudonas širdies kumštelis tai gniaužėsi, tai glebo, varydamas (jau nebebuvo galima suprasti kur) skaisčiai raudonas kraujo sroves.

Krivošeinas nenuleido akių nuo savo atspindžio veidrodyje. Jo veidas buvo blyškus ir susikaupęs.

Neilg trukus raumenys pasidarė auksuotai geltoni, nuo skysčio juos buvo galima atskirti tik iš šviesos lūžimo.

— Ir staiga… — Kravecas stipriai patrynė delnais smilkinius, užtraukė cigaretę, — ir staiga prasidėjo autovirpesiai. Na kaip tuomet, pačioje pradžioje, su triušiais: viskas Valentino kūne pradėjo sinchroniškai keisti matmenis, atspalvius… Aš prišoikau prie toako. „Valia, ką tu darai?” Jis žiūrėjo į mane, bet nieko nesakė. „Autovirpesiai! Išsijunk!” Jis mėgino kažką pasakyti, pravėrė lūpas ir staiga paniro į skystį su visa „kepure”! Tuoj pat kažkaip sutrūkčiojo, ėmė sukinėtis, lankstyti kaulus… šokantis skeletas su galva nikeliuotame gobtuve!

Jis vėl godžiai užtraukė dūmą.

— Norint jį išgelbėti, buvo galima padaryti tik viena: užsidėjus „Monomacho kepurę”, įsakymais „Tai” ir „Ne tai” pataikyti į kūno autosvyravimų ritmą, nuslopinti juos ir pamažu grąžinti kūną į nevaiskią stadiją. Na, išorinis valdymas, būdas,

kuriuo jis įkūnijo tave, — Kravecas linktelėjo į Adomą, — ir mane…

Jis patylėjo, sukandęs žandikaulius.

— Šunsnukis Haris! Stai kada biitų pravertusi atsarginė „kepurė” — EDS-2. Bet apie kokią EDS-2 galėjo būti kalba, sužlugdžius jo disertaciją. Į kalėjimą jį, biaurybę, per maža patupdyti…

— Už laboratorijos užsakymo neįvykdymą laiku vargu dargi ar jam papeikimą parašys, tai juk ne profesorių iškoneveikti, — šaltai šyptelėjo Krivošeinas. — O daugiau tu jo niekuo negali apkaltinti.

— Beliko paskutinė išeitis: nuimti „Monomacho kepurę” nuo Valios, — tęsė Viktoras. — Aš užšokau kopėtėlėmis, įkišau rankas į skystį — elektros smūgis per abi rankas. Sprendžiant iš įspūdžio — keturi penki šimtai voltų; anksčiau skystyje tokių potencialų niekada nebūdavo. Na, jūs patys žinote: tokiais atvejais rankos savaime atsitraukia. Aš puoliau prie spintos, užsimoviau gumines pirštines, vėl įkniubau į baką, bet Valia jau buvo giliai nugrimzdęs, pirštinės pasirodė per trumpos. Sį kartą smūgis buvo toks stiprus, kad aš nudardėjau ant grindų. Beliko apversti baką… negalėjau gi aš leisti, kad jis mano akyse ištirptų skystyje, kaip… kaip tu, — Kravecas pasižiūrėjo į Adomą. — Juk aš buvau juo, Krivošeinu, kai kūriau ir tirpdžiau tave… (Adomo veidas sustingo). Be to, jis dar tebebuvo gyvas… Veidas irgi ištirpo, liko tik „kepurė” ant kaukolės, bet „kepurė” trūkčioja, vadinasi, raumenys dirba… Aš įsikibau į bako kraštą, ėmiau supti jį. Kraštai stangrūs, slidūs, išlinksta… Galų gale parverčiau jį vos ne ant savęs, suspėjau išsisukti — tik skysčio srovė siūbtelėjo ant veido ir kaklo. Nuo jos aš ir gavau trečią elektros smūgį… Toliau neprisimenu, atsipeikėjau ant neštuvų.

Jis nutilo. Tylėjo ir kiti du. Krivošeinas atsistojo, susimąstęs kelissyk perėjo kambarį.

— Nieko nepasakysi, bandymą organizavote solidžiai. Šiaip ar taip, apgalvotai. Piktadarybės nebuvo, fatališko atsitiktinumo nebuvo, dargi grubių klaidų nepadaryta… Kaip sakoma, nugalabijo žmogų pagal visas taisykles! Jeigu tu nebūtum apvertęs bako, jis būtų ištirpęs. Šalia bako jis taip pat ištirpo, nes jį persunkęs skystis paliovė būti organizuojančia skystąja schema… Be reikalo jis liko su „Monomacho kepure”, štai kas! Įsijungęs į skystį, jis galėjo valdyti savo organizmą ir be jos…

— Sit kaip! — greitai pakėlė galvą Kravecas.

— Taip. Tas kvailas gobtuvas jums tebuvo reikalingas vien įsijungimui į „mašiną motiną”, vien tam. Toliau mašinos smegenys įsakinėja nervams tiesiogiai, o ne per laidus ir schemas… Ir kai prasidėjo nevaldomi autovirpesiai, ta „kepurė” pražudė jį. Merkti pašalinį daiktą į gyvąjį sikystį — tas pats, kaip bakstelėti lokį ietimi!

— Taip, bet kodėl prasidėjo autovirpesiai? — įsiterpė Adomas. Jis pasisuko į Kravecą. — Sakyk, po triušių ir. manęs jūs to proceso daugiau nebetyrinėjote?

— Ne. Per paskutinius bandymus mes nebesusidūrėme su juo. Visus perdirbimus gražiausiai buvo galima valdyti pojūčiais, aš jau sakiau. Neišmanau, kaip jis galėjo netekti savikontrolės. Sutriko? Aplamai, tai šis procesas giminingas nerviniam sutrikimui… Bet kodėl sutriko?

— Kiekybės perėjimas į kokybę, — pasakė Adomas. — Kai jūs kaišiojote į skystį ranką arba koją, „gedimo židinių”, įgalinančių kontroliuoti ir valdyti skystosios schemos prasiskverbimą į kūną, buvo nedaug. Atrodydavo taip, tarsi kalbėtum su vienu dviem pašnekovais. O kai jis panardino visą kūną… tų židinių visame kūne, žinoma, buvo kur kas daugiau, negu bet kurioje kūno dalyje, ir…

— Vietoj padoraus pokalbio kilo neaiškus minios erzesys, — pridūrė aspirantas. — Ir jis susipainiojo. Labai gali būti.

— Klausykit jūs, savamoksliai ekspertai! — su įniršiu pažvelgė į juos Kravecas. — Kai kas nors išeina ne taip, visada atsiranda kažin kiek žmonių, linkusių papliaukšti, kodėl nepavyko — ir tuo pakelti savo vertę. „Aš juk pramačiau! Aš juk sakiau!” Jeigu įvyks atominis karas, tikriausiai irgi atsiras žmonių, kurie prieš sudegdami spės džiaugsmingai sušukti; „Aš juk sakiau, kad bus atominis karas!” Jūs manote, jog bandymas nepavyko būtent dėl tų netikslumų? Ar jūs tuo taip įsitikinę, kad lįstumėt į baką, jei tie netikslumai būtų pašalinti?

— Ne, Viktorai Kravecai, — pasakė KrivoSeinas, — taip įsitikinę nesame. Ir niekas mūsų daugiau nebelįs į baką vien tam, kad įrodytų savo teisumą arba kieno nors kito neteisumą — ne toks mūsų darbas. Lįsti, žinoma, teks, ir ne vieną kartą —

idėja teisinga. Bet tai darysime kuo mažiausiai rizikuodami ir su maksimalia nauda… Ir tu be reikalo karščiuojiesi: jūs sugadinote bandymą. Toki bandymą! Ir vos nepražudėte viso darbo bei laboratorijos. Nieko netrtiko — didingų idėjų, herojiškų polėkių, atradimų, apmąstymų, kvalifikuotų pastangų… išskyrus viena — protingą atsargumą! Žinoma, gal būt, ne man jums prikaišioti — aš pats nedaug pasiekiau, atlikdamas vieną rimtą eksperimentą, irgi pasiklioviau tuo „rasi” ir tik tik nepakračiau kojų. Bet kodėl, sakyk, negalėjote manęs iškviesti iš Maskvos į šį bandymą?

Kravecas ironiškai pažiūrėjo į jį.

— Kuo gi tu būtum padėjęs? Juk tu ne ką beišmanai apie tą darbą.

Aspirantui užgniaužė kvapą; po visų vargų išgirsti tokius žodžius!

— Šunsnukis tu, Vitia, — pratarė jis su neįprastu romumu. — Skaudu tai sakyti informatiškai artimam žmogui, bet tu — stačiai kalės vaikas. Vadinasi, įbrukti mane milicijai kaip pakaitalą, kad pats išsisuktum nuo baudžiamosios atsakomybės… tam aš tinku? O į šios temos gvildentojus — ne? — Jis nusigręžė į langą.

— Kuo čia dėta baudžiamoji atsakomybė? — susigėdęs burbtelėjo Kravecas. — Reikėjo juk kažkaip gelbėti darbą…

Staiga jis pašoko kaip įgeltas: nuo lango prie jo artinosi Anisimovas! Adomas irgi krūptelėjo, apstulbęs pakėlė galvą.

— Nieko jūs nebūtumėt išgelbėjęs, tardomasis Kravecai, — grasiu balsu pasakė Anisimovas, — jeigu jūsų laboratorijos vedėjas nebūtų kai po pramokęs Maskvoje. Sėdėtumėte jūs dabar kaltinamųjų suole, pilieti Lžekravecai. Man pasitaikė ir su menkesniais įkalčiais kišti žmones už grotų. Aišku?

Šį kartą aspirantas Krivošeinas grąžino savo veidui tikruosius bruožus per dešimt sekundžių: padėjo praktika.

— Vadinasi… tai buvai tu? Tu mane paleidai? Palauk… kaip tu tai darai?

— Nejau biologija? — nusitvėrė minties Adomas.

— Ir biologija, ir sistemologija… — Krivošeinas ramiai masažavo skruostus. — Mat, priešingai negu jūs, aš atsimenu, kaip buvau „masina motina”.

— Papasakok, kaip tu tai darai! — neatstojo Kravecas.

— Papasakosiu, nesijaudink, viskam ateis laikas. Seminarą surengsime. Dabar mes tas žinias panaudosime, dirbdami su „mašina motina”. O šit gyvenime jas taikyti teks labai atsargiai… — Aspirantas pažiūrėjo į laikrodį, atsisuko į Adomą ir Kravecą. — Metas. Eime į laboratoriją. Aptarsime jūsų bandymą vietoje.

— Reikėjo gi… ak, jau tie mokslininkai! — juokėsi ir purtė galvą miesto milicijos skyriaus viršininkas, kai Matvejus Apolonovičius trumpai išdėstė jam galutinai išaiškintas atsitikimo Sistemologijos institute aplinkybes. — Atseit, kol jūs bandinius ekspertizei ėmėte ir su akademiku kalbas vedžiojote, „lavonas” išlindo iš po klijuotės ir nuėjo praustis.

— Tikrai taip… Jis buvo kaip nesavas, kai susitrenkė galvą, draugas pulkininke.

— Žinoma! Dar ir ne tai galėjo iškrėsti. O gretimais skeletas… pasitaikyk tu man! Stai ką reišikia blogai ištirti įvykio vietą draugas Anisimovai, — Aleksejus Ignatjevičius pamokomai iškėlė pirštą. — Neatsižvelgėte į specifiką. Cia jums ne atsitikimas plente ar koks skenduolis — mokslinė laboratorijai Ten pas juos visada velniaižin ko tik nepriversta: mokslas… Truputi aplaidžiai pasielgėte, Matvejau Apolonovičiau!

„Papasakoti jam viską, kaip yra? — liūdnai pagalvojo Anisimovas. — Ne. Nepatikės…”

— O kaipgi „Greitosios pagalbos” gydytoja apsikvailino: gyvą žmogų į numirėlius įrašė? — garsiai samprotavo pulkininkas. — Oi, jaučiu aš, su išgelbėtųjų procentu pas juos irgi ne kažkokie reikalai. Pažiūrėjo: žmogus silpnas, klinikoje vis tiek mirs — tai tegu bent statistikos negadina.

— Gal stačiai apsiriko, Aleksejau Ignatjevičiau, — didžiadvasiškai užsistojo Anisimovas. — Soko būsena, stiprus alpulys, kūno sužalojimai. Taigi ji ir…

— Galimas daiktas. Gaila, mūsų Zubatos nebuvo: tas visuomet iš lavondėmių nustato — ir nesuklysta. Taip… 2inoma, neprastai būtų šia byla padidinus išaiškintų nusikaltimų procentą, labai praverstų pusmečio pabaigai, bet ma ji galas tuos procentus! Svarbiausia: visi sveiki, gyvi, viskas laimingai. Tiesa, — jis pakėlė akis į Anisimovą, — yra tam tikrų neaiškumų su to Kraveco dokumentais. A?

— Ekspertas juose neaptiko nei paskustų vietų, nei įklijavimų, nei taisymų, Aleksejau Ignatjevičiau. Dokumentai kaip dokumentai. Gal Charkovo milicija ką nors pripainiojo?

— Na, tuo lai rūpinasi pasų stalas, o ne mes, — numojo ranka pulkininkas. — Nusikaltimo žmogus nepadarė, ir su tuo reikalu baigta. Bet jtis, jūs, Matvejau Apolonovičiau, a? — Aleksejus Ignatjevičius, juokomis raukydamasis, atsilošė kėdėje. — Saugumui siūlėte bylą perduoti… gražiai dabar mes atrodytume saugumiečiams! Ar ne aš jums sakiau: visų kebliausios bylos patikrinus pasirodo visų elementariausios!

Ir aplink jo mažytes protingas akutes po tankiais antakiais it spinduliai susimetė geraširdiškos raukšlelės.

Vidudienio metą jie ėjo per Akademinį miestelį: Adomas dešinėje, Krivošeinas viduryje, Kravecas iš kairės. Suminkštėjęs nuo kaitros asfaltas dubo po kojomis.

— Vis dėlto dabar mes galėsime dirbti be klaidų, — tarė Krivošeinas. — Mes nemažai sužinojome, daug ko išmokome. Ir ryškėja aiški kryptis. Viktorai Kravecai, ar Adomas tave supažindino su savo idėja?

— Supažindino…

— O ko tu taip kažkaip — indiferentiškai?

— Na, dar vienas būdas. Ir kas?

Adomas paniuro, bet nutylėjo.

— Ne, kodėl gi! Informaciją „mašina motina” žmoguje įdiegia tvirtai ir ilgam, visam gyvenimui, o ne seanso laikui. Ir Meno informacija gali pakeisti žmogaus psichiką, pataisyti ją — na, kaip pataisė tavo išorę, palyginus su manąja! Žinoma, čia dalykas rimtas, tai ne į kiną nueiti. Perspėsime sąžiningai: žmogau, po mūsų procedūros tu visiems laikams neteksi gebėjimo meluoti, vaikytis niekniekių, engti silpnuosius, daryti niekšybes — ir ne tik aktyviai, o ir susilaikydamas nuo dorų poelgių. Mes negarantuojame, kad po šios procedūros tu būsi laimingas, patenkinsi visus poreikius ir įgyvendinsi sumanymus. Gyvenimas pasidarys aiškesnis, bet sunkesnis. Užtat tu būsi Žmogus!

— Anekdotas! — manieringai pasakė Kravecas. — Būdas grąžinti prarastą nekaltybę!

— O kodėl gi? — drauge šūktelėjo Adomas ir Krivošeinas.

— Todėl, kad, iš esmės, jūs rengiatės, pasitelkę Meno infoimaciją, supaprastinti ir griežtai užprogramuoti žmones! Tegul užprogramuosite gerąsias savybes: sąžiningumą, pasiaukojimą, kilnius sielos polėkius, bet vis tiek tai bus ne žmogus, o robotas! Jeigu žmogus nemeluoja ir nekandžioja kitų todėl, kad nežino, kaip tai daroma, jokių jo nuopelnų čia nėra. Pagyvens, Įsisavins papildomą informaciją, išmoks — ir meluos, darys niekšybes, — dalykas nesudėtingas. O šit jeigu jis moka meluoti, apsukrauti, engti kitus (o tai mes visi mokame, tik neprisipažįstame) ir žino, kad, panaudojus šias gyvenimiškas operacijas, jam pačiam bus lengviau, geriau klosis, bet taip nedaro… ir nedaro ne iš baimės įkliūti, o todėl, kad supranta, jog nuo to gyvenimas ir jam, ir visiems taps labiau pasibiaurėtinas — čia tai Žmogus!

— Sudėtingai pasakyta, — tarė Krivošeinas.

— Bet juk ir žmonės sudėtingi, darosi dar sudėtingesni — ir supaprastinti jų niekaip negalima. Kaip jūs šito nesuprantate? Cia nieko nepadarysi. Žmonės žino, kad niekšiškumas pasaulyje egzistuoja, ir atsižvelgia į tai savo mintyse, žodžiuose ir poelgiuose. Kokią taurią informaciją jūs jiems diegtumėt ir kokiais būdais tai darytumėt, jie nuo jos tampa tik dar sudėtingesni. Ir viskas!

— Palauk, — niūriai pasakė Adomas. — Norint, kad jie pasidarytų geresni, visai nebūtina supaprastinti žmones. Tavo tiesa: žmogus — ne robotas, suvaržyti jo poelgių griežta gerų ketinimų programa nevalia. O ir nereikia. Tačiau, pasitelkus Meno informaciją, galima jam įdiegti aiškų supratimą: kas gera — iš tikrųjų gera, o ne tik naudinga — ir kas bloga.

— Betgi tikslai, tie jo vadinamieji ketinimai liks savi, ir viskas bus pajungta jiems. O užprogramuoti žmoguje tikslų (netgi kilnių) negalima: tai tas pats kelias — dorybingų robotų gaminimas. — Kravecas pažiūrėjo į antrininkus, šyptelėjo. — Matyt, plika technika jų nepaimsi… Jums neateina į galvą, kad „absoliutaus būdo” ieškojimus mums įkvepia ne protas, o nuoširdus inžinierių tikėjimas, kad mokslas ir technika viską gali? Tuo tarpu jie ne viską gali, ir, tuo keliu eidami, mes nieko nepešime. Aš matau kitą aiškią kryptį: iš mūsų tyrinėjimų ilgainiui gims nauja mokslo šaka — Eksperimentinis ir Teorinis Žmogaus mokslas. Didis ir reikalingas mokslas, bet tiktai mokslas. Žinių sritis. Jis pasakys: štai kas tu esi, žmogau. Ir išsivystys Žmogaus technika… Dabar tai, tur būt, skamba siaubingai — informacijos sintezės ir įdiegimo žmonėms technika. Ji aprėps viską: nuo medicinos iki matematikos ir nuo elektronikos iki menų — bet vis vien tai tebus tik technika. Ji pasakys: štai ką tu gali, žmogau. Stai kaip tu galėsi save keisti. Ir tada lai kiekvienas galvoja ir sprendžia: ko gi tu nori, žmogau? Ko tu nori pats iš savęs?

Viktoro žodžiai padarė įspūdį. Kurį laiką visi trys ėjo tylomis — galvojo. Akademinis miestelis pasiliko už nugarų. Tolumoje dunksojo parkas ir instituto pastatai, o už jų — didžiulis KB bandymų angaras iš stiklo ir plieno.

— Vaikinai, o kaip dabar bus su Lena? — paklausė Adomas ir pažiūrėjo į Krivošeiną. Žvilgtelėjo į jį ir Kravecas.

— Taip ir bus, — įtaigiai pasakė tas. — Jai nieko nereikia žinoti. Nieko neatsitiko, aišku?

Adomas ir Kravecas neatsakė.

Jie įžengė į kaštonų alėją. Cia buvo daugiau paunksnio ir vėsumos.

— „Stai kas tu esi, žmogau. Stai ką tu gali, žmogau. Ko gi tu nori iš savęs, žmogau?” — pakartojo Krivošeinas. — Efektingai pasakyta! Vai, kaip efektingai! Jeigu aš turėčiau daug pinigų, kiekvienam mieste pastatyčiau obeliską su užrašu: „Žmonės! Bijokite trumputėlių tiesų — nepilnos tiesos apraiškų. Nieko nėra melagingesnio ir pavojingesnio už trumputes tiesas, nes jos pritaikytos ne gyvenimui, o mūsų smegenims.”

Kravecas paskersakiavo į jį.

— Apie ką tu čia?

— Apie tai, kad taAo trūkumai, Viktoriuk, yra tavo paties privalumų tąsa. Man rodos, tikrasis Krivošeinas, kurdamas tave, šiek tiek persistengė. Asmeniškai aš niekad nesupratau, kodėl žmonės su gerai išmiklintu loginiu mąstymu tapatinami su protingais žmonėmis…

— Tu vis dėlto galėtum kalbėti iš esmės!

— Galiu ir iš esmės, Vitia. Tu gerai pradėjai: žmogus sudėtingas ir laisvas, jo negalima supaprastinti ir užprogramuoti, bus Žmogaus mokslas ir Žmogaus technika, ir priėjai išvadą, kad mūsų darbas — stumti į priekį tą mokslą ir techniką, o viso kito reikia atsisakyti, Lai žmonės patys sprendžia. Išvada mum labai paranki, stačiai nepaprasta. Bet imkime ir pritaikykime savo teoriją kitam atvejui. Yra, pavyzdžiui, mokslas apie branduolį ir branduolinė technika. Esi tu — kuo geriausių ketinimų kupinas branduolinio ginklo priešininkas. Tau suteikiama visiška laisvė spręsti šį klausimą savo nuožiūra: gauni raktus nuo visų atomo bombų saugyklų, visus kodus ir šifrus, gali įeiti į visas branduolines įmones — veik!

Adomas negarsiai nusijuokė.

— Kaip tu pasinaudosi ta puikia galimybe išgelbėti pasaulį? Aš žinau kaip: stovėsi vidury atominių bombų saugyklos ir kauksi iš siaubo.

— Nagi, kodėl būtinai kaukti?

— O todėl, kad tu šitų dalykų nė kelmo neišmanai, taip pat, kaip kiti žmonės nesusivokia mūsų darbe… Taip, bus tokia mokslo sritis — Žmogaus mokslas. Taip, bus ir Žmogaus technika. Tačiau pirmieji šio mokslo ir šios technikos specialistai — mes. O specialistas be bendražmogiškųjų priedermių dar turi ir savų, ypatingų: jis atsako už savo mokslą ir už visus jo panaudojimo būdus! Kadangi galų gale jis visa tai daro savo idėjomis, savo žiniomis, savo sprendimais. Jis, ir niekas kitas! Taigi, nori ar nenori, o mokslo apie informacijos sintezę žmoguje vystymosi gaires žymėti teks mums.

— Na, tarkim… — Kravecas nenusileido. — Bet kaipgi žymėti tas gaires? Juk tokio atradimo panaudojimo būdo, kad jis absoliučiai tikrai tarnautų žmonių labui, kaip prisiekėme prieš metus, nėra!

— Žiūrėkit, vyručiai, — negarsiai pratarė Adomas.

Visi trys pasuko galvas į kairę. Po medžiu, ant suolelio, sėdėjo mergaitė, šalia gulėjo kuprinė ir stovėjo ramentai. Plonos kojos, apmautos juodomis kojinėmis, buvo nenatūraliai ištemptos. Saulės spindulėliai, skverbdamiesi pro medžių lapus, kibirkščiavo jos tamsiuose plaukuose.

— Eikit, aš pasivysiu. — Krivošeinas priėjo prie jos, atsisėdo greta ant suolo krašto. — Sveika, mergyte!

Ji nustebusi pakėlė į jį dideles ir ryškias, bet nevaikiškas akis:

— Sveiki…

— Sakykit, mergaite… — Krivošeinas nusišypsojo kiek galėdamas geraširdiškiau ir protingiau, kad jo nepalaikytų gi tu lir neišsigąstų, — tiik įprašau nesistebėkite mano iklausiimu: ar jūsų mokykloje spiauna į ausį žmogui, kuris neišlaikė duoto žodžio?

— Ne-e, — baikščiai atsakė mergaitė.

— O mano laikais spiaudavo, buvo toksai barbariškas paprotys… Ir žinote ką? Duodu žodį: nepraeis nė metai, ir jūs būsite sveika ir graži. Bėgiosite, šokinėsite, važinėsitės dviračiu, maudysitės Dnepre… Viskas bus! Prižadu. Galėsite man spiauti į ausį, jei pameluosiu!

Mergaitė žiūrėjo į jį išplėtusi akis. Jos lūpose pasirodė neryžtinga šypsena.

— Bet juk… pas mus nespiauna. Mūsų mokykla tokia…

— Suprantu! Ir mokyklų tokių nebebus, bėginėsite į paprastą — kaip visi. Ot, pamatysite! Tai šitaip…

Daugiau jis nebeturėjo ką pasakyti. Tačiau mergaitė žiūrėjo į jį taip nuoširdžiai, kad nueiti šalin niekaip nebuvo galima.

— Mano vardas — Saša. O jūsų?

— Valia… Valentinas Vasiljevičius.

— Aš žinau, jūs gyvenate trisdešimt trečiajame numeryje. O aš — trisdešimt devintajame, už dviejų namų.

— Taip, taip… Na, man reikia eiti. Į darbą.

— Į antrą pamainą?

— Taip. Į antrą pamainą. Viso gero, Saša.

— Iki pasimatymo…

Jis atsistojo. Nusišypsojo, atmetė galvą, primerkė akis: nesidrovėk, girdi, žvelk linksmiau! Viskas bus! Ji atsakydama irgi pakėlė galvą, prisimerkė, šyptelėjo: aš ir nesidroviu… Ir vis dėlto jis nuėjo, jausdamas, kad ipalieka žmogų nelaimėje.

Alėja vedė į gatvę. Už paskutiniųjų kaštonų šmėsčiojo mašinos. Sukdami už kampo, visi trys atsigręžė: mergaitė žiūrėjo jiems įkandin. Jie pakėlė rankas. Ji nusiypsojo, pamojavo laiba rankute.

— Supranti, Vitia, — Krivošeinas apkabino Kravecą per pečius, — supranti, Vitekai, vis dėlto myliu aš tave, šelmi, nors ir nėra už ką. Išperti tave kareivišku diržu, kaip kitados tėtušis mus perdavo, tik labai jau tu didelis ir rimtas…

— Gerai jau, liaukis, — numetė jo ranką nuo pečių Kravecas.

— Supranti, Vitia, inžinieriškomis kalbomis apie „laimės mygtuką”, mes, žinoma, per toli nuėjome, tavo tiesa. Žmonės, apskritai, laukia iš technikos tik vieno, — kad ji leis sumažinti reiklumą sau… Juokinga! Žiurkėms nesunku įtaisyti laimės mygtuką: įauginai elektrodą į pasitenkinimo centrą smegenų žievėje, ir lai spaudo letenėle kontaktą. Bet žmonėms tokia laimė tikriausiai nereikalinga… Tačiau yra būdas. Ne mygtukinis ir ne matematinis, bet yra. Ir empiriškai mes jį po truputį mokomės įvaldyti. Tai, kad mes džioviname smegenis, galvodami, kaip panaudoti atradimą žmonių, o ne vien savo labui, ir su kitokiais panaudojimo variantais nesutiksime — to būdo pasėka. Ir tai, kad Adomas sugebėjo paimti save į rankas ir grįžti su gera idėja — taip pat to būdo pasėka. Ir tai, kad Valia drįso imtis tokio bandymo, žinodamas, kam ryžtasi — irgi to būdo pasėka. Žinoma, jei bandymas būtų buvęs kruopščiau paruoštas, galimas daiktas, jis būtų likęs gyvas, nors, beje, nė vienas iš mūsų nei nuo klaidų, nei nuo liūdnos baigties nėra apdraustas: toks darbas! Ir tai, kad jis pasirinko žmonių sintezės kryptį, nors sintetinti mikroelektronines maMnas būtų buvę kur kas paprasčiau ir pelningiau, — to būdo pasėka. Ir tai, kad mes sukaupėme žinių aipie savo atradimą, — to būdo pasėka. Dabar mes ne naujokai diletantai, nei darbe, nei ginčuose mūsų niekas nesuglumins — patys bet feą sugluminsime. O garbingame ginče žinios — svarbiausias ginklas…

— O negarbingame?

— Ir negarbingame ginče šis būdas tinka. Harį primygome, pasitelkę šį būdą. Išsisukome mudu iš keblios padėties ir išgelbėjome darbą irgi jo dėka. Mes daug ką mokame, neapsimetinėsime: ir dirbti, ir grumtis, ir netgi politikuoti. Žinoma, verčiau visuomet ir su visais tartis geruoju, bet jei nebus įmanoma, tarsimės ir bloguoju… Adomai, duok cigaretę, mano išsibaigė.

Krivošeinas užsirūkė ir kalbėjo toliau:

— Ir ateityje mums dera vadovautis tuo empiriniu būdu — ir darbe, ir gyvenime. Visų pirmiausia — dirbsime drauge. Baisiausia mūsų darbe — tai vienatvė. Stai prie ko ji privedė… Darbui telksime protingus, dorus, stiprius ir nusimanančius žmones. Bet kokiai veiklai — tyrinėjimams, darbų organizavimui. Kad mūsų atradimo nė viename etape nepaliestų niekšo, kvailio ar menkystos ranka. Kad būtų ką sukelti ant kojų, pavoju ištikus! Ir Azarovą pritrauksim, ir Vano Aleksandrovičių Androsiašvilį — esu tokį nužiCirėjęs. Ir Valerą Ivanovą pamėginsime… Ir jeigu šitaip sustiprinsime darbą — viskas bus „Tai”: būdas dubliuoti žmones su pataisymais ir be jų, informacinis paprastų žmonių perdirbimas…

— Bet vis dėlto tai ne inžinerinis sprendimas, šimtaprocentinės garantijos čia nėra, — tvirtai pasakė Kravecas. — Galima, aišku, pabandyti… Tu manai, Azarovas ateis?

— Ateis, kur jis dings! Taip, tai ne inžinerinis sprendimas — organizacinis. Ir jis ne paprastas, logiškai nevienareikšmis, ko mes taip trokštame. Bet kito nėra… Subursime talentingus tyrinėtojus, konstruktorius, gydytojus, dailininkus, skulptorius, psichologus, muzikus, rašytojus, šiaip prityrusius žmones — juk visi jie žino apie gyvenimą ir žmogų kažką sava. į gyvenimą atradimą pradėsime diegti nuo mažo, nuo paties reikalingiausio: gydysime ligas ir luošumą, tobulinsime išvaizdą ir psichiką… O čiažiūrėk, pamažu surinksime informaciją universaliai programai, kad „mašina motina” galėtų perduoti į žmogaus smegenis ir kūną visa, ką geriausio yra sukaupusi žmonija.

— UŽTP, — ištarė Viktoras. — Universali Žmogaus Tobulinimo Programa. Gražiai skamba! Na na…

— Reikia pamėginti, — tvirtai pasakė Adomas. — Taip, šimtaprocentinės garantijos nėra, ne viskas mūsų jėgoms. Gal ne viskas ir pavyks. Bet jei nebandysime, nesistengsime, tuomet tai jau tikrai niekas nepavyks! Ir žinote, man rodos, kad čia ne taip jau daug darbo. Svarbu vienoje dviejose kartose pastūmėti žmogaus raidos procesą reikiama linkme, o vėliau nebereikės nė mašinų.

„Viskas įeis į programą, — prisiminė aspirantas paskutinį dienoraščio įrašą, — talentingų idėjų įžūlumas ir vaikiškas nusistebėjimas sudėtingu pasaulio iškilnumu, audroto vandenyno riaumojimas ir išmintingas prietaisų grožis, didi meilės neviltis ir lytinio gyvenimo estetika, pasiaukojimo įniršis ir įdomaus darbo svaigulys, mėlynas dangus ir įkaitusios žolės kvapas, senatvės išmintis ir savim pasitikintis subrendimas… ir netgi prisiminimas apie klaidas ir nelaimes, kad jos nebesikartotų! Viskas įeis: pasaulio pažinimas, savitarpio supratimas, taikingumas ir užsispyrimas, svajingumas ir netobulumus pastebintis skepiicizmas, didingi sumanymai ir mokėjimas Juos įgyvendinti. Iš esmės, kad gyvenimas būtų gražus, daugiau padaryta, negu liiio padaryti!

Lai žmonės bus tokie, kokie jie nori būti. Lai tik panori!”

Geltona kaitra švietė saulė. Šiugždėjo ir burzgė, lėkdamos pro šalį, mašinos. Kiūtino per karštį praeiviai. Milicininkas dirigavo kryžgatvyje.

Jie žingsniavo, kaukšėdami kulnais į asfaltą. Trys inžinieriai ėjo į darbą.

APIE AUTORIŲ

V. Savčenka gimė 1933 metais Poltavoje. Pagal profesiją jis — inžinierius elektrikas. Eilę metų dirbo mokslinio tyrimo institute, yra išradimo ir mokslinių darbų puslaidininkių ir mikroelektronikos srityje autorius. Gyvena Kijeve.

Btidamas studentu, pradėjo rašyti fantastinius apsakymus. Pirmoji mokslinė fantastinė apysaka „Juodos žvaigždės” išėjo 1960 metais. Fantastikos rinkiniuose buvo išspausdinti jo apsakymai „Profesoriaus Berno pabudimas”, „Antroji ekspedicija į Keistąją planetą”, nedidelė apysaka „Sėkmės algoritmas” ir pjesė „Naujasis ginklas”. Ukrainiečių kalba išleistos jo apysakos „Laiko šmėkla” ir „Talento valanda”.

TURINYS

Pirmoji dalis. ŽINGSNIAI UŽ NUGAROS 5

Antroji dalis. SAVĘS ATRADIMAS (apie neišprusėlį, kuris daug ką galėjo) 81

Trečioji dalis. BLAIVUMAS (savęs išbandymas) 212

VLADIMIRAS SAVČENKA

SAVĘS ATRADIMAS

Redaktorius V. Cepliejus, Viršelis dali. V. Jurkūno (jaunesniojo). Techn. redaktorius D. Jakubonis. Korektorė L. Abromavičienė □ Duota rinkti 1974.11.20. Pasirašyta spaudai 1974.IV.23. Leidinio Nr, 7515. Popierius spaudos kreidinis, formatas 84X108/32 — 4,5 pop. l. = 15,l sp. I.; 17,2 leid. I. 15 000 egz. Užsak. Nr. 791. Kaina 70 kp

„Vagos” leidykla, Vilnius, Lenino pr. 50 Spaudė „Vaizdo” spaustuvė, Vilnius, Strazdelio 1

M 852(10–74 R 2

Sa 268

Content

Savčenka Vladimiras Savęs atradimas

Vladimiras Savčenka Savęs atradimas

PIRMOJI DALIS ŽINGSNIAI UZ NUGAROS

PIRMAS SKYRIUS

ANTRAS SKYRIUS

TREČIAS SKYRIUS

KETVIRTAS SKYRIUS

PENKTAS SKYRIUS

ANTROJI DALIS SAVIS ATRADIMAS (apie neišprusėlį, kuris daug ką galėjo)

PIRMAS SKYRIUS

ANTRAS SKYRIUS

TREČIAS SKYRIUS

KETVIRTAS SKYRIUS

PENKTAS SKYRIUS

SESTAS SKYRIUS

SEPTINTAS SKYRIUS

ASTUNTAS SKYRIUS

DEVINTAS SKYRIUS

DESIMTAS SKYRIUS

VIENUOLIKTAS SKYRIUS

DVYLIKTAS SKYRIUS

TRYLIKTAS SKYRIUS

TREČIOJI DALIS BLAIVUMAS (savęs išbandymas)

PIRMAS SKYRIUS

ANTRAS SKYRIUS

TREČIAS SKYRIUS

KETVIRTAS SKYRIUS

PENKTAS SKYRIUS

SESTAS SKYRIUS

APIE AUTORIŲ

TURINYS